
CUVÂNT ÎNAINTE 


În volumul editat la finele anilor ’60, Ghiţă Ionescu si Ernest 
Gellner prezentau importanța şi extinderea populismului în mai multe 
regiuni ale lumii: America (de Nord şi de Sud), Europa de Est şi 
Africa. La două decenii după sinteza lor, căderea Cortinei de Fier a 
permis existenţa alegerilor libere şi corecte. Urmând un model similar 
Europei de Vest, partidele populiste au apărut în România ca urmare a 
eşecului partidelor existente de a răspunde provocărilor legate de 
tranziţia politică şi economică. În plus, partidele populiste româneşti 
au beneficiat de unele avantaje structurale şi sociale care le-au permis 
dezvoltarea rapidă. Astfel, absenţa sau dimensiunea redusă a clivajelor 
sociale nu a permis alinierea electoratului pe dimensiuni ideologice 
stabile. Acest climat de confuzie şi amestec ideologic este completat 
de o disponibilitate ridicată a electoratului fata de ofertele competito- 
rilor, atitudine reflectată de volatilitatea electorală ridicată. Nu în 
ultimul rând, lipsa de loialitate a elitelor, incapabile să îşi rezolve 
problemele în cadrul partidului, au condus la absenţa suportului pentru 
partidele existente şi la orientarea către partide de tip populist care 
veneau cu un alt tip de discurs. 

Acest volum îşi propune să analizeze evoluţiile partidelor şi 
personalităţilor populiste în România postcomunistă. Dată fiind 
complexitatea unui astfel de demers, am decis ca abordarea noastră 

sistematică să fie structurată pe mai multe planuri interconectate. 
Astfel, primul nivel de analiză este cel teoretic-conceptual în care vom 
defini populismul şi vom observa legăturile sale cu mediul în care se 
dezvoltă, incluzând aici şi efectul pe care îl produce asupra sistemului. 
Cel de-al doilea nivel presupune examinarea tipurilor de populism 
existent, cu studii de caz (unice sau comparate) şi discursul utilizat 
(incluzând aici liderii şi atitudinile pe care le generează). În fine, la cel 
de-al treilea nivel dorim analizarea în detaliu a partidelor şi 
individualitátilor populiste româneşti cu accent asupra modalităţii de 
organizare, succesului electoral şi profilului alegătorilor. 

Contribuitorii sunt profesori universitari şi cercetători de la 
Universitatea Sibiu, Universitatea Babeş-Bolyai Cluj-Napoca, 
Universitatea de Vest Timisoara, Universitatea Central Europeana din 
Budapesta, Universitatea Leiden, Universitatea Libera din Bruxelles, 
Universitatea Paris Est. Volumul combina perspective teoretice si 
aplicate, reprezentând un mosaic de abordări diverse specifice cadrului 
românesc. Acesta se adresează studenţilor de la cel puţin patru disci- 
pline/specializări (ştiinţe politice, studii europene, sociologie, comuni- 
care şi relații publice), cercetătorilor din domeniile menţionate, profe- 
sorilor şi publicului larg interesat de dezvoltarea populismului în 
ultimele două decenii în România. Volumul poate fi utilizat drept 
manual de predare pentru cursuri de partide politice, ideologii politice, 
politică naţională, sisteme politice comparate, comunicare politică, 
analiza discursului, psihologie politică. 


Editorii 
1 octombrie 2010 
Leiden şi Cluj-Napoca 


INTRODUCERE 


Sergiu Mişcoiu 


„O fantomă bântuie lumea — populismul”. Iată cum ironizau 
Ghiţă Ionescu si Ernest Gellner, acum mai bine de patru decenii, 
celebra formulă prin care Marx arăta caracterul difuz, şi, în acelaşi 
timp, seducător, al comunismului din vremea sa. Această ironie era 
însă menită să atragă atenţia asupra dimensiunilor reale ale unui feno- 
men care afecta la vremea respectivă o bună parte din sistemele poli- 
tice ale țărilor rămase necomuniste. De atunci, populismul a cunoscut 
destinul oricărui alt obiect de studiu ştiinţific, fiind uneori ignorat, 
alteori supra-teoretizat. 

Interesul pe care îl avem în acest moment fata de acest 
fenomen se explică prin existenţa unei serii de evoluţii, care au avut 
loc în Europa şi în afara acesteia, şi care, pe de o parte, corespund din 
punct de vedere teoretic axelor schitate după cel de-al Doilea Război 
Mondial, dar care, pe de altă parte, prezintă elementele specifice 
societății informatizate şi globalizate. Personalizarea carismatică a 


! Ghiţă Ionescu, Ernst Gellner (ed.), Populism, Its Meanings and National 


Characteristics, (London: Weidenfeld and Nicholson, 1969), 1. 

puterii, folosirea tele-politicii (de acum înainte „webizate”), anti-elitis- 
mul electoralist, dezbaterile participative (fatá-in-fatá sau on-line), 
febra referendumurilor, flash-mob-urile civice si populare, people-iza- 
rea spațiului public, dezideologizarea aparentă a retoricii politice, ape- 
lurile la simplitatea autentică a „sufletului colectiv”, exaltarea virtu- 
tilor oamenilor de jos — iată o listă mult prea scurtă a evoluţiilor care 
au avut loc atât în Rusia, cât şi în Statele Unite, atât în Brazilia, cât şi 
în Indonezia, atât în Franţa, cât şi în România. În interiorul acestei 
proliferări a formelor alternative de exprimare colectivă şi de comuni- 
care publică, logica populistă (sau, mai degrabă, neo-populistá) îşi gá- 
litatii sale de a lua indivizii şi, deci, „Poporul”, aşa cum sunt aceştia. 

În acest capitol introductiv, ne propunem să realizăm o scurtă 
trecere în revistă a modalitätilor teoretice in care populismul a fost 
teoretizat, subliniind totodată capacitatea sa de a se transfigura, rezis- 
tând astfel multora dintre eforturile de teoretizare. În acest sens, vom 
studia definițiile si teoretizările clasice ale populismului, punând 
accentul pe contribuţiile anglo-saxone, vest-europene, latino-ameri- 
cane şi est-europene. Vom arăta totodată dificultăţile care stau în calea 
aplicării coerente a teoriilor „clasice”, şi vom încerca să accentuăm 
necesitatea abordării discursive a populismului. În fine, vom insista pe 
caracterul sincretic şi post-ideologic al populismului românesc, printr- 
o serie de observaţii privind poziţionarea discursivă a actorilor 
ultimelor alegeri prezidenţiale desfăşurate în România. Vom explora, 
în finalul capitolului, principalele contribuţii la prezentul volum. 


Definiţii, clasificări şi teoretizări 


Prin originea sa, cuvântul „populism” trimite la substantivele 
latine „populus”, „plebs” şi „populares”, care desemnau totalitatea 


? În acest sens, Guy Hermet vorbeşte, pe drept cuvânt, de un „nou regim” care 


marchează ultimele momente de viață ale democraţiei aşa cum o imaginaseram 
noi până de curând; v. Guy Hermet, L'hiver de la démocratie ou le nouveau 
régime (Paris: Armand Colin, 2007). 

persoanelor ordinare, „norodul” sau mulţimea (această ultimă cono- 
tatie fiind mai ales cea a cuvântului „plebs” — plebe). Termenul cores- 
pundea într-o anumită măsură cu cel de „dâmos”, folosit în Atena 
pentru a desemna totalitatea persoanelor active din punct de vedere 
civic. În celebra sa trecere în revistă a istoriei şi instituţiilor ateniene, 
Aristotel se arăta deja preocupat de derivele provocate de progresul 
„demagogiei”: fără să ştie şi fără să vrea, poporul ar putea transforma 
democraţia în tiranie, plecând urechea la cântecul de sirenă al dema- 
gogilor care îl flateazá pentru a se cátára pe umerii săi, preluând puterea 
şi, apoi, păstrând-o in mod autoritar.” Cât despre cuvântul „populus”, 
găsim prima asociere cu ideea de reprezentare populară în cadrul Sena- 
tului roman prin constituirea facțiunii „populares” (rămasă neoficială), 
facțiune care se pretindea reprezentanta „populus”-ului, acționând în 
favoarea acestuia. Oratori si tribuni prestigiosi, precum frații Gracchus 
sau Gaius Marius, dar si Iulius Caesar sau Octavian Augustus, au aplicat 
cu mai mult sau mai puţin succes strategia şi retorica demagogilor 
pentru a-şi asigura sprijinul poporului în acapararea puterii. 

De la bun început, reprezentarea poporului a fost aşadar mar- 
cată de temerea că relaţia directă dintre o persoană şi masele populare 
putea eşua într-o manipulare facilă care putea să se întoarcă tocmai 
împotriva principiilor democraţiei reprezentative. După cum a arătat 
Chantal Delsol,* această constatare despre credulitatea nelimitată şi in- 
capacitatea naturală a poporului de a decide pentru el însuşi a dat naş- 
tere unei întregi culturi elitare a denigrării maselor, prezentă, mai întâi, 
în rândurile aristocrației, apoi, în cele ale burgheziei cosmopolite sau 
nationale, şi astăzi şi în rândul elitelor trans-nationale „eco-high-tech”. 


3 Aristotel, Constitution d’Athénes, mai ales cap. XXVIII despre căderea demo- 
cratiei ateniene dupá Pericle. 
http://remacle.org/bloodwolf/philosophes/Aristote/constitution.htm (consultat la 
15 ianuarie 2010). Pentru o analiză a democraţiei ateniene, v. Moses I. Finley, 
Economie et société en Gréce ancienne (Paris: La Découverte, 1984), mai ales 
capitolul ,,Démagogues athéniens". 

^ Chantal Delsol, La nature du populisme ou les figures de l'idiot, (Paris: Les 
Editions Ovadia, 2008). 

Nu este de mirare cá problema înţelepciunii şi responsabilitátii popo- 
rului a fost dintotdeauna una esenţială în organizarea sistemelor politice. 

În ceea ce priveşte cuvântul „populism”, avem de-a face cu o 
construcţie lingvistică care a apărut, mai întâi, în cadrul analizei literare, în 
anii douăzeci ai secolului trecut, pentru a desemna „un curent aflat în 
slujba descrierii săracimii”. Acest fenomen literar s-a manifestat mai ales 
în țările Europei occidentale mediteraneene — Spania, Italia sau Portugalia 
— dar s-a remarcat şi în Franţa, începând din 1929. În țările Europei Cen- 
trale şi de Est, fenomenul a purtat denumiri diferite, care reflectau forme 
literare numai putin variate, dar având o tematică comună — „Poporul” — 
uncori angelizat, alteori eroizat; astfel s-a întâmplat cu narodnicismul 
rusesc sau cu poporanismul sau sămănătorismul románesc.* 

Apoi, „populismul” s-a strecurat progresiv în scrierile socio- 
logice, imediat după cel de-al Doilea Război Mondial, într-un efort 
initial de a surprinde conceptual valul de mişcări de emancipare natio- 
nală şi populară care aveau să ducă la decolonizare. Astfel, platfor- 
mele politice şi stilurile retorice ale lui Ghandi’ (în India) sau Nasser“ 
(în Egipt) au fost etichetate drept „populiste”, în sensul în care contri- 
buiau la solidarizarea anumitor popoare (uneori extrem de eterogene) 
şi la exprimarea politică a cererilor lor de independenţă. Acest sens a 
fost însă umbrit de apropierile care au fost operate între populism şi 
fascism. Este mai ales „meritul” şcolii latino-americane, despre care 
vom vorbi putin mai jos, de a fi conferit o semnificație particulară 
acestui termen, într-un context istoric şi politic bine delimitat. În 


După definiția lui Henri Deleersnijder, folosită în „Le populisme: essai d'une 
definition”, Marc Lits (ed.), Populaire et populisme (Paris: CNRS Editions, coll. 
„Les Essentiels d'Hermés", 2009), 111-122. 

Pentru poporanismul românesc, v. Zigu Ornea, Curentul „Sămănătorul ” 
(Bucureşti: Editura Fundaţiei Culturale Române, 1998). 

V., spre exemplu, John R. Wood, „Extra-parliamentary opposition in India: An 
analysis of Populist agitations in Gujarat and Bihar" in Pacific Affairs (48: 3, 
1975), 313-334. 

Pentru o analizá a naserismului ca o formá de populism, v. Roberto Bianchi, 
Unrully Corporatism: Associational life in the Twentieth Century Egypt (New 
York. Oxford: Oxford University Press, 1989). 

Europa şi în Statele Unite, anumiţi analişti au demostrat faptul că exis- 
ta o corespondenţă între ideologia extremei drepte (fascism, nazism, 
naționalism radical) şi modul în care tenorii acestei ideologii au ştiut 
să îşi asigure susţinerea maselor.” O asemenea semnificaţie a acestui 
termen fusese deja prefigurată, începând cu 1935, de către David J. 
Saposs, care vedea în fascism o radicalizare a ,,ideologie[i] fundamen- 
tale a burgheziei mici şi mijlocii [care era] populismul”" [subl. n.]. 
Acest al doilea sens rămâne dominant în uzajul academic al ţărilor 
europene până în anii 1990, atunci când, aşa cum observă Pierre- 
André Taguieff în remarcabila sa sinteză a abordárilor populismului, 
termenul a început să se „vulgarizeze” prin folosirea sa excesivă de 
către presă. Vulgarizare care i-a atras slăbirea conceptuală, dar care a 
permis, pe de altă parte, o deschidere clarificatoare asupra eterogeni- 
tätii constitutive a acestui fenomen: de atunci înainte, nu numai extre- 
ma dreaptă, ci şi dreapta şi chiar extrema stângă şi stânga radicală 
puteau fi purtătoarele unui mesaj populist, acest mesaj găsindu-se nu 
numai în forma sa identitară, ci şi în cea protestatară, putând fi, odată 
cu căderea regimurilor comuniste, nu numai semnul uzurii experienței 
democratice, ci si cel al absenței acestei experiențe. 

În acest context, care reflectă o evoluţie semantică oscilantă, 
se pune o întrebare legitimă: cum a fost definit populismul?" Pentru a 


? Ca, bunăoară, ilustrul reprezentant al sociologiei istoriei, Michael Mann. V. 
cartea sa, care a suscitat numeroase controverse, Fascists (Cambridge: 
Cambridge University Press, 2004), mai ales 353-376. 

10 David J. Saposs, ,The Role of the Middle Class in Social Development: 
Fascism, Populism, Communism", Economic Essays in Honor of Wesley Clair 
Mitchell (New York: Columbia University Press, 1935), 39. 

1 V, Pierre-André Taguieff, L'illusion populiste. Essai sur les démagogies à l'ère 
démocratique (Paris: Champs. Flammarion, 2007), 93. 

? Benjamin Arditi reia noţiunea de termen anexact pentru a caracteriza 
populismul. Aceastá notiune a fost initial propusá de Deleuze si Guattari pentru 
a surprinde termenii ,inexacti in mod esențial şi nu in mod accidental" 
(essentiellement et non pas accidentellement inexacts”) şi care scapă opozitiilor 
binare exact-inexact. Caracterul „obscur” al populismului ar consta tocmai in 
această capacitate a sa de a se sustrage oricărei definiții. V. Benjamin Arditi, 
„Populism as an Internal Periphery of Democratic Politics" in Francisco Panizza 

evidentia dificultăţile care apar atunci când unii cercetători încearcă să 
definească populismul, este util să revedem definițiile propuse de 
Margaret Canovan, în efortul său de a demonstra eterogenitatea excep- 
tionalá a acestui concept. După aceasta, populismul a fost văzut ca: 


- [un] socialism care apare în țările agricole înapoiate confruntate cu 
problema modernizării; 

- în esenţă, [...] ideologia micilor țărani ameninţaţi de abuzurile 
capitalismului financiar şi industrial; 

- convingerea conform căreia opinia majoritară a poporului este 
controlată de o minoritate elitistă; 

- orice convingere sau orice mişcare fondată pe următoarea premisă 
majoră: virtutea se găseşte la oamenii de jos, care constituie 
majoritatea covârşitoare, şi [mai ales] în tradiţiile lor colective; 

- populismul afirmă că voința poporului ca atare este superioară 
oricărei alte consideraţii; 

- o mişcare politică care se bucură de susținerea clasei muncitoare 
urbane şi/sau de cea a ţărănimii, dar care nu este rezultatul puterii 
organizate autonome a unuia sau a altuia din aceste două sectoare.'* 


Pentru a face ordine în acest adevărat mozaic conceptual, 
Canovan identifică trei trăsături care caracterizează orice formă de 
populism. Este vorba, în primul rând, de exaltarea poporului, caracte- 
rizat de către populisti ca fiind onest, sincer, curajos, moral sau inte- 
lept. Apoi, ar trebui să reținem apelul la popor ca strategie dominantă 
a discursului politic populist. Într-adevăr, fiind exclus odinioară de la 
masa deciziei, poporul este chemat la emancipare, la răzvrătire sau 
chiar la revoluţie, prin susţinerea pe care trebuie să o acorde liderilor 
populisti care îi seamănă si care ar trebui să le poarte stindardul. În fine, 
anti-elitismul, ca element ideologic constitutiv, permiţând critica radi- 
cală a establishmentului şi poziţionarea definitivă a liderului populist de 


(ed.), Populism and the Mirror of Democracy (London: Verso, 2005), 72-99, 
mai ales 75. V. şi Gilles Deleuze, Felix Guattari, A Thousand Plateaus (London: 
Verso, 1988), mai ales 362-371. 

p Margaret Canovan, Populism (London: Junction Books, 1981), 4. 

partea maselor populare.!* În ceea ce priveşte clasificärile, Canovan pro- 
pune o delimitare între două tipuri fundamentale de populism: populis- 
mele agrare (printre care radicalismul țărănesc american al People's 
Party, mişcările ţărăneşti est-europene si narodnicii ruşi, la sfârşitul 
secolului al XIX-lea) şi populismele politice (precum peronismul 
argentinian, democratiile referendare, populismul reactionar şi rasist şi 
populismele demagogice anti-ideologice, numite „populismele oame- 
nilor politici”). Dacă identificarea celor trei trăsături fundamentale 
prezentate mai sus este utilă (chiar dacă rămâne insuficientă), putem 
constata, aşa cum o face Ernesto Laclau, că acest tip de enumerare şi, 
mai ales, această diferenţiere sumară nu ne simplifică deloc sarcina. 
Spre deosebire de definițiile populismului propuse de Canovan, 
o mare parte a tentativelor de a surprinde esenţa acestui concept într-o 
singură frază sau într-un singur paragraf păcătuiesc prin caracterul lor prea 
restrictiv. Spre pildă, în ciuda valorii incontestabile a demersului lor în 
ansamblu, definiţia propusă de Daniele Albertazzi şi Duncan O'Donnell 
păcătuieşte prin aceea că reduce populismul la componenta sa anti-elitară: 


Definim populismul ca: o ideologie care strârneşte un popor virtuos şi 
omogen împotriva unor elite şi unor alteritáti amenințătoare, care sunt 
prezentate ca fiind forțele care deposedează sau încearcă să depo- 
sedeze poporul suveran de drepturile sale, de valorile sale, de 
identitatea sa sau de posibilitatea sa de a se exprima. 


Un asemenea reductionism nu are loc însă fără ştiinţa autorilor 
săi. Din contră, încercând să evite riscul de a utiliza un concept atotcu- 
prinzător, Albertazzi şi O'Donnell tratează populismul ca pe o ideologie 


^ Această a treia trăsătură a populismului este analizată pe larg de Canovan în 
„Trust the People! Populism and the Two Faces of Democracy”, Political 
Studies (47, 2009), 2-16. 

© Idem, 13. 

16 V. Ernesto Laclau, La raison populiste (Paris: Seuil, 2005), 17-18. Laclau se 
întreabă, pe drept cuvânt, prin ce se opun populismele politice populismelor agrare. 

" Daniele Albertazzi, Duncan O'Donnell, „Introduction” in Daniele Albertazzi, 
Duncan O'Donnell (ed.), Twenty-first Century Populism. The Spectre of 
Western European Democracy (Oxford: Palgrave, 2008), 3. 

de-sine-stătătoare, în ciuda faptului că populismul nu beneficiază de o 
serie de „texte sacre” care ar putea să îi asigure coeziunea.'* În acest 
punct, această analiză se intersectează cu cea a lui Yves Mény şi Yves 
Surel, care se străduiesc, la rândul lor, să izoleze „specificitatea cru- 
cială” a fenomenului populist.” Această specificitate constă tocmai în 
caracterul „deviant” al populismului în raport cu „normalitatea” demo- 
cratiei, aspect sesizat initial de Peter Wiles” şi dezvoltat ulterior de Paul 
Taggart”! în formula „patologiei democraţiei reprezentative”. Caracterul 
patologic sau deviant al populismului ar consta în capacitatea sa de a 
utiliza mecanismele reprezentării ca pe o trambulină politică pentru ca, 
într-o a doua fază, să întoarcă poporul tocmai împotriva acesteia. Pentru 
Taggart, specificul populismului poate fi rezumat în şase puncte: 


- ostilitatea fata de democrația reprezentativă, nu neapărat ca 
principiu, ci mai ales ca mecanism de funcționare a exprimării 
valorilor şi ideilor politice; 

- identificarea populiştilor cu o viziune idealizată a comunității în 
serviciul căreia aceştia se găsesc (heartland community, o 
construcție mai degrabă retrospectivă); 

= absenţa valorilor fundamentale, care dă măsura „incompletudinii 
Taggart, populisme de stânga si de dreapta, revoluţionare sau 
reacționare şi autoritare sau libertare; 

- apariția sa ca reacţie fata de o criză profundă (terenul fertil al 
populismului este instabilitatea şi dezordinea şi nu funcționarea 
regulată a instituţiilor); 

- caracterul auto-limitativ al populismului, care rezultă din capa- 
citatea sa de mobilizare, dar şi din absenţa capacităţii sale de 
gestionare (ceea ce face ca populismul să fie efemer din pers- 
pectivă temporală); 


18 Idem, 4. 

P V. Yves Mény, Yves Surel (ed.), Democracies and the Populist Challenge 
(Oxford: Palgrave, 2002). 

? Peter Wiles, „A Syndrome, Not a Doctrine: Some Elementary Theses on 
Populism" in Ghita Ionescu, Ernest Gellner (ed), op. cit., 166—79. 

?! Pau] Taggart, Populism (Buckingham: Open University Press, 2000). 

-  cameleonismul extrem al populismului; acest curent are tendința 
de a lua forma cadrului în care se dezvoltă. Taggart explică 
astfel de ce studiul populismului înseamnă, în marea majoritate 
a cazurilor, analiza unei serii de fenomene disparate, în con- 
ditiile în care determinarea „canoanelor” populismului necesită 
o cercetare neîntreruptă. iz 


În analiza sa foarte sistematică, Pierre-André Taguieff inden- 
tifică, la rândul său, două forme fundamentale de populism: populis- 
mul protestatar-societal, precum cel al Ligii Nordului din Italia, cel al 
Vlaams Blok/Belang din Belgia sau cel al Partidului Poporului din 
Danemarca, şi populismul identitar-national, ca cel al Frontului Natio- 
nal din Franţa sau al Republikaner din Germania. Diferenţa funda- 
mentală între aceste două tipuri este predilectia populismului protes- 
tatar pentru anti-elitism şi cea a populismului identitar pentru xeno- 
fobie. Aceste două categorii pot să se intersecteze parţial cu cele rezul- 
tate din diferenţierea „poziţională” între populismul-mişcare (de opo- 
zitie), populismul-regim (la putere), populismul-ideologie (abstracţie), 
populismul-atitudine (contestatare), populismul-retorică (discurs) si 
populismul-tip de legitimare (spre exemplu, islamo-populismul). În 
pofida pertinentei lor şi contribuţiei pe care a o aduc la clarificarea 
diferentierilor apărute în cadrul populismelor, aşa cum s-au manifestat 
acestea în practică, aceste distincţii nu ne permit totuşi să avansăm 
prea mult in conceptualizarea fenomenului.” 

Dacă identificarea caracteristicilor populismului rămâne pro- 
blematică, determinarea condiţiilor de posibilitate ale acestui fenomen 
face, la rândul său, obiectul unor dispute metodologice. Literatura 
anilor şaizeci şi şaptezeci identifica populismul chiar în interiorul regi- 
murilor totalitare. Mai precis, o formă de populism care se manifestă 
prin punerea în relație directă a liderului (autoritar, comunist sau 
teocrat — ori toate trei în acelaşi timp, aşa cum este cazul lui Muammar 


Paul Taggart, „Populism and the Pathology of Representative Politics” in Yves 
Mény, Yves Surel (ed), op. cit., 62-80. 
# Pierre-André Taguieff, op. cit., 199-216. 

al-Ghadafi) şi a poporului fidel şi profund îndatorat liderului său. O 
asemenea formă de populism nu putea fi lipsită de conexiuni socio- 
logice şi culturale cu formele sale antecedente din perioada interbelică 
sau din a doua jumătate a secolului al XIX-lea.” 

Pe de altă parte, unele analize mai recente impun ca şi condiție 
sine qua non pentru recunoaşterea populismului existența cadrului 
democratic şi a pluralismului, oricât de imperfecte ar fi ele. Există cel 
putin două argumente pentru care oamenii de ştiinţă ar trebui să considere 
că populismul poate exista numai într-un cadru constituţional bazat pe 
reprezentare. Mai întâi, fiindcă a lua în considerare existența populismului 
în cadrul sistemelor ne-democratice ar afecta calitatea conceptuală a 
obiectului nostru de analiză, de vreme ce relaţiile sociale şi politice din 
țările în care nu domneşte democraţia reprezentativă nu permit apariția 
structurilor colective, a grupurilor de iniţiativă sau a curentelor politice, 
forme indispensabile structurării discursurilor populiste. Apoi, fiindcă 
chiar dacă analiza fenomenelor politice care implică apelul la masele largi 
populare în țările totalitare poate părea conectată din punct de vedere 
istoric cu un trecut sau cu un viitor democratic în care populismul se 
manifestase sau avea să se manifeste, caracteristica esenţială a acestor 
regimuri rămâne exercitarea unei tutele a statului asupra ansamblului 
societății, poporul neavând nicio putere politică. 

Printre partizanii acestei a doua viziuni, Paolo Pombeni pro- 
pune o analiză istorico-politică a conceptului de populism pentru a ne 
demonstra cá acest fenomen a apărut în tari precum Franţa tocmai da- 
torită absenței „reale” a poporului ca actor al sistemului politic.” 
Pombeni ne explică faptul că această absenţă rămâne o realitate obiec- 
tivă, pe alocuri consfiinţită constitutional, chiar şi ulterior legitimării 


# V., spre exemplu, Ghiţă Ionescu, „Eastern Europe” in Ghiţă Ionescu, Ernst 
Gellner (ed), op. cit., 97-121. Ionescu subliniază legăturile care există între 
populismul interbelic şi „peizanismul” din cea de-a doua jumătate a secolului al 
XIX-lea. In privinţa populismului din timpul regimurilor comuniste, exemplele 
pe care le evocă el sunt China maoistă, Iugoslavia titoistă şi Cuba castristă (p. 119). 

25 : à : MET: : | 
Paolo Pombeni, ,,Typologies des populismes européens" in Jean-Pierre Rioux 
(ed.), Les Populismes (Paris: Perrin, 2007), 85-130. 

oricărei ordini politice în numele majorităţii, adică chiar şi după Revo- 
lutia franceză, care a consacrat ,,Natiunea” (formulă mult mai conve- 
nabilă, întrucât mult mai putin inclusiva) şi nu ,,Poporul” ca structură 
colectivă legitimă. De unde şi ideea că forma de guvernare optimă ar 
fi democraţia reprezentativă limitată, susținută, în secolul al XIX-lea, 
de Frangois Guizot, în Franţa, şi de John Stuart Mill, în Anglia, o for- 
má de guvernare opusá folosirii vointei populare ca argument politic si 
bazată pe un sistem decizional elitist şi meritocratic. Tocmai în acest 
tip de context au apărut „derivele” populiste, precum cea a lui Ludovic 
Napoleon Bonparte, despre care nu ne vom putea ocupa însă aici.” 

Ceea ce trebuie să reținem din analiza lui Pombeni este mai 
ales observaţia privind caracterul indecidabil al conceptului de popor 
si, în acelaşi timp, potenţialul său revoluționar permanent, care consti- 
tuie două atuuri esenţiale pentru orice construcție populistă. Baza unei 
asemenea construcții este tocmai manipularea repetată a poporului prin 
invocarea acestuia, iar rolul său esenţial este acela de a legitima elitele 
aflate la putere sau care râvnesc puterea. În cuvintele lui Pombeni: 


„[...] pe de o parte, [poporul] putea declanşa revoluţii, dar mai apoi 
trebuia închisă această fază a destructurării regimului precedent, 


incredintand puterea unei noi instante ordonatoare”.”” 


Explicaţia lui Pombeni se află pe aliniamentul analizelor con- 
form cărora populismul modern este, înainte de toate, o reacţie fata de 
modul în care masele au fost tratate de către elitele politice sau de 
către establishmentul intelectual. Eseul despre populism al lui Chantal 
Delsol este revelator in această privință.” Chantal Delsol consideră 
populismul ca fiind un avorton al acestei versiuni pervertite a demo- 
cratiei care este elitocratia modernă. Istoria populismului coincide cu 
istoria ideologiei emancipării fata de care acesta se opune transant. 


°° Pentru o analiză pertinentă a acestui prim episod al populismului modern, v. 
Pierre Milza, Napoléon III (Paris: Perrin, 2004), 76-77. 

27 Paolo Pombeni, op. cit., 100. 

?* Chantal Delsol, La nature du populisme..., op. cit.. Pentru o analiză a acestei 
cărți, v. recenzia noastră din Studia Politica. Romanian Political Science 
Review, (4, 2008). 926-928. 

Tocmai această opoziţie este cea care aruncă definitiv anatema asupra 
oricărei viziuni, poziţii ori doctrine care apără particularul în fata uni- 
versalului, singularul în fata generalitatii, tradiţia în fata progresului. 
În fata ideologiei emancipării fără limite, populismul apare ca o apă- 
rare a particularităţi, care, lipsită fiind de respectabilitatea conferită de 
oficializare, se radicalizează şi, uneori se auto-ridiculizează. 
Într-adevăr, încă de la sfârşitul secolului al XVIII-lea şi pe 
întreg parcursul secolului al XIX-lea, critica ,,reactionara” a demo- 
cratiei şi a liberalismului a fost completată de o critică venind din inte- 
riorul curentelor „emancipatoare”, care erau din ce în ce mai conşti- 
ente de faptul că poporul, pentru care elitele iluminate pretinseseră 
drepturi civice şi politice, ar fi putut reprezenta un pericol pentru noile 
regimuri. O întreagă literatură filosofică deplânge irationalitatea ma- 
selor, diagnozele infierând, mai întâi, caracterul absurd al legitimării 
puterii în numele poporului şi, apoi, dimensiunea patologică a com- 
portamentelor colective ale maselor. Primul tip de diagnoză este cel al 
contra-revolutionarilor (în special al lui Joseph de Maistre), în vreme 
ce cel de-al doilea este cel al primilor „psihologi ai maselor”, precum 
Gustave Le Bon sau Gabriel Tarde. De Maistre nu a menajat câtuşi de 
puţin mulțimile pe care le considera ignorante şi auto-destructive, în 
cazul în care ies de sub tutela tradițională stabilită de Biserica catolică 
si de Rege.” Dacă critica legitimitätii populare operată de gânditorii 
contra-revolutionari se înscria în mod logic în ansamblul discursiv al 
acestora, turnura anti-populară a gânditorilor care se pretindeau repu- 
blicani intra în coliziune frontală cu principiile de pe care aceştia le 
invocau. La finele secolului al XIX-lea, ia naştere „psihologia multi- 
milor”, o sub-disciplină care îşi propunea să studieze comportamen- 
tele colective din punct de vedere medical şi antropologic, în contextul 
evenimentelor istorice revoluţionare sau pre-revolutionare care afectau 
Europa. Gustave Le Bon a pus bazele acestei ştiinţe si a demostrat, 
printre primii, caracterul „nesăbuit” al comportamentelor maselor: 


°° Joseph de Maistre, Considérations sur la France (Paris: Société typographique, 
1815, Bibliotheque Nationale de France (situl Tolbiac, cota 8- LB42- 242 (B)), 
mai ales cap. 2, „De la destruction violente de l'espéce humaine". 

Masele sunt, fără îndoială, întotdeauna inconștiente; dar aceasta 
inconstientá poate fi ea însăşi unul din secretele puterii lor. În natură, 
ființele, supuse exclusiv instinctului, comit acte a căror complexitate 
ne uimeşte. Rațiunea este un lucru mult prea nou pentru omenire — şi 
mult prea imperfect — pentru a ne putea revela legile inconştientului şi, 
mai ales, pentru a le înlocui.* 


Teama produsă de imaginea multumilor dezlántuite va deveni 
un leitmotiv pentru numeroşi intelectuali care au asociat cu comporta- 
mentele iraționale ale indivizilor aglutinati fie o origine rasială extra- 
europeană (aşa cum au făcut Le Bon sau Arthur Gonineau”’), fie o 
anumită origine socială. Această ultimă asociere nu era străină de con- 
solidarea conştiinţei de clasă a muncitorilor, de fenomenul de sindica- 
lizare care progresa şi de multiplicarea revendicărilor colective privind 
drepturile sociale, toate aceste fenomene fiind de natură să faciliteze 
identificarea imaginară a „mulțimilor iraționale” cu masele proletare 
revoluţionare, aşa cum Susanna Barrows a demostrat cu acuratete.*” 

Contribuţia lui Gabriel Tarde la această asociere a fost una 
decisivă, cu atât mai mult cu cât dimensiunile patologice şi criminale 
ale comportamentului mulțimilor, pe care le-a decorticat metodic, 
întăreau imaginea unui pericol care ameninţa în permanenţă şi din ce 
în ce mai sever ordinea socială existentă.” Tarde a făcut totuşi dis- 


30 Gustave Le Bon, Psychologie des foules (Paris: Félix Alcan, 1895), p. VI. 
Trebuie sá tinem seama si de analiza lui Philippe Claret, dupá care, cel putin in 
cazul emblematic al Frantei, aparitia psihologiei multimilor a fost tocmai 
simptomul absenței coagulării unei psihologii politice propriu-zise (spre 
deosebire de cazul şcolilor anglo-saxone) V. Philippe Claret, La personnalité 
collective des nations. Théories anglo-saxonnes et conceptions francaises du 
caractere national (Bruxelles: Bruylant, coll. „Organisation internationale et 
relations internationales", 1998), 179-192. 

Arthur de Gobineau, Essai sur l'inégalité des races humaines, Paris, Firmin- 
Didot, 1884. 

Susanna Barrows, Miroirs déformants. Réflexions sur la foule en France à la fin 
du XIX siècle (Paris: Aubier, 1990) V. şi recenzia la cartea lui Barrows 
publicată de Annie Collovald dans Genéses, „Le national" (4, 1991), 168-169. 
Gabriel Tarde, „Les crimes des foules. Rapport présenté au II^ Congrès 
international d'Anthropologie criminelle" (1892) in Hermes, "Individus et 
politiques" (5-6, 1991). 

tinctie între mulțimi, în sens general, şi grupuri umane organizate (pe 
care le-a numit „corporaţii”), acestea din urmă fiind mai putin 
manipulabile şi mai puţin înclinate înspre comiterea de acte spontane 
şi violente. Ceea ce îl determină pe Tarde să propună, mai apoi, o 
diferențiere mai tranşantă între mulțimi (care rezultă din agregarea 
primitivă) şi public (specific societăților moderne). Dar, îndepărtându- 
se în bună măsură de dihotomiile simpliste ale lui Le Bon, Tarde nu 
ezită să ne avertizeze asupra câtorva trăsături ale publicului — pasi- 
unea, îndârjirea, „aplecarea înspre susţinerea utopiilor” — care îl fac pe 
acesta şi mai „periculos” decât mulţimea, fiindcă mult mai capabil de 
a-şi urmări obiectivele.** 

Regăsim aceeaşi abordare psihologizantă a comportamentului 
maselor şi la Serge Moscovici. Reluând o serie de idei de la Gustave 
Le Bon, Moscovici îşi propune să demonstreze că distincţia dintre 
masa amorfă, care urmează, şi liderul, care este urmat, este un dat 
structurant al sistemelor sociale. În general, odată atraşi în procesele 
de masă, cei conduşi nu opun decât o rezistenţă slabă şi îşi urmează 
aproape orbeşte liderii. Ceea ce face ca masele să devină nu numai 
manipulabile, ci şi capabile să reproducă comportamente deviante 
chiar şi în absența presiunilor făcute de lideri. Referințele lui 
Moscovici la analizele lui Sigmund Freud, care internalizase el însuşi 
concluziile lui Le Bon, dezvăluie inlántuirea logică operată de acesta. 
Freud se separă de Le Bon, întrucât crede că energia excepţională a 
liderilor nu provine din faptul că ar fi ei înşişi prizonierii propriilor 
idei şi comportamente, ci din identificarea maselor cu liderii, opera- 
tiune care este una de natură mai degrabă libidinală.* Astfel, 
mulțimile dezrădăcinate văd în conducători figurile „Taţilor” fata de 
care au o atracţie sublimată de natură sexuală. 


# Gabriel Tarde, L'opinion et la foule (Paris: Presses Universitaires de France, 
coll. Recherches politiques", 1989), 49. V. si Amédée Matagrin, La psychologie 
sociale de Gabriel Tarde (Paris: Félix Alcan, 1910). 

35 Serge Moscovici, L'âge des foules. Un traité historique de psychologie des 
masses (Paris: Fayard, coll. ,,L’espace du politique", 1981). 

% V. „Psychologie des foules et analyse du Moi" in Sigmund Freud, Essais de 
psychanalyse (Paris: Payot, coll. „Petite Bibliothéque Payot”, 1989). 

Putem deci constata că, pentru o bună parte a specialiştilor, 
populismul a fost studiat fie ca o sinteză a „pulsiunilor atavice” ale 
grupurilor umane, reflectând spiritul gregar şi spontanismul irațional 
al acestora, fie ca o reacție politizată fata de denigrarea maselor de 
către elitele ştiinţifice şi politice. Există însă şi puncte de vedere, 
precum cel al lui Jacques Ranciére, care se înscriu tocmai în direcția 
opusă. După Ranciére, există o diferență fundamentală între ceea ce el 
numeşte ,politie" — police, adică guvernare, gestionare sau mana- 
gement, presupunând o viziune fals consensuală şi „îmblânzită” a rela- 
tiilor de putere — şi politică, bazată pe confruntare, conflict, disens. 
Politica merge deci mult mai departe decât ,,politia”, dând cuvântul si 
celor „fără parte”, termen prin care Ranciére desemnează ființele 
umane cărora nu li se permite în mod uzual să îşi exprime părerea într- 
un sistem ,politienesc".?" Ca exemple de oameni „fără voce”, „fără 
parte” sau „fără cuvânt”, autorul analizează cazurile mişcărilor ple- 
beilor din Roma antică şi ale proletarilor francezi din anii 1830, care 
au cucerit, fie şi numai în mod vremelnic, dreptul de le fi ascultate 
doleantele. Or, populismul trebuie înţeles tocmai în această cheie de 
lectură, şi aceasta în ciuda faptului cá Ranciére respinge din punct de 
vedere conceptual acest termen." Populismul ar fi deci o etichetare 
folosită de „discursul capitalist dominant” (care poate fi alimentat 
deopotrivă de „vechii marxişti” şi de „junii liberali”) pentru a desemna 
ansamblul revendicárilor „politice” şi ,,anti-politienesti” a celor care 
sunt considerati a fi, în mod natural, în afara sistemului de decizie.” 

Schema de mai jos surprinde tentativele clasice de a 
surprinde originile fenomenului populist: 


TV Jacques Rancière, La Mésentente (Paris: Galilée, 1995). 

38 Et il faut prendre la mesure de ce que signifie le développement des 
mouvements d’extrême droite en Europe, en se gardant des concepts douteux, 
comme celui de populisme” [s. n.] ; V. Jacques Rancière, Et tant pis pour les 
gens fatigués. Entretiens, Paris, Editions Amsterdam, 2009, p. 579. 

3 Ibidem, pp. 193-200, 463. 

Figura 1: Varietatea mecanismelor cauzale ale populismului 

După cum am văzut, există o mare varietate de abordări ale 
populismului în cercetarea din arealurile anglo-saxon şi european, fapt 
care a provocat şi absenţa teoretizărilor integrate de tipul şcolilor de 
gândire, în cadrul cărora transmiterea de cunoştinţe şi de metodologie 
se face de la o generaţie de cercetători la alta. Exceptia notabilă este 
Amercia latină, regiune în care două şcoli de gândire — cea argenti- 
niană şi cea braziliană — şi mai multe centre de cercetare — în Mexic, 
în Peru sau în Columbia — au tratat populismul într-un mod consistent 

şi interdisciplinar. Există mai multe motive pentru care studiul 
populismului a cunoscut o dezvoltare deosebită tocmai în această 
regiune. Mai întâi, fiindcă modernizarea tardivă a structurilor sociale 
ale Americii latine, urmată, în cea de-a doua jumătate a secolului al 
XIX-lea şi în prima jumătate a secolului XX, de o industrializare şi de 
o urbanizare accelerată, au determinat apariţia polarizărilor sociale 
bazate pe excluderea totală pe care Europa şi America de Nord nu le 
cunoscuseră. Or, cvasi-unanimitatea liderilor populişti din regiune au 
reuşit să obţină sprijinul claselor populare tocmai marşând pe specularea 
politică a unor asemenea polarizări. Apoi, fiindcă o bună parte a cerce- 
tătorilor din America latină, care s-au simțit inferiori fata de cercetarea 
„adevărată”, organizată exclusiv în Europa şi în SUA, au găsit în 
populism o specificitate regională şi s-au considerat cel mai bine plasați 
pentru a studia profund acest fenomen.“ În fine, nu trebuie să subestimăm 
importanța impregnării marxiste a cadrului cognitiv şi ideologic care a 
marcat marea majoritate a oamenilor de ştiinţă care au abordat 
populismul. Marxismul a oferit un fundament deopotrivă teoretic şi ideo- 
logic, a conferit o legimitate solidă criticii radicale a societăţii la care se 
livraseră cercetătorii sud-americani şi a asigurat gradul înalt de inteligi- 
bilitate a ideilor lor în rândurile confratilor de pe alte continente. 
Fondatorul şcolii argetiniene de sociologie, Gino Germani, a 
fost cel care a deschis calea studierii populismului încă din anii 1950. 
Refugiat din Italia pentru a scăpa de persecuțiile fasciştilor, Germani a 
dedicat cea mai mare parte a cercetărilor sale analizei societății argen- 
tiniene, care prezenta diferente notabile față de societatea italiană. În 
Structura socială a Argentinei,” Germani arată tocmai faptul că dife- 
renta majoră dintre nivelele de institutionalizare si de emancipare a 
celor două societăţi avea drept corolar politic apariţia fascismului 
italian şi a populismului argentinian. Acest lucru s-a întâmplat 


4 Teza complexului de inferioritate din lumea ştiinţifică latino-americaná şi a 
revanşei acestei lumi prin adoptarea populismului ca obiect predilect de studiu 
este dezvoltată în mod pertinent în Diana Quattrochi-W oisson, „Les populismes 
latino-américains" in Jean-Pierre Rioux (ed.), op. cit., 237-268. 

^' Gino Germani, Estructura social de la Argentina (Buenos Aires: Raigal, 1955). 

întrucât, în vreme ce musolinismul s-a impus tocmai în rândurile 
claselor medii urbane, absenţa unei burghezii mici şi mijlocii conso- 
lidate în Argentina îi obliga pe viitorii peronişti să recurgă masiv la 
sprijinul claselor populare. Încă de la sfârșitul anilor 1930, asistăm la 
o emancipare politică precipitată a claselor sărace, devenite din ce în 
ce mai conştiente de posibilitatea de a obţine drepturi sociale în 
schimbul sprijinului politic şi electoral acordat mişcărilor anti-sistem, 
întruchipate de colonelul Juan Perón. Spre deosebire de fascismul 
italian, peronismul s-a manifestat prin măsuri concrete şi pro-active 
care au asigurat emanciparea socială a descamisados şi prin instituirea 
unui regim care se legitima, în mare măsură, prin redistribuirea bogă- 
țiilor (extinderea drepturilor muncitorilor, creşteri salariale repetate, 
înlesnirea condiţiilor de muncă, etc.). Chiar dacă musolinismul şi pe- 
ronismul au împărtăşit retorica restabilirii „unităţii organice a nati- 
unii”, stilul demagogic şi apetitul pentru folosirea forţei, nu este inutil 
să observăm, aşa cum o face Pierre Milza, că trăsătura particulară a 
peronismului ca variantă a populismului a fost absenţa unui proiect 
totalitar şi caracterul profund interclasist al practicii sale politice.” 
Germani demostreză astfel că specificitatea societății argen- 
tiniene şi, în general, a societăţilor latino-americane, produce o conse- 
cintá politică majoră: potenţialul emancipator al mişcărilor populiste 
care combăteau imobilismul elitelor post-coloniale. Acest potenţial s-a 
transformat, in cazul argentinian, într-o „revoluţie național- 
populară” şi a asigurat popularitatea peronismului, în timpul primei 
arestări a lui Perón (1945) şi primelor sale două mandate prezidenţiale 
(1946-1955), şi perenizarea acestuia, în timpul exilului său forţat 
(1955-1973), în scurta perioadă a ultimului său mandat (1973-1974) şi 
mult după moartea sa (survenită în 1974).* Într-o asemenea măsură 
încât peronismul a devenit mai degrabă o paradigmă (,,justitialismul’’) 


? Pierre Milza, „Mussolini entre populisme et fascisme" în Jean-Pierre Rioux 
(ed.), op. cit., 201-204. 

? V. Gino Germani, op. cit., 113. 

4 Pentru o analiză a peronismului, v. Frederick C. Turner, José Enrique Miguens, 
Juan Perón and the Reshaping of Argentina (Pittsburgh: University of 
Pittsburgh Press, 1983). 

decât o ideologie, încadrul căreia s-au regăsit şi, uneori, s-au con- 
fruntat peronisti de stânga şi peronisti de dreapta, peronisti ţărănişti şi 
peronisti „uvrierişti”, peronisti catolici şi peronisti progresiști.“ 

Lucrările lui Germani au fost, în acelaşi timp, un model 
pentru şi un rezultat al Comisiei economice pentru America latină 
(CEPAL), creată în 1948 de către ONU. În cadrul CEPAL, marxiştii 
structuralisti, precum Raul Prebisch“ sau Celso Furtado,“ şi-au lansat 
studiile privind sub-dezvoltarea Lumii a Treia, conferind ştiinţei eco- 
nomice latino-americane valenţe internaţionale. CEPAL a depăşit însă 
stadiul evaluării inegalitätilor economice dintre regiunile lumii — de 
altfel, excelent realizate de Immanuel Wallerstein^ — şi a integrat ana- 
lizele economice în reflecții mai ample asupra fenomenelor sociale şi 
politice, printre care şi populismul. 

Dintre intelectualii formati în cadrul CEPAL, Torcuato di 
Tella a fost cel care a demonstrat un interes deosebit pentru studiul 
populismului, fenomen în care vedea potențialul de emancipare a 
cercetătorilor latino-americani de sub tutela Europei. Obiectivul său a 
fost acela de a accelera această „dezrobire” ştiinţifică prin structurarea 
pertinentă a studiilor asupra fenomenelor sociale specifice regiunii, în 
rândul cărora populismul juca un rol central." Pentru aceasta, di Tella 
a încercat să demonstreze că, după modelul bonapartismului francez, 
peronismul a fost o variantă a „naţionalismului popular”. Diferenţa 


4 Pentru o prezentare a viziunilor trans-partinice ale lui Perón, v. Raúl A. Mendé, 
Le justicialisme. Doctrine et realisations peronistes avec un avant-propos du 
Général Juan Peron (Buenos Aires: Imprimeria Lopez, 1952). 

46 V. mai ales Raul Prebisch, José Besa Garcia, Raul Prebisch, escritos 1919-1986 
(Santiago de Chile: Naciones Unidas, Comisión Económica para América 
Latina y el Caribe, 2006). 

+ Celso Furtado, Les Etats-Unis et le sous-développement de l'Amérique latine 
(Paris: Calmann-Lévy, 1970). 

^ V. o sinteză a analizei sale asupra sistemului capitalist mondial in Immanuel 
Wallerstein, “The Rise and Future Demise of the World Capitalist System. 
Concepts for Comparative Analysis” in Comparative Studies in Society and 
History (16:4, 1974), 387-415. 

^? Torcuato S. di Tella, Tulio Halperin Donghi, Los fragmentos del poder. De la 
oligarchia a la poliarchia argentina (Buenos Aires: Editorial Jorge Alvarez, 1969). 

dintre cele două constă în nivelele diferite de institutionalizare şi în 
culturile politice divergente: în vreme ce soarta bonapartismului a fost 
pecetluitä de reacţia (evident, tardivă) a sistemului de relaţii socio- 
politice institutionalizate, peronismul a acoperit un vid de reprezentare 
a însăşi structurii sociale şi naţionale a Argentinei. Di Tella identifică 
trei componente principale ale mişcărilor populiste: 


- elita medie puţin recompensată în interiorul sistemului existent şi 
susceptibilă să dorească schimbarea radicală; 

-  masele populare cvasi-excluse din sistem şi devenite conştiente de 
forţa lor numerică; 

-  esafodajul ideologic marcat de preeminenta emoţiilor asupra 
argumentelor raţionale, ceea ce pemite constituirea unei legături 
intime şi puternice între mase si lider. 


Cu toate că aceste componente se regăsesc la toate populis- 
mele latino-americane, di Tella demostrează că putem face diferen- 
tieri," mai ales între populismele din ţările fundamental sub-dez- 
voltate si cele din țările aflate în curs de dezvoltare (după terminologia 
folosită la vremea aceea). Există patru tipuri de populism în ţările 
sub-dezvoltate: populismul integrationist interclasist (specific decolo- 
nizării recente), naserismul (pe model egiptean), aprismul (de la 
APRA - Alianta Populará Revolutionará Americaná — fondatá in Peru, 
in 1930, de Raul Victor Haya de la Torre, a cárui specificitate era mai 
ales caracterul sectar şi insistența asupra „comuniunii” dintre membrii 
săi)” si populismul social-revolutionar (mai ales cel cubanez). 
Populismul din statele în curs de dezvoltare include, la rândul său, trei 
categorii: peronismul, populismul radical sau democrat-creştin (mai 


* În ceea ce priveşte distinctiile din interiorul populismelor latino-americane, v. 
comparatia dintre Venezuela şi Columbia (două extreme pe axa stânga-dreapta) 
realizată de Stephen Launay în cartea sa recentă, Chavez-Uribe : deux voies 
pour l'Amerique latine ? (Paris: Buchet/Chastel, 2010). 

5! Torcuato S. di Tella, „Populismo y Reforma en America Latina” in Desarollo 
Economico, (4:16, 1965), 391-425. 

© Pentru o istorie a începuturilor aprismului, v. Percy Murillo Garaycochea, 
Historia del APRA, 1919-1945 (Lima: Atlantida, 1976). 

ales cel uruguyan) şi populismul muncitoresc (care are ca model 
FRAP - Frontul Actiunii Populare — o largă alianţă a stângii chiliene 
fondată de Salvador Allende în 1957). Astfel, putem concluziona că, 
pentru di Tella, populismul acoperă un larg evantai de fenomene, care 
se desfăşoară logic şi cronologic de la o extremă esentialistá — 
fundamentarea voinţei colective a poporului exclus odinioară din 
sistemul de decizie — la o extremă pur formalistă — manipularea 
afectelor populare de către lideri carismatici în scopul cuceririi puterii. 

Contribuţia CEPAL la studiul populismului a fost completată 
de şcoala braziliană de la Sao Paolo, reprezentată mai ales de 
Francisco Weffort.?? Cercetările sale s-au concentrat pe varianta bra- 
ziliană a populismului, getulismul, după numele lui Getulio Vargas, 
autor al loviturii de stat din octombrie 1930, care a pus capăt Vechii 
Republici (1889-1930), dominată de înțelegerile subterane dintre oli- 
garhiile regionale din două mari state braziliene, Sao Paolo şi Minas 
Gerais.’ Weffort analizează modul în care gelulismul s-a legitimat în 
faţa maselor populare, în ciuda apariţiei sale iniţiale prin intermediul 
unei lovituri de stat şi prin violarea repetată a unei ordini consti- 
tutionale instituite chiar de Vargas. Explicaţia lui Weffort nu este în 
mod funciar diferită de cea a lui Germani sau de cea a lui di Tella, cu 
menţiunea că Weffort pune accentul pe emergenta populismului getu- 
list ca rezultat al descompunerii marilor structuri sociale şi al con- 
flictelor de clasă, şi mai putin ca rezultat al aşteptărilor populare refe- 
ritoare la un mare proiect emancipator (ca etapă în constituirea unui 
spaţiu politic modern).? Analiza lui Weffort se suprapune în acest 
punct cu analiza lui Karl Marx: în condiţiile în care conştiinţa de clasă 


5 V. mai ales Francisco Corrêa Weffort, O populismo na politica brasileira (Rio 
de Janeiro: Paz e Terra, 1986). 

** V. Fernando Jorge, Getúlio Vargas e seu Tempo (Sao Paulo: T. A. Queirós, 1986). 

55 Pentru o analiză detaliată a abărdării CEPAL si a celei a Şcolii de la Sao Paolo, 
v. Léo Posternak, Populismo no Brasil de 1945 a 1964: as interpretações da 
Escola de Sociologia da Universidade de Săo Paulo, do ISEB e do pensamento 
económico liberal, lucrare de disertatie coordonatá de Ricardo Emmanuel 
Ismael de Carvalho si sustinutá de Departementul de Sociologie si Politicá al 
Universitátii Pontificale din Rio de Janeiro, in august 2008. 

nu atinge un nivel critic, emergenta curentelor interclasiste, in general 
reacționare, având o puternică componentă naționalistă, este foarte 
probabilă.“ Prin urmare, reprezentantul şcolii pauliste consideră că 
Vargas a ştiut foarte bine să manipuleze o conjunctură de criză care 
necesita un regim autoritarist paternalist („născut” însă din popor si 
inspirându-se din acesta) şi că moştenitorii săi (mai ales Juscelino 
Kubitschek) s-au adaptat la evoluţiile anilor cincizeci şi şaizeci (în 
special, în contextul emergentei celei de-a „Treia Căi” — cea a ţărilor 
nealiniate — împotriva bipolarismului comunism-capitalism). 

Calea deschisă de Weffort a fost urmată de numeroşi analişti,” 
dar şi de politicieni care au folosit retorica unităţii populare pentru a reuni 
revendicările colective în programe axate la stânga. Este vorba mai ales 
despre Fernando Henrique Cardoso, sociolog şi Preşedinte al Braziliei 
între 1995 şi 2003, care şi-a pus cunoştinţele obținute prin studiul 
fenomenelor sociale în serviciul propriei sale cariere politice.”* 

Studiul comparativ al populismelor latino-americane, realizat 
în principal de şcolile argentinaná şi braziliană, ne permite să intele- 
gem modul în care valorizarea politică a diferitelor identități şi inte- 
rese ale grupurilor sociale, religioase, etnice sau culturale a fost ope- 
rată, dând naştere unor fronturi revendicative integrate. Spre pildă, am 
cunoscut un populism economic neo-liberal, care se baza pe modele 
adaptate ale „revoluțiilor conservatoare” ale lui Margaret Thatcher şi 
Ronald Reagan (cu Alberto Fujimori, în Peru, sau cu Carlos Mennem, 
în Argentina), în cadrul cărora liderii carismatici şi-au apropriat cla- 
sele medii (artizani, „buticari”, fermieri proprietari), mizând pe reto- 


°° Weffort reia astfel o serie de idei formulate de Karl Marx în 18 Brumar al lui 
Louis Bonaparte. Pentru a compara, v. Karl Marx, Le 18 Brumaire de Louis 
Bonaparte (Paris: Fayard, coll. „Mille et une nuits", 1997), 71-74 si Francisco 
Corréa Weffort, op. cit., 25. 

57 Precum Octavio Ianni sau Hélio Jaguaribe. V. Octavio Ianni, O Colapso do 
Populisme no Brasil (Rio de Janeiro: Civilização Brasileira, 1971); Hélio 
Jaguaribe, Desarrollo Económico Y Desarrollo Político (Buenos Aires: 
Editorial Universitaria de Buenos Aires, 1964). 

58 V. cartea sa de memorii: Fernando Henrique Cardoso, Brian Winter, The 
accidental President of Brazil: a memoir (New York: PublicAffairs, 2006). 

rica creşterii şi a dezvoltării. Am avut însă de-a face şi cu un populism 
socialist, de inspiraţie mai degrabă castristă (mai autoritar şi mai 
dogmatic, în cazul lui Hugo Chavez, în Venezuela, sau mai „insurec- 
tionist" şi mai etnicist, în cazul lui Evo Morales, in Bolivia), care se 
bazează pe exploatarea percaritátii claselor de jos şi pe excluderea 
resimțită de amerindieni (de altfel, în general, pe bună dreptate).” 

Chiar dacă, aşa cum putem observa, diversitatea rămâne o 
caracteristică fundamentală a populismului, abordările şcolilor latino- 
americane au contribuit la identificarea trăsăturilor esenţiale a acestui 
fenomen politic şi, mai ales, au delimitat practic dimensiunile câmpu- 
lui nostru de analiză, într-un context geopolitic şi cultural particular. 
Cu toate acestea, analizele latino-americane rămân prea legate de 
structuralismul marxist, cu câteva excepții notabile. 


Europa Centrală şi de Est 


Concluziile şcolilor latino-americane au fost parţial urmate 
de cercetătorii care s-au interesat de noile valuri de populism apărute 
în țările Europei Centrale si de Est după 1989. Specificitatea acestei 
regiuni a făcut însă ca metodologia de inspiraţie structuralistă utilizată 
de cercetătorii din Sud să fie mai putin aplicabilă în cazul ţărilor din 
Estul Europei. Mai întâi, fiindcă, aşa cum Cas Mudde observă în mod 
judicios, falimentul sistemului comunist a fost perceput mai întâi de 
toate ca o formă de faliment economic: capitalismul liberal s-a impus 
în această regiune ca logică economică sau chiar ca ideal social fără 


x? 


prea multe dificultăți, luându-şi „revanşa istorică” in fata comunis- 


5 V., în acest sens, contributiile lui Eduardo Viola, Hector Leis si Rodrigo 
Constantino la Colocviul ,,Populismo no Brasil et na America latina”, organizat 
in 2008 de Institutul Millenium si disponibil pe situl www.imil.org.br/?s= 
populismo (consultat la 12 martie 2010). 

° Este vorba mai ales de Ernesto Laclau, adept al abordării discursive. V. 
Ernesto Laclau, Chantal Mouffe, Hegemony and Socialist Strategy. Towards a 
Radical Democratic Politics (London: Verso, 1985); 


31 


SERGIU MIŞCOIU 


mului. A fost deci imposibil să se construiască ceea ce Mudde nu- 
meste „populism economic",! de vreme ce terenul nu era propice 
pentru contestarea deschisă a capitalismului. O explicaţie asemănă- 
toare este oferită de Michael Shafir,” care se ocupă de contestarea 
sistemului democratic ca tot unitar: dictatura comunistă fiind una mult 
prea îndelungată şi mult prea dură, nicio forță politică nu putea sa îşi 
permită să atace frontal democraţia şi să propună renunţarea la un 
ideal care oferea iluzia unei libertăţi atât de râvnite înainte de 1990. 

Pe de altă parte, în ţările Europei Centrale şi de Est, erau 
create condiţiile pentru apariția unui tip aparte de populism, în con- 
textul menţinerii elementelor care caracterizau societatea sub comu- 
nism: (paradoxal) slaba integrare efectivă a indivizilor în structuri 
sociale, nihilismul moral, cultura urii şi a invidiei şi, în cele mai multe 
cazuri, un nationalism mai mult sau putin voalat (care se presupusese 
că va legitima regimurile comuniste). În aceste condiţii, la început, 
populismul era condamnat să fie etnicist şi marginal (aşa cum se 
întâmpla cu Partidul România Mare sau cu Partidul Adevărului şi al 
Vieţii din Ungaria); dar, într-o a doua etapă, populismul a fost adoptat 
de liderii establishment-ului, care au sesizat oportunitatea de a folosi 
teme precum victimizarea maselor şi strategii precum flatarea poporu- 
lui pentru a câştiga alegeri (ca Lech Walesa, în Polonia) sau pentru a- 
şi impune leadershipul moral şi politic (aşa cum au făcut Vaclav 
Havel, în Republica Cehă, sau Árpád Góncz, in Ungaria). 

Vulnerabilitatea societátilor post-comuniste fatá de populism 
a fost evidenţiată de cercetători precum Joseph Krulic sau Vladimir 


6l V. Cas Mudde, „In the Name of the Peasantry, the Proletariat, and the People: 
Populisms in Eastern Europe" in Yves Mény, Yves Surel (ed.), Democracies 
and the Populist Challenge (Oxford: Palgrave, 2002), 222-223. Pentru o 
comparatie interesantá intre populismele economice din America latiná si din 
Europa de Est, v. Bela Greskovits, The Political Economy of Protest and 
Patience: East European and Latin American Transformations Compared 
(Budapest: CEU Press, 1998). 

€ Michael Shafir, „From Historical to 'Dialiectical' Populism: The Case of Post- 
Communist Romania" in Canadian Slavonic Papers (50:3-4, 2008), 425-470. 

Tismăneanu. Primul a vorbit despre „impregnarea” populistă a ţărilor 
din Europa Centrală şi de Est, mai ales cea a ţărilor catolice cu o slabă 
tradiţie democratică; cel de-al doilea a analizat populismul ca rezul- 
tat al şocului pe care tranziţia de la regimurile comuniste la sistemele 
democratice, prea brutală şi, în acelaşi timp, incompletă, l-a aplicat 
societăților est-europene. Tismăneanu a dat astfel populismului o defi- 
nitie specifică tranziției post-comuniste: 


Pe scurt, populismul este o expresie a persecuției şi a resentimentului, 
o ideologie a salvării şi a reparatiei, care s-ar presupune că oferă un 
remediu imediat şi care mobilizează indivizii şi grupurile ce, pe drept 
sau pe nedrept, se percep ca fiind perdanti ai transformării democra- 
tice si ai democraţiei liberal-procedurale.“ 


Populismele din Europa de Est au fost deci percepute ca fiind 
mai degrabă rezultatul unei reacţii colective fata de dificultăţile 
temporare ocazionate de tranziție; mai mult, cu excepţia unor cerce- 
tători precum Michael Shafir,? analiştii Europei de Est s-au mulţumit 
să incátuseze populismele central-est-europene în logica resentimen- 
tului $i a refulárii — fie cele ale neo-comunistilor, care atacá transfor- 
mările sociale şi culturale ale anilor 1990 (asa cum s-a întâmplat cu 
Partidul Comunist din Boemia si Moravia), fie cele ale neo-conser- 
vatorilor şi neo-liberalilor, care infierau „furtul” revoluțiilor din 1989 
de către „fostele structuri” şi cereau schimbarea radicală (aşa cum au 
făcut Forumul Democrat şi apoi FIDESZ-ul din Ungaria). Ceea ce cea 
mai mare parte a analiştilor nu au luat în calcul — în parte, fiindcă 
fenomenul este relativ recent — este tocmai combinarea celor două 
strategii, resentimentalismul şi retorica ultra-reformistă, într-o formulă 
mai complexă pe care am tratat-o într-o altă lucrare folosind teoria 


$$ Joseph Krulic, „Les populismes de l'Europe de l'Est" in Le Débat (67, 1991), 83-91. 

** Vladimir Tismăneanu, „Hypotheses on Populism: the Politics of Charismatic 
Protest", East European Politics and Societies (15: 10, 2000), 12-13. 

°° Michael Shafir, „Vox Populi, Vox Dei and the [Head] Master's Voice: Mass 
and Intellectual Neo-Populism in Contemporary Romania" in Václav Nekvapil, 
Maria Staszkiewicz (ed.), Populism in Central Europe (Prague, Association for 
International Affairs - AMO, 2009), 81-110. 

discursului şi asupra căreia nu ne vom putea opri decât foarte 
succint.“ Vom insista aici numai asupra câtorva observaţii privind 
modul în care o serie de lideri populişti din regiune au reuşit să se 
impună la cele mai înalte nivele ale puterii. 

O metodă predilectă de acţiune a liderilor populişti din regiune 
este cea a construirii frontierelor politice şi identificării acestora cu 
antagonismele sociale, economice şi culturale preexistente în societățile 
respective.“ Folosind fondul istorico-cultural descris mai sus, care, în 
genere, este putin favorabil democraţiei liberale, institutionalizárii dezba- 
terilor publice şi tolerantei fata de opiniile adverse, populistii amalga- 
mează fapte istorice, constatări subiective, evenimente coincidentiale, 
erori umane, înțelegeri subterane ş.a.m.d. pentru a demonstra existența 
unor ,,comploturi anti-populare" şi pentru a capitaliza pe seama acestora. 
În plus, populiştii din regiune folosesc „alteritatea vinovată” (the guilty 
Otherness), pe care nu ezită să o compună şi recompună în funcție de 
propriile nevoi pentru a-şi sublima adeversarii politici. Pentru a evidenția 
aceste argumente, vom folosi două exemple relevante. 

Mişcarea populistă slovacă Smer, condusă de Robert Fico 
(Prim Ministru între 2006 şi 2010) a reuşit să sintetizeze în mod abil 
elemente disparate şi uneori contradictorii provenite din socialism, 
populism si nationalism. În 2006, această sinteză i-a permis Smer-ului 
să culeagă voturi de la nostalgicii comunişti, deceptionati de libera- 
lismul şi dereglementarea impuse de guvernul lui Mikulas Dzurinda, 
şi să formeze o coaliție guvernamentală cu două mici partide natio- 
naliste si radicale. Spre deosebire de „liderii anti-comunisti" ai 


6 Am dezvoltat aceste argumente în teza de abilitare pentru conducerea de 
doctorate „Au pouvoir par le Peuple. Le populisme saisi par la théorie du 
discours", sustinutá in octombrie 2010 la Universitatea Paris-Est si care va face 
obiectul unei publicári in 2011. 

5" Ernesto Laclau vorbeşte de „producţia discursivă a frontierelor”. V. Ernesto 
Laclau, La raison populiste (Paris, Seuil, 2008), 89, 144. 

s Este vorba despre Partidul Naţional Slovac, condus de Jan Slota, şi de Partidul 
Popular-Mişcarea pentru o Slovacie Democratică, condus de fostul Prim 
Ministru, Vladimir Mečiar. 

mişcărilor populiste din Ungaria, Polonia sau România, Fico a afişat 
un discurs „progresist”, social şi, într-o anumită măsură, post-politic, 
arătându-se mai interesat de „problemele care îi preocupă în mod real 
pe oameni” decât de „ideologii şi alte fantezii".? 

Analizele făcute de sociologii slovaci arată că opinia electo- 
ratului Smer-ului şi atitudinea populară fata de acțiunea guvernamen- 
tală a lui Robert Fico sunt încadrabile în sindromurile crizei identitare 
colective.” Pentru cea mai mare parte a alegătorilor Smer-ului şi a 
aliaţilor săi din 2006, problemele esențiale erau identitatea naţională 
slovacă (periclitată de concesiile făcute de guvernul liberal aflat în 
funcţie partenerilor care reprezentau minoritatea maghiară), corupția 
(care invadase sistemul instutional slovac) şi ritmul insuportabil al 
reformelor (care periclitaseră stabilitatea tárii). Dar mai mult decât 
cercetările cantitative, interviurile semi-dirijate şi focus-grupurile au 
evidenţiat dimensiunile neliniştilor alegătorilor referitoare la identi- 
tatea şi unitatea naţiunii, în contextul în care globalizarea şi liberalis- 
mul erau percepute ca fiind vinovate pentru zdruncinarea formelor tra- 
ditionale ale vieţii colective slovace.” Liberalismului, Smer-ul i-a 
opus întoarcerea la societatea solidară; în fata globalizării, Fico a 
agitat stindardul protectionismului; contra „separatismului maghiar”, 


© Atitudinea sa faţă de Revoluţia de Catifea din 1989 este aceea de a trata acest 
eveniment ca fiind unul lipsit de importanță. V. http://motls.blogspot.com/ 
2006/06/ left-wing-populists-win-in-slovakia.html (consultat la 10 mai 2010). 

7 Pentru o analiză psihologizantá a ,sindromurilor politice", v. Slavoj Zizek, 
„Invisible Ideology: Political Violence Between Fiction and Fantasy” in 
Journal of Political Ideologies, (1:1, 1996), 16-18; v. şi Slavoj Zizek, Le 
centre absent de l'ontologie politique (Paris: Flammarion, 2007). 

7. V., între alții, Vladimir Pčolinský, Antonia Stensovă, „Slovak Parliamentary 
Elections 2006” in Central European Political Studies Review, (9:2-3, 2007), 
102-113; Tim Haughton, Marek Rybář, „A Change of Direction: The 2006 
Parliamentary Elections and Party Politics in Slovakia" in Journal of 
Communist Studies and Transition Politics, (24:2, 2008), 232—255. 

72 În ciuda particularitätilor sale, lehamitea faţă de democraţia liberală exprimată 
de slovaci la alegerile din 2006 poate fi partial întâlnită şi in alte tari din 
regiune. V. Ivan Krastev, „Is Central-Eastern Europe Backsliding ? The Strange 
Death of the Liberal Consensus" in Journal of Democracy, (18:4, 2007), 56-63. 

Smer-ul şi aliaţii săi au atâtat flacăra naţionalismului; în fine, impo- 
triva elitocratiei, au lăudat „bunul şi blândul popor” din provincie. În 
acest fel, rana subiectului-votant era vindecată, cel puţin până la 
următoarea confruntare electorală. 

Vom zăbovi, în final, asupra evoluţiilor recente din România, 
întrucât acestea par a fi relevante pentru înţelegerea modului practic în 
care se manifestă populismul, indiferent de modul în care l-am defini 
din punct de vedere teoretic. 

În anul 2000, pe fondul unei crize politice şi economice 
prelungite, prezenţa unui partid extremist şi ultra-nationalist în turul al 
doilea al alegerilor prezidenţiale (Partidul România Mare, prin liderul 
său, Corneliu Vadim Tudor), produsese deja un şoc cu răsunet interna- 
tional. Realizarea liderului extremist a fost însă limitată, atât din punct 
de vedere temporal, cât si din cel al intensității, întrucât nu va mai fi 
reuşit să atingă cele 28% din 2000 şi fiindcă succesul său nu îi va mai 
fi permis să capitalizeze printr-o eventuală prezență într-o alianță 
guvernamentală, dat fiind „cordonul sanitar” instituit imediat de către 
partidele moderate. Îi lipsea deci PRM-ului vocaţia hegemonică. 
Totuşi, principala lecţie a reuşitei lui Vadim Tudor a fost existența 
unei vulnerabilitáti populiste a electoratului românesc, exploatabilă de 
către liderii radicali dar „frecventabili”. Liderul Partidului Democrat, 
Traian Băsescu, a fost cel care a utilizat limbajul şi strategia populistă 
pentru a câştiga alegerile prezidenţiale din 2004 şi pentru a fi reales în 
2009. In 2004, Băsescu, care era primar al Bucureştiului din 2000, a 
reuşit să grupeze opoziția de centru-dreapta împotriva „sistemului 
putred al partidului-stat”,” cu referire la Partidul Social Democrat, 
aflat la putere din 2000 şi al cărui candidat la preşedinţie era Premierul 
în funcţie, Adrian Năstase. Asocierea unei bune parti a societăţii 
civile, a lumii academice şi intelectuale şi a jurnaliştilor independenți, 
care se revoltaseră împotriva înstăpânirii PSD-ului asupra instituţiilor 
centrale şi locale, a relativizat însă dimensiunea populistă a campaniei 
sale şi i-a conferit o respectabilitate şi o anumită coerenţă ideologică. 
Această coerenţă a fost întărită de prezenţa în sânul Alianţei Dreptate 


® V. discursul sáu din 4 noiembrie 2004, disponibil pe situl http://www.youtube. 
com/watch?v-BHCT7vhuvZs&feature-related (consultat pe 5 mai 2010). 

şi Adevăr (denumire care vorbeşte de la sine şi care evidenţiază cei 
doi semnificanti majori ai campaniei), al cărui co-preşedinte era 
Traian Băsescu, a Partidului National-Liberal, care avea o orientare 
doctrinară mai precisă decât Partidul Democrat (transformat, ulterior, 
în Partidul Democrat-Liberal). 

Din contră, campania din 2009 (în care înfruntarea majoră s-a 
desfăşurat mai întâi în trei, între candidatul-preşedinte Băsescu, liderul 
social-democratilor, Mircea Geoană, şi noul lider al liberalilor, Crin 
Antonescu) este elocventă pentru dinamica discursivă a populismului. 
Aceste alegeri survin după patru ani de confruntări surde între 
Preşedintele Băsescu şi o alianță parlamentară volatilă şi ne-oficială 
care se constituise încă din a doua jumătate a anului 2005 între liberali 
şi social-democrati, confruntări ajunse la paroxism în momentul 
tentativei eşuate de suspendare a preşedintelui din 2007, şi după un an 
de alianță guvernamentală PSD-PDL (decembrie 2008-septembrie 
2009), care s-a dovedit profitabilă pentru preşedintele în funcție şi care 
a fost, în final, ruptă de social-democrati, în septembrie 2009, într-un 
efort de a se pozitiona în opoziţie în vederea alegerilor care urmau în 
noiembrie. Traian Băsescu a jucat în mod deschis, de această dată, 
cartea ,poporului”, pe care l-a contrapus „combinațiilor partitocratiei 
comuniste finanţate de oligarhiile mediatice care vor să îşi împartă 
resursele tării”. Eficacitatea acestui discurs a fost maximă între cele 
două tururi, atunci când social-democratul Mircea Geoană a primit 
sprijinul unei largi coaliţii din care făcea parte, în primum rând, 
liberalui Antonescu (acesta din urmă clasându-se în primul tur pe 
locul trei, cu 20%). Pentru a sintetiza reprezentarea antagonismului 
Noi vs. Ei în cazul particular al populismului lui Traian Băsescu, 
putem folosi schema propusă de Ernesto Laclau” şi o putem aplica în 
situaţia concretă a confruntării electorale din 2009: 


74 România nu este a oligarhilor. Románia este a voastrá!", extras din discursul lui 
Traian Băsescu pronunțat pe 1 noiembrie 2009 la Iasi, disponibil pe situl 
http://www.newsiasi.ro/eveniment/politica/video-discursul-integral-al-lui-traian- 
basescu-la-mitingul-de-la-iasi.html (consultat la 28 aprilie 2010). 

75 Ernesto Laclau, „Constructing Universality” in Judith Butler, Ernesto Laclau, 
and Slavoj ZiZek (ed.), Contingency, Hegemony, Universality: Contemporary 
Dialogues on the Left (Londra: Verso, 2000), 281—307. 

Figura 2: Reprezentarea discursivă a protagonistilor turului II al alegerilor 
prezidenţiale din 2009 operată de tabăra lui Traian Băsescu. 

strategie discursivă: „Ei cu ei, noi cu voi!” Aceasta nu ar fi avut însă 
şanse dacă nu ar fi fost explicitată printr-o serie de antagonisme 
complementare şi dacă între termenii acestor antagonisme nu s-ar fi 
operat o echivalare. Iată, mai exact, conţinutul acestor antagonisme: 


" retele/fara Popor (Geoană) — referendum/cu Poporul (Basescu). 
Această reprezentare discursivă corespunde preferintei lui Mircea 
Geoană pentru folosirea reţelelor şi alianțelor politice (mai ales 
parlamentare) pentru a coagula un bloc heteroclit opus lui Traian 
Băsescu. De cealaltă parte, Băsescu le-a opus „vocea poporului”, 
convocând în ziua alegerilor prezidenţiale un referendum privind 
reducerea numărului de parlamentari şi suprimarea bicameralis- 
mului, teme pe care le-a folosit în mod abundent în campania 
electorală.” 

= ineficient (Geoană) — eficient (Băsescu). Este vorba despre o serie 
de insuccese electorale suferite de liderul social-democrat (învins 
în 2004 chiar de Băsescu la alegerile pentru Primăria Capitalei, 
încă din primul tur; apoi, devansat de PDL-ul lui Băsescu la 
alegerile parlamentare din 2008). În timpul campaniei, Băsescu a 
expus, în mai multe rânduri, „povestea sa de succes” şi, mai ales, 
necesitatea de a avea ca Preşedinte un „adevărat om de acțiune şi 
nu o marionetă a baronilor roşii”. 

= corupt (Geoană) — cinstit (Băsescu). Susținerea mai mult sau mai 
putin fátisá acodată lui Geaoná de principalele media private (mai 
ales de trusturile Intact Media Grup şi Realitatea-Catavencu) i-au 
dat lui Traian Băsescu ocazia de a combate oligarhii mediatici, 
incriminati în mod simbolic sub numele de ,,moguli". Băsescu a 
putut astfel să agite pericolul unei posibile preluări de către „gru- 
pari veroase" a unei parti importante a sectorului economic prin 


7 Este suficient să deschidem situl candidatului Traian Basescu, http://www. 
basescu. ro/ (consultat la 5 mai 2010). 

77 Extras din declaraţia lui Traian Basescu din 29 noiembrie 2009, disponibilă pe 
site-ul http://www.mediafax.ro/politic/basescu-sforarii-din-psd-si-mogulii-nu-si- 
lasa- marioneta-pe-geoana-la-dezbateri-5 141238 (consultat la 6 mai 2010). 

reţelele politice ale PSD. Spre deosebire de adversarii săi, 
Băsescu s-a prezentat ca cetăţean onest, care şi-a servit tara ca si 
căpitan de vas comercial, care şi-a început cariera în business ca 
mic producător de înghețată şi care s-a pus la dispoziția organelor 
de anchetă întotdeauna când au existat suspiciuni privind activi- 
tätile sale ca funcţionar public sau ca om de stat.” 

" slab (Geoană) — puternic (Băsescu). Una din strategiile recurente 
ale campaniei lui Băsescu a fost evidenţierea contrastului dintre 
slăbiciunea contra-candidatului său, prezentat ca un „diplomat 
roşu”, care a avut întotdeauna nevoie de sprijinul „grupurilor de 
interese mafiote” si de alianţa cu „liberalii cu papion”,” şi forţa 
Preşedintelui Băsescu, care nu ezită să ia decizii dificile şi care a 
combătut cu curaj de unul singur coaliția „celor 322” (numărul 
parlamentarilor care au votat în favoarea suspendării sale în 2007). 

= opac (Geoană) — simplu şi deschis/atlantist (Băsescu). Acest 
clivaj se bazează pe o dublă dimensiune. Mai întâi, apartenenţa lui 
Geoană la elita politică formată în regimul comunist, „departe de 
oameni şi fără să îi cunoască cu adevărat”, care contrastează cu 
popularitatea lui Băsescu, un „om din popor”, „având aceleaşi 
obiceiuri ca şi restul românilor” (se îmbracă in pull-over în 
zilele libere şi conduce un Logan). Apoi, este vorba despre orien- 
tările celor doi în politica externă: Băsescu a speculat în mod abil 
vizita efectuată de Geoană în Rusia în calitate de Preşedinte al 


78 Băsescu a revenit, în repetate rânduri, asupra episodului „dosarul Flota”, în care 
a fost acuzat că a participat la spolierea flotei comerciale româneşti, la începutul 
anilor 1990, când era Ministru al Transporturilor. În 1994, Băsescu a demisionat 
din Parlament pentru a se pune la dispoziţia procuraturii; nu a fost, în final, 
inculpat, ceea ce i-a permis ulterior să facă din această afacere un atestat al 
onestitatii sale. 

Aceastá formulá a fost folositá de Traian Básescu pentru a critica elitismul 
liderilor liberali, care contrastează cu „modestia şi sărăcia românilor”. V. site-ul 
http://www.realitatea.net/liberali-la-papion--la-sedinta- 

parlamentului 45797.html (consultat la 7 mai 2010). 

Extras din prezentarea făcută lui Băsescu de către „un cetățean anonim” şi 
reprodusă într-un spot electoral audio destinat mediului rural. 

Senatului pentru a sugera că contra-candidatul său cochetează cu 
„răstunarea alianțelor în beneficiul Rusiei”. În ceea ce îl priveşte, 
Băsescu a pozat în atlantist convins, apărător al proiectului de 
scut anti-rachetă al Statelor Unite şi favorabil menţinerii trupelor 
ruseşti în Irak şi Afganistan şi, mai ales, sustinándu-i masiv pe 
anti-comuniştii si nationalistii moldoveni în conflictul lor cu 
preşedintele pro-rus, Vladimir Voronin.*! 

= anti-reformist (Geoană) — reformist (Băsescu). Prezentat ca „un 
om al trecutului” de către tabăra Băsescu, Geoană este înfierat ca 
prizonier al imobilismului, mai ales fiindcă PSD s-a opus „refor- 
melor instituționale modernizatoare”. La antipozi, Băsescu este 
campionul restructurării instituțiilor şi sistemului decizional în 
ansamblul său. Aceste reforme presupun mai ales reducerea apa- 
ratului birocratic („de care PSD depinde pentru a-şi hrăni clien- 
tela”) şi, în general, sprijinirea financiară şi fiscală a sectorului 
privat în dauna celui public. Această strategie i-a permis lui 
Băsescu să îi întoarcă pe angajaţii sectorului privat împotriva 
funcționarilor publici şi să capitalizeze electoral în baza voinţei 
„de a-i răzbuna pe românii de jos pe sistemul ticăloşit”.? 

= comunist (Geoană) - anti-comunist (Băsescu). În fine, ultimul bi- 
nom pe care Băsescu l-a folosit a făcut legătura între trecut şi pre- 
zent şi i-a permis să îşi consolideze postura de anti-comunist pe 
care o dobândise prin condamnarea oficială a comunismului în 
2006.* Reluarea aparent surprinzătoare a acestei tematici în ca- 
drul unor alegeri desfăşurate la douzeci de ani de la căderea 
comunismului a fost integrată coerent într-un discurs care a iden- 
tificat limpede „duşmanul istoric al poporului român, bolşe- 


8l Această strategie s-a dovedit rodnică pentru Traian Băsescu, de vreme ce peste 
85% din moldovenii care au şi cetăţenie română l-au votat în decembrie 2010. 

52 Extras din interviul acordat de Traian Băsescu postului B1 TV la 5 noiembrie 
2009. 

5 http;//www.roumanie.com/Politique-communisme dictature-communiste | 
Roumanie-A1773.html (consultat la 7 mai 2010). 

vismul". ^^ Spre deosebire de adversarul sáu, care a fost „fiul unui 
general de Securitate” şi „el însuşi activist UTC”, Băsescu 
pozează în militar de carieră şi capitalist democrat convins, ceea 
ce îi permite să recunoască, pentru a-şi arăta sinceritatea, că a fost 
şi el „ca trei milioane şi jumătate de români, simplu membru al 
Partidului Comunist Român”. Eficacitatea folosirii acestui anta- 
gonism a crescut exponential după constituirea coaliţiei care l-a 
sprijinit pe Mircea Geoană în turul al doilea, al cărui act fondator 
a fost semnat la Timişoara, oraş în care a început revolta anti- 
comunistă din 1989 şi care s-a opus întotdeauna candidaţilor 
PSD. În fine, chiar dacă Geoană a fost cel care l-a debarcat pe Ion 
Iliescu de la conducerea PSD în 2005, tabăra lui Băsescu a 
speculat faptul că PSD nu s-a emancipat, de fapt, niciodată de sub 
tutela fondatorului său şi a cultivat „teama de Iliescu” în cea mai 
mare parte a mesajelor electorale dintre cele două tururi. 


Analiza de mai sus evidenţiază contrastul care există între, pe 
de o parte, complexitatea eforturilor de definire şi de teoretizare a 
populismului şi, pe de altă parte, caracterul spontan şi contingent al 
modalitátilor sale de manifestare. Astfel, populismul pare să reziste 
unor teoretizări „clasice”, pretandu-se mai degrabă unei abordări teo- 
retice discursive a cărei strategie este tocmai înțelegerea populismului 
ca o combinație permanentă şi perpetuu fluctuantă de acţiuni menite 
să impună o reprezentare hegemonică asupra corpului politic şi a 
relațiilor din cadrul acestuia. 


5 Extras din interviul acordat de Traian Băsescu postului Realitatea TV la 8 

noiembrie 2009. 
http://www.capital.ro/articol/basescu-domnule-geoana-ce-ati-cautat-la-domnul- 

vintu-la-12-noaptea- 

128862.html?utm source-rss&utm medium-rss&utm campaign-rss (consulté 

le 7 mai 2010). 

Structura volumului 


Prezentul volum regrupează o serie de contribuţii menite să 
lămurească, atât din punct de vedere conceptual, cât şi din punct de 
vedere empiric natura populismului şi maniera sa efectivă de mani- 
festare în cazul particular al spaţiului românesc. 

Capitolul lui George Jiglău propune o analiză a populismului 
din perspectivă teoretică şi conceptuală. În acest sens, doreşte să răs- 
pundă unor întrebări precum Ce este populismul? Care sunt trăsăturile 
sale definitorii? Ce trebuie să facă sau să spună cineva pentru a fi 
catalogat drept populist? Reprezintă populiştii un grup strict delimitat, 
care se deosebeşte de alte grupuri din politică sau din societate, sau, 
dimpotrivă, oricine poate fi populist într-un moment sau altul al exis- 
tentei sau activităţii sale? 

Contribuţia Sorinei Soare pleacă de la observaţia că limitele 
democraţiei române de după 1989 au fost adesea asimilabile unei pro- 
pensiuni populiste care dincolo de discursul demagogic al partidelor 
se extinde în zona radicalismului politic şi generează un gen politic 
constant. Utilizând principalele repere ale literaturii de specialitate, 
analiza prezentată în acest capitol îşi propune să identifice caracte- 
risticile speciilor populiste generate de postcomunismul românesc, 
precum şi o definiţie a genului de referinţă. Care sunt trăsăturile carac- 
teristice ale acestui gen? Avem de-a face cu un trunchi programatic 
stabil sau dimpotrivă supus evoluţiilor şi adaptărilor input-urilor din 
partea sistemului politic? Cum pot fi aceste specii plasate în diada 
dreapta vs. stânga? 

Capitolul Adrianei Marinescu foloseşte perspectiva discursi- 
vă asupra populismului din România, concentrându-se pe analiza 
discursului a două personaje politice: Traian Băsescu şi George 
Becali. Este structurat într-o parte care conceptualizează populismul, 
mai specific cel din Europa de Est şi într-o analiză efectivă a 
discursurilor celor menţionaţi mai sus în perioada 2006-2010. Ele- 
mentul de noutate al acestei analize este identificarea şi analizarea 

principalelor mituri prezente în discursul politic şi mai ales, a mitului 
democrației, esenţial în strategiile de legitimare a populismului. 

Contribuţia lui Mihail Chiru constă într-o serie de analize sis- 
tematice de discurs şi de conţinut a principalelor documente progra- 
matice ale Alianţei Dreptate şi Adevăr, respectiv ale PDL şi PSD+PC 
la alegerile parlamentare din 2004 şi 2008. Scopul acestora este de a 
investiga măsura în care tehnicile populiste de articulare discursivă au 
devenit mainstream în spaţiul politic românesc. Populismul anti- 
etatist, limbajul antipoliticii, strategia „secretului murdar”, dar şi pre- 
luarea unor elemente de cultură populară condamnate de cultura domi- 
nantă sunt numai câteva din tehnicile relevante identificate. Partidul 
Democrat Liberal reprezintă cel mai inovativ dintre cele trei cazuri 
analizate, în timp ce PSD este caracterizat cel mai bine de un pater- 
nalism al promisiunilor nesustenabile. Capitolul propune de asemenea 
o serie de explicaţii pentru proliferarea acestui tip de articulare 
discursivă. 

Capitolul elaborat de Lucian Vesalon oferă o contribuţie la 
analiza populismului neoliberal, un fenomen ideologic recent şi încă 
puţin studiat. Studiul de caz propus se referă la proiectul politic al mo- 
dernizării statului, un element recurent al discursurilor preşedintelui 
Traian Băsescu. Cadrul conceptual al analizei este cel al teoriei 
discursului, în varianta elaborată de Ernesto Laclau şi Chantal Mouffe. 
Ca discurs, „modernizarea statului” reprezintă o încercare de a oferi o 
alternativă la discursul ,tranzitiei" şi de a domina spaţiul ideologic si 
arena politică din România ultimilor ani. Ipoteza capitolului este aceea 
că, prin discursul „modernizării statului”, a fost impusă o agendă poli- 
tică particulară, ale cărei elemente centrale sunt asimilabile doctrinei 
neoliberale, iar strategia discursivă prin care agenda neoliberală este 
urmărită poate fi subsumată modelului discursiv-ideologic al populis- 
mului. 

Pornind de la asumptia că dezvoltarea partidelor populiste 
româneşti capătă substanță în urma analizei comparative cu ceilalți 
actori institutionali cu care se află în competiţie pentru voturi, capi- 
tolul lui Sergiu Gherghina investighează măsura în care partidele 

populiste diferă în ceea ce priveşte aspectele formale (centralizarea 
luării deciziilor, numărul de membri, utilizarea aceloraşi parlamentari 
drept candidați în alegeri consecutive) şi performanța electorală de 
ceilalți competitori institutionali. 

Succesul populismului în România, care nu poate fi pe deplin 
explicat fără a lua în calcul sprijinul de care acesta se bucură în rândul 
opiniei publice, reprezintă preocuparea principală a capitolului propus 
de Dragoş Dragoman. Studiul opiniei publice româneşti ne poate oferi 
nu doar explicaţii cu privire la consolidarea populismului, în deplin 
acord cu recenta răspândire a acestuia, atât în Europa occidentală, cât 
şi în Europa Centrală şi de Est, ci şi avertismente privind riscurile la 
care populismul poate supune democraţia liberală în situaţii de criză 
socială şi economică. Analiza statistică realizată în acest capitol ne 
indică o relaţie specială pe care populismul o întreţine cu valori şi ati- 
tudini antidemocratice. Bazat pe o definiție proprie a poporului, 
populismul redefineşte în manieră proprie, adică în mod îngust şi 
conservator, şi națiunea. Prin excluderea anumitor grupuri sociale din 
această definiție, populismul pare să pregătească opinia publică pentru 
acțiunea politică a partidelor extremiste, cele care exploatează din plin 
resentimentele şi frustrările populare în vremuri de criză. Legat fiind 
atât de naționalismul extremist, cát şi de conservatorismul social, 
populismul poate afecta ataşamentul fata de instituţiile şi practicile 
democraţiei liberale şi pregăti terenul alternativelor non-democratice. 

Loredana Nabăr sintetetizează principalele concluzii care se 
desprind din contribuţiile la acest volum şi prezintă câteva direcții pe 
care studiul populismului românesc le poate urma în viitor. 

O perspectivă teoretică asupra populismului 


George Jiglău 


Introducere 


Populismul reprezintă unul dintre cuvintele pe care le auzim 
cel mai des rostite atunci când se vorbeşte despre politică, nu doar în 
România, ci şi în democratiile cu tradiție mai îndelungată. În acelaşi 
timp, foarte puţini dintre cei care îl folosesc ar fi capabili să spună ce 
înseamnă cu exactitate populismul. Acest cuvânt a ajuns să fie folosit 
aproape exclusiv ca o etichetă negativă, care este aplicată unor adver- 
sari politici sau unor politici publice cu care cel care îl foloseşte nu 
este de acord. Totuşi, în ştiinţa politică si practica politică, la fel ca în 
orice alt domeniu care presupune interacțiune şi comunicare — dar 
poate chiar mai important în cazul limbajului folosit de către cei care 
administrează şi iau decizii — proprietatea termenilor are o importanță 
deosebită. Tocmai din acest motiv este imperativă o analiză temeinică 
a populismului din perspectivă teoretică şi conceptuală. Ce este 
populismul? Care sunt trăsăturile sale definitorii? Ce trebuie să facă 


53 


GEORGE JIGLĂU 


sau să spună cineva pentru a fi catalogat drept populist? Reprezintă 
populiştii un grup strict delimitat ideologic, care se deosebeşte de alte 
grupuri din politică sau din societate, sau, dimpotrivă, oricine poate fi 
populist într-un moment sau altul al existenței sau activităţii sale? 
Acest capitol va încerca să lămurească aceste aspecte, având menirea 
de a aduce clarificările teoretice necesare unei înțelegeri lipsite de 
echivoc a acestui concept. Pe parcursul său, vom constata că foarte 
mulţi dintre cei care aplică altora eticheta de „populişti” — cu scopul 
de a-i pune într-o lumină negativă şi de a se disocia de ei — folosesc un 
discurs cel puţin la fel de populist. 

Corpul de literatură care are la bază acest concept a fost 
dezvoltat începând cu anii '60, odată cu expansiunea industrială gene- 
ratoare de clivaje sociale, universalizarea drepturilor politice, dar şi cu 
profesionalizarea politicii şi a strategiilor electorale. În următoarele 
secțiuni voi prezenta pe larg dezbaterile teoretice şi modul în care a 
evoluat definirea acestui concept, însă un aspect care merită remarcat 
încă de la început este că întreaga literatură se axează pe dimensiunea 
personalizată a populismului, punând accentul aşadar pe lideri. Astfel, 
majoritatea autorilor vorbesc cu precădere de „populişti” şi mai puţin 
de „populism”. Acest capitol propune o abordare inovativă. După ce 
surprinde principalele componente de acţiune si de discurs ale popu- 
lismului, extinde discuţia la alte elemente care structurează ceea ce 
numim la nivel general „politică”. Mai precis, vor fi luate în discuţie 
partidele şi ideologiile. Partidele sunt în egală măsură actori electorali 
şi deţin un rol cel putin la fel de important într-un sistem politic ca şi 
liderii, în timp ce ideologiile sunt un element la care toţi actorii 
politici, atât lideri, cât şi partide, se raportează, cel puţin formal, în 
discursul lor. Astfel, acest capitol îşi propune să clarifice elementele 
conceptuale de bază ale populismului, iar apoi să clarifice cine sau ce 
anume poate fi populist: doar liderii politici, partidele care îi 
propulsează sau anumite ideologii la care se raportează atât liderii, cât 
şi partidele. Pentru a ilustra empiric consideratiile teoretice de pe 
parcursul acestui capitol, vor exista referiri la cazul politicii româneşti 
post-decembriste. România este un caz extrem de util pentru a testa 

modul în care elementele teoretice dezvoltate pe baza unor experiențe 
din America Latină pot fi aplicate la state europene post-comuniste. 
Structura capitolului urmează aceste linii directoare. Prima 
parte a capitolului este dedicată definirii şi elementelor de analiză a 
unui concept. Apoi, vor fi menţionate cele mai importante contribuţii 
teoretice referitoare la populism sub formă conceptuală, urmând ca 
apoi să testăm cui putem aplica această etichetă, fiind luate în discuţie 
trei componente esenţiale ale politicii: liderii, partidele şi ideologiile. 


Conceptul şi elementele sale 


Pentru început, trebuie explicat ce înseamnă şi cum este ana- 
lizat un concept. Conceptul reprezintă un termen abstract care sur- 
prinde esenţa realităţii. Astfel, orice concept este format din două ele- 
mente principale: intensiunea şi extensia. Intensiunea cuprinde toate 
proprietăţile pe care un obiect, material sau abstract, trebuie să le înde- 
plinească pentru a putea fi cuprins în extensia conceptului. Viceversa, 
orice obiect care deține toate proprietăţile cuprinse în instensiune face 
parte din extensia conceptului. Aşadar, revenind la definiţia inițială, 
intensiunea reprezintă partea abstractă a unui concept, în timp ce 
extensia curpinde tot ceea ce se regăseşte în realitate care deţine pro- 
prietätile specifice conceptului. 

Între cele două elemente există o legătură directă: cu cât mai 
multe proprietăţi sunt cuprinse în intensiune, cu atât mai puţine ele- 
mente regăsim în extensie, deoarece în realitate vor fi mai puţine 
obiecte care să deţină toate proprietățile respective în acelaşi timp; 
invers, cu cât mai puţine proprietăți găsim în intensiune, cu atât mai 
multe obiecte din realitate le vor deţine în acelaşi timp, deci extensia 
va fi mai mare. În intensiune poate exista chiar şi o singură proprietate. 


Giovanni Sartori, „Concept Misformation in Comparative Politics”, American 
Political Science Review 64 (1970), p. 1041. Giovanni Sartori, „Guidelines for 
Concept Analysis”, Social Science Concepts: A Systematic Analysis, Sartori ed. 
(Beverly Hills: Sage, 1984), 24. 

Pentru a ilustra această relație, Giovanni Sartori a introdus un 
nou instrument în analiza conceptelor — „scara abstractizării” —, care 
poate fi redată în cuvinte într-un mod similar cu descrierea de mai sus: 
cu cât creşte intensiunea, cu atât mai mult scade extensia, şi viceversa.? 

Pentru a ilustra aceste elemente de analiză a conceptelor, să 
luăm un exemplul simplu al conceptului „parlament”. Parlamentul 
este definit ca un corp legiuitor naţional ales direct de cetăţenii unui 
stat. Prin această definiție am stabilit deja proprietăţile de bază din 
intesiunea conceptului: un corp legiuitor, care creează legi la nivel 
național, ales prin vot direct. Prin urmare, parlamentul se deosebeşte 
de corpuri alese la nivel local (consilii locale sau adunări regionale), 
de instituţiile colective numite (precum guvernele) sau de corpuri 
alese, dar care nu au atribuţii legislative. Aproape toate parlamentele 
din lume întră în extensia proiectului, deşi probabil că cele din state 
nedemocratice, alese direct prin alegeri controlate de guvern şi care au 
rol pur decorativ, nu dețin cu adevărat proprietăţile din intensiune. 
Totuşi, dacă adăugăm o proprietate suplimentară — urcăm pe scara 
abstractizării — şi vorbim despre parlamente bicamerale, o serie de 
parlamente, care au o singură cameră, ies din extensia conceptului (de 
exemplu, cele din Estonia, Letonia sau Ungaria). Dacă mai adăugăm o 
proprietate — parlamente bicamerale care aleg preşedintele ţării — din 
extensia conceptului ar ieşi parlamentul din România. Cu cât mai 
multe proprietăţi adăugăm intensiunii, extensia se restrânge, astfel că 
treptat putem ajunge în vârful scării abstractizării, unde în extensie nu 
se mai regăseşte niciun obiect din lumea reală — astfel că ajungem să 
vorbim despre ceva „abstract”. 

Observăm aşadar că, pentru ca două sau mai multe obiecte 
din realitate să primească eticheta unui anumit concept, este necesar ca 
toate acele obiecte să dețină toate proprietăţile respective în acelaşi 


Sartori, Concept Misformation..., p. 1040. Sartori, Guidelines..., pp. 44-46. 
Collier si Mahon o denumesc „scara generalitátii", deoarece consideră cá denumirea 
datá de Sartori poate induce confuzie. David Collier si James E. Mahon, Jr., 
„Conceptual Stretching Revisited: Adapting Categories in Comparative Analysis", 
American Political Science Review 87: 4 (Dec. 1993), p. 846, 853 (fn. 5). 

timp. Aceasta este o perspectivă clasică asupra conceptelor şi ea ridică 
de multe ori probleme prin strictetea ei. În cazul multor concepte se 
constatá dificultáti atunci cánd un element considerat definitoriu lip- 
seste si odatá cu el dispar si elemente din extensie. 

De exemplu, să luăm conceptul de stat. În intensiunea acestui 
concept se regăsesc câteva elemente clare: granite clar definite, 
recunoscute pe plan pe plan internaţional, o singură autoritate centrală 
care guvernează şi administrează, o naţiune definită în termeni civici 
sau etnici, ai cărei membri primesc cetățenia statului respectiv. Însă 
există mai multe tipuri de state care îndeplinesc aceste criterii, dar nu 
sunt totuşi identice. Dacă ne raportăm la autoritatea centrală, se poate 
argumenta că statele puternic descentralizate, care au mai multe nive- 
luri de autoritate, preiau multe din atribuţiile de guvernare şi admi- 
nistrează ale autorităţii centrale, iar includerea unui astfel de stat în 
extensia conceptului ar fi problematică. Astfel au luat naştere con- 
ceptele radiale, care au o rădăcină comună, dar extensii dispuse 
precum petalele unei flori. În cazul conceptului de stat, pentru a nu 
exclude niciun element din extensie, vorbim despre state unitare şi 
state federale. Ambele sunt state, dar tipuri diferite de state. Spre 
deosebire de perspectiva clasică, în acest caz nu am urcat pe scara 
abstractizării, ci am rămas la acelaşi nivel, chiar dacă a apărut o 
diferenţiere în intensiunea conceptului. Dar, dacă perspectiva clasică 
avea neajunsul strictetii, cea radială poate duce la nivele prea mari de 
arbitrar. Practic, se poate ajunge ca unui concept să îi fie subsumate 
oricâte subtipuri, cu legătură din ce în ce mai mică între ele. 

Din punct de vedere al limbajului logic, strategia clasică folo- 
seşte operatorul gi in timp ce abordarea bazata pe concepte radiale 
foloseşte operatorul ,,sau”*. Astfel, conceptele formate prin prima me- 


Dacă în intensiunea unui concept se află două proprietăţi (A, B), atunci un 
obiect trebuie să îndeplinească condiția A ŞI B pentru a face parte din extensia 
conceptului. 

Dacă în intensiunea unui concept se află două proprietăţi (A, B), atunci un 
obiect trebuie să îndeplinească condiția A SAU B (trebuie să dețină cel putin 
una dintre proprietăţile A sau B) pentru a face parte din extensia conceptului. 

todă se mai numesc şi concepte „cumulative”, deoarece reunesc atri- 
bute din mai multe domenii într-o intensiune comună, în timp ce con- 
ceptele formate prin a doua metodă se mai numesc şi ,,aditionale”. 
Dezabterile privind natura conceptelor apar în special atunci 
când trebuie analizate elemente complexe ale realității. Populismul 
este unul dintre acestea, fiind cel puţin la fel de complicat ca democra- 
tia sau libertatea. Dacă în cazul acestora este relativ uşor de intuit ce 
anume este sau nu este democraţie sau libertate, chiar dacă definițiile 
precise sunt ceva mai dificil de conturat, în cazul populismului păşim 
în permanenţă pe nisipuri mişcătoare. Populismul poate fi definit la 
nivel politic, social şi economic. Este greu de spus la prima vedere 
dacă ele sunt legate sau dacă un tip de populism decurge din altul. În 
secțiunea următoare vor fi prezentate dezbaterile teoretice existente, în 
contexul istoric în care au apărut diferitele interpretări ale populismului. 


Populismul — interpretări şi dezbateri teoretice 


Acest concept a fost folosit pentru prima dată pentru a 
descrie grupuri de americani care cereau reforme ample în domeniul 
agriculturii, în special, sau în cel al infrastructurii de transport, precum 
şi extinderea drepturilor sociale şi politice. În esență, populiştii erau 
consideraţi reformatori, erau cei care doreau schimbarea aranjamen- 
telor existente în domeniile respective.” Populismul a fost tratat în 
literatură în special în raport cu statele din America Latină, fiind un 
fenomen prezent în aceste state de-a lungul mai multor decenii. 
Conform unor abordări derivate din teoriile dezvoltării şi moderni- 
zării, mai multi autori au pus manifestările de la nivel politic ale 
populismului în raport cu rădăcinile sociale şi contextul economic care 
favorizează apariția acestuia. Astfel, au luat naştere o serie de abordări 
cumulative ale conceptului, accentul fiind pus pe complexul de factori 


* William F. Holmes, ,,Populism: In Search of Context”, Agricultural History 64: 


4 (1990), pp. 26-58. 

care trebuiau să fie prezenți pentru ca populismul să apară.” Premisa 
de la care porneau aceste definiţii era aceea că politica este influențată 
de contextul socioeconomic. Teoriile modernizării susțineau că feno- 
menele de industrializare, urbanizare şi educaţia de masă au dus la o 
explozie a participării politice în rândul populaţiei, concomitent cu imple- 
mentarea la nivel global a votului universal, ceea ce a dus la contestarea 
aranjamentelor politice elitiste existente până la începutul anilor '60.' 
Astfel, „poporul” a devenit un actor politic, o ţintă a discursului politic si 
un instrument de obţinere şi de menținere a puterii politice. Prin votul 
universal au căpătat brusc importanță şi pături sociale excluse în anii 
anteriori din viaţa politică, iar sprijinul lor pentru discursurile politice şi 
politicienii care s-au adresat nevoilor lor a venit în mod natural. 

Acest corp de literatură a identificat câteva proprietăţi ale 
populismului, ale manifestărilor populiste sau ale liderilor populişti. 
Conniff, Drake şi Weffort au pus accentul pe câştigarea şi exercitarea 
puterii politice pe baza contactului direct, nemediat, cu o masă de 
adepti, de regulă cu un grad scăzut de organizare.“ Alti autori, precum 
Di Tella şi Germani, Drake sau Ianni, au pus accentul pe gradul ridicat 
de eterogenitate socială care favorizează apariția populismului, con- 
siderat o mişcare care transcede clivajele dintre clasele sociale, în spe- 


Kurt Weyland, „Clarifying a Contested Concept: Populism in the Study of Latin 
American Politics”, Comparative Politics 34: 1 (2001), p. 5. 

Tarcuato Di Tella, „Populism and Reform in Latin America", in Obstacles to 
Change in Latin America, Claudio Veliz. ed. (London: Oxford University Press, 
1965). Gino Germani, Politica y Sociedad en una Epoca de Transicion, 5th ed. 
(Buenos Aires: Paidos, 1974), cap. 5, 8-9. Helio Jaguaribe, Sociedade e Politica 
(Rio de Janeiro: Jorge Zahar, 1985), pp. 7-17. 

Michael Conniff, „Toward a Comparative Definition of Populism”, in Latin 
American Populism in Comparative Perspective, Michael Conniff ed. 
(Albuquerque: University of New Mexico Press, 1982), pp. 21-22. Paul Drake, 
Socialism and Populism in Chile (Urbana: University of Illinois Press, 1978), 
pp. 2-3, 8. Francisco Weffort, 0 Populismo na Politica Brasileira (Rio de 
Janeiro: Paz e Terra, 1980), pp. 69, 73-74. 

cial în mediul urban.” Cardoso si Faletto, O'Donnell si Drake au subli- 
niat şi extinderea beneficiilor sociale, concomitent cu progresul 
industrializării şi dezvoltării, ca instrumente pentru menţinerea supor- 
tului popular.'^ Aceste proprietăți definesc populismul de la începutul 
celei de-a doua jumătăţi a secolului trecut, caracterizată de expansio- 
nism economic, urbanizare şi explozia participării politice. 

Anii '80 au adus însă schimbări majore în contextul socioeco- 
nomic, însă populismul a supraviețuit şi s-a adaptat. Astfel, a fost 
necesară o reconceptualizare, având în vedere că populismul a apărut 
şi în alte condiţii decât cele care erau considerate necesare pentru 
apariţia lui. Mai mult, anii '80 au prilejuit şi confruntări politice între 
»vechii” populisti şi lideri noi, care foloseau tactici politice similare, 
însă sprijinul lor social avea surse diferite. De exemplu, finele anilor 
'80 au fost dominate în Brazilia de confruntarea politică dintre Leonel 
Brizola, un populist de stânga, care a recurs la cheltuieli publice 
masive şi sporirea beneficiilor sociale pentru păturile sărace cât timp a 
fost guvernator al statului Rio de Janeiro, şi Fernando Collor, un lider 
cu un discurs populist, dar care promova „binele public” prin 
reducerea cheltuielilor şi reforme economice drastice.!! În cele din 
urmă, Collor a câştigat alegerile prezidenţiale din 1989, în timp ce 
Brizola a ieşit abia pe locul 3, ratând intrarea în turul 2." Strategii 


Di Tella, op. cit.; Gino Germani, op. cit. Conniff, op. cit., pp. 13-23; Paul Drake, 
Socialism and Populism in Chile (Urbana: University of Illinois Press, 1978), 
pp. 2-3, 8; Drake, "Requiem for Populism?," in Conniff ed., Latin American 
Populism, p. 218. Octavio lanni, La Formacion del Estado Populista en America 
Latina (Mexico: Era, 1975), pp. 121-22, 137-77. Helio Jaguaribe, op. cit., pp. 
13-17. Weffort, op. cit., p. 75. 

Fernando Henrique Cardoso $i Enzo Faletto, Dependency and Development in 
Latin America (Berkeley: University of California Press. 1979), pp. 138-43; 
Guillermo O'Donnell, Modernization and Bureaucratic-Authoritarianism, 2nd 
ed. (Berkeley: Institute of International Studies, University of California, 1979), 
pp. 53-57; Drake, op. cit., pp. 2-4, 8-10. 

Cynthia Sanborn, "The Democratic Left and the Persistence of Populism in 
Peru" (Ph.D. diss.. Harvard University, 1991), pp. 293-94, 340-49, 363-64. 

Cel care a pierdut turul 2 în fata lui Collor a fost chiar Luiz Inacio Lula da Silva, 
actualul preşedinte al Brazilia, pe atunci preşedinte al Partidului Muncitoresc, el 

similare cu cea a lui Collor au fost folosite şi de Carlos Menem în 
Argentina sau de Alberto Fujimori în Chile. Mai mult, au existat lideri 
populişti care au promovat ambele strategii, precum Juan Peron în 
Argentina, care a recurs la cheltuieli bugetare masive în anii '40, dar a 
aplicat apoi reforme economice importante în anii '50'. 

Aceste evoluţii au dus la o disociere între populism ca prac- 
tică politică şi condiţiile necesare pentru apariția acestuia, implicit de 
populismul „economic” şi cel social”. O serie de autori, precum 
Lynch, Nun, Quijano sau Vilas, au rămas fideli definiţiilor cumu- 
lative, * susţinând cá nu se poate vorbi de populism în absenţa unor 
politici economice generoase, îndreptate spre păturile mai sărace şi 
acuzându-i pe cei care aveau poziţii contrare de ,stretching" concep- 
tual, deoarece aplicau eticheta de populism pe manifestări care nu de- 
ţineau una dintre proprietăţile esenţiale din intensiunea conceptului, 
definit în mod cumulativ. Principalul autor care a redefinit populismul 
din perspectivă radială a fost Roberts, care a identificat cinci trăsături 
esenţiale pentru acest concept şi a argumentat că populismul există 
atunci când este prezentă cel puţin una sau unele dintre acestea: un stil 
de conducere personalist şi paternalist, o susţinere socială provenită 
dintr-o alianță între mai multe clase sociale, o mobilizare politică de 
sus în jos care transcede formele de organizare socială, o ideologie 
amorfă sau eclectică şi un proiect economic bazat pe practici redistri- 
butive sau clienteliste.'° Knight" si Greskovits!* folosesc definiţii 


însuşi cu un discurs populist pronunţat, dar a cărui campanie se sprijinea pe 

structurile sociale ale partidului său. 

Weyland, op. cit., p. 10. 

14 Ibid. p. 8. 

Jose Nun, ,,Populismo, Representacion y Menemismo", Sociedad 5 (October 

1994), 93-119; Anibal Quijano, „Populismo y Fujimorismo", Felipe Burbano de 

Lara, ed., El Fantasma del Populismo (Caracas: Nueva Sociedad, 1998). Carlos 

Vilas, „Latin American Populism”, Science and Society 56 (Winter 1992-1993), 

pp. 389-420. Carlos Vilas, „Los Caudillos Electorales de la Posmodernidad", 

Socialismo y Participacion 69 (March 1995), pp. 31-43. Nicolas Lynch, 

"Neopopulismo: Un Concepto Vacio.", Socialismo y Participacion (December 1999). 

16 Kenneth Roberts, „Neoliberalism and the Transformation of Populism in Latin 
America", World Politics 48 (October 1995), pp. 82-116. Kenneth M. Roberts, 

radiale similare. Dezavantajele unor astfel de definiţii sunt specifice 
tuturor conceptelor cumulative şi tin de gradul mai scăzut de stricteţe 
în folosirea termenilor. Practic, doi autori diferiți pot folosi aceeaşi 
etichetă pentru două fenomene aproape complet diferite, inducând 
astfel confuzie. În acelaşi timp, conceptele radiale pot încuraja autorii 
să recurgă la definiţii care ating mai multe domenii, transformându-le 
astfel în concepte cumulative. Weyland critică atât abordarea radială a 
conceptului de populism, cât şi pe cea cumulativă, şi recomandă 
folosirea unei definiţii raportate la un singur domeniu, care să permită 
delimitarea clară a extensiei conceptului.” El plasează populismul în 
sfera politicii şi defineşte populismul ca pe o strategie politică cu trei 
caracteristici: un lider populist care se adresează unei categorii de 
cetăţeni care se simt excluşi şi pot fi uşor mobilizați, care menţine un 
contact direct cu aceştia, nemediat de organizaţii sociale sau politice 
(precum partidele), iar dacă reînvie sau constituie un nou partid, îl 
foloseşte pe acesta doar ca pe un vehicul electoral, cu un grad scăzut 
de instituţionalizare.” La fel ca Roberts, Weyland pune accentul pe 
„populişti”, şi nu pe populism în sine. 


Două proprietăţi fundamentale 


Chiar dacă abordările lor asupra conceptului diferă, ambii 
autori identifică proprietăți similare pe care un lider trebuie să le înde- 
plinească pentru a fi considerat populist. Două sunt esențiale pentru 
acest concept, indiferent de tipul de abordare. 


„Populism, Political Conflict, and Grass-Roots Organization in Latin America”, 
Comparative Politics 38: 2 (2006), pp. 127-148. 

17 Alan Knight, „Populism and Neo-populism in Latin America", Journal of Latin 
American Studies 30 (May 1998), pp. 224, 226-27, 248. 

'5 Bela Greskovits, The Political Economy of Protest and Patience (Budapest: 
Central European University Press, 1998), pp. 99-101. 

P? Weyland, op. cit., pp. 10-11. 

2 Kurt Weyland, „Neoliberal Populism in Latin America and Eastern Europe”, 
Comparative Politics 31: 4 (1999), p. 381. 

Ambii autori subliniază contactul direct dintre lideri şi mase, 
fără a fi mediat prin intermediul unor partide sau al altor organizaţii 
politice sau sociale institutionalizate, cu rădăcini în cadrul societăţii. 
Mai mult, populiştii folosesc partidele doar ca vehicule electorale, 
nefiind interesaţi de institutionalizarea lor sau de soarta lor odată ce 
scopul lor a fost atins. Weyland merge mai departe şi arată că slăbi- 
ciunea partidelor favorizează apariţia liderilor populişti, fie pentru că 
sistemul de partide permite apariția unor partide noi, fie pentru că cele 
existente sunt atât de slabe încât pot fi uşor acaparate şi manipulate.” 
Mai mult, un alt element care favorizează şi aproape garantează apa- 
ritia liderilor populişti este un regim prezidentialist, in care prese- 
dintele este ales direct de cetáteni. Partidele nu sunt insá neglijate, 
ignorate în discursul liderilor populisti. Dimpotrivă, ele sunt stabilită 
drept ţintă, sunt acuzate de practici clientelare, care contravin intere- 
sului societăţii în ansamblu. De asemenea, ele sunt considerate răs- 
punzátoare pentru situaţia, caracterizată drept negativă, a acelei parti a 
populaţiei pe care se sprijină discursul populist. Mai mult, nu doar 
partidele sunt decredibilizate de populişti, ci şi instituţiile formate din 
partide, în special parlamentul şi guvernul. Astfel, liderii populişti se 
prezintă drept luptători împotriva sistemului în întregime, etichetat, de 
cele mai multe ori cu conotaţii negative, drept „clasa politică”. 

De asemenea, atât Roberts, cât şi Weyland identifică drept 
principală sursă a sprijinului popular grupurile sociale care se simt 
excluse, care nu se regăsesc în politicile duse de principalele forte 
politice ale momentului. Această afirmaţie trebuie însă nuanțată. Vizi- 
unea clasică asupra populismului, apărută pe baza experienţelor din 
America Latină din perioada de industrializare şi urbanizare, consideră 
că tinta populismului este reprezentată de păturile sărace, proaspăt 
implicate politic prin obţinerea dreptului de vot. Totuşi, ,,noul” 
populism, adaptat la un context politico-economic neoliberal, nu se 
mai bazează cu predilecție pe păturile sărace, din două motive: nivelul 
de sărăcie a scăzut, deci odată cu el şi numărul celor care aparțin 


?! Ibid., p. 384. 

păturilor sărace, iar în multe dintre statele unde această strategie a dat 
roade în anii '60-'90 discursul orientat către păturile sărace şi 
practicile axate pe cheltuieli publice masive au devenit regula, şi nu 
excepția. Aşadar, grupurile sociale care se simt acum excluse şi pot 
deveni o sursă de sprijin pentru ,,noii" populişti nu mai sunt în mod 
necesar cele cu un nivel de sărăcie crescut, ci pot aparţine şi claselor 
mijlocii sau unor categorii care anterior erau considerate elite, dar care 
au pierdut din influenţa socială şi politică în fata grupurilor mai sărace 
şi mai numeroase, considerate o sursă mai substanţială şi mai loială de 
putere politică. 

Acest aspect este ilustrat de un element aflat în legătură cu 
prima proprietate subliniată mai sus. Concomitent cu decredibilizarea 
partidelor şi a instituţiilor care se sprijină pe acestea, poate apărea un 
fenomen care la prima vedere nu este asociat cu populismul: apelul la 
tehnocrati si experti din afara politicii. Weyland” arată modalităţile 
prin care un discurs economic şi politic neoliberal este compatibil cu 
populismul, ceea ce contravine înţelegerii clasice a acestuia. Weyland 
identifică afinitátile contraintuitive dintre liderii populişti şi experții 
din diferite domenii, cu precădere economişti, şi prezintă un meca- 
nism simplu prin care aceştia sunt atraşi de un lider populist: acesta 
acuză „clasa politică” de incompetentá, de corupţie, de eşec al poli- 
ticilor sau de practici clientelare şi face apel la persoane apolitice, 
competente dar ignorate de partide, incoruptibile, care să preia condu- 
cerea procesului decizional, autonomia lor şi neamestecul membrilor 
fostei orânduiri fiind garantate de lider. Tehnocraţii reprezintă un 
segment al societăţii sau al pietii muncii care se poate considera 
ignorat de politic şi care de multe ori alege să se autodelimiteze de 
practicile politice. Tocmai de aceea ei pot fi uşor captati de atenția 
care li se oferă la un anumit moment, astfel că asocierea lor cu un lider 
dispus să le ofere putere de decizie nemediată este facilă. 

Aşadar, dincolo de dezbaterile privind caracterul conceptului, 
principalii autori recunosc drept trăsături esenţiale ale populismului 


2 Ibid. 

contactul direct cu o masă amplă de cetăţeni, de regulă cu grad scăzut 
de organizare, şi contestarea status quo-ului, a establishment-ului 
politic, faţă de care se plasează în opoziţie. 


Când putem folosi conceptul „populism”? 
Lideri, partide, ideologii 


Literatura care abordează conceptul de populism plasează în 
extensia acestuia în special lideri politici care au reuşit sau au încercat 
să obţină funcţii publice — mai precis funcţii politice alese direct — prin 
tactici populiste. De asemenea, conceptul mai este folosit şi în relaţie 
cu anumite practici politice sau politici publice, aplicate de regulă, 
direct sau prin intermediul unor partide sau instituții subordonate, de 
lideri populişti. Este însă populismul un concept care poate fi aplicat 
doar liderilor politici? Putem vorbi doar despre lideri populişti sau şi 
despre partide sau chiar despre ideologii populiste? 

Am arătat mai sus că una dintre proprietăţile esenţiale ale 
populismului este contestarea şi decredibilizarea partidelor şi a institu- 
tiilor care sunt construite pe baze partinice, ca instrument de contes- 
tare a status quo-ului. Din această perspectivă, se poate deduce că 
niciunui partid nu îi poate fi aplicată eticheta de „populist”. Practica 
politică a arătat însă că acest lucru este posibil. Am afirmat mai sus că 
liderii politici populişti se folosesc de partide ca vehicule electorale, 
ca mijloc de asigurare a unei infrastructuri logistice şi financiare care 
să le permită să concureze cu succes în alegeri. Merită însă să acordăm 
mai multă atenţie modului în care partidele pot intra în extensia con- 
ceptului. Pentru ca un partid să poată fi numit „populist” în conformi- 
tate cu principalele două trăsături pe care le-am menţionat, este nevoie 
ca el, în primul rând, să urmărească şi, eventual, să obţină sprijinul 
unui număr cát mai mare de cetăţeni şi să conteste status quo-ul. 

Conform lui Sartori, un partid politic este o grupare politică, 
identificabilă printr-o denumire oficială, care prezintă candidaţi în ale- 
geri (libere sau nu) şi este capabilă să-i propulseze pe aceştia în funcţii 

publice.” Aşadar, propulsarea propriilor candidati în funcții publice si 
implicit promovarea politicilor şi a intereselor propriei formaţiuni şi a 
electoratului său reprezintă o trăsătură esenţială a oricărui partid. În 
plus, la Palombara şi Weiner identifică efortul de a obține sprijinul 
electoratului drept una dintre cele patru caracteristici esenţiale ale unui 
partid.” Există însă partide mari, care îşi propun să câştige majoritatea 
voturilor pentru a putea guverna singure sau cel puţin un număr 
suficient de mare pentru a fi principalul partid într-o coaliţie, şi partide 
de nişă, cu electorat restrâns, dar loial, care le permite reprezentarea 
stabilă în legislativ, precum partidele care reprezintă minorităţi etnice 
suficient de mari sau de concentrate geografic. Cele din prima cate- 
gorie sunt aşa-numitele partide catch all, care se adresează întregii 
populaţii, au o coerenţă ideologică relativ redusă, caută să acopere 
tematici pentru un număr cât mai mare de segmente sociale sau se 
poziţionează împotriva unui grup restrâns, pe care îl portretizează ca 
pe o ameninţare la adresa societății (de multe ori o minoritate 
etnicá).? Partidele catch all se opun promovării intereselor unei clase 
sociale cu prioritate fata de celelalte, susținând importanța egală a 
tuturor categoriilor şi evitând astfel să piardă sprijin din partea unora 
pe care le-ar omite sau subestima în discursul lor. Astfel, acest tip de 
partide deţin prima proprietate specifică populismului, aceea de a 
căuta un sprijin popular cât mai amplu, care trece peste clivajele 
sociale existente. 


% Citatul în original: „A party is any political group identified by an official label 

that presents at elections, and is capable of placing through elections (free or 

nonfree), candidates for public office.” Giovanni Sartori, Parties and Party 

Systems (Cambridge: Cambridge University Press, 1976), p. 63. 

Joseph La Palombara si Myron Weiner, „The Origin and Development of 
Political Parties.", in Political Parties and Political Development, La Palombara 
si Weiner eds. (Princeton: Princeton University Press, 1966), p. 6. 

25 Steve B. Wolinetz, „Beyond the Catch-All Party: Approaches to the Study of 
Party Organization in Contemporary Democracies", in The Future of Political 
Parties. Juan Linz, Jose Ramon Montero si Richard Gunther eds. (Oxford 
University Press, 2002), pp. 136-65. 

A doua proprietate specifică populismului este contestarea 
status quo-ului. Un partid nu poate contesta importanţa sistemului de 
partide, deoarece activează în interiorul acestuia, şi nici pe cea a 
instituțiilor constituite pe baza partidelor, deoarece scopul său este 
acela de a ajunge să conducă sau cel puţin să facă parte din aceste 
instituţii. Spre deosebire de un lider populist, care odată ales se poate 
debarasa de partide şi de instituţii, afirmându-şi sprijinul provenit 
direct de la populaţie, un partid nu se poate situa în afara sistemului, 
cu excepţia cazurilor în care un partid obţine o majoritate suficient de 
mare de voturi încât să poată încerca eliminarea celorlalte, aşa cum s-a 
întâmplat cu naziştii în Germania după alegerile din 1933. În demo- 
cratiile consolidate însă astfel de fenomene sunt aproape imposibile. 
Totuşi, chiar şi în acestea pot exista aşa-numitele partide „anti-sis- 
tem”, care fac o opoziţie radicală şi ajung să ceară chiar renunţarea la 
sistemul democratic. De regulă, aceste partide au dimensiuni mici, dar 
pot ajunge să obţină sprijin popular mai ridicat, însă temporar, 
neavând capacitatea de a-l menţine pe termen mai lung. Spre deose- 
bire de partidele catch all clasice, aceste partide se adresează întregii 
populaţii, însă de o manieră agresivă, care uneori ia forme violente, 
refuzând să folosească instrumentele politice convenţionale. Ele nu 
propun programe politice substanţiale, nu se adresează în mod specific 
categoriilor sociale şi de aceea rareori reuşesc să obţină un sprijin 
popular consistent. Aşadar, partidele anti-sistem nu deţin prima pro- 
prietate a populismului, în timp ce partidele catch all nu o deţin pe a 
doua, deoarece nu contestă ideea de partid, de parlament sau de guvern. 

Totuşi, caracterul contestatar al unui partid politic poate lua 
alte forme şi poate avea alte tinte. Dacă nu poate contesta importanţa 
existenței partidelor şi a sistemelor de partide, un partid aflat in opo- 
zitie poate contesta partidul sau partidele aflate la putere în momentul 
respectiv, politicile promovate sau rezultatele guvernării. Practic, 
status quo-ul în acest caz este aranjamentul politic existent la mo- 
mentul respectiv. Este adevărat că menirea oricărui partid de opoziție 
este aceea de a critica puterea politică şi de a-şi promova propriile 
idei. Nu orice partid de opoziţie este unul populist, însă poate fi consi- 

derat astfel dacă acest caracter contestatar este combinat cu un discurs 
orientat către toate categoriile în ansamblu, specific partidelor catch 
all. De exemplu, un partid de opoziţie care acuză partidele aflate la 
putere de corupție si de faptul că „poporul, societatea” în ansamblu au 
de suferit de pe urma practicilor acestora, atunci un astfel de partid de 
opoziţie îndeplineşte ambele proprietăţi esențiale din intensiunea 
populismului. Un partid aflat la putere nu poate avea un astfel de 
caracter contestatar, nu poate critica status quo-ul pe care îl con- 
trolează, însă poate trece la un astfel de discurs odată intrat în opoziţie. 
Practic, orice partid care nu îşi asumă o poziție de nişă şi se comportă 
ca un partid catch all are toate premisele pentru a fi unul populist 
atunci când se află în opoziție. Aşadar, în viziunea cuprinsă în acest 
capitol cea de-a două proprietate fundamentală a populismului este 
formulată din perspectiva caracterului contestatar. Cu alte cuvinte, 
contează în principal discursul critic (orientat spre interesul general al 
tuturor categoriilor sociale), ţinta acestuia fiind un element secundar. 

Un partid de nişă nu este în mod necesar un partid mic. De 
exemplu, partidele liberale din vestul europei sunt partide de dimen- 
siuni medii, care obțin constant aproximativ 10-15% din voturi la ni- 
vel naţional şi care promovează cu precădere interesele mediului de 
afaceri, fiind mai puţin preocupate de pensii sau protecție socială; 
acestea sunt apanajul partidelor socialiste sau social-democrate. Un 
exemplu bun sunt liberalii (,,liber-democratii”) din Germania, care au 
manifestat de-a lungul existenţei lor o consecvență a discursului re- 
marcabilă, menținându-și un electorat relativ stabil, care i-a permis să 
intre adeseori în coaliții guvernamentale cu crestin-democratii. Deşi 
nu se poate argumenta cá un astfel de partid nu îşi doreşte să obțină un 
număr şi mai mare de voturi sau să ajungă într-o poziţie în care să 
guverneze singur sau să îşi impună programul propriu, nici nu a 
urmărit cu orice pret dobândirea acestui sprijin electoral amplu. Nu 
şi-a modificat discursul sau structura ideologică pentru a-şi spori 
popularitatea. 

Am stabilit aşadar că nu doar liderii pot face parte din exten- 
sia conceptului, ci şi partidele, cu condiţia ca ideea de contestare a 

status quo-ului să fie privită din perspectiva contestării celor care 
dețin poziția pe care partidul şi-o doreşte. Putem include în extensia 
conceptului şi ideologiile politice? Pot avea acestea un caracter 
populist? 

Kirchheimer afirma, într-o prelegere, că un partid care do- 
reste să obțină majoritatea trebuie să aibă un caracter catch all atât de 
pronunțat încât nu poate avea un program ideologic unic." Autorul 
german face o distincţie categorică între partidele catch all — princi- 
palele predispuse la populism, după cum am văzut mai sus - şi o ideo- 
logie coerentă, deoarece acestea urmăresc câştigul politic imediat şi 
aplică strategiile corespunzătoare. Totuşi, putem considera că o ideo- 
logie ar putea fi considerată populistă cu condiția să deţină cele două 
proprietăţi esențiale din intensiunea conceptului. Dacă ne gândim la 
cele trei mari ideologii politice — conservatorism, liberalism şi socia- 
lism (sau social-democratie), fiecare dintre acestea urmăreşte binele 
comun şi fiecare dintre acestea, sub diferite forme, a beneficiat de 
sprijin social masiv, fie că vorbim despre statele sociale din Scandi- 
navia sau de sistemele economice de tip liberal. Liberalismul pune 
accentul pe individ şi libertatea individuală de gândire şi de acţiune, 
însă scopul final al acţiunilor unor indivizi liberi este binele comun. 
Însă niciuna dintre acestea nu are un caracter contestatar ca trăsătură 
definitorie. Sistemul la care se raportează ideologiile este statul însuşi 
şi sistemul politic şi economic din interiorul său în ansamblu. Niciuna 
dintre aceste ideologii nu pune la îndoială existența statului. Există 
însă şi ideologii moderne care au un astfel de caracter contestatar, 
precum ideologiile ecologiste sau cele anarhiste (între aceste două 
categorii există o anumită suprapunere). Ele se opun cu precădere 
sistemelor economice de tip capitalist neoliberal, axate pe dezvoltare 
industrială, care duc, în opinia adepților acestor ideologii, la distru- 
gerea mediului, respectiv la atomizarea socială. Totuşi, nu se poate 
spune că aceste două ideologii moderne au caracter populist, deoarece, 


26 Citat în Andre Krouwel, „Otto Kirchheimer and the Catch-All Party", West 
European Politics 26: 2 (2003), pp. 28-29. 

chiar dacă promovează ideea binelui general, nu au reuşit să obţină un 
număr mare de adepti, chiar dacă ecologismul a luat si forme politice 
convenţionale”. Nu putem vorbi de vreun lider populist care să isi 
axeze discursul pe ecologism sau pe anarhism. La rândul lor, ideolo- 
giile feministe au un puternic caracter contestatar în raport cu aranja- 
mentele sociale patriarhale care discriminează femeile. Feminismul 
are drept scop îmbunătăţirea statului femeilor, fiind vorba mai degrabă 
despre ideologii de nişă, astfel că nu ar putea fi considerate populiste. 

Prin urmare, constatăm că marile ideologii nu deţin a doua 
proprietate a populismului — caracterul contestatar — şi că cele mo- 
derne, de mai mică anvergură, nu o dețin pe prima — sprijinul popular 
masiv. Este, deci, dificil să ne raportăm la ideologiile politice ca la 
expresii ale populismului, chiar dacă partidele sau structurile politice 
care se revendică de la acestea pot avea discursuri sau practici 
populiste. 


Populismul în România după 1990 


Raportat la România, observăm tendințe populiste evidente, 
atât la nivelul liderilor, cât şi al partidelor. Alegerea directă a preşe- 
dintelui a favorizat apariţia unor discursuri populiste. Alegerile prezi- 
dentiale, cuplate până in 2004 inclusiv cu alegerile parlamentare, au 
avut rolul de a personaliza competiţia electorală. România a avut până 
în prezent doar trei preşedinţi, însă fiecare a manifestat tendințe 
populiste. Din partea lui Ion Iliescu a rămas celebră sintagma „sărac, 
dar cinstit”, precum şi un discurs pronunţat împotriva categoriei 
„intelectualilor militanti”, asimilați unor „huligani”, considerati un 
pericol pentru mersul societăţii. De asemenea, în timpul celui de-al 
doilea mandat prezidenţial, Iliescu s-a remarcat prin propunerea ca 
averile mari să fie impozitate cu 80%, măsură cu care Guvernul nu a 


27 x i Les z E 3 Se $ 
Deşi adepții ei se pot manifesta şi prin mijloace neconvenționale (de exemplu 
acțiunile Greenpeace, care nu au însă un caracter violent). 

fost de acord. Pe de altă parte, Iliescu a păstrat o relaţie bună cu 
partidul care l-a sprijinit, precum şi cu Parlamentul şi Guvernul, astfel 
că nu putem vorbi despre tentative de decredibilizare a instituţiilor sau 
partidelor. Emil Constantinescu a manifestat tendințe populiste, de 
decredibilizare a partidelor prin referirea la cei „15.000 de specialişti” 
din timpul campaniei electorale din 1996. Însă, preşedintele cu cel mai 
pronunţat discurs populist este Traian Băsescu, ale cărui referiri la 
„popor” au devenit celebre. 

Íncá din timpul campaniei electorale din 2004, Básescu s-a 
făcut remarcat prin discursul anti-coruptie şi promisiunile de pedep- 
sire, cel puţin simbolică, a personajelor corupte asociate regimului 
2000-2004 („Ţepele din Piaţa Victoriei” au fost un simbol al campa- 
niei de atunci”). Răcirea relaţiilor dintre Băsescu şi premierul Călin 
Popescu-Tăriceanu l-a făcut pe Băsescu să vorbească despre „întoar- 
cerea la popor” şi să acuze constant Guvernul, pentru următorii doi 
ani şi jumătate, de practici clientelare, de corupţie („mafia a ajuns pe 
masa Guvernului”*0) si de incompetentä (cu referire fie la întreg Gu- 
vernul, fie la anumiţi miniştri). De asemenea, Băsescu şi-a stabilit 
drept adversari „oligarhii” sau „mogulii”, persoane cu avere însem- 
nată, patroni de trusturi de presă, plasați în discursul preşedintelui in 


* Traian Băsescu la PROTV: „Ultima săptămână de campanie a fost un vis 


urát»", Gândul, 17 octombrie 2009. Disponibil la [http://www.gandul. 
info/news/traian-basescu-la-pro-tv-ultima-saptamana-a-fost-un-vis-urat-afla- 
cum-vede-presedintele-rezolvarea-crizei-politice-si-de-ce-candideaza-pentru- 
un-nou-mandat-5000268], accesat pe 20 septembrie 2010. 

Ion Cristoiu, „O armă iluzorie: „întoarcerea la popor»", editorial în Jurnalul 
National, 26 noiembrie 2007. Disponibil la [http://www.jurnalul.ro/stire- 
editorial/o-arma-iluzorie-intoarcerea-la-popor-110062.html], accesat pe 20 
septembrie 2010. 

„Băsescu anunţă deschiderea luptei directe cu grupurile de interese mafiote care 
domină mass-media”, Hotnews, 1 februarie 2006. Disponibil la [http://www. 
hotnews.ro/stiri-arhiva-1191473-basescu-anunta-deschiderea-luptei-directe- 
grupurile-interese-mafiote-care-domina-mass-media.htm], accesat pe 20 
septembrie 2010. 

antiteză cu „poporul'*!. Concomitent, şi organele de presă, in special 
de televiziune, asociate acestora, au devenit o ţintă. Suspendarea de 
către Parlament din 2007 şi referendumul care a urmat au constituit un 
nou prilej de mobilizare a electoratului printr-un discurs cu puternice 
accente populiste. Tinta predilectă a campaniei au fost „cei 322", 
aluzie la numărul parlamentarilor care au votat în favoarea suspendării 
lui Băsescu, prezentaţi ca o masă de politicieni controlati din umbră de 
„oligarhi” sau „moguli”. Liderii partidelor care au sprijinit suspen- 
darea, în speţă Călin Popescu Tăriceanu (PNL), Mircea Geoană 
(PSD), Corneliu Vadim Tudor (PRM) şi Dan Voiculescu (PC), au fost 
ilustrati drept marionete ale unor personaje precum Dinu Patriciu sau 
Sorin Ovidiu Vântu, ambii implicaţi în afaceri considerate dubioase şi 
care au dus la păgubirea fie a bugetului de stat, alimentat din bani 
publici, fie direct a populaţiei. Astfel, Traian Băsescu s-a prezentat pe 
sine drept vocea poporului, aflată mai presus de interesele 
politicienilor şi ale marilor oameni de afaceri care au făcut avere în 
detrimentul oamenilor de rând. Acelaşi tip de discurs a continuat şi în 
campania electorală pentru alegerile prezidenţiale din 2009, tinta 
predilectă fiind în continuare presa şi patronii trusturilor."? 

Al doilea mandat este marcat însă de o schimbare de atitu- 
dine, dar păstrează aceleaşi accente populiste. Relaţia cu PD-L, 
partidul care l-a susţinut pe preşedinte şi pe care l-a condus până în 
2004, s-a răcit, iar Guvernul, controlat acum de acest partid, reprezintă 
în continuare o ţintă a criticilor, chiar dacă nu la fel de vehemente ca 
înainte de 2008.? De asemenea, măsurile de austeritate impuse în 
prima parte a anului 2010, în vădită contradicție cu tonul optimist de 


`! Ibid. 

?? Rodica Culcer, „Start in campanie”, Revista 22, 27 octombrie 2009. Disponibil 
la [http://www.revista22.ro/articol-6859.html], accesat pe 20 septembrie 2010. 
„Băsescu, supărat pe Boc: De acum înainte faceți ce vreti!”, România Liberă, 2 
septembrie 2010. Disponibil la [http://www.romanialibera.ro/ actualitate/ 
politica/ basescu- suparat-pe-boc-de-acum-incolo-faceti-ce-vreti-198279.html], 
accesat pe 20 septembrie 2010. 

la finalul primul mandat, când era anunţată ieşirea din recesiune“, au 
fost prezentate ca măsuri necesare, luate în beneficiul pe termen lung 
al populației. Discursul preşedintelui a fost marcat de accente de 
superioritate, plasând persoana preşedintelui la un nivel de informare 
superioară, care îi permite să evalueze mai bine decât adversarii 
politici sau decât populaţia utilitatea măsurilor implementate. De 
asemenea, Guvernul a fost pus în situaţia de a acționa doar ca ecou al 
preşedintelui, fiind nevoie să justifice măsurile deja anunţate. De 
asemenea, trebuie remarcat că aceste modificări au fost impuse prin 
ordonanţe de urgență, lăsând Parlamentului un rol secundar in pro- 
cesul de luare a deciziilor. Abordarea este similară cu cea a liderilor 
populişti din America Latină şi din statele europene post-comuniste de 
la începutul anilor '90, care au implementat măsuri de reformă care au 
afectat direct populaţia, dar care au fost prezentate drept măsuri 
necesare, luate în beneficiul populaţiei, a căror utilitate nu poate fi 
înțeleasă de „cetăţenii de rând”. 

Un alt aspect care îl plasează clar pe Traian Băsescu în cate- 
goria liderilor populişti este apelul la tehnocrati. Încă de la începutul 
primului mandat, echipa de consilieri prezidentiali a fost dominată de 
persoane provenite din sfera societăţii civile, care se bucurau de o 
mare credibilitate şi care s-au opus fostului Guvern, precum Renate 
Weber sau Andrei Pleşu (cărora li se adaugă Monica Macovei, pro- 
pulsată ca ministru al Justiţiei). De asemenea, preşedintele i-a propus, 
în 2009, funcția de prim-ministru lui Lucian Croitoru, un economist 
reputat, apolitic, considerat persoana potrivită pentru a scoate 
România din criza economică. 


# Traian Băsescu spune că ieşim din recesiune, analiştii sunt rezervaţi”, 


www.realitatea.net, 11 noiembrie 2009. Disponibil la [http://www.realitatea.net/ 
traian- basescu- spune-ca-iesim-din-recesiune--analistii-sunt-rezervati 661792. 
html], accesat pe 20 septembrie 2010. 

„Băsescu anunță noi măsuri de austeritate: Deficitul e dramatic, trebuie să 
reducem toate bugetele”, www.money.ro, 7 septembrie 2010. Disponibil la 
[http://www.money.ro/intern-1/basescu-avem-un-deficit-de-aproape-3-miliarde- 
de-euro-este-dramatic.html], accesat pe 20 septembrie 2010. 

Apelul la tehnocrati nu este specific însă doar lui Traian 
Băsescu. Încă de la cei „15.000 de specialişti” ai lui Emil 
Constantinescu şi, chiar mai devreme, de la Guvernul condus de 
economistul neafiliat politic Theodor Stolojan în 1991-1992, tehno- 
cratii au reprezentat o alternativă permanentă la partidele şi politicienii 
tot mai putin credibili. De aceea, toti liderii politici care s-au distanțat 
de propriul lor mediu şi au folosit apelul la tehnocrati ca pe o tactică 
de câştigare de capital politici au manifestat tendinţe populiste. Printre 
aceştia se numără şi lideri ai opoziției precum Crin Antonescu, cel 
care l-a susținut pe primarul Sibiului, Klaus Johannis, pentru funcția 
de prim-ministru şi care a vorbit despre un Guvern alcătuit din tehno- 
crati care să conducă România pentru câteva luni şi care să ia măsurile 
necesare pentru redresarea economiei“. La acest capitol se remarcă 
absenţa acestor practici discursive în cazul lui Ion Iliescu. De altfel, 
acesta reprezintă cel mai longeviv lider politic de pe scena politică 
românească post-decembristă şi care a manifestat şi cea mai notabilă 
constantá a discursului. Astfel, se poate spune că accentele populiste 
remarcate anterior nu au fost folosite doar ca tactică electorale, nu s-au 
modificat, ci s-au menţinut, ceea ce îl diferențiază clar pe Iliescu de 
Traian Băsescu, singurul lider politic care se apropie ca longevitate 
politică de el şi care, după cum am arătat, se încadrează perfect în 
extensia conceptului de populism. 

Raportându-ne la cea de-a doua proprietate esenţială a con- 
ceptului de populism — apelul la grupurile excluse din luarea deciziilor 
—, observăm din nou că Traian Băsescu o ilustrează cel mai bine dintre 
liderii politici importanţi ai României post-decembriste. Dialectica 
prezentă în discursurile sale plasează din nou antiteză cetăţenii cu 
grupul restrâns de oameni puternici care influenţează politicienii şi 
procesul de luare a deciziilor, în detrimentul societăţii. Astfel, grupul 
exclus este chiar marea masă a cetăţenilor, care, chiar dacă beneficiază 
de o implicare formală în luarea deciziilor, prin participarea la vot, îşi 


28 „Crin Antonescu cere un guvern de tehnocrati”, Ziarul Financiar, 28 septembrie 
2009. 

vede voinţa deturnată de formarea unor coaliţii transpartinice, contro- 
late de personajele influente. Băsescu se prezintă pe sine drept liderul 
care va reda cetăţenilor puterea reală de decizie şi se va lupta pentru 
a-i elimina din joc pe cei care au capturat puterea în societate. Dis- 
cursul său se adresează deopotrivă elitelor a căror voce nu este auzită, 
cărora li se vorbeşte în special printr-o serie de intelectuali fideli, cât şi 
oamenilor de rând, cărora preşedintele li se adresează direct prin 
propriul limbaj sau prin vestimentația afişată în ipostaze informale, 
dar redate de mass-media. Observăm aici diferențele fata de cazurile 
care au servit drept bază pentru conceptualizarea populismului în urmă 
cu jumătate de secol, când existau încă numeroase grupuri sociale 
excluse de la participarea politică. Această practică discursivă nu îi 
este însă specifică doar lui Traian Băsescu. Şi Emil Constantinescu şi- 
a construit discursul din prima parte a anilor '90 pe ideea că puterea in 
societate a fost acaparată de foştii comunişti din eşalonul secund al 
PCR şi al Securităţii şi că puterea reală trebuie redată cetățenilor. De 
asemenea, şi actuala opoziţie fata de Traian Băsescu acționează de 
aceeaşi manieră, argumentând că o serie de elite ale societăţii, precum 
profesorii, medicii sau tinerii cu studii superioare sunt excluşi sau au 
de suferit de pe urma acţiunilor preşedintelui sau ale Guvernului care 
îl sprijină pe acesta. 

Aşadar, Traian Băsescu reprezintă un exemplu clar de lider 
populist, care prezintă cele mai importante caracteristici enumerate 
mai sus: decredibilizarea partidelor şi a instituţiilor statului (consi- 
derate nefunctionale), orientarea discursului împotriva unui grup 
restrâns de persoane cu influență şi avere, care controlează mass- 
media şi pe adversarii politici ai preşedintelui, plasarea responsa- 
bilitatii pentru aspectele negative ale economiei şi politicii pe o serie 
de instituţii, partide sau persoane cu funcţii publice importante care nu 
demonstrează competență, dar şi asumarea evoluţiilor pozitive ca pe 
un merit personal. Totuşi, şi primii doi preşedinţi ai României sau alti 
lideri ai opoziţiei au manifestat tendințe populiste care se pliază pe 
tipul de discurs ilustrat de autorii care au teoretizat acest concept în 
anii precedenţi. Astfel, aceştia se prezintă drept lideri care critică 

status quo-ul existent, decredibilizează prin discursul lor instituţii 
precum Guvernul sau Preşedinţia şi fac apel la grupurile excluse, în 
acest caz însăşi marea majoritate a cetăţenilor. Totuşi, spaţiul de 
expresie şi atenția acordată preşedintelui este considerabil mai mare, 
astfel că acesta se remarcă în mod deosebit ca un lider populist 
autentic, însă populismul nu este specific doar acestuia. 

Luând în discuţie partidele din România post-comunistă, 
trebuie remarcat că discursul acestora s-a pliat aproape de fiecare dată 
pe discursul liderului. Totuşi, un lider cu un discurs populist nu a 
însemnat mereu şi un partid cu discurs populist sau vice versa. Prima 
parte a anilor ’90 a fost marcată de dominaţia FSN şi apoi a PDSR, 
partidele care l-au sprijinit pe Ion Iliescu. Aceste partide au manifestat 
tendinţe populiste doar în prima parte a perioadei, marcată de puter- 
nicul discurs anti-privatizare, orientat împotriva „moşierilor” si de 
sintagme precum „nu ne vindem tara", care au mobilizat cu succes 
electoratul în 1990 şi 1992. Astfel, aceste partide s-au prezentat drept 
contestatare al unui curent orientat către tranziţia rapidă la economia 
de piață, manifestat în majoritatea celorlalte state post-comuniste după 
căderea comunismului. Totuşi, schimbarea de viziune a electoratului 
nu a adus şi o modificare de discurs în preajma alegerilor din 1996. 
Un lider populist sau un partid autentic, care ar fi dorit să păstreze 
puterea cu orice preţ, ar fi recurs la schimbări radicale de discurs, însă 
nu a fost cazul nici al lui Ion Iliescu, nici al PDSR, care au menţinut o 
constantá a discursului notabilă şi care, in cele din urmă, au dus la 
pierderea alegerilor. De asemenea, perioada 1996-2000 nu a fost 
marcată de populism din partea PNŢCD, principalul partid aflat la 
guvernare, care şi-a păstrat linia politică nepopulară şi a plătit un pret 
electoral semnificativ. Totuşi, Partidul Democrat a manifestat încă de 
pe atunci vădite tendințe populiste. Acest partid, în care Traian 
Băsescu a reprezentat încă de atunci principala vioară (deşi preşe- 
dintele partidului era Petre Roman), s-a retras de la guvernare, re- 
curgând la tactici de decredibilizare a Guvernului şi a prim-ministrului 
Victor Ciorbea, care în final au dus la demisia acestuia. PNŢCD a 

acceptat însă decizia lui Emil Constantinescu de a apela la un tehno- 
crat, în persoana lui Mugur Isărescu, în ultima perioadă a guvernării. 

Politica dusă de PSD, aflat la guvernare în perioada 2000- 
2004, nu poate fi considerată ca un populistă. Deşi de orientare social- 
democrată, acest partid nu a recurs la cheltuieli publice masive 
orientate spre protecţia socială, ci chiar a permis o serie de privatizări 
şi de investiții majore în economie. Singura notă populistă a acestei 
perioade o reprezintă personalizarea puterii în jurul lui Adrian 
Năstase, aflat uneori în competiţie mediatică cu preşedintele Iliescu. 
Acest lucru a fost favorizat însă şi de faptul că Năstare a devenit rapid 
o ţintă predilectă a opoziţiei, în perspectiva alegerilor prezidenţiale din 
2004. Cele mai importante partide de opoziţie din această perioadă, 
PNL şi PD, au manifestat puternice accente populiste, în special în 
perioada 2003-2004, în apropierea alegerilor parlamentare, după ce 
aceste două partide au decus să formeze Alianța Dreptate şi Adevăr. 
Acuzele de corupţie aduse Guvernului condus de PSD şi în special lui 
Adrian Năstase, promisiunile electorale substanţiale, referitoare la 
salarii, pensii, investiţii, care acoperea o gamă largă de categorii 
sociale, plasează aceste două partide în categoria partidelor populiste 
pentru a doua parte a ciclului electoral 2000-2004. 

Totuşi, partidul care intră cel mai bine în categoria partidelor 
de tip catch-all este PD (din 2007 PD-L). Loial lui Traian Băsescu, 
acest partid a preluat imediat discursul negativ al preşedintelui fata de 
guvernul Tăriceanu, din care făcea parte. După intrarea în opoziţie, în 
2007, discursul PD a fost marcat de acuze de corupție, de practici 
clientelare, care a culminat în apropierea alegerilor din 2008 cu pro- 
misiuni de cheltuieli publice masive, orientate spre creşteri de pensii şi 
de salarii, şi adresat fiecărei categorii profesionale în parte, fiecare 
dintre acestea fiind considerată un grup exclus de la luarea deciziilor. 
Sloganul electoral de la alegerile parlamentare din toamna lui 2008 a 
marcat o disociere clară între PD-L, partidul care reprezintă poporul, 
şi celelalte partide, fidele unor interese clientelare proprii — „Ei cu ei. 
Noi cu voi”. Acest tip de discurs a fost favorizat şi de schimbarea 
doctrinară radicală din 2006, când PD s-a poziționat ca un partid de 

centru-dreapta, de orientare conservatoare, menit să asigure dezvol- 
tarea economică, dar ţinând cont şi de bunăstarea cetăţenilor. Astfel, 
practici discursive aparent antagonice, adresate unor categorii cât mai 
diverse, au căpătat acoperire ideologică. Câştigarea alegerilor şi intra- 
rea la guvernare a marcat o schimbare de politică, specific populistă, 
similară cu cea din discursul preşedintelui Băsescu. De la promisiunile 
de cheltuieli publice masive — practic orientarea banilor dinspre 
grupurile restrânse către cetăţeni (de exemplu, majorarea cu 50% a 
salariilor profesorilor) — s-a trecut la politica de austeritate, menită „să 
nu pună în pericol viitorul țării” prin cheltuieli publice, de tipul celor 
la care au recurs precedentele guverne. Prin urmare, PD-L intră cel 
mai bine în extensia conceptului de populism aplicat partidelor, până 
în momentul preluării puterii în 2008, însă nu trebuie neglijate ten- 
dintele spre populism ale partidelor de opoziţie din prezent. Referirile 
la „popor” din discursul acestora sunt evidente. Practic, şi discursul 
acestora este unul specific partidelor catch-all. De exemplu, PNL, 
reprezentant al unei familii politice de nişă, are un discurs orientat 
puternic spre pensionari şi spre „omul de rând”, vorbind adeseori 
despre „sărăcirea populaţiei” sau despre „dezastrul spre care se 
îndreaptă tara", în timp ce PSD face referire la „impozitarea suplimen- 
tară a averilor” sau majorarea pensiilor şi salariilor. Astfel, se poate 
spune că politica românească de nivel înalt este dominată de 
populism, cu menţiunea că PD-L se pliază mai bine pe acest concept 
deoarece a demonstrat aceste tendințe prin acţiuni atât în opoziţie, cât 
şi în actul de guvernare. 

Există şi partide mai mici pe scena politică din România care 
pot fi analizate, alături de liderii lor, din perspectiva acestui concept. 
PRM este un partid care în mod constant a avut un discurs populist. 
Puternic personalizat în jurul liderului său Corneliu Vadim Tudor, a 
acuzat în permanență corupţia de la nivel guvernamental, a promovat 
pedepse dure pentru cei care au devalizat bugetul ţării şi a acuzat 
sistemul politic şi instituţional în ansamblu pentru evoluţiile negative. 
Astfel, acest partid se situează la granița dintre partidele de tip catch- 
all şi partidele anti-sistem. Totuşi, cu excepția alegerilor din 2000, în 

care Vadim Tudor a intrat în turul doi, pe fondul unui discurs care a 
mobilizat o parte însemnată a electoratului nemulțumit de declinul 
economiei şi al nivelului de trai, iar PRM a obţinut aproximativ 20% 
din voturi în alegerile parlamentare, acest partid a avut o poziţie rela- 
tiv modestă pe scena politică, făcându-se remarcat doar prin agre- 
sivitatea discursului. Nota extremistă a acestui partid a fost accentuată 
şi de discursul anti-maghiar şi, până la un moment, anti-evreiesc. 
Astfel, aceste două grupuri etnice au fost ilustrate ca adversari ai 
României, fie prin tentativa de a rupe o parte din teritoriul țării, fie 
prin controlarea economiei şi a clasei politice. Aşadar, dintre partidele 
de dimensiune mai mică de pe scena politică românească, putem 
include şi PRM în extensia populismului, pe toată durata existenței 
sale, cu amendamentul că rezultatele electorale nu sunt în concordanță 
cu succesul politic înregistrat de regulă de populişti. 


Concluzii 


Acest capitol şi-a propus să aducă o serie de lămuriri teore- 
tice asupra unui termen foarte des folosit în discursurile politice şi în 
comentarea practici politice de către mass-media sau opinia publică. 
Am ilustrat populismul ca pe un concept şi am încercat să determinăm 
caracteristicile esenţiale din intensiunea acestuia şi elementele care pot 
intra în extensia lui. Dacă literatura de specialitate se apleacă cu pre- 
cădere asupra liderilor, personalismul fiind o caracteristică esențială a 
liderilor populişti, am arătat că acest concept poate fi folosit şi în 
raport cu partidele politice, nu în mod peiorativ, aşa cum se întâmplă 
de cele mai multe ori în discursul public, ci pentru că proprietăţile din 
intensiunea conceptului pot fi aplicate şi acestora. 

Am stabilit că populismul reprezintă în primul rând un stil de 
a face politică, orientat spre obținerea şi menţinerea puterii, reflectiile 
sale în economie sau în domeniul social reprezentând elemente secun- 
dare, la care populiştii pot apărea sau nu. Am observat şi că populis- 
mul este un fenomen adaptabil, care a apărut în contexte diferite, astfel 

că legarea lui de anumite condiţii în care acesta poate lua formă este 
un demers inutil, având mai mult sens să ne concentrăm pe manifes- 
tările populismului şi mai putin pe contextul in care apare. De ase- 
menea, am arătat că grupurile sociale dezorganizate şi nemultumite de 
nivelul lor de implicare socială pot diferi de la un context la altul: dacă 
în anii '60-'70 acestea erau reprezentate de păturile sărace ale socie- 
tátii, cu un nivel scăzut de educaţie şi neimplicate până atunci în viata 
politică, după anii '90 acestea au fost înlocuite de categorii care apar- 
țineau de clasa mijlocie, foste elite care îşi pierduseră poziţia privile- 
giată din trecut. 

Am identificat drept principale două trăsături ale populis- 
mului sprijinul popular masiv şi contactul nemediat cu masele, pe de o 
parte, şi caracterul contestatar. Atenţia cercetătorilor s-a axat pe lideri 
politici populişti, însă partidele pot fi predispuse la rândul lor la 
populism. Mai mult, orice partid cu un discurs de tip catch all, în sp- 
ecial cele aflate în opoziţie, este predispus la populism. Astfel, foarte 
mulţi dintre cei care acuză adversarii politici de populism şi de faptul 
că acțiunile lor contravin interesului general cad într-o capcană 
conceptuală. Pentru cazul României am identificat drept elemente ale 
extensiei conceptului pe Traian Băsescu, ca lider, respectiv ca partide 
FSN şi PDSR la începutul anilor '90, PNL în perioada 2003-2004 şi, 
alături de PSD, în actualul ciclu electoral, PRM pe întreaga durată a 
existenţei sale, şi în special PD (PD-L) în perioada 2003-2004 şi 2007- 
2008. Acesta din urmă prezintă cel mai pregnant trăsăturile unui partid 
populist. De asemenea, aceste partide, precum şi alti lideri importanti 
ai României post-decembriste au prezentat o serie de trăsături spe- 
cifice populismului şi, în cazul unor abordări radiale ale conceptului, 
ar fi putut fi încadrate în extensia conceptului. 

Acest capitol nu a emis judecăţi de valoare asupra populis- 
mului. Acest termen este folosit aproape întotdeauna cu sens negativ, 
însă acest lucru este lipsit de importanţă câtă vreme nu există o bună 
înţelegere teoretică şi conceptuală. De aceea, menirea acestui capitol 
este de a permite politicienilor, politologilor sau jurnaliştilor să înte- 
leagă mai bine ce înseamnă populismul şi să folosească acest concept 

în deplină cunoştinţă de cauză, şi nu să stabilească dacă a fi populist 
este ceva bun sau rău. 

GENUL SI SPECIILE 
POPULISMULUI ROMÂNESC 


O incursiune pe tărâmul 
Tineretii fără bătrâneţe si al Vieţii fără de moarte 


Sorina Soare 


Introducere 


Un bilanţ al scenei politice româneşti la douăzeci de ani de la 
evenimentele din decembrie 1989 nu poate ignora spinoasa chestiune 
a vigorii de care dau dovadă formulele politice asimilabile familiei 
populiştilor. De-a lungul ultimilor ani, partide care puteau fi integrate 
în această categorie s-au succedat în Parlament, ocupând chiar şi 
poziţii de guvern, precum este cazul Frontului Salvării Naţionale 
(FSN)/Frontului Democratic al Salvării Naţionale (FDSN) între 1990 
şi 1996. In alte cazuri, grupări precum Partidul Unităţii Naţionale a 
Românilor (PUNR) sau Partidul România Mare (PRM) au colaborat, 
mai mult sau mai puţin voalat, cu guvernul sau s-au impus precum 

principalii exponenti ai opoziţiei. Inspirate de modele din trecut, apar 
şi formaţiuni care gravitează în jurul unor lideri mesianici care exaltă 
simultan poporul, națiunea şi Biserica, precum este cazul Partidului 
Noua Generaţie şi al liderului său Gigi Becali. Precum noii tribuni ai 
vieţii politice postcomuniste, aceste partide condamnă establishment- 
ul şi militează pentru o re-fondare atât a instituţiilor, cât şi a normelor 
de gestiune a politicii. 

Cu cât ne îndepărtăm mai mult de momentul decembrie 
1989, cu atât radicalitatea criticilor scade şi sunt privilegiate strategiile 
discursive de reamenajare sectorială. În acelaşi timp, mişcări mai mult 
sau mai putin organizate s-au infiltrat in viata politică. Gruparea 
minerilor care erupe în viata politică în anii 90 sau mişcări precum 
Noua Dreaptă sunt la fel de importante pentru a ilustra capilaritatea 
unui gen politic care s-a implantat trainic în solul democraţiei postco- 
muniste româneşti. Mai aproape de zilele noastre, tendința descres- 
cătoare a rezultatelor electorale ale PNG sau ale PRM este echilibrată 
de succesul de public de care se bucură preşedintele Traian Băsescu, 
promotor al unui discurs care exaltă proximitatea, critică 
establishment-ul corupt şi promovează necesitatea reformei demo- 
cratiei româneşti. 

Pe scurt, un gen deosebit de eterogen şi de viguros caracte- 
rizează constat viața politica românească a ultimilor 20 de ani. În 
coerență cu tema principală a volumului editat de către Sergiu 
Gherghina şi Sergiu Mişcoiu, în paginile care urmează ne propunem 
să contribuim la limitarea aşa numitei „confuzii conceptuale” care 
acompaniază genul populismului. Altfel spus, ne propunem să oferim 
o definiție a genului populist din perimetrul democraţiei româneşti, 
pentru a putea ulterior detalia diferite specii care pot fi identificate, cu 
caracteristicile specifice şi punctele lor comune. Primul demers care se 
impune este o scurtă incursiune în literatura de specialitate. Precum 
observa unul dintre cei mai importanţi specialişti ai chestiunii, Cas 
Mudde, populismul este un concept extrem de inflationat, redus 
adesea la o adeváratá ,listá de cumpáráturi"ce combiná partide cu 
origini si profiluri ideologice diferite sau chiar opuse. Observatia lui 

Mudde nu este nouă; Isaiah Berlin într-un eseu din anii 60 considera 
că populismul suferea de „complexul Cenuşăresei” sau altfel spus 
„exista un pantof — cuvântul „populism” — pentru care undeva exista şi 
un picior. Existau tot felul de picioare care aproape că se potriveau, 
dar nu trebuie să fim amágiti de aceste aproximatii. Prinţul continuă să 
hoinărească cu pantoful; şi undeva, suntem siguri, există un calapod 
numit populism pur"'. Jumătate de secol mai târziu, lucrurile apar la 
fel de complicate: cercetătorul nu pare a fi găsit calapodul ideal. Nu 
totul este însă complicat; partea cea mai simplă este identificarea unor 
rezultate electorale în creştere, precum o dovedesc atât rezultatele ulti- 
melor alegeri europene, cât şi, la nivel naţional, creşterea potenţialului 
electoral al unor partide precum Liga Nord în Italia sau Partidul 
libertăţilor în Olanda. Situaţia pare echilibrată atât în Vechile, cât şi în 
Noile State membre, Partidul Naţional Slovac al lui Jân Slota a 
participat până de curând la coaliția de guvern alături de social-demo- 
cratii din Smer. Samobroona şi Liga Familiilor Poloneze au participat 
până în 2007 la guvernul condus de Jaroslaw Kaczynski, Partidul 
National Sloven condus de Zmago Jelinčič Plemeniti a accentuat 
discursul sáu eurosceptic, presărat de atacuri de homofobie, anti-Roma 
şi a obținut cinci mandate în ultimele alegeri din 2008. În Ungaria, 
Mişcarea pentru o mai bună Ungaria (Jobbik) obţine în ultimele 
alegeri 47 de mandate. La fel de aproape de frontierele României, 
Uniunea Naţională Attaka se stabilizează în peisajul politic bulgar cu 
cele 21 de mandate reconfirmate in 2009. 

Situația României pare dintr-odată mai puţin particulară. Şi 
totuşi, precum o pasăre Fenix, diversitatea? şi excelenta capacitate de 


Citat de Margaret Canovan, Populism (New York, Londra: Harcourt Brace 
Jovanovich, 1981), 7. A se vedea si Marco Tarchi, “Il populismo e la scienza 
politica: come liberarsi del *complesso di Cenerentola", Filosofia Politica, a. 
XVIII, nr. 3, 2004, 411- 429. 

Incisa di Camerana considerá de altfel cá atunci cánd se analizeazá conceptul de 
populism este necesar sá se aibá in vedere nu o categorie conceptualá unicá, ci o 
varietate de formule politice. Ludovico Incisa di Camerana, Fascismo, 

reînnoire şi regenerare a formulelor politice populiste ne indică 
existenţa unui gen rezistent în timp, capabil să se menţină, prin chipuri 
diferite, într-o stare de imponderabilitate temporală: o tinereţe fără 
bătrâneţe şi o viaţă fără de moarte. 

Pe baza acestor precautii, menționăm cá o definiţie operativă 
a ceea ce reprezintă populismul ne va permite, în partea a doua a 
acestui capitol, să surprindem specificitatea cazului românesc şi trăsă- 
turile distinctive ale diferitelor formule care pot fi regăsite de-a lungul 
ultimilor 20 de ani. 


O încercare de delimitare conceptuală 


Ca punct de plecare în încercarea de a defrişa ampla literatură 
publicată în ultimii ani pe acest subiect, putem observa că familia 
populiştilor nu naşte din punct de vedere socio-istoric în jurul unor 
clivaje bine definite şi nu generează existenţa unei identități colective 
care să aspire la o reprezentare formală la nivelul instituţiilor. Altfel 
spus, la baza acestei familii nu se regăsesc clivajele hărţii conceptuale 
schitate de către Lipset şi Rokkan la jumătatea secolului trecut. Istoria 
şi geografia nu pot asuma o funcţie explicativă precum în cazul „ideo- 
logiilor complete". O istorie a populismului identifică fenomene dis- 
parate, asimilate unei familii generale de protestatari”. De altfel, 
populismul este adesea considerat o „ideologie slabă care poate fi uşor 
combinată cu ideologii foarte diferite, care pot include comunismul, 
ecologia, naționalismul şi socialismul”. De aceea, dihotomia clasică 


populismo, modernizzazione, Roma: Antonio Pellicani, 2000 citat de Marco 
Tarchi, op. cit., p. 415. 

Russell J. Dalton, Citizen Politics: Public Opinion and Political Parties in 
Advanced Western Democracies (NJ, Chatham: Chatham House, 1996), 149. 
Michael Minkenberg, “The renewal of the radical right: between modernity and 
anti-modernity", Government and Opposition, vol. 35, nr. 2, 2000, 170-188. 

Cas Mudde, “The Populist Zeitgeist”, Government and Opposition, vol. 39, nr. 
4, 2004, 544. 

dreapta versus stânga nu poate garanta nicio orientare pertinentă la 
nivelul poziționării partidelor numite populiste. Dreapta sau stânga 
radicală coexistă în interiorul acestei familii, partidele populiste ope- 
rează de altfel amestecuri variabile între idealuri tipice ale dreptei şi 
ale stângii; acest repertoriu extins explică de altfel facilitatea cu care 
partide de la cele două extreme reuşesc să mobilizeze aceeaşi tipologie 
de alegători“. 

Totuşi trecutul contează, chiar dacă limitat. Toate partidele 
populiste suferă de un important deficit de imagine în numele unei 
filiatii mai mult sau mau putin directe cu „epoca extremelor”. Dacă 
fantasmele extremismelor de dreapta limitează adesea credibilitatea 
familiei populiste în democratiile consolidate din Vestul Europei, pe 
solul noilor democrații filiatii mai mult sau mai putin directe cu 
regimul comunist sunt asociate partidelor considerate populiste. 

Chiar şi în cazurile în care nu există nicio legătură genealo- 
gică cu formaţiuni politice fasciste sau de extrema stângă, o adevărată 
anatemă acompaniază aceste partite sau mişcări politice", asociate 
unui potenţial de ruptură”. Astfel, populismul este adesea interpretat 


Simbolic este din acest punct de vedere trasferul de voturi de la Partidul 
comunist la Frontul naţional în alegerile legislative din Franţa în 2001. Pascal 
Perrineau si Collette Ysmal (eds), Le vote de tous les refus. Les élections 
présidentielles et législatives de 2002, Paris: Presses de Sciences Po, 2003. 

7 Eric Hobsbawm, Age of Extremes. The Short Twentieth Century, 1914 — 1991, 
Londra: Joseph, 1995. 

Pentru mai multe detalii: Cas Mudde, “The Populist Radical Right a 
Pathological Normalcy", Willy Brandt Series of Working Papers in 
International Migration and Ethnic Relations, nr. 3, Malmó Institute for Studies 
of Migration, Diversity and Welfare and Department of International Migration 
and Ethnic Relations, Malmó University, 2008, 24. 

In acest sens, Kenneth Jowitt observa cá mostenirea leninistá alimenteazá un 
sentiment de suspiciune reciprocá, nivele joase de tolerantá, un alt nivel de 
fragmentare în care fiecare priveşte pe celălalt cu animozitate. Citat de Michael 
Minkenberg, „Leninist beneficiaries? Pre-1989 legacies and the radical right in 
post-1989 Central and Eastern Europe. Some introductory observations", 
Communsist and Postcommunist Studies, vol. 42, 2009, 448. 

precum un „faliment” al democraţiei", un sindrom al unei democraţii 
în criză, o formă patologică a acesteia. Acest diagnostic este însă pro- 
blematic, simplificând adesea conţinutul mesajului propus şi impli- 
când existența unui tratament rapid care să trateze manifestările ime- 
diate ale acestuia, ignorând adesea cauzele. În acest caz, analiza 
populismului se poate transforma într-un „pamflet deghizat. 
Populismul este stigmatizat precum un ism pervers, sau altfel spus o 
poziţie politică greşită prin excelenţă, într-o viziune politică care tinde 
către maniheism. (...) Cuvântul populism numeşte atunci o amenințare 
şi exprimă o angoasă care pare a-l asocia instinctului, impulsurilor sau 
tribalului, gregarului sau pasionalului”"!. În acest sens, Hermet aten- 
tioneazá asupra riscurilor unui diagnostic prea lejer: „criza populistă 
nu este generată de ea însăşi, printr-un proces diagnosticat printr-un 
raționament circular. Aceasta găseşte un teren fertil, acolo unde 
buruienele aspirațiilor democratice se oferă perturbatorilor politicului 
atunci când acesta traversează un moment delicat sau nu a avut încă 
timpul să se implanteze in mod stabil". În plus, utilizată pe scală 
largă, categoria de partid populist îşi pierde incisivitatea, devenind un 
epitet care se acorda cu uşurinţă oricărui partid. 

Literatura a încercat să depăşească acest impas, analizând 
mai putin genealogia partidelor considerate populiste şi focalizánd 
atenția asupra unuia din aspectele ce se regăsesc în toate partidele: 
apelul la popor. Indiferent de genealogie şi de eventuala poziționare la 
nivelul diadei dreapta versus stânga, partidele populiste evocă ima- 
ginea vechilor tribuni plebes care interveneau în favoarea celor săraci. 
Dar dacă poporul şi proximitatea cu acesta sunt exaltate în toate for- 
mele care derivă din trunchiul populist, „poporul” în sine se de- 
monstrează a fi o noţiune prin excelență polisemantică referindu-se în 


1 Bertrand Badie, “Une faillite du politique”, Vingtième siècle. Revue d'histoire, 
nr. 56, 1997. 

! Pierre-André Taguieff, “Populismes et antipopulismes: le choc des 
argumentations", Mots, nr. 55, 1998, 7. 

? Guy Hermet, Les populismes dans le monde. Une histoire sociologique XIXE — 
XXEe siécle (Paris: Fayard, 2001), 13-14. 

anumite contexte sau perioade istorice la țărani, la muncitori, la cei 
săraci, la clasele medii, etc". Ideea comună care se regáseste in 
spatele apelului cátre popor este critica structurilor de putere a ideilor 
şi a valorilor dominante". 

Astfel, punctul central al oricărui partid populist este legiti- 
marea mesajului critic în numele unei reprezentări politice „virtuoase 
şi unificatoare”. Liderii populişti se prezintă, de altfel, precum repre- 
zentanti ,,curati” ai „poporului omogen împotriva rapacelor elite poli- 
tice"? sau reprezentanți ai „poporului pur” împotriva „elitelor co- 
rupte”. Această formă de legitimare justifică si critica exprimată 
împotriva establishment-ului politic. În acest context, Mény si Surel 
observă cá democratiile moderne sunt caracterizate de „o tensiune 
intrinsecá intre puterea poporului, pe de o parte (vointa populará/po- 
pulistă) şi, pe de altă parte, dispoziţiile constitutionaliste care prote- 
jeazá cetăţenii de guvern şi de exercițiul arbitrar al puterii chiar şi 
atunci când această putere derivă dintr-o majoritate politică”. În 
această ecuaţie a puterii, partidele populiste propun adesea o interpre- 
tare rudimentară a democraţiei — puterea poporului, negând direct dis- 
poziţiile rational-legale care structurează democrația reprezentativă. În 
acest sens, mitul contractualist al „voinţei generale” este adesea 
arborat ca o modalitate de întoarcere la statusul unei democraţii ge- 
nuine. Cu precădere în cazul democratiilor postcomuniste, mitul voin- 
tei populare/vointei oamenilor muncii este utilizat pentru a galvaniza 
alegătorii. In acest sens, exaltarea poporului si a proximitatii liderilor 


1 Cas Mudde, “The Populist Zeitgeist”, 546. 

^ Margaret Canovan, "Trust the People: Populism and the Two Faces of 
Democracy", Political Studies, vol. 47, nr. 1, 1999, 3. 

'5 Luke March, “From Vanguard of the Proletariat to Vox Populi: Left-populism as 
a “Shadow” of Contemporary Socialism", SAIS Review, vol. 27, nr. 1, 2007, 65. 

16 Cas Mudde, The Ideology of the Extreme Right (Manchester: Manchester 
University Press, 2000), 37. 

U Yves Mény si Yves Surel, “The Constitutive Ambiguity of Populism”, in Yves 
Mény and Yves Surel (eds. Democracies and the Populist Challenge 
(Basingstoke: Palgrave, 2002), 7 

populişti de necesităţile acestuia apare ca fiind o reminiscenta a 
„mitului comunist al egalităţii”. Pe acest fundal, partidele din Estul 
Europei brodează un pasional discurs critic la adresa establishment- 
ului politic şi cu precădere a corupției acestuia. Trădarea poporului 
este cu atât mai mare cu cât aceasta este asociată unei crize, mai mult 
sau mai puţin fictive, a naţiunii. Astfel, la dreapta sau la stânga spec- 
trului politic, populismul identifică o grupare de partide care exaltă 
natiunea/poporul, adoptând ca efect direct un discurs rasist şi xeno- 
fobic. Programele acestor partide indică adesea ca soluţie a proble- 
melor regimului democratic o sinergie între demos si etnos'*. În plus, 
populiştii leagă apărarea radicală a intereselor naționale de nevoia unei 
renaşteri etice a clasei politice. Pe acest fundal, partidele populiste adoptă 
adesea un mesaj eurosceptic’’, participarea la proiectul european fiind 
interpretată ca o ameninţare la adresa comunităţii de origine. 

Pe baza observațiilor de mai sus putem defini populismul ca 
fiind o familie recompusă în care sunt încadrate partide cu origini 
socio-istorice divergente care cultivă, însă, un stil politic comun care 
privilegiază morala, instinctul şi pasiunile, ignorând voit rationalul. 
Mesajul lor principal este axat pe critica establishment-ului politic, 
fără a adopta obligatoriu o poziţie de ruptură”. Soluţiile expuse sunt 
adesea simpliste şi simplificatoare, rezumate într-o sacralizare a 
poporului sau a naţiunii şi într-o reînnoire morală/religioasă a clasei 
politice. Deşi aceste partide cultivă cu precădere mesajul contestatar”!, 


18 Nu există, însă, o singura linie de interpretare a naţiunii. Interesant este de 
observat că dacă națiunea este descrisă de către PRM sau PNG ca fiind intrinsec 
legată de valorile religioase, ideea naţiunii vehiculată de către retorica FSN în 
prima jumătate a anilor 90 nu include deloc valorile religioase. Pe baza acestor 
diferenţe, fiecare registru discursiv identifică propriile-i amenințări. În numele 
apărării patriei sunt astfel stigmatizate minoritățile nationale, alte State, instituţii 
internaţionale, grupuri sociale distincte precum intelectualii, homosexuali, etc. 

' Paul Taggart, Aleks Szczerbiak, „Contemporary Euroscepticism in the Party 
Systems of the European Union Candidate States of Central and Eastern Euro”, 
European Journal of Political Research, vol. 43, nr. 1, 2004, 14. 

20 Vezi noţiunea de populism de ruptură analizată de G. Hermet, op. cit., 93 

?! Cas Mudde, “The Populist Zeitgeist”, 545. 

implicarea lor în formule de guvern le obligă să adopte o atitudine de 
,contributie” la sistemul politic. Pe scurt, populismul indică un gen 
politic cu specii eterogene care împărtăşesc o viziune comunitară în 
opoziţie cu individualismul modern, bazată pe cultul solidarităţii 
populare sau/şi naţionale şi pe o neîncredere afirmată în instituțiile şi 
elitele politice. La nivel funcţional, partidele populiste tind a stabili o 
legătură simbiotică cu liderul care vehiculează mesajul lor, ceea ce 
alimentează preeminenta pasionalului şi a instinctului asupra rationa- 
lului. Această definiție minimală a populismului trebuie însă 
manipulată cu atenție căci populismul este un gen foarte eterogen, şi 
mai ales speciile care îl compun sunt uşor mutabile, adaptabile unei 
vieţi politice în plină mişcare. 


Genul populist românesc şi speciile sale 


Fenomen politic prin excelență mobil, genul populist suferă 
mutații importante de-a lungul timpului. Trecutul este adesea instru- 
mentalizat în repertoriul partide populiste, în numele unui ideal per- 
vertit de evoluţiile prezentului. Din acest punct de vedere, nu poate fi 
ignorată continuitatea unui discurs national-populist care traversează 
atât regimul precomunist, cât şi cel comunist, erupând din nou încă 
din primele zile ale postcomunismului". Precum avea să fie consem- 
nat în primul articol al legii fundamentale, națiunea vine mai înainte 
de toate” şi, precum observă Tismăneanu, „caracteristica situației 
româneşti este că atât intelectuali democratici, cât şi cei radicali- 
populişti tind sa pretuiascá aceleaşi idei anti-occidentale, profund 


Raul Cárstocea,"Heirs of the Archangel? The ‘New Right’ Group and the 
Development of the Radical Right in Romania”, eSharp (Special Issue: 
Reaction and Reinvention: Changing Times in Central and Eastern Europe, 
2008, 22-48, www.gla.ac.uk/media/media_92498_en.pdf, accesat în aprilie 2009. 

* Michael Shafir, “The Mind of Romania's Radical Right”, in Sabrina Ramet 
(ed.), The Radical Right in Central and Eastern Europe Since 1989 (University 
Park: Pennsylvania State University Press, 1999), 213-232. 

naționaliste si comunitariste care erau influente in perioada 
interbelică”. 

O memorie selectivă permite adesea patchwork-uri discursive 
în care se regăsesc elemente disparate din repertoriul partidelor extre- 
miste în discursurile tuturor partidelor politice. Care este atunci tră- 
sătura distinctivă a aşa-ziselor partide populiste? La ce nivel natio- 
nalismul devine ultranationalism şi amenință stabilitatea noului sistem 
politic? Elogiul naţiunii nu este, cu siguranță, un element distinctiv al 
genului populist. Diferenţa se situează la nivelul intensității criticii 
establishment-ului şi apărării tezei unei refondări a acestuia; recursul 
la violenţă fizică şi verbală este adesea justificat de către partide în 
numele conceptului de ordine. Sacralizarea poporului-natiune este 
acompaniată de afirmarea necesităţii unei reînnoiri morale a clasei 
politice şi de propováduirea unei noi solidaritáti ca răspuns la criza 
identitară produsă de postcomunism. În acest context, genealogiile de 
extrema stângă şi dreaptă se întrepătrund în numele unei critici a 
felului în care este gestionată politica şi a pierderii contactului cu deti- 
nătorii legitimitátii: respectiv poporul sau/şi națiunea. Shafir observă, 
de altfel, că această întrepătrundere generează o adevărată confuzie 
ideologică. În postcomunismul românesc coexistă atât adepţii unei 
„continuităţi radicale” care glorifică cu precădere un amestec între 
principiile leniniste şi un nationalism extrem, cât şi adepţii unei 
„întoarceri radicale” care emulează modele precum Codreanu sau 
Antonescu si se inspiră cu precădere din perioada interbelică”. In 
acelaşi timp, în ciuda adversitätii pe care fiecare extremă o are împo- 
triva celeilalte, de-a lungul istoriei recente, acestea se întrepătrund la 
nivel de retorică şi uneori chiar de elite. Uneori, într-un singur partid 
coexistă două genealogii; modele aparent opuse sunt adulate in 
panteonul discursiv al aceluiaşi partid. Simbolică este din acest punct 


* Vladimir Tismăneanu, Fantasies of Salvation: Democracy, Nationalism, and Myths 
in Postcommunist Europe (Princeton NI: Princeton University Press, 1998), 105. 
25 Michael Shafir, op. cit., 213. 

de vedere elogierea lui Nicolae Ceauşescu, dar şi reabilitarea 
Mareşalului Antonescu”. 

Povara trecutului nu este însă echivalata unei predestinări 
istorice. Cu siguranță, analiza acestui gen politic în România ca şi în 
orice altă zonă geografică nu poate ignora variabila istorică şi 
considera partide populiste simple epifenomene ale prezentului. Altfel 
spus, variabile structurale permit o identificare a continuitátilor şi 
eventualelor bricolaje ideologice”. Momentul prezent este însă la fel 
de important, cu precădere la nivelul cauzelor care alimentează terenul 
pe care se implantează aceste partide. Nu numai în România, ci şi în 
întreaga zona, populismul apare ca o cauză directă a transformărilor 
pluridimensionale care sunt generate in mod simultan de către postco- 
munism la nivel politic, economic si socio-cultural”. La nivel politic, 
reconstruirea statului şi a instituţiilor generează o adevărată criză a 
reprezentării într-un context în care partidele postcomuniste tind să 
neglijeze ab origine funcţia lor de „representative agencies", privi- 
legind aceea de „government agencies”. Funcţiile clasice de inte- 
grare şi mobilizare sunt astfel sacrificate în favoarea celor referitoare 
la organizarea şi gestiunea instituţiilor statului. In acest context, parti- 
dele populiste exploatează sentimentul de alienare care se extinde la 
nivelul populaţiei. La nivel social, dispariţia aparentei solidaritäti şi 
egalitäti care caracterizase ideologia vechiului regim este instru- 
mentalizată ca suport pentru apelul la o primenire morală a clasei 


°° Mark Temple, “The Politicization of History: Marshal Antonescu and 
Romania”, East European Politics and Societies, vol. 10, nr. 3, 1996, 496-499. 

?' A se vedea în acest sens critica adusă de Dobry modelului istoricist în analiza 
fenomenelor politice. Michel Dobry, “Les voies incertaines de la transitologie. 
Choix stratégiques, séquences historiques, bifurcations ou processus de path 
dependence", Revue Francaise de Science Politique, vol. 50, nr. 4-5, 2000, 590. 

?* Claus Offe, Varieties of Transition. The East European and East German 
Experience (Cambridge: Polity Press, 1996). 

°° Pentru mai multe detalii, vezi Peter Mair, “Representation and Participation in 
the Changing World of Party Politics", European Review, vol. 6, nr. 2, 1998, 
161-174. 

politice. Lupta anticorupţie se muleazá rapid pe critica lansată împo- 
triva clasei politice. În acelaşi timp, la nivel economic, costurile 
tranziției sunt utilizate ca argument al lipsei de încredere în gestiunea 
clasei politice. Spre deosebire de partidele extremiste de odinioară, 
noul sistem democratic este adesea contestat nu atât la nivelul 
formatului, cât al mecanismelor care îl caracterizează. 

O simplă privire asupra cifrelor menţionate în tabela de mai 
jos pare a indica faptul că genul românesc este în criză. Transformarea 
FSN/FDSN începând cu jumătatea anilor 90, descreşterea electorală a 
PRM şi opoziția extraparlamentară a acestuia, falimentele recurente 
ale PNG, precum şi dispariţia de pe prima scenă politică a PUNR 
susțin acest diagnostic rapid. Aparenta criză trebuie însă nuanţată de 
inversarea de tendințe demonstrată de alegerile europene din 2009; 
PRM reuşeşte să obțină 8,65% din voturi şi 3 mandate la nivelul 
Parlamentului european. Integrarea pe listele PRM a liderului PNG a 
permis alegerea acestuia ca europarlamentar. Alegerile prezidenţiale 
din 2009 confirmă că liderul PRM are un nucleu consistent de 
susţinători la nivel naţional, obținând 5,56% din voturile exprimate. În 
acelaşi timp, ascensiunea preşedintelui Băsescu şi gestiunea politică 
bazată pe exaltarea proximitátii cu o concentrare rigidă a puterii atât la 
nivelul instituţiilor, cât şi al partidului, demonstrează că pepiniera 
populismului este încă plină de vigoare. 

a) Frontul Salvării Nationale sau meandrele unui national-populism 
paternalist cu puternic potențial de ruptură 
Orice incursiune în spaţiul politic românesc postcomunist are ca punct 
de plecare căderea inopinată a regimului Ceauşescu şi misterul care 
acompaniază evenimentele din decembrie 1989 şi geneza Frontului 
Salvării Naţionale“. Dacă la sfârşitul anilor 80, Partidul Comunist 
Român părea a fi printre cele mai stabile din regiune, în constantă 
creştere de membri”! şi fără o contestaţie majoră la nivel naţional”, în 
primele zile ale postcomunismului acesta dispare subit, fără nici un 
moştenitor de talie. Totuşi, aşa cum observă Grosescu, o consistentă 
continuitate politică a elitelor comuniste poate fi observată atâta timp 
cât prima parte a anilor 90 este dominată de către „o nomenclatură 
marginalizată sau în opoziție cu regimul Ceauşescu, înlăturată 
temporar din viata politică şi susținătoare a politicii de deschidere 
promovate de Gobaciov"?. O parte a liderilor acestei elite margi- 
nalizate „reuşeşte să se impună ca figuri simbolice ale căderii regi- 
mului dictatorial”; este vorba de Ion Iliescu, Silviu Brucan sau 
Alexandru Bârlădeanu, aceiaşi lideri ai „noului” creat Front al Salvării 
Naţionale. În pofida acestei continuitáti la nivelul elitelor, FSN si 
ulterior urmaşii acestuia, FDSN, Partidul Democrat, Partidul Demo- 
cratiei Sociale din România sau Partidul Social Democrat, aveau să 
refuteze cu vehementá orice filiatie cu vechiul PCR. Din motive de 
spațiu, chestiunea legăturilor dintre FSN si PCR nu poate fi tratată 


? A se vedea capitolul „Problema cea mai obscură“ din volumul lui Peter 
Siani-Davies, Revoluția română din decembrie 1989, Bucureşti: Humanitas, pp. 
206-273. 

3! Cătălin Augustin Stoica, “Once upon a Time There Was a Big Party: The Social 
Bases of the Romanian Communist Party”, East European Politics and 
Societies, vol. 19, n. 4, 2005, 703. 

? Dennis Deletant, Ceauşescu şi Securitatea. Constrângere şi disidenfá in 
România anilor 1965-1989 (Bucureşti, Humanitas, 1998). 

3 Raluca Grosescu, „Conversia elitelor comuniste din România în perioada de 
tranziție 1989-2000”, Anuarul Institutului de Investigare a Crimelor 
Comunismului în România, vol. I. (aşi: Polirom, 2006), 235-236. 

# Ibid., 236. 

detaliat, dar este un element explicativ important în ceea ce priveşte 
încadrarea FSN în genul populist. 

În ciuda misterului care îl înconjoară, FSN se impune rapid 
ca primul partid al României pentru două legislaturi. Carisma liderului 
acestuia, Ion Iliescu, măreşte appeal-ul partidului, iar confirmarea 
acestuia în 1990 şi în 1992 la preşedinţia României întăreşte hegemo- 
nia Frontului la nivel politic şi economic. Nu sunt însă originile FSN 
cauzele principale pentru care acesta este integrat în categoria parti- 
delor populiste. FSN se impune în sfera politică manipulând cu măies- 
trie teoria conspirației atât în ceea ce priveşte evenimentele din de- 
cembrie 1989, cât şi atunci când are de-a face cu un potenţial opozant: 
partidele anticomuniste sunt astfel acuzate de a dori să vândă tara, 
reprezentanţii minorității maghiare că doresc refacerea granițelor de dinainte 
de 1918, protestatarii din Piaţa Revoluţiei că destabilizează ordinea. etc. 

Gestiunea politică promovată de FSN, cu precădere în timpul 
primului mandat, este dominată de exaltarea solidarităţii sacralizate de 
către poporul revoluţionar. Această solidaritate evocă mitul „voinţei 
generale” opuse intereselor particulare sau, mai aproape de zilele 
noastre, apropiată de esența populismului descrisă de Taggarts: exal- 
tarea poporului virtuos şi unificat. Aşa cum carnetul de partid fusese 
simbolul modelului social al vechiului partid, certificatul de revo- 
lutionar devine motorul noii elite şi fundamentul unei legături directe 
între liderul Iliescu si popor”. Această legătură se regăseşte în pre- 
ferinta pentru un model semiprezidential. 

Ín opozitie cu un model de partid clasic este de altfel preferat 
apelativul de Front ca evocare directá a legáturii cu genealogia ofi- 
cialá revolutionará, simbol al noii solidaritáti. Pentru mult timp, de 
altfel, Frontul ezită să adopte terminologia de Partid. În ceea ce pri- 
veşte raportul cu sistemul politic, FSN şi liderul acestuia exprimă de la 
început dubii privitoare la instalarea democraţiei şi, în particular, al 
corolarului acesteia, economia capitalistă de piață. Simbolică este de 


% Vladimir Tismăneanu, “Hypotheses on Populism: the Politics of Charismatic 
Protest”, East European Politics and Societies, vol. 14, nr. 2, 2000, 11 

altfel susţinerea unei continuitáti instituționale cu Vechiul regim şi 
privilegierea iniţială a unui model parlamentar unicameral“. Con- 
damnarea parțială a Vechiului regim, exclusiv legată de gestiunea 
Ceausescu, favorizează o amnistie instrumentalizatá a trecutului. 
Neîncrederea în gestiunea pacificá si mai ales legală a potentialelor 
crize de parcurs este dovedită atât în relaţiile cu competitorii politici, 
cât şi în disensiunile interne ale Frontului. 

Pe scurt, încadrarea FSN în genul populism este legitimată de 
trei trăsături principale: (1) exaltarea solidarităţii revolutionare/po- 
pulare ca substitut al unei ideologii clasice şi promovarea unui discurs 
conspirationist de „naţiune în pericol”; (2) ezitările în ceea ce priveşte 
atât adoptarea modelului instituțional democratic şi a normelor de 
comportament aferente cât şi în promovarea unei reforme economice 
profunde; (3) promovarea unor norme de gestiune a conflictelor bazate 
pe violență atât în ceea ce priveşte opozantii externi (partide antico- 
muniste, minorităţi naţionale, etc.), cât şi contestatarii interni (gesti- 
unea conflictului cu grupul Roman în septembrie 1991). 

Genul populist este însă foarte maleabil şi variabila timp 
influenţează nu numai repertoriul acestuia, dar şi compoziţia speciilor. 
În paralel cu reconvertirea social-democratică, FSN modelează pro- 
gresiv trăsăturile sale, adaptându-le procesului de învăţare a noului 
crez ideologic şi a normelor democratice de gestiune şi de comporta- 
mente. Abandonarea alianțelor cu PRM, PSM sau PUNR, acceptarea 
alternantei pacifice din 1996, integrarea în comunitatea socialistă 
internațională şi europeană, colaborarea simbolică cu UDMR devin 
atunci momente simbolice ale unei transformări care dovedeşte empi- 
ric că se poate naşte populist şi termina cariera politică ca democrat. 
Varianta opusă este la fel de adevărată. 


% Sarah Birch, Frances Millard, Marina Popescu şi Kieran Williams, Embodying 
Democracy: the Design of Electoral Systems in Post-Communist Europe 
(Gordonsville: Palgrave Macmillan, 2002), 90-108. 

b) Mişcarea minerilor: un populism anarhic 

În legătură directă cu FSN, la începutul anilor 90 minerii irup în viata 
politică românească transformând imaginea pozitivă de precursori ai 
democratizării în baza contestărilor formulate la adresa regimului 
Ceauşescu, în aceea de călăi ai democraţiei. Coborârile minerilor la 
Bucureşti mobilizate de efectele negative ale primelor măsuri de re- 
formă economică aveau să fie rapid transformate de către FSN într-o 
violență orientată selectiv împotriva inamicilor acestuia din urmă. În 
numele restabilirii ordinii sau a pericolului destabilizator al contes- 
tatarilor, minerii se impun rapid ca un instrument politic extra-insti- 
tutional al statului“. Deşi ultima mineriada are loc în 1999, pertinenta 
acestui grup la nivel politic poate fi circumscrisá în primii doi ani ai 
postcomunismului, cu momente de maxim impact în iarna lui 1990, în 
iunie 1990 şi în septembrie 1991. Prima mineriadă se desfăşoară între 
28 şi 29 ianuarie 1990, când „minerii vin la Bucureşti, în urma ape- 
lului lansat de Ion Iliescu, pentru a opri conflictul dintre FSN şi opo- 
zitia politică”. Sediile partidelor istorice aveau să fie devastate. La 
sfârşitul lui februarie, a doua mineriadă are loc; coborârea minerilor 
este din nou justificată de nevoia de a garanta ordine şi a pune un 
punct manifestatiilor opoziției care manifesta în fata guvernului cu 
sloganuri precum „Jos comunismul”, „Jos Securitatea”, „Puterea de 
stat se menţine cu ajutorul Securităţii”, „Nu mai vrem comunişti, 
securişti şi activişti”, „FSN-işti, ati furat revoluția din 17-22 de- 
cembrie '89"??, Cea mai sângeroasă mineriadă este cea din iunie 1990. 
Minerii răspund din nou apelurilor emise de către FSN şi liderul său 
„pentru a curma încercările de forța ale acestor grupuri extremiste, 
pentru a apăra democraţia atât de greu cucerita”. În septembrie 1991, 


37 John Gledhill, “States of Contestation: State-led Political Violence in Post- 
socialist Romania”, East European Politics and Society, vol. 19, nr. 1, 2008, 78. 

38 Gabriela Gheorghe si Adelina Huminic, „Istoria mineriadelor din anii 1990-1991", 

- Sfera Politicii, n. 67, www.dntb.ro/sfera/67/mineriade-5.html, accesat în aprilie 2009. 
Ibid. 

“ Discurs al lui Ion Iliescu citat de G. Gheorghe si A. Huminic. 

a patra mineriadă este utilizată de către grupul Ion Iliescu pentru a 
controla opoziţia internă care se coagulase în jurul lui Petre Roman. 

În ciuda caracterului episodic şi lipsei de organizaţie, minerii 
bântuie pe scena primelor momente ale postcomunismului utilizând 
violenţa fizică ca modalitate de gestiune a conflictelor şi de garantare 
a ordinii. Pertinenta lor politică şi vizibilitatea liderului Miron Cozma 
sunt emblematice, precum observă Fischer, pentru poziția nesigură a 
FSN la începutul anilor 1990“. În acest context, minerii asigură rolul 
„unei violente colective strategice cu scopul de a elimina opoziţia 
politică” si a stabiliza hegemonia FSN într-o perioadă post-revolu- 
tionará marcată de incertitudine. Minerii şi liderul acestuia acţionează 
ca emisari ai poporului, devenind un instrument extra-institutional 
într-o confruntare pseudo-democratică pentru controlul noului regim”. 
Caracterul seditios al mineriadelor înscrie aceste mişcări populiste 
într-o categorie extra-parlamentară distinctă: mişcare anti-sistem cu 
potential revoluționar. Loialitatea față de principiile democratice este 
în acest caz complet absentă. Violenţa depăşeşte pragul limbajului şi 
devine fizică; adversarii politici devin inamici. Regulile propuse 
ignoră principiul popperian al alternantei pacifice. Democraţia este 
direct ameninţată. 


c) Partidul România Mare — un populism radical 

Partidul România Mare a fost înfiinţat în data de 20 iunie 1991, în 
jurul revistei ononime", fondate de către Corneliu Vadim Tudor si 
Eugen Barbu, scriitori de curte ai Vechiului regim. PRM motivează, 


* Mary Ellen Fischer, “The New Leaders and the Opposition”, in Daniel Nelson 
(ed.), Romania after Tyranny (Westview: Boulder, 1992), 50. 

? John Gledhill, op. cit., 102. 

^ Tbid., 104. 

^ La inceputul anilor 90, revista era editatá in 600.000 de exemplare (Alina 
Mungiu, Românii după 1989. Istoria unei neínfelegeri, Bucureşti: Humanitas 
1995, p. 86). În 2000, numărul de cititori era estimat la aproximativ 400.000 
(George Voicu, Zeii cei răi: cultura conspirației în România postcomunistă 
(Bucureşti: Polirom, 2000), 212. 

încă de la începuturile sale, intrarea în politică ca fiind rezultatul unei 
cerințe formulate de către cititorii revistei cu scopul de a restaura echi- 
librul politic şi moralitatea în postcomunism?. Ca şi în cazul FSN, 
partidul utilizează această legătură directă cu cititorii ca o provă a 
utilității sale politice şi dovadă a legitimitatii. PRM se prezintă ca fiind 
singurul partid impus de un important segment al electoratului care a 
solicitat cu insistența liderului Vadim Tudor să constituie un partid“. 
Aceasta legitimate avea să fie utilizată de către CV Tudor şi pentru a 
întări controlul exercitat asupra partidului. Confuzia dintre privat şi 
public este emblematic ilustrată de afişarea unor fotografii de familie 
pe pereţii sediului central din Bucureşti. PRM devine o prelungire a 
liderului, o simbioză care îi garantează în 2000 statutul de principal 
partid al opoziţiei, dar care influențează negativ performanțele în 
alegerile din 2008, dovedind slăbiciunea organizaţiilor teritoriale şi 
absenţa de mesaj politic independent de cel al liderului fondator. 

PRM reuşeşte să trimită în Parlament aleşi în patru alegeri 
generale, fiind trimis în opoziţie extraparlamentară în alegerile din 
2008. Momentul de glorie al partidului este la alegerile prezidenţiale 
din 2000, când Corneliu Vadim Tudor a obţinut 3.178.293 de voturi 
(28,34%), reuşind să acceseze în turul al doilea al scrutinului, obti- 
nand în final 33,17% de voturi. La primele alegeri europene din 2007, 
PRM a suferit un eşec, obținând doar 4,15% din voturi, situându-se 
astfel sub pragul electoral de 5%. Alegerile din 2009 readuc PRM în 
arena de la Starsbourg cu trei deputaţi. 

Din punct de vedere genealogic, PRM naşte în jurul unor 
personalităţi direct legate de Vechiul Regim; cei doi lideri fondatori 
serviseră atât Securitatea, cât şi pe Nicolae Ceauşescu, prin inter- 
mediul publicaţiei Saptamdna*’. La nivelul discursului partidul oferă 
alegătorilor un amestec de simboluri inspirate din retorica național 
comunistă, dar şi din trecutul mişcărilor radicale interbelice. Partidul 
se defineşte ca fiind „un partid de centru-stânga, de orientare natio- 


45 Partidul România Mare”, Partide politice, Rompress, 1993, 94-95. 
46 v: 

Ibid., 95. 
“7 Alina Mungiu, 86. 

nală” (art. 2 — statut). Stilul politic propovăduit de către CV Tudor 
exaltă pasiunile si instinctele, folosind un amestec de retorică natio- 
nalistă, antisemită, rasistă, violentă. În centrul programului partidului 
se regăseşte aşa-zisa doctrină națională, o sinteză a miturilor utilizate 
de retorica comunistă la sfârşitul anilor 80 şi a folclorizării istoriei. 
Poporul-natiune este nucleul discursurilor PRM, asimilând ortodoxia 
ca element definitoriu. Pe acest fundal sunt ulterior grefate elemente 
dintr-un discurs antimaghiar, antisemit şi rasist. 

Din nou, ca şi în cazul FSN, partidul evoluează şi radica- 
litatea discursului diminuează începând cu rezultatul electoral din 
2000. Democratoscepticismul anilor '90 este trecut în planul doi, la 
nivel politic PRM se lansează într-o strategie de respectabilitate. 
Îmbrätisarea crezului european si strategia eşuată a realinierii progra- 
matice într-un partid popular transformă PRM dintr-un partid demo- 
cratofob într-un partid national-populist a cărui pertinentá politica 
scade în paralel cu descreşterea electorală. Critica sa se orientează 
progresiv către „establishment”, propunând o ajustare a democraţiei 
române şi nu o schimbare completă de sistem. Altfel spus, PRM îşi 
construieşte treptat o imagine antipolitică de actor extern ,,coruptiei” 
politice, de „structura nepervertită” exploatând in 2000 farmecul 
„necunoscutului şi a ceea ce nu a fost încă încercat”, fără a amenința 
stabilitatea democratică per se. În paralel cu pierderea incisivitatii, 
PRM intra într-o tendință descrescentá la nivel electoral. 


d) PUNR — un populism regionalist episodic 

PUNR este fondat în martie 1990, la Braşov, ca ramură politică a 
Uniunii Culturale Vatra Românească”, sub numele de Partidul 
Unităţii Naţionale a Românilor din Transilvania. Câteva luni mai 
târziu, apelativul regional avea să fie eliminat în urma fuziunii cu 
Frontul Popular Român. Din punct de vedere genealogic, PUNR se 


48 Andreas Schedler, „Anti-Political-Establishment Parties", Party Politics, vol. 2, 
nr. 3, 1996, 298. 

4 Tom Gallagher, „Nationalism and Post-Communist Politics The Party of 
Romanian National Unity, 1990-1996", in Lavinia Stan (ed.), Romania in 
Transition (Aldershot, Dartmouth, 1997), 29-31. 

prezintă precum un continuator al mişcării naţionaliste transilvane, 
deşi, cu precădere între 1992 şi 1996, afişează o vocaţie naţională 
corelată cu succesul înregistrat de Gheorghe Funar în alegerile 
prezidenţiale. Încă de la momentul fondator, PUNR apare, de altfel, ca 
un răspuns la structurarea politică a maghiarilor din Transilvania. 

Din punct de vedere electoral, PUNR este un partid episodic 
în istoria postcomunismului românesc. Deşi a fost prezent în 
Parlament începând cu 1990 şi a participat la guvernarea 1992-1996, 
în 2000, în alianță cu Partidul National Român, partidul ratează intra- 
rea în Parlament. Opoziția sa extraparlamentară avea să fie confirmată 
şi în urma alegerilor din 2004 şi 2008. 

Partid de periferie, PUNR reuşeşte să se impună în prima 
jumătate a anilor 90 utilizând un registru exclusiv de apărare a nati- 
unii, cu derapaje verbale şi incitări la violenţă. Transformarea politică 
a FSN şi regularizarea colaborărilor cu UDMR atât la stânga, cât şi la 
dreapta spectrului politic au diminuat indirect spațiul electoral de 
manevră al PUNR, acesta pierzând progresiv fieful său electoral din 
Transilvania şi Banat. După eşecul electoral din 2000, partidul pără- 
seşte Partidului Alianţa Naţională, creat prin fuziune în acelaşi an, şi 
se refondează cu un apelativ uşor diferit, deşi acronimul rămâne iden- 
tic: Partidul Unităţii Națiunii Române. Sub conducerea generalului 
Mircea Chelaru, personaj care se făcuse cunoscut ca fiind un apărător 
al reabilitării Mareşalului Antonescu“, partidul îşi menţine o existență 
de periferie, cu câteva sute de mandate de consilieri locali şi câţiva 
primari, fără a putea însă pătrunde în Parlament. În 2006, PUNR este 
absorbit de Partidul Conservator, câteva filiale fiind absorbite de 
Partidul Democrat, sub influenţa actualului ministru Valeriu Tabără. 

Integrarea PUNR în genul populist român nu este însă justi- 
ficabilă exclusiv de către afişarea unui mesaj ultranationalist. Radi- 
calitatea discursului este elementul central care permite încadrarea 
acestuia ca o specie a populismului românesc. Respingerea oricărei 


°° Toana Lupea, „Un general în politică”, Cotidianul, 13 mai 2002. 

alternative a interpretării naționaliste pe care acesta o propunea este 
astfel frontiera la nivelul căreia se construieşte această specie. 


e) PNG — un populism mesianic 

Din punct de vedere genealogic, Partidul Noua Generaţie se naşte ca o 
sciziune a Convenţiei Democratice în jurul fostului primar al Capitalei 
Viorel Lis. În această formă participă la alegerile legislative din 2000 
obţinând 0,16% din voturi la Camera şi 0,25% la Senat. În urma 
reînscrierii la Tribunal în baza Legii partidelor din 2003, PNG se 
prezintă la scrutinele din 2004, obținând 2,23% din voturi la Cameră 
şi 2,36% la Senat. Aceste alegeri sunt însă indicative pentru intrarea în 
politică a lui George Becali, patronul echipei de fotbal FC Steaua şi 
bogat om de afaceri. Becali obţine în cursa pentru funcția de pre- 
şedinte 1,77% din voturi. Cinci ani mai târziu obține un scor similar 
de 1,91% din voturi. Intre timp, în preajma primelor alegeri europene, 
PNG şi-a adăugat în titulatură formula Creştin Democrat. 

Pe baza acestor rezultate putem conchide că PNG nu este şi 
nu a fost un partid pertinent politic nici din punctul de vedere al numă- 
rului de mandate parlamentare obținute, nici din punctul de vedere al 
conditionärii jocului politic printr-un potential de şantaj”. În acelaşi 
timp, PNG este emblematic pentru o democraţie care produce regulat 
Mesia politici cu mai mult sau puţin impact, dar şi pentru varietatea 
declinărilor unui gen politic. În cazul PNG avem de-a face cu un 
adevărat partid personal, colonizat de către Gigi Becali şi condus pe 
baza unei gestiuni familiale. Legătura cu clubul Steaua a fost utilizată 
ca o bază de mimetism cu istoria de succes a lui Silvio Berlusconi. În 
panteonul liderilor populişti români, Gigi Becali se distinge prin felul 
in care controlează partidul şi membrii acestuia. Pe baza unei logici 
feudale, partidul şi membrii aparţin liderului, orice formă de con- 
testatie atrage destituirea sau excluderea. Nu este numai respectul fata 
de lider care contează, cât şi omagierea constantă a acestuia prin vizite 


?' Pe baza definiţiei clasice a lui Giovani Sartori, Parties and Party Systems. A 
Framework for Analysis (Cambridge: Cambridge University Press), 1976, 123. 

în monumentala rezidență de familie. Vizibilitatea partidului este 
astfel complet supusă imaginii liderului, cu precădere aceea de om 
caritabil care predică o mai mare moralitate politică şi o spiritualitate 
mai adâncă. Religiozitatea este centrul de greutate al partidului; 
simbolică este de altfel reprezentarea liderului Becali într-o icoana a 
Sfântului Ion în desert. 

Lipsa de program politic este echilibrată de un spirit orator 
bazat pe un limbaj simplu, adesea rudimentar, dar colorat, complet 
diferit de stilul celorlalți oameni politici. Exaltarea poporului român- 
creştin a introdus în bagajul partidului şi câteva elemente împrumutate 
din registrul extremismului interbelic: sloganul campaniei electorale 
din 2004 amintea de cel al Mişcării legionare. Limbajul politic adoptat 
este bazat pe un stil pasional şi originile simple ale liderului utilizate 
pentru a sprijini discursul salvator. Intr-un interviu pentru BBC, Gigi 
Becali „în Imperiul Bizantin, marii regi au fost păstori. Si, daca vreţi 
să citez din Biblie, atunci va amintesc că Isus nu a zis niciodată ca el 
este căpitanul, ci păstorul”. Pe scurt, un nivel scăzut de institutio- 
nalizare a partidului, o exaltare a poporului-natiune şi a ortodoxiei 
sunt elementele centrale ale acestui populism mesianic. 


Un gen rezistent, specii efemere 


Pe baza acestei incursiuni lapidare în istoria recentă a postco- 
munismului românesc, observăm că genul românesc a experimentat 
numeroase formule populiste. În concordanță cu definiţia pe care am 
schitat-o mai sus, genul românesc apare ca o familie recompusă în 
care coexistă partide cu origini socio-istorice divergente împărtăşind 
însă un stil politic comun bazat pe exaltarea pasiunii în detrimentul 
rationalului. Speciile populiste româneşti cresc astfel in devălmăşie pe 
terenul postcomunismului, combinând adesea elemente genealogice 
de sorginte comunistă cu discursuri inspirate de extrema dreaptă inter- 
belică. În paralel cu depărtarea de momentul 1989, mesajul partidelor 
populiste româneşti se axează cu precădere pe o critică sectorială a 

establishment-ului politic, evitând cu precădere după 2000 poziţiile de 
ruptură. În acest context, registrul programatic al acestor partide pro- 
pune adesea soluții simpliste şi simplificatoare care au ca centru de 
gravitate o viziune maniheistă a poporului sau a națiunii opus elitelor 
pervertite. Toate partidele acestui gen au cultivat o legătură simbiotică 
cu liderul politic, asimilat adesea Salvatorului. În plus, acestea împăr- 
tăşesc însă un repertoriu care exaltă poporul şi națiunea, integrând 
adesea elemente antisemitice şi anti-Roma, militând cu precădere în 
cazul PRM şi PNG pentru o primenire morală şi spirituală a clasei 
politice. Pe baza acestui trunchi comun, câteva specii pot fi identi- 
ficate (tabelul 2). 

În primul rând avem de-a face cu promotorul populismului pe 
scena postcomunistă românească: Frontul Salvării Naţionale. Acesta 
poate fi considerat ca fiind o grupare naţional populistă de tip 
paternalist. Dependenţa de liderul fondator măreşte vizibilitatea 
partidului, dar nu îi micşorează nivelul de institutionalizare, ținând 
cont că avem de-a face cu un partid moştenitor, chiar dacă indirect, a 
structurii organizaționale a PCR. În contextul primilor ani 90, când 
asocierea cu Vechiul regim putea fi penalizată politic, FSN îşi 
modelează o identitate bazată pe o legitimitate recentă: solidaritatea 
revoluționară. Această origine marcată temporal în decembrie 1989 
explică reticentele FSN de a abandona apelativul de front în favoarea 
noţiunii de partid. În acest mod, FSN îşi menținea identitatea de 
„emanaţie spontană” a revoluţiei si slăbea credibilitatea mesajului 
anticomunist lansat cu precădere de membrii din exil. Faimosul slogan 
„nu ati mâncat salam cu soia" se înscrie în această dimensiune. În 
ciuda refuzului oricărei filiatii cu Vechiul regim, FSN preia elemente 
discursive din national-comunismul ultimilor ani, cu precădere în ceea 
ce priveşte discursul anti-maghiar şi riscul pierderii Transilvaniei. 
Potenţialul său de ruptură este exemplificat atât de ezitările adoptării 
unui model democratic, cât şi privilegierea violenţei în dauna compro- 
misului. Reconversia social-democratică a dezmembrat progresiv 
aceste caracteristici, mutând partidul în afara genului populist. FSN 
creează un stil politic care îi prieşte populismului şi, în ciuda transfor- 
mării sale, contaminarea la nivel naţional se produsese şi ştafeta avea 
să fie rapid preluată. 

O specie vizibilă cu precădere la începutul anilor 90 este 
aceea a unui populism anarhic sau altfel spus mişcarea minerilor. 
Lipsită de orice formă de institutionalizare şi puternic dependentă de 
carisma liderului, mişcarea minerilor se impune ca reminiscență a unui 
trecut recent în care violenţa şi frica făceau parte din mecanismele de 
guvernare normale. 

A treia specie identificată este cea a unui populism extre- 
mist per combinationem sau altfel spus un populism care operează 
bricolaje cu elemente discursive împrumutate, aparent haotic, din dis- 

cursul national-comunist şi din retorica Mişcării legionare. Punctul 
comun este furnizat de către idealizarea naţiunii şi a poporului. Astfel 
se explică panteonul eterogen de referință care pune pe acelaşi 
piedestal Nicolae Ceauşescu şi Mareşalul Antonescu. Pe acest trunchi 
sunt ulterior tesute teorii ale conspirației care ameninţă poporul român 
având în centru minoritatea maghiară, evreii, Statele Unite, etc. 
Establishment-ul politic este considerat incapabil să apere interesul 
naţional, corup şi vândut intereselor străine. Soluţiile propuse sunt 
atunci simple, dar radicale, extinzându-se de la nevoia de renaştere 
spirituală până la „guvernul cu mitraliera”. Ca şi în cazul celorlalte 
specii, PRM gravitează în jurul liderului, dependență fata de acesta 
traducându-se într-o slăbiciune a organizaţiei şi o lipsă de profesio- 
nalizare a acesteia. 

A patra specie care poate fi identificată este acea a parti- 
dului naționalist PUNR. În scurta sa existență parlamentară, PUNR a 
fost promotorul unui mesaj naţionalist concentrat aproape exclusiv pe 
apărarea intereselor nationale fata de minoritatea maghiară. Pe scurt, 
succesul electoral al PUNR este legat de vehicularea teoriei conspi- 
rationiste utilizate deja sub regimul comunist potrivit căreia pierderea 
Transilvaniei ar fi fost iminentă. 

O specie recentă este aceea a populismului mesianic. În 
cazul PNG, accentul discursiv se pune aproape exclusiv pe nevoia de 
primenire morală şi spirituală. Partid personal, PNG este condus ca o 
structură feudală personală în care critica sau opiniile divergente nu 
sunt acceptate. 

Dar dacă aceste specii fie au dispărut, fie au intrat într-un con 
de umbră, scena politică românească pare a fi pregătit ştafeta. Mişcări 
radicale de extrema dreaptă precum Noua dreaptă îşi desfăşoară 
activitatea emulând modelul Mişcării legionare. Colaborarea interna- 
tionalá cu structuri precum Nuova Destra italiană este facilitată de 
împărtăşirea unor poziţii comune privitoare la critica democraţiei, 
promovarea unui discurs radical anticomunist, poziţii antisemitice şi 
rasiste, etc. Apelul către popor sau idolatrizarea națiunii devin atunci 
stâlpii unui discurs de ruptură, deşi Noua dreaptă refuză orice impli- 

care în viata politică. La marginea sistemului, asemenea specii ame- 
nintá însă pe termen lung stabilitatea unui sistem. 

Începând cu anul 2004, o nouă formă de populism pare a se fi 
extins progresiv pe scena politică: este vorba de populismul discursiv 
adoptat de către actualul preşedinte. Deşi este doar o strategie 
discursivă şi nu o ideologie politică precum în cazul partidelor sau 
mişcărilor menționate mai sus, prin promotorul acesteia şi poziția 
ocupată în stat, populismul se poate transforma dintr-un fenomen 
relativ marginal într-un fenomen central al postcomunismului 
românesc. Demagogia este un element comun al vieţii politice, dar 
demagogia alimentează şi populismul. Există o puternică afinitate 
între paternalismul afişat de Preşedintele Băsescu, discursurile sale 
care apelează la instinct şi la pasiune, militarea constantă pentru 
reformarea democraţiei în numele eforturilor sale declarate de micşora 
distanţa între establishment politic şi demos, derivele naţionaliste şi 
glumele rasiste şi genul descris mai sus. În acest caz, specia populistă 
este încă la un nivel embrionar deşi, aşa cum arată Shafir”, stilul 
Băsescu se integrează într-un gen de a face politică asemănător 
formelor de „neopopulism” care găsesc în lupta împotriva corupției, in 
ciuda unor „schelete” care se ascund şi în spatele promotorilor 
acesteia, principala legitimitate. Un populism de contribuţie în plină 
maturatie, specia care prinde contur în jurul Preşedintelui Băsescu 
utilizează pe rând critica comunismului, apropierea de către cei 
nevoiaşi, rapiditate de decizie şi stilul verbal direct, legătura cu 
intelectualii, dar şi apropierea de oamenii simpli ca subterfugii pentru 
a-şi întări autoritatea în sistem, conducând cu mână de fier şi limitând 
la minim orice formă de contestaţie. Acest subiect necesită, însă, 
ulterioare analize şi unica concluzie validă aminteşte ironia lui 
Dahrendorf: „populismul unuia este democraţia altuia şi invers”. Cu 


5 Michael Shafir, “Intellectual neo-populism in contemporary Romania", în 
Vaclav Nekvapil si Maria Staszkiewicz (eds.), Populism in Central Europe 
(Praga: AMO, 2007), 92-101. 

5 Citat de Ivan Krastev, “The Strange Death of the Liberal Consensus”, Journal of 
Democracy, vol. 18, n. 4, 2007, 56-63. 

această butadă, conchidem că populismul românesc nu este cu sigu- 
rantá un fenomen cu o existenţă limitată, ci un gen plin de vigoare de 
pe tărâmul tinereţii fără bătrâneţe şi al vieţii fără de moarte. Dacă 
Margaret Canovan observa că prin definiţia etimologică a democraţiei 
preeminenta poporului este într-un anumit sens esenţa însăşi a demo- 
cratiei^, genul populist se distinge tocmai prin opoziţia declarată 
establishment-ului politic. Astfel, populsimul gravitează în România 
ca şi în orice regim democratic la frontiera între sistemic şi anti- 
sistemic mobilizând în numele poporului un potenţial destabilizator. 

PRIN MIT, LA REALITATE: 
DISCURSUL POPULIST DIN ROMÂNIA 


Adriana Marinescu 


Introducere: a fi sau a nu fi populist? 


Sistemul democratic modem a devenit un sistem nesigur, 
neîmplinit, un simplu loc comun în retorica elitelor de la guvernare. Ca 
umbră a propriei Idei sau în chip de cealaltă fata a lui Janus, din ea s-a 
dezvoltat germenele populismului, o încercare de a reda poporului 
puterea printr-un proiect de reînnoire socială şi culturală. Despre populism 
se poate scrie şi se va scrie îndelung, deoarece este un subiect care se 
auto-reproduce pe măsură ce este mediatizat şi cercetat — însuşi jocul de 
cuvinte popular/populist stă mărturie ascensiunii acestui fenomen global. 
Din America de Sud până în Europa de Est şi Asia, trecând desigur prin 
Europa Occidentală, diversitatea de manifestare se adăposteşte sub 
umbrela aceluiaşi concept, lăsând să se întrevadă faptul că nu avem de-a 
face atât cu un fenomen politic, cât cu unul social. 

Faptul că se manifestă în politică, sub forma unui mod de a fi 
al puterii sau de a o contesta nu trebuie să ignore cauzele profund 

sociale şi psihologice ale fenomenului, care explică recrudescenta lui 
şi diseminarea la nivel global. După cum afirmă Guy Hermet, 
»[populismul] se înscrie într-o lipsă de claritate a unor speranţe prost 
exprimate, fie că e vorba de tari bogate, cu alegători blazati, fie cá e 
vorba de imensele aşteptări neîmplinite ale celor din tari sărace sau 
izolate”. Aceste speranţe şi aşteptări, distanţa între ceea ce se ştie şi 
ceea ce se crede, sunt materialul din care liderul populist construieşte 
„panem et circensis” cu care hrăneşte masele. In cuvintele lui Al. 
Dorna, „natura centripetă a crizei societale provoacă o pulverizare for- 
midabilă a valorilor, a credințelor, a economiilor, a rolurilor, credin- 
telor, moralelor, mentalităților, semnificatiilor... până la punctul in 
care se reinventeazá machavelizarea politicului”. Transformările le- 
gate de mondializare, de ultra- si dez-individualizare amenintá identi- 
tatea colectivă prin accentuarea sentimentelor de nesiguranță şi desta- 
bilizarea culturilor naţionale. Oriunde există astfel de manifestări, 
există şi un lider populist gata să sară în ajutor, să exprime cum nu se 
poate mai bine názuintele colective şi să se pozitioneze în fruntea ma- 
selor oprimate. Un Chavez, un Le Pen, un Berlusconi — o figură ase- 
mánátoare pe fiecare continent şi aproape în fiecare ţară. Denigrat şi 
deopotrivă iubit, liderul populist exercită o fascinatie care cu greu 
poate fi ignorată. 

Imaginea şi discursul acestor personaje au o vocaţie de pana- 
ceu, care aplanează criza ideologiilor clasice, revenind la simplitatea 
originilor. Chiar dacă fundamentul lor ideologic e discutabil, au „me- 
ritul” că pot fi recunoscuţi ca legitimi şi votaţi de grupuri sociale dife- 
rite şi fragmentate, neomogene, care traversează crize de identitate şi 
îşi pun probleme legate de coerenţa şi consistenţa sistemului actual de 
valori morale şi politice. Îndrăznim să provocăm această constatare a 
lui Guy Hermet prin aceea că adevărata cauză a succesului acestui tip 


' Guy Hermet, Sociologia populismului, (Bucureşti : Artemis, 2004), 7. 


? Alexandre Dorna, “Le retour aux chantiers de la psychologie politique“, Les 
Cahiers de Psychologie politique [online], nr 3, Aprilie 2003. URL: 
http://lodel.irevues.inist.fr/cahierspsychologiepolitique/index.php?id=1401), 67. 

de discurs se datorează faptului că oamenii încetează să îşi mai pună 
probleme şi acceptă răspunsuri gata făcute, ready-made-uri şi stereotipuri. 

Între dezvinovätire şi dizgrație, populismul continuă totuşi să 
existe şi să-şi culeagă roadele, în ciuda statutului său incert de alter- 
nativă la o dictatură sănătoasă sau la o democraţie bolnavă. Disputa cer- 
cetătorilor, potrivit căreia el este un produs inerent al regimurilor demo- 
cratice sau, dimpotrivă, un simptom al decăderii lor, sucombă într-un 
compromis. Altoit pe vlăstarul democraţiei reprezentative (fie ea tănâră 
sau nu), populismul se hrăneşte cu iluziile celor care, într-o lume din ce 
în ce mai complexă şi mai individualistă, nu-şi mai pot găsi răspunsuri 
potrivite la temerile personale sau colective. Obositi să le mai caute sau 
neputând să le găsească, primesc bucuroşi semnificări şi re-semnificări 
orchestrate cu grijă de cei care par a deţine aceste răspunsuri: liderii 
populisti. Carismatici sau demagogi, războinici sau justitiari, în tot cazul 
seducători, cu accente deopotrivă paternaliste şi autoritare, ei afirmă cu 
siguranță absolută că deţin cheia rezolvării tuturor problemelor. Indife- 
rent de situaţie, de loc sau de timp, chiar şi de personalitatea emitäto- 
rului discursului, ceea ce îi uneşte e discursul anti-sistem, contestarea 
lui, a instituţiilor politice, religioase, culturale sau economice. 

Trăsătura cea mai vizibilă este dimensiunea lui discursivă, o 
condiţie de existență sine gua non. Frecvent asociat cu demagogia, 
populismul se bate pentru locul său propriu. Date fiind cazurile cunos- 
cute ale exponentilor săi, ne întrebăm cu justete: putem avea demago- 
gie fără populism sau populism fără demagogie? Cert este că nu am 
avea populism fără a avea un anumit tip de discurs, căci modul în care 
se face legătura între lider şi mulțime, mediul prin care se verbalizează 
nevoile, speranțele şi răspunsurile la ele utilizează discursul. Aparițiile 
mediatice sunt cele care fac succesul oamenilor politici aşa-zis 
populişti, modul în care vorbesc şi ceea ce spun seduc publicul 
alegător, creându-le popularitatea. 

Prin urmare, se cuvine o analiză a modului în care populis- 
mul se naşte şi se legitimează prin discurs, deoarece aceasta este 
principala lui manifestare. Scopul acestui capitol este de a da seama de 
trăsăturile esenţiale ale discursului politic populist şi de a-i studia 

particularitátile în cazul României. Vom încerca să vedem cum apare 
acest tip de discurs, care sunt principalele lui cauze şi vehicule, princi- 
palii reprezentanţi şi motivele succesului lor. De asemenea, vom ana- 
liza modul în care se construieşte discursul, tipurile de argumente, 
figuri stilistice şi retorice pentru a evidentia un anumit tipar. Caracte- 
rizarea publicului şi cea a emitátorului vor fi punctul de plecare şi de 
sosire al analizei, deoarece vom încerca să evidentiem faptul că avem 
de-a face cu un cerc vicios al „maladiilor sociale” care necesită auto- 
ritate şi paternalism deopotrivă, blamând excesele unora doar pentru a 
le înlocui cu ale celorlalți. 

Considerăm astfel că această încercare de analiză este nece- 
sară în cartografierea democraţiei actuale, ca cel mai putin rău dintre 
regimurile rele (pentru a-l parafraza pe Winston Churchill). Mai mult 
decât atât, analiza va revela trăsăturile nu atât ale discursului, cât mai 
ales ale poporului român, aşa cum povestea nu vorbeşte numai despre 
o istorie în sine, ci îl „povesteşte” şi pe cel care o spune. Pas cu pas, 
vom retrasa liniile identitare ale românilor, vom rejuca scenele mito- 
logice şi replasa naratiunile fundamentale în contextul discursiv de 
astăzi. Vom arăta cum reinterpretarea trecutului se face pe baza pre- 
zentului, pentru a controla viitorul. 

Cele două personaje analizate în capitolul de fata sunt George 
Becali şi Traian Băsescu. Ei s-au evidenţiat în ultimii patru ani ca şi 
contestatari ai ordinii existente, ca demascatori ai corupţiei elitelor sau 
ca eroi în propriile scandaluri. Discursul „tare” (şi la propriu, şi la 
figurat), de multe ori obraznic şi provocator, colorat cel puţin cu 
limbaj de stradă i-a scos din anonimat şi i-a adus pe micile ecrane şi în 
scaune de primar, preşedinte, respectiv europarlamentar. Bine ancorati 
pe primele locuri în sondajele opiniei publice cu privire la simpatie şi 
încredere până recent, cei doi ilustrează ceea ce Michael Shafir numea 


„populism from above» şi „populism from below”. s 


? Michael Shafir, “From Historical to ‘Dialectical’ Populism: The Case of Post- 
Communist Romania", Canadian Slavonic Papers, Vol. L, Nr. 3-4 (Septembrie- 
Decembrie 2008), 425-470. 

Materialul analizei este constituit de discursuri oficiale şi me- 
saje, luări de poziţii, articole din ziare şi interviuri, apariţii televizate şi 
sondaje sociologice din perioada 2006-2010. Aceasta acoperă ale- 
gerile europarlamentare şi prezidenţiale la care cei doi protagonişti s- 
au prezentat, cu mai mult sau mai putin succes. Acestea sunt momen- 
tele decisive în cariera unui actor politic, în care discursul său se ma- 
nifestă la cote maxime şi devine transparent ca scop. De asemenea, 
strategiile discursive sunt exploatate la maxim şi se revelează substra- 
tul implicit polemic şi combativ. Sunt momentul în care potenţialii 
lideri se prezintă ca legitimi prin argumentariul folosit. 

Prin analiza de conţinut, o analiză calitativă, focalizată pe 
interpretare, vom încerca să punem în lumină modul în care se 
construiesc strategiile discursive prin mitologizare. Vom identifica 
principalele teme şi motive arhaice, precum şi un mit nou, modern, 
specific discursului politic. Vom arăta cum apar ele în repertoriul lui 
Traian Băsescu şi al lui George Becali, care sunt asemănările şi deose- 
birile dintre ei, constantele şi variabilele discursului lor, pentru a putea 
conchide asupra populismului recent în România. 

Capitolul de fata este organizat după cum urmează: după o 
trecere în revistă a populismului în general din punct de vedere al 
dificultăților de definire şi situare în spaţiul politic, vom îngusta aria 
de cercetare în jurul Europei de Est, pentru a vedea particularitátile re- 
gionale socio-istorice. Ne vom ocupa apoi de caracteristicile discursu- 
lui populist şi vom încerca să analizăm cum anume se aplică acestea 
pe discursul politic din România, în diferite momente cheie, pentru a 
descoperi un anumit pattern. Elementul asupra căruia ne vom axa este 
prezența temelor şi motivelor mitologice în discursul politic ca 
strategie de legitimare. Am ales să studiem în paralel două personaje 
(nu le vom numi încă oameni politici, deoarece ne interesează dimen- 
siunea lor de „personaj”, de „actor”, de „tip ideal”): preşedintele în 
exercițiu Traian Băsescu şi „challenger-ul” George Becali, în momen- 
tele decisive ale alegerilor prezidenţiale şi respectiv euro-parla- 
mentare. 

În peisajul mai larg al studiilor de acest gen, cercetarea este 
menită a spori cunoştinţele despre modurile de construire a discursului 
politic, într-o încercare de teoretizare; de asemenea, prin divulgarea şi 
diseminarea strategiilor de manipulare şi a mecanismelor discursive, 
publicul va fi avizat la momentul deciziei electorale şi deci mai 
capabil de a alege în cunoştinţă de cauză şi cu deplină responsabilitate. 


De la general la particular: 
Populismul în Europa Centrală şi de Est 


Inainte de a porni la analiza discursului populist este necesară 
schitarea unui portret al populismului. Încă nedefinită după cele mai 
riguroase exigente, realitatea acestui concept pendulează între accep- 
tare şi respingere, între ce este şi mai ales ce nu este. 

Relaţia sa cu democraţia este ambivalentă şi cu rezultate îndoiel- 
nice. Pentru democraţia „intrată la menopauză” (pentru a parafraza 
ironia lui Jean Baudrillard), pericolul cel mai mare este că populismul 
se legitimează de la aceleaşi surse: apelul la popor, la voinţa lui, la 
reprezentativitate, deconspirându-i simultan slăbiciunile şi eşecurile, 
corupția elitelor şi birocraţia, imposibilitatea de a concilia libertatea cu 
egalitatea. Soluţiile pe care le oferă sunt neaşteptat de simple şi pe pla- 
cul tuturor, de bun-simt am spune chiar, ceea ce le şi asigură succesul 
şi adeziunea maselor. Funcţionează pe principiul „toate-s vechi şi 
nouă toate”, ceea ce înseamnă de fapt că problemele sunt vechi şi arhi- 
cunoscute, recurente, iar evenimentele din trecut, bune sau rele, sunt 
susceptibile de a se repeta, sub anumite conditionári. Este, dacă ne 
putem permite, o reinterpretare a unui „mit al eternei reîntoarceri”, în 
varianta lui Eliade. De la regimurile autoritare au fost preluate forța şi 
irationalitatea, dar învăţate lecţiile, astfel încât aparenţa populismului 
nu jenează şi nu produce amintiri neplăcute, ci eventual evocă 
posibilitatea schimbării bruşte şi radicale (în sensul unui leac simplu şi 
rapid). Logica afectivă şi apelul la exemplul viu umanizează discursul 

şi-l fac credibil, apropiindu-l de poporul care simte că puterea îi este 
inaccesibilă. 

Sunt de acord cu Alexandre Dorna asupra faptului că nu 
avem de-a face cu o simplă mişcare de mase, ci cu răspunsul lor la 
acțiunea considerată curajoasă a unui personaj carismatic, seducător, 
energic. Acesta îşi fundamentează acțiunile exploatând mitul puterii şi 
al voinței populare. Pe fundalul crizei de reprezentare şi al corupției 
elitelor, modul de funcţionare a statului devine ermetic fata de cetă- 
tean; dispare proiectul comun, împărtăşirea idealurilor, care lasă loc 
deceptiilor, frustrărilor, aşteptărilor. Dispare coeziunea socială care 
servea drept liant şi rezervor de încredere pentru instituțiile de repre- 
zentare. Ingredientul în plus care asigură succesul populismului actual 
este ultramediatizarea, care-i permite să treacă peste intermedierea 
instituțiilor şi să rupă cercul vicios al sistemului politic, însă asupra 
acestui aspect vom reveni ulterior. 

Simplu şi teoretic, am putea spune că populismul este o ideo- 
logie care proclamă „faptul că voinţa poporului ca atare deţine supre- 
matia asupra oricăror alte norme, fie cá e vorba de cele ale instituţiilor 
tradiționale sau ale altor straturi sociale, [...] recunoaşte dreptul 
poporului la justiţie şi moralitate”. 

Alti cercetători (Jean-Yves Camus şi Jeróme Jamin), într-un 
articol despre extrema dreaptă populistă, afirmă că, dimpotrivă, 
„populismul nu este o ideologie, ci un discurs simplist care goleşte 
raporturile politice si sociale de orice complexitate”. Pe aceeaşi linie 
merge Andrej Skolkay, care îl vede ca fiind o formă de retorică 
politică puternic antagonistă, care simplifică la extrem problemele şi 
oferă remedii „nedureroase”, dar incredibil de vagi şi uşoare.“ 


^ Tbid., p. 27. 

Jean-Yves Camus si Jeróme Jamin, La nouvelle (extréme) droite populiste, 
articol online pe site-ul www.cclj.be/article/3/1007, consultat la data de 5 august 
2010. 

Andrej Skolkay, Populism in Central Eastern Europe, IWM Working Paper Nr. 
1/2000, Vienna, 1. 

Cas Mudde, pe de altă parte, sintetizează definițiile anterioare 
sub forma populismului văzut ca „ideologie care consideră societatea 
a fi fundamental separată în două grupuri omogene şi antagonice: 
poporul pur versus elita coruptă, şi care proclamă că politica ar trebui 
să fie o expresie a „voinţei generale" a poporului".! Deşi văzut ca 
ideologie, îi lipseşte rafinamentul intelectual, fiind construit pe nucleul 
unui concept-cheie: „poporul”, care poate fi combinat cu uşurinţă cu 
diferite alte ideologii, inclusiv comunismul, socialismul, ecologismul 
şi nu în ultimul rând, naționalismul; de aici şi imensa diversitate a 
manifestărilor sale. 

Populismul se dezvoltă deci în general în mainstreamul vieții 
socio-politice, ca „Populist Zeitgeist”, după expresia aceluiaşi Mudde. 
Cauzele care au determinat proliferarea acestui fenomen sunt extrem 
de diverse. De la dezvoltarea societății post-industriale, care a crescut 
importanţa diviziunilor şi a creat astfel spaţiul pentru partide noi, mai 
puţin ideologice, la sfârşitul Războiului Rece care a schimbat rapor- 
tarea la democraţie. Aceasta şi-a pierdut vechiul duşman extern fata de 
care era evaluată, e acum supusă criticilor din interior şi nu-i rămâne 
decât să piardă bătălia cu modelul ei teoretic ideal. 

Particular, în Europa Centrală şi de Est, există unele cauze 
ale proliferării populismului specifice moştenirii comuniste. Mentali- 
tatea alterată de practica ideologiei comuniste perpetuează intoleranta 
şi ipocrizia, gândirea dublă în spaţiul public şi privat, aşteptări etatist- 
paternaliste în ceea ce priveşte socialul şi economia, care rezultă într-o 
capcană de iluzii politice.” Populaţia ajunge să-şi dorească un mix al 
celor mai multe binefaceri ale comunismului, capitalismului şi demo- 
cratiei laolaltă: şomaj zero, libertate şi prosperitate, progres, siguranță 
şi bunăstare. 

Se adaugă cultura politică şi (lipsa) tradiţiei democratice, 
care vor modela tendințele populiste (de exemplu, folosirea limbajului 


7 Cas Mudde, “The Populist Zeitgeist”, Government and Opposition, nr 39, 2004, 543. 
* Ibid, 544. 
? Andrej Skolkay, 5. 

religios sau naţionalist în anumite state cu astfel de tradiţie: România, 
Polonia, Slovacia). În acelaşi registru intră depolitizarea, identificată 
de George Schópflin ca o lipsă de răbdare în politică şi tendinţa de a 
căuta soluţii uşoare si radicale. '° 

Ne confruntăm, de asemenea, cu un fenomen de emancipare 
generală a populaţiei, stimulată şi de noile mijloace de informare şi 
comunicare — un soi de „emancipare cognitivă” — care face ca cetăţenii 
să îşi piardă încrederea şi mai ales respectul fata de elite. Ei ajung 
astfel să creadă că ar putea face „treaba ” elitelor la fel de bine sau 
chiar mai bine. 

Paradoxal, însă, deşi nu mai vor pe cineva care să le spună ce 
să gândească sau cum să o facă, preferă pe cineva care o face la fel ca 
ei. Un personaj care le seamănă, care e dintre ei, sau, în cel mai rău 
caz, care e asemănător lor deşi face parte dintr-o anumită elită (econo- 
mică, de cele mai multe ori''), un astfel de om ar fi capabil să gân- 
dească exact „ca ei”, fără a le falisifica idealurile, întrucât le cunoaşte 
atât de bine. În cadrul aceluiaşi paradox se înscrie dorința maselor de a 
avea „mai multă democraţie” sau „o democraţie mai reprezentativă”, 
în spatele căreia se ascunde de fapt dorința de mai multă conducere, de 
mai mult leadership.” 

Mai concret, ceea ce doreşte un susţinător al populismului 
este ca problemele „omului obişnuit” să fie rezolvate, conform cu pro- 
priile sale valori, de către un om „neobişnuit”, extraordinar — Liderul. 
Chiar dacă “masele” nu-l cunosc a priori, ajung să şi-l închipuie pentru 
că portretul lui e realizat în mare parte de mass-media, care acum are 
un rol deosebit. Ca urmare a libertăţii de exprimare şi a concurenţei, în 
prim-plan sunt prezentate subiectele de senzaţie, cele negative şi 


1° Ibid., 9-11. 

1 A se vedea cazul lui Silvio Berlusconi sau, pe meleaguri româneşti, al lui 
George Becali. Aici se împletește şi idealul unui « self-made man », pe model 
american, un « oarecare », « unul dintre noi », care prin determinare şi istetime 
(specularea oportunităţilor) ajunge să acumuleze un capital suficient pentru a-l 
urca pe scara socială. 

? Cas Mudde, 558-560. 

alarmante, care alimentează starea de nelinişte şi nesiguranță, pe de o 
parte. Pe de altă parte, criticând establishmentul, mass-media fac loc 
contestatarilor, care se anunţă zgomotos şi teribilist ca noi Salvatori ai 
poporului chinuit. 


A fi populist /a vorbi populist: 
populismul ca mod discursiv 


Pentru a regăsi firul Ariadnei în acest labirint conceptual, 
propunem o cheie de lectură care se bazează pe discursul politic ca 
unealtă a puterii. Aceasta din urmă se justifică prin el, se exprimă şi 
se perpetuează, îşi (re)creează propria naraţiune de legitimare, propria 
cosmogonie şi, în consecință, propria direcţie de evoluţie. Legitimi- 
tatea trece prin discursivitate, iar forța performativă este criteriul de 
eficacitate al obținerii puterii. 

Ipoteza de la care pornim este cea enunțată de Pierre 
Bourdieu, conform căreia putem acţiona asupra lumii acţionând 
asupra cunoştinţelor pe care le avem despre ea. Această acțiune are ca 
obiect limbajul şi prin extensie discursul, iar ca efect eficacitatea 
simbolică a construirii realității, crearea de reprezentări sociale. Mai 
precis, puterea adamicá de a numi si de a crea numind”. Autoritatea 
celui care creează astfel se menţine, căci tuturor le este mai uşor să 
opereze cu obiecte cognitive deja create. El devine autorul unor acte 
de instituire, al unor enunturi performative (care anunțând, prezic şi 
deci creează nişte programe de perceptie)'*. Această trăsătură devine 
evidentă în momentul în care operám cu noțiuni de genul ,,libertate”, 
„democraţie”, „societate civilă”, „drepturi” — abstractiuni cărora emi- 
tátorul discursului le poate uşor adauga nuanţa dorită, întrucât pentru 
receptori semnificaţia este construită social. Astfel, cel care utilizează 


P Pierre Bourdieu, Ce que parler veut dire. L'économie des échanges 
linguistiques, (Paris: Fayard, 1982), 99. 
^^ Tbid., 109. 

astfel de concepte are un ascendent asupra celor cărora le este destinat 
discursul, deoarece face cunoscută propria sa concepţie, adesea înca- 
drată într-un veritabil ansamblu bine orchestrat. 

Prin limbaj sunt (re-)construite deci obiectele semnificative 
pentru noi. De cele mai multe ori nu suntem însă conştienţi de modul 
în care se reorganizează lumea prin limbaj, căci se petrece prin cele 
mai neconotate procedee mentale. Pentru a nu da decât un exemplu, 
mass-media, la care suntem expuşi zilnic, operează construirea/ 
semnificarea prin numire şi reamintire'“, dar mai ales prin ambi- 
guitate: fiecare emițător sau personaj politic construieşte identitatea 
celuilalt fără a o specifica exact, prin procedee de selecţie, narațiune şi 
explicaţie. Intervine apoi pentru a umple golurile semantice aceea ce 
numim colocvial, printr-un termen împrumutat, wishful thinking. 
Comunicarea se desfăşoară astfel prin prisma unei logici simbolice, 
care face referire la valori, şi a unei logici pragmatice, care 
guvernează acţiunile.” 

Publicurile, în cazul nostru, alegătorii, sunt puse în faţa unei 
imagini abil încadrate în care se pot regăsi într-o mai mică sau mai 
mare măsură. Identificarea între liderul emițător al discursului şi 
populaţie este direct proporţională cu adeziunea. Oamenii vor simţi cá 
ascultă pe „unul dintre ei", „vocea (Tribunul *?) poporului” şi-şi vor 
diminua capacitatea critică față de asimilarea discursului, căci vor 
crede că sunt ei-înşişi co-autori. 


15 Sergiu Miscoiu (coord.) Radicalism, Populism, Interventionism, Three 


Approaches based on Discourse Theory (Cluj: Efes, 2008), 32-36. 

16 Ne referim aici la numirea adversarului, a Duşmanului, a Celuilalt, şi la 
amintirea instanțelor şi momentelor în care s-a desfăsurat în trecut confruntarea, 
pentru a reîmprospăta memoria colectivă, a replasa personajele în rolurile 
combatantilor şi a re-incita la acţiune. 

Patrick Charaudeau, Conf? Apéros, 2010: 
http://www.risc.cnrs.fr/popupmanifestation.php?IDManifestation-910, consultat 
la 1 august 2010. 

'5 Aluzie la supranumele lui Corneliu Vadim Tudor, cunoscut lider populist din 
România postdecembristă. 

(Reorganizarea discursului înseamnă simultan si (re)orga- 
nizarea lumii, prin reprezentările sociale (re)create si prin programele 
perceptive propuse. Înseamnă și reaşezarea, re-polarizarea ei şi crearea 
simpatiilor/antipatiilor, a imaginilor despre Bine şi Rău, a partiza- 
natului. De aici şi până la prezentarea actualități în tuşe întunecate, ca 
situaţie de criză si a propriei persoane ca Salvator nu e decât un pas". 

Discursul îndeplineşte în acest punct funcţiile sale de infor- 
mare şi conştientizare, prin prezentarea realităţii, terapeutică (liniştirea 
publicului prin introducerea Eroului Salvator) şi de mobilizare, prin 
apelul la acţiune în vederea „salvării” — votul. Punctul către care 
converg aceste funcţii este legitimarea, perceperea ca just, potrivit, cu 
autoritate a liderului politic. 

Modalitatea cea mai la îndemână de legitimare este cea care 
îşi găseşte sursa în autoritatea tradițională, completată de cea charis- 
matică. Înaintasii mitici, strămoşii gloriosi, ascendenta nobilă sunt 
suficiente pentru a pava începutul de drum al unui lider politic. Marcel 
Gauchet, preluându-l pe Mircea Eliade, vorbeşte de o inevitabilă 
reîntoarcere, de o repetare a gesturilor simbolice ale strămoşilor pentru 
asigurarea unei continuitati binecuvántate, deci de un mit al eternei 
reintoarceri. 

Acest proces se realizeazá indeosebi prin discursul istoric ca 
sursă a reproducerii imaginilor sociale şi credințelor, acelaşi care 
susține şi valorile şi formele de sociabilitate colectivă. Memoria 
colectivă îndeplineşte simultan rolul de reamintire şi de uitare, 
înregistrând un sir de amintiri şi imagini” (reprezentări sociale colec- 
tive), de care puterea politică se serveşte pentru a şterge evenimente 
dureroase, a le relua pe cele favorabile sau a le ritualiza pe cele care-i 
conferă autoritatea, prin repetarea gesturilor simbolice ale înaintaşilor. 
Memoria colectivă este în acelaşi timp o memorie culturală care ope- 


P? A se nota că prezentarea mizerabilistä a situaţiei, a crizei, este obligatorie, căci 
ea il face pe lidel util şi necesar; fără o problemă de rezolvat, de ce ar mai avea 
populaţia nevoie de el? 

B Marcel Gauchet, Dezvrăjirea lumii (Bucureşti: Nemira, 2006), 36. 

Ibid., 7. 

rează cu mituri sau miteme pentru a realiza coeziunea naraţiunii iden- 
titare a unui popor sau grup etnic. Aici coexistă faptele şi fictiunile 
pentru a da coerență ansamblului de reprezentări despre sine şi despre 
ceilalţi (despre identitate/alteritate). 

Ceea ce rezultă este un ansamblu de imagini politice (erou 
național, reprezentările puterii, viitor) care vine să sensibilizeze, să 
anime principiile teoretice, să concretizeze valorile. Imaginaţia are aici 
o funcţie politico-socialá de figurare narativă a Ideilor.” Aceste ima- 
gini politice se constituie deopotrivă ca parte a discursurilor şi compo- 
nente ale reprezentărilor sociale. Sursa lor este originară sunt mitu- 
rile, limbajul cel mai arhaic al popoarelor. De aceea în momente de 
criză națională se caută instinctual o repliere spre fondul cel mai 
vechi, unde se speră a găsi siguranţă şi conexiunea cu un transcendent 
re-prezentat în realitate. 

Interesul nostru în folosirea miturilor se referă la intertextua- 
litatea discursurilor, spre exemplu, în discursurile electorale, „a fi cel 
mai bun” înseamnă deopotrivă o infátisáre verbală şi una iconică, de 
unde rezultă o imagine mentală.” În zilele noastre aceasta apare sub 
forma unui afiş, însă până acum exista doar sub forma unei poveşti, 
care era creată şi repusă în scenă pe baza miturilor, fiind astfel mai 
accesibile populaţiei. Mai mult decât atât, miturile îndeplinesc funcţii 
complexe, incluzând o latură explicativă, una evaluatoare, una orien- 
tativă (de creare a unei identități politice, sursă de afecţiune şi credi- 
bilitate) şi mai ales una pragmatică, de ghidare a acțiunii.” 

Miturile au două dimensiuni care ne interesează în momentul 
evaluării discursului politic, o dimensiune colectivă, care reprezintă 
ecoul lor în rândul populaţiei, mai precis răspunsul lor la utilizarea 
limbajului cu conotaţie mitică; apoi o dimensiune individuală, arhe- 
tipală, care înseamnă încarnarea in viata reală a diferitelor personaje 


? Camelia Cmeciu, Strategii persuasive în discursul politic (laşi: Universitas 
XXI, 2005), 72. 

? Ibid., 67-68. 

? Ibid., 71. 

mitice. Ne referim aici la faptul că reprezentările sociale rezultate se 
vor plia pe anumite persoane (indivizi sau colectivităţi), care vor 
căpăta caracteristicile unor eroi sau anti-eroi/ duşmani. În discursul 
politic aceasta va lua forma unei strategii persuasive, numită „a arhe- 
tipului politic/ a modelului ideal”. 

Dimensiunea colectivă poate fi reluată sub forma unui soi de 
mântuire colectivă, care transformă discursul politic în purtător al unui 
vehiculul speranţei colective. Aceste trăsături simbolice, deşi păs- 
trează şi folosesc elemente din fondul arhaic al fiecărei comunităţi, se 
disting prin adaptabilitatea lor la timp şi loc şi prin permeabilitatea pe 
care o au fata de conjunctură: ambiguitatea sau incompletitudinea sunt 
astfel uşor de umplut pentru a fi pe placul fiecăruia şi al tuturor. 

A fi vehicul al speranţei maselor şi a promite mai bine, mai 
mult, mai frumos, mai drept şi mai adevărat înseamnă a răspunde la 
unele din nevoile cele mai vechi ale omenirii: cea de siguranţă, de 
afecţiune şi aspiraţia spre transcendent. Prima care a oferit răspunsuri, 
Weltanschauung-uri şi Salvatori a fost religia. De-a lungul veacurilor, 
limbajul religios s-a solidificat în conştiinţa omului şi a căpătat valenţe 
noi o dată cu secularizarea. Reflexele subconştientului dobândite 
printr-un exercițiu de veacuri nu au putut fi decât reconditionate prin 
apel la alte circumstanţe. Aşa se face că discursurile naționaliste au 
primit valenţe mesianice, iar religia s-a politizat în încercarea de a 
apăra specificul unei anume naţiuni şi aşa-zisa ei spiritualitate sau 
chiar misiune. Ideologiile, la rândul lor, au încercat să se substituie ca 
punte de legătură spre absolut, ca o căutare a viselor arhaice fără deli- 
rul religios. Pornind din material, din profan, în ideea de a da răs- 
punsuri acolo unde predecesoarele au eşuat, ele, ism-ele, au lucrat cu 


? Camelia Cmeciu, Strategii..., 141-144. Gilbert Durand clasifică în continuare 
patru instante ale arhetipului: tip, prototip, stereotip, tip ideal. De interes pentru 
noi este inrudirea intre stereotip si tip ideal, mai précis faptul cá fac parte din 
aceeasi familie a reprezentárilor, unul desemnánd de regulá ceva negativ 
(judecată simplificată sub forma negativă — stereotipizarea negativă), iar celălalt 
întruchipând eroul (tipul ideal). 

oamenii şi pentru oameni, au fost adresate îndeosebi celor defavo- 
rizati, şi au trecut chiar şi peste barierele nationale, oferind o ,,fratie” 
cvasi-universală, condiționată însă de afilierea la acelaşi scop. 

Paul Ricoeur crede că ideologia are o funcţie identitară 
importantă, pentru că este legată de necesitatea unui grup social de 
a-şi da o imagine de sine, de a se reprezenta, în sensul teatral al 
cuvântului, de a juca şi a se pune în scenă (teatralizarea este văzută 
aici ca o reactualizare). Tot el este de părere că orice comunitate are 
nevoie de o anumită sacralitate civică, marcată prin ceremonii, 
särbatori şi întreg zelul reverentios care însoţeşte acest fenomen. 
Naționalismul religios, care vede o condiţie pentru naţiune în comuni- 
tatea religioasă, are astfel posibilitatea să construiască pe identitatea 
religioasă consolidată anterior.” 

În cadrul reprezentărilor sociale, Statul şi Biserica devin 
purtătoarele instituţionale ale celor două constructe imaginative: reli- 
gia şi ideologia. În toate aceste cazuri, pătrunderea în subconştient, 
motivarea, atragerea, solidarizarea şi propagarea se fac prin cuvânt, 
prin limbaj şi, ironic pentru istorie, de multe ori prin acelaşi cuvânt 
sau prin acelaşi tip de limbaj. Însăşi comunitatea este rezultatul unui 
act creator al cuvântului: „colectivul este ceea ce construieşte limbajul 
comun într-o fază posterioară producţiei sociale de reprezentări, 
imagini, referințe textuale, iconice şi rituale, dar anterioară proli- 
ferării idiomurilor sau discursurilor antagoniste ale indivizilor si 
grupurilor” ?? 

„Masele au nevoie de o religie — iată o constatare deja bana- 
lizată”.*% Convingerile politice si sociale nu au valoare în sine dacă nu 
sunt învestite cu această dăruire pe care o trezeşte sentimentul religios. 
Revenind cu picioarele pe pământul autohton, în perioada de după 
1989 românii au receptat democraţia în cadrul unei paradigme cultu- 


2% Adriana Ivonne Marinescu, Tipul „eroului” ín cultura română (laşi: Lumen, 
2009), 25. 

77 Boureau apud Lavinia Betea, Mentalitäfi şi remanente comuniste (Bucuresti: 
Nemira, 1995), 57. 

% Ibid., 37. 

rale incompatibile cu înţelegerea ei raţională şi cu asumarea ei opera- 
tionalá. Practic, democraţia a fost transformată într-o religie şi, după 
modelul comunist, am devenit nişte fanatici ai ei, percepánd-o la gra- 
nita dintre religie şi ideologie. ,,Laicizarea” democraţiei a însemnat un 
soi de dezideologizare, pentru că, fără experiență democratică sau dez- 
bateri privind modul de asimilare al ei, românii au ajuns să o perceapă 
la fel de ideologic pe cât percepeau înainte comunismul.” 

Democraţia şi concepţiile despre ea sunt importante pentru 
cercetarea noastră deoarece sunt o temă şi o sursă inepuizabilă a dis- 
cursului populist. Fie că se acuză lipsa ei, fie că se utilizează o repre- 
zentare a ei prost înțeleasă sau alterată, fie că e văzută prin lentila 
contestatară sau a wishful thinking-ului, atât pentru cetăţeni cât şi 
pentru “elite”, ea este singurul liant al societății moderne, heteroclite 
din multe alte puncte de vedere. Vom vedea în cele ce urmează că 
ambiguitatea şi proteismul care o învăluie o fac candidatul ideal 
pentru mitizare: mitul democrației ca temă a discursului populist. 


Teme şi Strategii în Discursul Populist Românesc 


Pentru că am vorbit despre mituri, vom detalia în cele ce 
urmează acest aspect. Miturile sunt o temă prezentă în discursul lide- 
rilor populişti sub forma evenimentelor posibile, plauzibile, care sub 
masca lui odinioară par a prevesti viitorul. Mitul eternei reîntoarceri 
(aşa cum este descris de Mircea Eliade) este de fapt o eternă reîntoar- 
cere a mitului. Europa Centrală şi de Est cunoaşte câteva mituri poli- 
tice: cel al originilor, al meterezelor, al secolului de aur, al Eroilor şi al 
Patriei.” România nu face excepție: cele mai des întâlnite mituri sunt 
cel al naşterii poporului român (corelată cu ortodoxia: „poporul român 
s-a născut creştin/ortodox”), al unităţii culturii în pofida separării în 


29 qs 
Ibid., 112. 

3 Chantal Delsol, Michel Maslowski, Joanna Nowicki, Mituri şi simboluri politice 
în Europa Centrală (Paris: PUF, 2002), 5-6. 

cele trei tari române, al exceptionalismului român (,,noi, cei care am 
stăvilit puhoiul turcesc la porţile Europei şi am ţinut piept atâtor 
imperii”) şi al infinitului potenţial pe care îl avem, dar de care nu ne 
putem folosi, din cauza conspirației universale împotriva noastră 
(mitul conspirației). Am adăuga şi mitul duşmanului dinăuntru şi al 
celui dinafară (de la boierii hicleni sau Trădătorul dinăutru la Evreul 
dinafară, reiterat sub forma elitei corupte şi a sistemului ticăloşit). De 
aici putem extrage glorificarea identităţii perene a unui popor mitic în 
fata cosmopolitismului marilor vânduți strainatatii, antiintelectualis- 
mul, comunicarea dintre justitiar şi mulțime, antiparlamentarismul, 
prorocirea unei democraţii în sfârşit eliberate de frâul în care o ţineau 
cei puternici sau cei corupți.” 

În afară de aceste mituri sau miteme care fac apel la fondul 
arhaic al poporului şi la istoria lui, un mit modern des folosit este cel 
al democraţiei ei-insesi. Vom încerca în cele ce urmează să arătăm de 
ce considerăm democraţia un mit ‘modern’. Cel mai nou şi mai inclu- 
siv mit din clasorul populist îşi are originile în conceptul ideal al uto- 
piei democratice. În cuvintele lui Al. Dorna, „democrația mondială 
este un mit, un mod frumos de a transforma utopiile. Iluzia democra- 
tică a prins formă pe baza educaţiei de masă”. Claude Lévi-Strauss 
identifică o trăsătură fundamentală a mitului, aceea care îl face să 
ofere oricărei societăţi o legendă fondatoare sau, în legătură cu ea, un 
repertoriu al imaginarului care prezintă întotdeauna particularitatea de 
a contine elemente ale căror logici sunt incompatibile. În cazul mitului 
democraţiei, incompatibilitatea există între suveranitatea proclamată a 
poporului şi izolarea sa departe de puterea efectivă.” 

Am afirmat anterior că, în cazul Europei Centrale şi de Est, 
influenţa comunistă şi-a lăsat amprenta asupra perceperii democraţiei 
într-un sens cvasi-ideologic. Pe de altă parte, fondul tradiţional, con- 


?! Guy Hermet, Sociologia... 67. 

3 A]. Dorna si Michel Niqueux, „Regards sur Démocratie, peuple et populisme”, 
Les Cahiers de Psychologie politique [online], nr 8, ianuarie 2006. URL: 
http://lodel.irevues.inist.fr/cahierspsychologiepolitique/index.php?id-1074 

3 Guy Hermet, Sociologia..., p. 21. 

servatorismul au făcut-o să împrumute tente religioase. Cu alte cu- 
vinte, după 1989 am ajuns să credem în democraţie şi să o dorim cu 
fervoare, mai ales pentru că nu aveam o idee clară asupra ei; în acelaşi 
timp, ne doream să ne rezolve miraculos tarele naționale vechi de secole. 

Vis-ă-vis de subiectul democraţiei învăluite într-un halou 
ideologic, Harold Lasswell şi Karl Mannheim considerau cá „ideo- 
logia e un mit politic ce funcționează pentru a menţine structura so- 
cială: utopia e menită să o înlocuiască”. Democraţia şi ideologia par 
a se exprima amândouă în limbaj utopic. Pe de altă parte, Reboul, în 
„Politică şi Ideologie”, leagă miturile de procese ideologizante astfel: 
reprezentările culturale împărtăşite discursiv în grupuri sociale mari. 
Simplificat, ele exprimă ceea ce toată lumea crede fără ca nimeni s-o 
gândească. Specificul democraţiei, conform lui John Fiske, este să 
micşoreze distanţa dintre ceea ce se ştie şi ceea ce se crede, iar André 
Reszler afirma exact acelaşi lucru despre spațiul mitic. Dacă supra- 
punem aceste două observaţii, putem conchide că cele două spaţii 
cuprind aceeaşi dimensiune. Acoperirea acestui nedefinit cognitiv se 
face, adăugăm noi, în sensul şi în modul dorite de emiţător, care îşi 
creează strategii discursive de manipulare. 

În cele ce urmează, analizez aceste strategii având ca material 
discursul politic din România ultimilor patru ani. Există aici o adevă- 
rată tradiţie neasumată a limbajului populist. Avem de-a face cu un 
populism de stat (mai mult decât cu un populism non-guvernamental, 
subversiv) încă de la prima manifestare, de la formarea ţării, prin 
personalităţi ca ALI. Cuza, Carol I, Mareşalul Averescu, Goga, Iorga, 
Carol al II-lea, iar mai recent Nicolae Ceauşescu, Miron Cozma, Ion 
Iliescu, Emil Constantinescu (de exemplu lansarea campaniei din 
1996 la Ruginoasa, locul unde s-a născut Cuza).*° 


3 Henrieta Mitrea Serban, Limbajul politic în democraţie (Bucureşti: Editura 
Institutului de Ştiinţe Politice şi Relaţii Internaţionale al Academiei Române, 2006), 24. 
35 Guy Hermet, Sociologia... 211-219. 

Pentru a prelua sintagma lui Michael Shafir, România cu- 
noaşte un „populism from above”, în persoana lui Traian Băsescu şi 
un „populism from below”, în persoana lui George Becali. Spre 
exemplificarea trăsăturilor discursive identificate anterior, în opinia 
noastră cei doi se aseamănă din punct de vedere al tipului discursului 
(colorat, contestatar, fără perdea, voit ,demascator' şi pe alocuri ,cu 
haz’,). Şi-au acumulat capitalul politic şi au câştigat vizibilitate prin 
aceea cá sunt considerati ,,directi”, „sinceri”, „simpatici”, în pofida 
acceselor de autoritarism pe care publicul le trece cu vederea. Un 
sondaj CURS din 2006 (1-8 august)”, pe tema „cel mai credibil 
politician de la TV”, îi identifică în top pe Traian Băsescu (37%), CV 
Tudor (14%) şi George Becali (13%). Câştigători la categoria „cel mai 
simpatic politician” au fost aceiaşi Traian Băsescu (31%) şi George 
Becali (15%). Tot aceste personaje sunt cele pe care le-am clasa drept 
„populiste”, în primul rând prin tiparul pe care îl încarnează; „preşe- 
dintele-jucător” sau „războinicul Luminii” nu sunt nişte simple 
supranume, ci şi nişte categorii care permit asumarea unor roluri în 
politică. 

Motivul pentru care am ales să studiem profilul acestor per- 
sonaje şi creşterea popularității lor se regăseşte şi la nivelul cercetării 
sociologice“ din care extragem datele: este vorba de apropierea în 
proporție covârşitoare a profilului lor de cel al preşedintelui ideal. La 
nivelul mental al alegătorilor, această asemănare este deosebit de 
importantă, deoarece ea conturează decisiv intenția de vot. Respon- 
dentii au identificat ca trăsături ale preşedintelui ideal: să impună ordi- 
nea şi disciplina, să lupte împotriva corupţiei, să fie un bun orga- 
nizator, să fie un bun român, să creadă în Dumnezeu, să fie educat, să 
vorbească pe înţelesul oamenilor. Calitățile cel mai frecvent atribuite 
lui Becali sunt: „darnic, fire caritabilă” (19% din total populaţie), 
„sufletist, omenos" (7%) şi credincios (3%). Important de notat este cá 
imaginea lui a fost reţinută şi bine întipărită, deoarece 60% dintre 


?€ Henrieta Mitrea Serban, 119-120. 
#7 Barometrul Opiniei Publice, Fundaţia pentru o Societate Deschisă, 2006, 63. 

respondenţi l-au caracterizat în cadrul răspunsului la o întrebare 
deschisă (doar Băsescu îl devansează, cu 67%). Mai mult decât atât, 
atributele lui Becali sunt în topul celor dorite pentru preşedintele ideal, 
în ciuda defectelor identificate de către populaţie: lipsa studiilor (696) , 
vulgaritatea (5%), láudárosenia (5%), aroganta (4%), vorbitul mult 
(4%). Acelaşi profil al candidatului conţine elementele discursive 
tipice ale „Războinicului luminii”, şi anume religiozitatea, ajutorul 
pentru cei în nevoi, lupta pentru adevăr, împotriva injustitiei. 

Despre „ Becali” putem spune că a reuşit într-un timp relativ 
scurt să întrunească un capital simbolic, social, economic şi politic 
care l-a făcut omniprezent şi într-o anumită măsură invincibil. Ima- 
ginea sa s-a construit pe mai multe paliere: Becali are capital simbolic 
pentru că reia imaginile mitice ale neamului românesc, care ,,prind” la 
populaţie şi cu care se şi identifică: Mihai Viteazu, de exemplu, a fost 
imaginea folosită în campania electorală din 2004”. Referințele la 
religie întăresc acest capital simbolic, pentru că se constituie într-o 
ancoră”, o referință culturală comună puternică. De asemenea, 
succesul clubului pe care îl patronează l-a făcut deosebit de popular. 
Pe un alt palier, numele lui George Becali este legat în percepţia 
generală de două dintre instituţiile care se bucură în mod constant de 
încredere în rândul românilor: Biserica (prin discursul cu nuanţe 
religioase) şi Armata (prin clubul Steaua), lucru care nu poate decât 
să-i consolideze prestigiul. 


?* Caracteristică identificată de cei care au absolvit liceul sau au studii superioare, 
putin relevant însă, deoarece majoritatea electorilor lui Becali (60%) au absolvit 
cel mult liceul. 

% Becali a avut probleme cu justitia din cauza folosirii în campanie a unei imagini 
a voievodului din filmul lui Sergiu Nicolaescu, avându-l în rolul principal pe 
Amza Pellea; http://www.gardianul.ro/2007/10/12/dezvaluiri-c11/gigi becali_ 
a pierdut batalia mihai viteazul cu oana pelea-s102729.html, accesat la data 
de 2 aprilie 2008, in Adriana Ivonne Marinescu, Tipul „eroului” în cultura 
română, de la stereotip la comportament politic, (Iasi: Lumen, 2009). 

^ Alina Mungiu-Pippidi, Românii după 1989. Istoria unei neînţelegeri, 
(Bucureşti: Humanitas, 1995), 16. 

În ceea ce-l priveşte, Traian Băsescu a avut un parcurs poli- 
tic mai îndelungat; de la a fi Căpitan de vas la ministru al Transpor- 
turilor între 1991-1992 în două Cabinete: Guvernul Petre Roman (2) şi 
Guvernul Theodor Stolojan şi apoi în perioada 1996-2000 în 
Guvernele Victor Ciorbea, Radu Vasile şi Mugur Isărescu, primar al 
Capitalei în perioada 2000-2004 şi apoi preşedinte al României. S-a 
remarcat prin măsuri controversate şi arhimediatizate, de genul 
vânzării flotei şi programului pentru eutanasierea câinilor vagabonzi 
sau dărâmarea tarabelor din Bucureşti. Detestat uneori şi admirat 
alteori, şi-a creat în mentalul colectiv o imagine de om de acţiune, 
hotărât, dârz, neînfricat şi nu în ultimul rând, sincer (reamintim aici 
momentul în care, în turul doi al alegerilor prezidenţiale din 2004, îi 
replica lui Adrian Năstase: „ce nenorocire o fi pe acest popor să aleagă 
între doi foşti comunisti?”). 

O primă caracteristică definitorie a discursului populist este 
fundamentarea pe argumente afective în detrimentul celor logice, ra- 
tionale. Intrebarea care survine este: de ce tocmai argumentele iratio- 
nale au succes în această epocă post-moderná a laicizárii şi a ştiinţei ? 
Explicaţia constă în aceea că discursul pur raţional nu este capabil să 
dea un diagnostic adecvat societăţii şi ignoră subiectivismele, care în 
acest caz sunt cât se poate de „obiective” şi reale pentru societatea în 
criză. Este un rezultat al crizei reprezentativitätii democratice: departe 
de centrul puterii, alegătorii vor o relaţie personală cu cel pe care îl 
învestesc: vor să le vorbească limba, să aibă aceleaşi aspirații, să fie 
familial şi familiar, nu o voce a raţiunii impersonale. Aceasta este o 
trăsătură cu atât mai prezentă in democratiile tinere care au urmat 
dictaturilor ,paternaliste", pentru că aşteptările electorilor merg pe 
aceeaşi linie. 

Băsescu exploatează această latură prin aceea că se prezintă 
ca „unul dintre cei multi" în primul rând prin umanizare: lacrima din 
campania din 2004 la renunțarea la candidatură a lui Theodor 
Stolojan, dar mai cu seamă prin împărtăşirea istoriei personale: „Eu 
mi-am câştigat existenţa greu, n-am stat în şedinţe de partid la uscat. 
12 ani, toată tinereţea, partenerii mei de şedinţă erau valurile, furtu- 

nile, marea cât vezi cu ochii, o navă de 306 metri lungime de care 
ráspundeai cu capul [...]”. Pe tema comunismului, cum preşedintele 
acuză relele fostului sistem, fără a ascunde afilierea sa, afirmă: „Am 
fost un simplu membru de partid. Dar să ştiţi că, poate dincolo de 
orice, lucrul care m-a mobilizat cel mai tare să condamn crimele 
comunismului a fost exact ca să închid acest capitol din viata mea si 
să închid acest capitol şi din viaţa multor români care au suferit de pe 
urma modului cum Partidul Comunist exercitat puterea. Eu nu am 
fost un defavorizat de comunişti, aşa cum au fost cei din raport”. 

În ceea ce-l priveşte pe Becali, el nu trebuie să depună prea 
mare efort pentru a părea „unul dintre noi”. Deşi posibilitățile 
financiare îl plasează în elita economică, limbajul colocvial, uneori cu 
ecou de stadion, uşurinţa cu care critică elitele şi pe oricine îi stă 
împotrivă, umorul tipic, limbajul colorat şi argumentele simpliste de 
genul: „Dumnezeu tine cu mine" îl îndepărtează de sfera politică pe 
cât îl apropie de “popor”. 

O altă caracteristică importantă a discursului populist este 
mitologizarea lui, prin care înţelegem reiterarea unor teme fundamen- 
tale din istoria naţională prin reactualizare. Raportarea la timp se face 
paradoxal, prin retrăirea şi reinventarea trecutului; ceea ce propun 
liderii (în campaniile electorale şi nu numai) este o acțiune imediată cu 
scurtcircuitare a proiectului de salvare pe termen lung, pe scurt, 
astâmpărarea nerăbdării maselor şi calmarea neliniştilor lor. Motivul 
folosirii acestor strategii, diferite de instrumentele obişnuite de 
marketing politic, este uşurinţa cu care percuteazá in subconstientul 
colectiv şi aparenta lor inofensivitate. Dacă putem deveni circumspecti 
în momentul în care vedem (încă) un banner sau fluturaş de campanie, 
în momentul în care ni se va (re)povesti o naraţiune în care ne recu- 
noaştem si care pare a se inspira din realitate, ne vom simți mai aple- 
cati spre o acţiune sau o afiliere. 

Mitologizarea discursului lui George Becali se face într-un 
context puternic nationalist si conotat religios, prin miturile unității şi 


^! Ibid. 


138 


Prin mit, la realitate: dicursul populist din România 


autorității, constant reactualizate. Figurile cel mai des evocate sunt 
cele ale „eroilor naţionali” Vlad Tepes, Mihai Viteazu si Mareşalul 
Antonescu. Deşi ştia că afirmaţiile sale l-ar putea costa aducerea în 
fata instanţei de judecată, în cadrul unei ediţii a emisiunii „Dan 


Diaconescu Direct"? patronul Stelei nu s-a sfiit sa vorbească despre 
„eroul national al României Ion Antonescu”, „il respect pe 
Antonescu”. 


Această matrice simbolică creează un soi de „blocaj mito- 
logic” cu repercusiuni pe plan politic-institutional: funcția prezi- 
dentialá are atribuţii relativ largi, deşi oficial limitate de Constituţie, 
atribuţii ce par rezervate unui personaj carismatic, corespondentul în 
imaginarul public al unui Salvator capabil să rezolve prin propria-i 
voință şi putere problemele societăţii româneşti . Micro-scena pe 
care evoluează acest personaj politic este organizată de aşa natură 
încât să invoce elemente mitice. Apelul la simboluri se face în mod 
evident, un exemplu în acest sens ar fi stema Stelei, pe care se 
regăseşte din nou tricolorul (stema a cunoscut mai multe transformări 
de-a lungul timpului), precum şi steaua creştină în opt colţuri. Becali a 
vorbit la un moment dat şi de schimbarea denumirii clubului în 
„Steaua Creştină” şi de intonarea unui imn religios la meciurile 
echipei. Tenta nationalist-religioasá este cartea jucată de miliardarul 
din Pipera. În discursul lui se regăsesc remarci naţionaliste de genul: 
„Nu vor mai veni străini la Steaua”. Partidul pe care îl conduce, Noua 
Generaţie, a luat şi denumirea Creştin şi Democrat, într-o încercare de 
a capitaliza pe plan intern (orice e creştin e bun şi sfânt în viziunea 
comună a românilor), dar şi pe plan european, deoarece a deschis 
drumul spre intrarea în lumea politică europeană, în ramura partidelor 
„creştin-democrate”, si mai recent, inclusiv în Parlamentul 


© Ediţie din data de 23 februarie 2005, citată din http://www.9am.ro/stiri-revista- 
presei/Social/4885/0TV-sanctionat-din-cauza-fumatului-nu-a-lui-Gigi- 
Becali.html si http://www.9am.ro/stiri-revista-presei/Actualitate/ 25516/ Amen 
da- pentru-OTV. html, consultat la data de 2 aprilie 2008. 

? Lucian Boia, Istorie şi mit ín conştiinţa românească (Bucureşti: Humanitas, 
1997), 290-292. 

European“. În continuarea acestui subiect, sloganul PNG-CD pentru 
alegerile europarlamentare din 2007 a fost: „în slujba Crucii şi a 
Neamului Românesc!” . Cuvintele-cheie în materialele de campanie 
sunt: promovarea produselor şi valorilor româneşti, lupta pentru 
familie, mândria de a fi român, a pune capăt sărăciei prin „investiţii în 
segmentele deficitare ale societăţii româneşti şi prin răsplătirea acelor 
valori care ne definesc ca neam: credința, hărnicia, inteligența şi 
creativitatea”. 

Recunoaştem aici naționalismul şi limbajul cu nuanţe reli- 
gioase, ca trăsături ale populismului român. Naționalismul este o 
caracteristică a populismului în general, căci de la a vorbi despre 
„popor” la a vorbi despre ,natiune’ nu e decât un pas. Istoria naţională 
ca motiv de mândrie, patriotismul, Patria asediată, cultul martirilor fac 
parte din acest ansamblu. În contextul României, mitul naşterii popo- 
rului român ca popor creştin leagă indisolubil Națiunea de Ortodoxie. 
În continuare, ca sursă de legitimare sau de ecou în rândul maselor, 
politicienii vor face apel la limbajul religios. Fie că se vor afişa la 
biserică la slujbele de sărbători, fie că vor avea întruniri cu înaltele 
feţe bisericeşti sau că le vor acorda sprijin, e important pentru ei să fie 
percepuți în strânsă legătură cu instituţia în care românii au cel mai 
mult încredere. Dacă la Becali această apropiere este evidentă, Traian 
Băsescu îşi manifestă afilierea mai voalat, dar nu neapărat mai ascuns. 
La deschiderea celei de-a IV-a ediţii a Şcolii de Vară „Comunităţi 
româneşti şi identitate europeană”, preşedintele le-a declarat tinerilor 
din diaspora reuniți acolo: „Aş vrea să ştiţi că ţinem foarte mult ca 
Biserica Ortodoxă Română să fie implicată în comunităţile româneşti. 
Este unul din cele mai puternice elemente de propagare a culturii şi 
obiceiurilor românilor. Nu în ultimul rând, Biserica Ortodoxă Română 
a fost întotdeauna parte din patriotismul nostru, parte din credinţa 


“* http://www.prosport.ro/sport-life/special/gigi-becali-este-europarlamentar- 
4501085. 
^ Fluturas pentru campania alegerilor euro-parlamentare. 


46 Ibid. 

noastră şi acolo unde veţi vedea biserici ortodoxe româneşti să nu 
evitati să intraţi [...] De aceea, aş vrea să intelegeti că este în politica 
noastră să cinstim Biserica Ortodoxă Română, să fie tot mai activă în 
comunităţile de români din afara frontierelor ţării.” În fata lui 
Dumnezeu chiar şi preşedintele României manifestă un soi de sme- 
renie, repetând, în legătură cu momentul de criză al răpirii jurnaliştilor 
în Irak: „A dat Dumnezeu si au putut fi recuperaţi”". Sau, în ceea ce 
priveşte relaţia sa „publică amicală”cu Mircea Dinescu: „Dumnezeu 
să mă ierte, asta nu pot”. 

Observăm că valorile creştine, bunătatea, generozitatea, sme- 
renia şi compasiunea par a fi la loc de frunte în agenda publică a per- 
sonajelor politice, în concordanţă cu aşteptările şi dorinţele publicului 
elector. În acelaşi spectru discursiv se împletesc religiozitatea, dra- 
gostea de tara şi dragostea de mamá (eventual Patria-Mamă), respectul 
fata de familie. Dacă Becali se gândea în închisoare la fetele sale şi la 
ruşinea pe care o suportă mama sa ştiindu-l acolo, Traian Băsescu ne 
surprinde cu o atitudine asemănătoare fata de opozantii săi: „Am 
stomacul tare, dar nu pot să nu mă gândesc: „Mama ce-o gandi?’. Na, 
cât îs de în vârstă...” 

Din punct de vedere al formei, ceea ce caracterizează dis- 
cursul populist în general şi cel românesc în special este frecvența 
verbelor factice, personalizarea discursului si utilizarea exemplelor”!. 
De asemenea, maniera simplificată de exprimare (sărăcia vocabu- 
larului, utilizarea termenilor curenți, eliminarea conceptelor abstracte 
şi a rationamentelor logice complexe) se combină cu frazele scurte, 
formulele de efect, sloganele şi stereotipurile. Logica discursivă, care 
face apel la sentiment şi mai putin la rațiune, rămâne uşor de urmărit 


‘7 Discursul preşedintelui Traian Băsescu la deschiderea celei de-a IV-a ediţii a 
Şcolii de Vară „Comunităţi româneşti şi identitate europeană”, Eforie Sud, 21 
august 2009. 

^5 Traian Băsescu la emisiunea Naşul, BITV, ediţia din 12 noiembrie 2009. 

^? Ibid. 

© Ibid. 

5! AL Dorna, Le retour..., 80. 

şi de “bun simț’. Există întotdeauna expresii şi imagini recurente, care 
devin leitmotive, simboluri şi în cele din urmă mărci discursive pro- 
prii. Alternanta blocurilor argumentative cu termeni pozitivi şi nega- 
tivi creează comparații şi superlative şi dă naştere nevoii de echilibru. 
Astfel, se reiterează eterna luptă Bine-Ráu şi se plasează personajele 
din eşichierul politic de o parte şi de alta a baricadelor, facilitând astfel 
identificarea, solidarizarea şi coalizarea. De cele mai multe ori, obiec- 
tul criticii sunt elitele de la conducere, deţinătorii puterii, care au 
uzurpat-o poporului, cel care este adevăratul şi singurul ei deținător just. 

Mişcarea tactică a lui Traian Băsescu în acest sens în campa- 
nia din 2009 a fost polarizarea realităţii, identificarea a două rele ma- 
jore, doi „duşmani fundamentali ai poporului”: unul pentru electoratul 
de stânga şi celălalt pentru electoratul de dreapta: Parlamentul şi 
comunismul. Strategia sa pune în valoare faptul că oamenii au nevoie 
de nominalizarea celor vinovaţi de starea în care se află. A câştigat al 
doilea mandat pentru că a convins că senatorii şi deputaţii sunt cei 322 
de oportunişti care l-au suspendat pe Preşedintele care a condamnat 
comunismul şi că, spre deosebire de moguli şi comunişti, el doreşte 
„spre binele nostru” reducerea numărului de parlamentari”. 

Aici se încadrează în tema populistă a luptei împotriva 
elitelor corupte: mitul comunismului care îşi extinde încă tentaculele 
prin vechea nomenclatură, aflată încă în diferite funcții, „sistemul 
ticăloşit” şi elita (a se citi “Parlamentul”) care nu mai este în slujba 
poporului. „[...] ei [n.a. mogulii, duşmanii modernizării] nu vor să 
înțeleagă că atunci când reformezi alte instituţii ale statului 
Parlamentul nu poate rămâne în afară [...] dorința majorităţii este [...] 
să nu dispară privilegiile, să nu dispară a doua Cameră. Numai că ce 
nu înțeleg oamenii ăştia ? acest Parlament si structura lui au fost 
desenate la începutul anilor '90 de CPUN împreună cu domnul 
Iliescu, cu domnul Bârlădeanu, cu domnul Martian". „Deci aceşti 


? http:/www.antoniomomoc.com/ascensiunea-unui-nomenclaturist-cazul-%E2% 


80949 Cfostului-comunist%E2%80%9D-traian-basescu. 
5 Traian Băsescu la emisiunea Naşul din 12 noiembrie 2009. 


142 


Prin mit, la realitate: dicursul populist din România 


neputincioşi cu statut de parlamentari sunt de fapt nişte lachei ai 
grupului de la vârful partidului” . Parlamentarilor, „acestor neputin- 
cioşi”, le explică la realegere, în ceremonia de depunere a jură- 
mântului, că: „Alegătorii au dreptul să înțeleagă cât mai uşor cum 
reprezentantul lor le apără interesele. Cu cât va fi mai strânsă legătura 
dintre alegători şi aleşi, cu atât prestigiul şi puterea Parlamentului vor 
creşte. Le reaminteşte acestora, citând din „cartea sfântă a demo- 
cratiei”, Constituţia, care: „la articolul 69, stabileşte cá “În exercitarea 
mandatului, deputaţii şi senatorii sunt în serviciul poporului ’”.** 

Una dintre cele mai ,,populare” (dacă nu chiar „populiste”) 
teme este tema speranţei (laicizare a Parousiei, dimensiune colectivă a 
mitului, amintită ca atare anterior). De obicei se manifestă în discurs 
prin articularea promisiunilor construite la diateza pasivă, fără un 
actant explicit, care descriu un elan colectiv şi o viziune de viitor.” 
Preşedintele Băsescu este „convins că există resurse pentru a depăşi 
provocările momentului. La 1918, oamenii politici au creat o ţară nouă 
dând încredere societăţii şi fiecărui român în parte”; „vreau să vă 
transmit un mesaj de încredere în România. România vrea să evo- 
lueze, românii vor ca tara lor să devină o veritabilă democraţie, de 
nivel european". 

Interesant de observat în discursul populist românesc este cum 
tema speranţei se îmbină cu cea a democraţiei, cu mitul ei. Democraţia 
şi națiunea sunt cele două „cetăți asediate”, în pericol din cauza 
elitelor corupte: „Un pericol la adresa democraţiei, la care m-am mai 
referit, este influenţa excesivă a unor grupuri de interese economico- 


* Discursul preşedintelui României, Traian Băsescu, la ceremonia de depunere a 
jurământului in fata Camerelor reunite ale Parlamentului României, 21 
decembrie 2009. 

55 AL Dorna, Le retour..., 97. 

°° Discursul preşedintelui României Traian Băsescu la recepţia oferită cu ocazia 
Zilei Nationale a României, 1 decembrie 2008. 

57 Discursul preşedintelui României, Traian Băsescu, la ceremonia de depunere a 
jurământului in fata Camerelor reunite ale Parlamentului României, 21 
decembrie 2009. 

financiare asupra politicienilor si instituţiilor statului”, pentru 


eradicarea căruia propune „un nou contract între stat şi cetăţean”. 

Mitul Salvatorului apare aici ca o continuare naturală. Edificat 
prin cazul jurnaliştilor răpiți în Irak, în care Traian Băsescu a avut un 
rol important: „Eu am fost cel care a condus celula de criză [...] deci 
satisfacția mea e că am rezolvat fondul problemei: şi fondul problemei 
a fost recuperarea celor trei ziarişti”. Mass-media au exploatat la 
maxim acest moment, în care preşedintele, proaspăt învestit în funcție, 
a făcut dovadă de sânge rece, dârzenie şi promptitudine. Impresia ge- 
nerală a fost că Băsescu a gestionat criza ca un adevărat lider, confir- 
mándu-si talentele de „preşedinte-jucător”“ si crescándu-si cota de 
popularitate. 

Pe de altá parte, intr-un context asemánátor s-a remarcat si 
George Becali, prin imensa generozitate de a fi construit case la Vadu 
Roşca“! pentru sinistraţii din urma inundaţiilor din 2005. Ca să nu mai 
amintim că tot el se ocupă şi de mântuirea colectivă a poporului 
român, fiind ctitorul mai multor biserici şi mânăstiri. Gesturile sale au 
avut un ecou larg în rândul populaţiei de la sate, care, impresionată de 
acțiune sale (acțiuni versus vorbe ale celorlalţi politicieni sau ale 
guvernului însuşi), îl venerează ca pe un binefăcător. Când a fost 
închis pentru câteva zile în 2009, de exemplu, enoriaşii de la 
mănăstirea ctitorită de el la Maglavit s-au rugat pentru eliberarea sa™, 
în timp ce din închisoare George medita la propria mântuire. 


5* Ibid. 

?? Traian Băsescu la emisiunea Naşul din 12 noiembrie 2009. 

© Nu luăm în considerare aici scandalul ulterior (neelucidat în întregime, dar 
mediatizat din plin de postul de televiziune Antena 3), potrivit căruia Traian 
Băsescu ar fi orchestrat el însuşi, cu sprijinul omului de afaceri Omar Hayssam, 
răpirea celor trei ziarişti. 

6l http;//www.9am.ro/stiri-revista-presei/Social/18978/Vadu-Rosca-stramutat-in- 
satul-Gigi-Becali.html 

S Mineriada interlopilor", articol de Ionel Stoica, Laura Negrea si Liliana 
Năstase, în Adevărul, ediţia online, 6 aprilie 2009, http://www.adevarul.ro/ 
actualitate/ eveniment/Mineriada-interlopilor 0 22198835.html, consultat la 
data de 20 augut 2010. 

Toate aceste însuşiri de Salvator, de Erou, ale lui Becali şi 
Băsescu le întregesc, inevitabil, portretul de Mesia, silit să pătimească 
pentru binele făcut poporului. Dacă Traian Băsescu se mulţumeşte să 
îşi plângă soarta în lupta cu ,mogulii’, George Becali trăieşte mai 
intens această experiență, remarcându-se prin „patimile” din preajma 
Paştilor din 2009, când din cauza unui scandal a stat câteva zile în 
închisoare. Bănuit că ar fi orchestrat răpirea celor care i-au furat 
Mercedesul, a fost condamnat la 29 de zile închisoare. Rezultatul a 
fost un adevărat boom mediatic, pe care George l-a exploatat din plin, 
suprapunând viata şi suferințele sale peste momentul religios cu care 
acestea coincideau. Ieşirea sa din închisoare a corespuns cu o ieşire 
din mormânt, iar experiența sa a fost asemănătoare cu cea a lui 
Corneliu Zelea Codreanu. Tot atunci s-a hotărât să candideze la 
alegerile europarlamentare, lucru care se pare că a fost de bun augur: 
„Există un judecător în ceruri care judecă şi pe judecătorii de pe 
pământ care dau sentinţe. Oricum, ce mi s-a întâmplat este mâna lui 
Dumnezeu. La rugăciune, i-am mulțumit că m-a adus aici ca să îmi 
adun gândurile”. Din programul său zilnic, patronul Stelei spicuia 
pentru Realitatea TV: „Somn, citesc Biblia, meditez la mântuirea mea. 
Table nu mai joc, pentru că colegii de cameră sunt prea slabi.” Pentru 
momentul ieşirii (care a fost prezentat live şi exploatat de presă), 
George plănuieşte „spovedanie publică cu bunele şi cu relele pe care 
le-am făcut. Cred că coşmarul pe care mi l-au dat abuziv autorităţile a 
fost binevenit pentru mine, pentru mântuirea mea, dar ajunge... nu poti 
distruge o familie creştină pentru câteva jigniri aduse procurorilor.»™ 
Două luni mai târziu însă, patimile sale au dat roade, omul politic 
Becali devenind unul dintre reprezentanții noştri în Parlamentul 
European (candidând pe listele PRM). 


& Gigi Becali: “Nu mă interesează niciun ban din lume atâta timp cât sunt închis 
ca un animal”, articol online pe www.realitatea.net: http:// www. realitatea. net 
/gigi-becali--nu-ma-intereseaza-niciun--ban-din-lume-atat-cat-sunt-inchis-ca- 

" un-animal 492126.html, consultat la data de 20 august 2010. 

Ibid. 

În cele ce urmează vom sintetiza trăsăturile comune ale dis- 
cursului celor două personaje politice, clasându-le după cum urmează: 


Tabelul 1: Asemănări ale discursului politic la Traian Băsescu şi George Becali 


Traian Băsescu 


George Becali 


Mituri mitul Salvatorului mitul Salvatorului 

mitul comuniştilor mitul comuniştilor 

mitul Patriei asediate mitul Patriei asediate 

lupta impotriva elitelor 

Teme lupta impotriva elitelor corupte corupte 

familia familia 

‘spovedania publică! ‘spovedania publică! 

degradarea adversarului degradarea adversarului 

prezentarea ca 'om din popor' prezentarea ca 'om din popor' 
Caracteristici argumente afective argumente afective 


limbaj colocvial 
exemplul personal 
incisivitate/discurs pragmatic 


victimizare 


limbaj colocvial 
exemplul personal 
incisivitate/discurs pragmatic 


victimizare 


Din punct de vedere structural, discursul populist se orga- 
nizează în jurul unui schelet format din elemente socio-lingvistice: 
greutatea cuvintelor, figurile retorice şi influenţa ideologică.” 

Greutatea cuvintelor © se referă la efectul de halou pe care îl 
au anumite cuvinte „tari”. Semnificatul este sau are legătură cu un 
proces refulat (în cazul României, mândria pierdută de a fi român sau 
frustrarea de a nu putea face fata greutăților vieţii de zi cu zi), iar 
semnificantul face parte din limbajul emoţional de bază, din cuvintele 
uşor de recunoscut din viaţa de zi cu zi. Putem cita aici cuvinte din 
jargonul religios, familiare tuturor, sau evocarea locurilor comune ale 


$5 AL Dorna, Le retour..., 66. 
$6 Tbid., 82. 

istoriei naționale. Prezenţa acestora face apel la un soi de evidență 
subiectivă, care aparține în acelaşi timp individului şi colectivitátii, un 
fel de reiterare individuală a punerii în scenă a „sufletului poporului”. 

Influenţa ideologică “ face referire la atitudinea populistă 
care cere publicului să se pozitioneze pro sau contra unei situaţii, unei 
puteri nedrepte (elitele corupte, “mogulii”) sau unui fapt inconturnabil 
cum este criza socială. 

Figurile retorice cele mai utilizate sunt cele mai simple şi 
mai de efect: repetițiile (de teme, motive sau cuvinte; sloganul 
electoral: „Câştigă cu ardeiul”, „Să trăiţi bine !”, „în slujba Crucii şi a 
neamului románesc" 5), hiperbolele,personificările (Patria Mamă, tara 
vândută), evocarea figurilor monumentale cu care emitätorii se 
asociază: Mihai Viteazu, Vlad Tepes. Metafora corupţiei este sino- 
nimá cu cea a „sistemului ticăloşit”: „este liga din sistemul ticälosit, 
domnule Moraru, de care vorbeam în 2004 şi acum aveţi şansa uriaşă 
toti, români şi ziarişti, să o vedeţi la suprafaţă”; „este sistemul ticälosit 
de care vă vorbeam, care nu m-a înfrânt ca pe Emil Constantinescu”. 

În România, specifice sunt umorul şi deriziunea; a face haz 
de necaz sau a-și lua în derâdere adversarul fac savoarea discursurilor 
politice de pe meleagurile autohtone. Dacă Băsescu îl ironizează pe 
Mircea Dinescu: „Frate Dinescule, lasă-mă, domnule ! [...] spui toate 
minciunile cu putință şi iti mai miroase si gura a petrol ?", este mai 
apoi “modest” si auto-ironic: „ăsta e ghinionul meu: eu sunt eu, ei sunt 
ca Făt-Frumos, cresc într-o zi cât alţii în şapte” [...] „am zis că voi 
candida şi în conditiile astea în care, uneori, parcă înot contra vântului, 
contra curentului”. De aici şi până la degradarea contra-candidatilor 
nu e decât un pas; Geoană e un „lacheu”, iar adversarii lui Becali sunt, 
pur şi simplu, nişte ‘zdrente’ şi nişte “comunişti”. 


57 Ibid., 84. 

6 Acestea sunt doar câteva exemple din sloganele de campanie electorală ale lui 
Traian Băsescu şi respectiv George Becali, pentru Primăria Capitalei, 
preşedinţie şi europarlamentare. 

69 
Idem. 

70 Traian Băsescu la emisiunea Naşul, BITV, 12 noiembrie 2009. 

În acelaşi context, Jiji este personajul care ne amuză, ne 
mobilizează în lupta împotriva ,ráului', se distrează cu noi şi face 
parte din circul politic autohton. Este printre puţinii care îşi permit 
remarci exagerate fata de alte personaje politice, inclusiv vis-à-vis de 
preşedintele Băsescu. Narcisismul, naivitatea, siguranța de sine şi 
accentele biblice se îmbină într-un mod original, hilar, îngrijorător 
poate, devenit obişnuit pentru ceea ce se vrea a fi discursul politic al 
lui Becali: 


Peste câţiva ani o să le arate nepoților şi o să se mándreascá pentru cá 
a stat la masă cu Gigi Becali. El trebuie să se laude cu mine, nu eu cu 
el. Păi eu sunt de zece ori mai puternic decât Băsescu“ [...] „Daa, nu 
mai pot eu de prietenia cu el. Eu sunt prieten cu Dumnezeu, nu cu 
Basescu!”! 


Acestea fiind spuse, putem afirma ca presedintele Basescu s- 
a remarcat printr-un discurs incisiv, direct, pragmatic, urmat de 
acțiuni, ceea ce i-a sporit capitalul de om politic „dintr-o bucată”. 
Lipsa unei culturi şi a unei tradiții democratice în România face ca 
aşteptările populației să fie concentrate pe figura unui lider ferm, pe 
modelul lui Vlad Tepes, care eradicheazá corupția de la rădăcină, fără 
ca aceasta să fie o simplă figură de stil. Retorica violentă, belicoasă 
am spune chiar, mobilizează populaţia într-o luptă contra unui duşman 
a cărui imagine e creată şi fasonată de emițător. În cazul lui Băsescu, 
este vorba de elitele corupte, de mogulii care îi împiedică eforturile de 
modernizare şi de curăţare a țării, de parlamentarii neputincioşi si 
consumatori ai bugetului national. El devine Eroul Salvator, care însă 
ne asigură că victoria sa nu este decât o victorie a poporului, a celor 22 
de milioane (sintagma preferată pentru a denumi populaţia). Are, ca şi 
Becali, referinţe religioase, căci este conştient că sunt o ancoră, un 
reper fundamental de identificare. Spre deosebire de el, însă anumite 
teme discursive sunt mai selecte (spre exemplu, modernizarea 


7! Adriana Ivonne Marinescu, Tipul “eroului ”..., 71. 

României, proiect ambițios, început de două veacuri şi în continuă 
tranziție). De asemenea, argumentele sale includ uneori cifre şi ratio- 
namente economice, deoarece are nevoie de o justificare a încrederii 
primite şi, desigur, pentru că urca standardele, adresându-se unui pu- 
blic mai elevat, capabil să discearnă rezultatele a cinci ani de mandat. 
Observăm că în prima cursă prezidenţială, argumentele sale au fost 
mai mult de natură afectivă (Alianţa Dreptate şi Adevăr contra „siste- 
mului ticăloşit”, sloganul „Să trăiţi bine!"sau celebra lacrimă care l-a 
umanizat în faţa alegătorilor). 

În afară de mitul modernizării României, repetat în diverse 
discursuri”, în discursul preşedintelui se îmbină tema speranţei şi 
mitul democraţiei, sperietoarea comunismului şi a celor care au rămas 
infiltrati în societate şi deci nepedepsiti. Acesta din urmă are ca 
urmare mitul Patriei ca cetate asediată, de duşmanii dinafară şi de 
trădătorii dinăuntru. 

Deşi aparent cu alt registru, George Becali împarte cu preşe- 
dintele în exerciţiu curajul şi duritatea exprimării pe de o parte şi umo- 
rul şi deriziunea pe de altă parte. Acestea sunt componente principale 
ale discursului lor, care dau savoare şi garantează atenţie. A face ceea 
ce spui, a vorbi liber, a demasca sunt o dovadă de integritate în 
viziunea maselor. Autocritica sub forma spovedaniei publice”, 
caracteristice ambilor, sunt o dovadă de falsă modestie şi contribuie 
doar la apropierea de publicul receptor, care nu vrea decât să vadă că 
este guvernat de oameni după chipul şi asemănarea lui. Şi pentru 
Becali comunismul este un pericol, un rău, un invectiv; apelativele 
sale sunt credibile, mizând pe faptul că familia sa a fost persecutată în 
fostul regim. Ca valoari, familia şi religia sunt la loc de frunte, 
George încercând să pozeze ca model al omului bun, lider autoritar şi 


” Discursul Preşedintelui Traian Băsescu la ceremonia de depunere a jură- 
mântului (21 decembrie 2009). 

« Aş începe cu altceva, aş începe spunând că în mandatul meu, dincolo de a se 
întâmpla destule lucruri pozitive, am făcut şi greşeli »[...] „La legea profesorilor 
am fost involuntar incorect. Involuntar” (Traian Băsescu la emisiunea Nașul, 
idem). 

puternic, care are şi sprijinul Providentei. Naționalismul se regăseşte 
atât în declarațiile sale, deci explicit, cât şi implicit în demersurile sale 
de a reda românilor mândria naţională (prin rezultalele clubului de 
fotbal pe care îl conduce). Acţiunile sale sociale, puternic mediatizate, 
l-au făcut un personaj nelipsit din peisajul românesc. Vizibilitatea şi 
faima i-au adus credibilitate, prin apropierea de portretul liderului 
ideal închipuit de mase şi reflectat de cercetările sociologice. 

În contrast, Traian Băsescu nu şi-a putut exprima vreo poziţie 
vădit naționalistă sau ortodoxă din cauza poziţiei care îl obligă la 
neutralitate şi la politically corectness. Totuşi, preşedintele şi-a mani- 
festat sprijinul şi încrederea în Biserica Ortodoxă Română şi în româ- 
nism” în mai multe rânduri (de exemplu, un mod voalat de a o face 
este oprirea privatizărilor unor companii de stat, încă percepută de 
români ca „vânzare a ţării”). 

Despre ceea ce am numit mitul democrației, cei doi se 
exprimă diferit: George Becali alege să adauge, din motive 
strategice", denumirea „creştin si democrat” partidului Noua 
Generaţie. În conştiinţa alegătorilor, aceste „particule? ar trebui să-i 
ferească de derivele autoritare şi să-i asigure o filiatie în familia 
partidelor europene de acest gen. Băsescu, de partea lui, clamează o 
democraţie pierdută înainte de a fi chiar creată, şi pe care îşi doreşte să 
o întărească prin scăderea numărului de parlamentari. Pentru el, 
democraţia este mitică pentru că se împleteşte cu tema speranței (de a 
o avea, de a o trăi, finalmente), pentru că este ameninţată (de elitele 
corupte, laolaltă cu națiunea) şi pentru cá e o parte a mitului 
modernizării României, un ideal secular. 

Putem sintetiza deosebirile dintre trăsăturile discursive după 
cum urmează: 


™ A se vedea Mesajul adresat cetăţenilor din Republica Moldova cu prilejul 
sărbătoririi Zilei Independenței şi Zilei LimbiiRomâne (Bucureşti, 27 august 2009). 

75 http;//www.revista22.ro/crestin-democratia-si-baleiajul-la-dreapta-2898.html, 
site consultat la data de 7 septembrie 2010. 


150 


Prin mit, la realitate: dicursul populist din România 


Tabelul 2: Deosebiri ale discursului politic la Traian Băsescu şi George Becali 


Traian Băsescu 


George Becali 


Mituri mitul democraţiei 
mitul modernizării 
României 

Teme speranţa "laică! speranţa de tip religios 
naționalism implicit naționalism explicit 
religiozitate implicită religiozitate explicită 
ironie deriziune 
europenizare eroii neamului 
argumente politico- 

Caracteristici economice argumente afective 


Pentru a conchide, toate aceste teme şi motive mitologice, 
simple sau în combinaţii, converg în strategii discursive de legitimare 
a puterii; în cazul nostru, de legitimare a liderilor populişti. Specificul 
lor sunt temele istorico-antropologice din Estul Europei, rodul memo- 
riei colective, al tradiţiilor şi produs al istoriei. Considerăm că fac 
parte din arsenalul de argumente populiste, deoarece au o priză largă 
la public, făcând parte din mentalul şi chiar din inconştientul colectiv. 
Folosind astfel de trăiri şi reprezentări arhetipale, aceste strategii sunt 
deosebit de eficiente şi de subtile totodată. Tocmai de aceea, conside- 
răm importantă analiza lor, în contexte sociale generale şi particulare. 


Concluzii 


Ca parte a unor cercetări mai vaste asupra populismului, 
acest articol îşi propune să ofere o nouă perspectivă asupra populis- 
mului din România. După o scurtă introducere despre populism ca 
fenomen global şi o particularizare a lui în Europa Centrală şi de Est, 
am trecut la descrierea unei noi abordări: perspectiva discursivă. În 
opinia noastră, această dimensiune este fundamentală în înțelegerea 

fenomenului populist, iar o analiză a manifestărilor lui mai recente în 
spaţiul românesc este binevenită. 

Am pornit de la ipoteza limbajului ca modalitate creatoare de 
(re)organizare a lumii pentru a sublinia potentialitatea de unealtă a pu- 
terii pe care o are discursul politic. Am văzut că discursivitatea impli- 
că o eficacitate simbolică de construire a realităţii, care este o sursă de 
legitimare. La rândul ei, legitimarea originează în autoritatea charis- 
matică şi tradiţională, care sunt reiterate în discursul de tip istoric. Prin 
repetarea anumitor teme şi motive, acest discurs creează un ansamblu 
de reprezentări sociale şi politice, care vor constitui un izvor de inspi- 
ratie pentru discursul populist. 

Mitologizarea survine în momentul preluării unor teme recu- 
rente din istoria naţională, din mentalul comun, cu rezonanţă în conşti- 
inta colectivă. Intervine şi atunci când anumite fenomene sociale 
şi/sau politice sunt prost înţelese şi resemnificate, astfel încât golurile 
semantice sunt umplute circumstantial, pentru favorizarea sau cauza- 
rea anumitor comportamente, în cazul nostru, votul. 

Spre exemplificare, in Europa de Est şi în speță, în România, 
avem de-a face cu mitul originilor, mitul unităţii naţionale, al Patriei/ 
cetăţii asediate, al Eroilor Salvatori. Acestea sunt mituri cu surse 
arhaice, deoarece fac parte din mentalul colectiv tradiţional. Am 
argumentat că şi democrația poate fi privită ca un mit, un mit modern, 
de această dată, datorită proteismului şi ambiguitátii care o înconjoară 
în statele recent formate, care nu au o tradiţie în acest sens. Scurta lor 
experiență fiind curmată de o jumătate de secol de îndoctrinare 
ideologică, democrația care a urmat anului 1989 a purtat un timp acest 
stigmat ideologic. Reprezentările sociale ambigue în legătură cu ea au 
fost exploatate de politicieni care promiteau, călare pe cal alb şi învâr- 
tind paloşul „puterii poporului” deasupra capului, anunțau sfârşitul 
tuturor relelor. Aceştia sunt liderii populisti, încarnarea cea mai vie a 
acestui fenomen politic şi social. 

De interes pentru noi este modul cum se construieşte legiti- 
mitatea lor prin limbaj, prin strategii discursive şi, mai ales, cum aleg 
ei să re-editeze reperele mitologice pentru a-i sprijini. 

Am ales să exemplificăm cum se construiesc strategiile de 
legitimare în cazul României ultimilor patru ani, perioadă în care s-au 
remarcat două personaje pe scena politică românească. Un lider: 
Traian Băsescu, cel care a reuşit să devină şi lider oficial — preşe- 
dintele ţării — şi un anti-lider, George Becali, cu suficienți simpatizanți 
însă pentru a candida la preşedinţie şi pentru a deveni europarla- 
mentar. 

Cei doi au în comun tipul de discurs: colorat, „tare”, autoritar 
pe alocuri, colocvial, cu note de umor şi deriziune, de declasare a 
adversarului; sunt în topul celor mai simpatici politicieni şi sunt 
percepuți ca fiind potriviti pentru rolul de preşedinte. Folosesc amân- 
doi, însă sub diferite forme, nuanțe nationaliste şi religioase, specifice 
spaţiului în care s-au format. Reiau reprezentările sociale comune 
pentru a răspunde majorităţii şi polarizează realitatea între duşmani 
reali sau imaginari şi eroi care sunt ei înşişi, plasând poporul în rândul 
victimelor. Apar ca fiind parte a acestuia din urmă, dar îşi etaleazá 
chemarea cu o siguranță de invidiat: „Orice competiţie e grea, dar 
dacă obiectivul meu e să câştig, o să câştig oricât de multi concurenți 
ar fi; asta e, n-am ce să le fac contracandidaţilor””€. 

Ceea ce-i diferenţiază este în primul rând poziţia de pe care 
îşi directioneazá atacurile. A priori, Becali este un reprezentant al 
populismului de „jos” (populism from below, după clasificarea lui 
Michael Shafir), iar Băsescu al populismului de „sus” (conform 
aceleiaşi ordonări). La începuturile carierei lor, ambii au fost 
,challengeri", poziţie de pe care este uşor a plasa atacuri. Traian 
Băsescu devenind între timp preşedinte, deci parte a 
„establishmentului”, nu mai poate critica având aceeaşi dezinvoltură, 
ci asumându-şi postul şi eventualele eşecuri. Schimbarea de registru 
este evidentă în tipul argumentelor folosite, dar principalele teme 
rămân. 

Ceea ce am încercat să evidentiem este modul în care se 
manifestă populismul în România post-decembristă, şi mai ales în 


76 Traian Băsescu la Naşul, idem. 

ultimii patru ani. Cele două personaje alese ilustrează atât alternanța 
discursului, dată de variabila emitátorului, cât si constanta temelor 
mitice prezente în limbaj. Dintre acestea, elementul de noutate este 
ceea ce am numit mitul democrației, un mit modern al unui regim care 
nu există în realitate, dar spre care se tinde în diferite forme. Diversele 
moduri de percepţie ale acestui fenomen duc la inconsistente 
semantice de care profită liderii populişti. Considerăm deci că este 
necesară o analiză mai profundă a relaţiilor care se formează între 
conducători şi popor pe baza acestui concept şi a multiplelor lui 
reprezentări, ceea ce ne propunem să facem în cadrul unor cercetări 
ulterioare. 


Bibliografie 

Cărţi: 

Betea, Lavinia, Mentalitäti şi remanenfe comuniste, Bucureşti: Nemira, 1995. 

Boia, Lucian, Istorie si mit în conştiinţa românească, Bucureşti: Humanitas, 
1997. 

Bourdieu, Pierre, Ce que parler veut dire. L'économie des échanges 
linguistiques, Paris: Fayard, 1982. 

Cmeciu Camelia, Strategii persuasive ín discursul politic, laşi: Universitas 
XXI, 2005. 

Delsol, Michel, Maslowski, Joanna Nowicki, Mituri şi simboluri politice în 
Europa Centrală, Paris: PUF, 2002. 

Dorna, Alexandre, Le retour aux chantiers de la psychologie politique, in Les 
Cahiers de Psychologie politique [online], nr 3, Aprilie 2003. URL: 
http://lodel.irevues.inist.fr/cahierspsychologiepolitique/index.php?id=1401. 

Gauchet, Marcel, Dezvrăjirea lumii, Bucureşti: Nemira, 2006. 

Hermet, Guy, Sociologia populismului, Bucureşti: Artemis, 2004. 

Marinescu, Adriana Ivonne, Tipul „eroului ” în cultura română, laşi: Lumen, 
2009. 

Mişcoiu, Sergiu (coord.), Radicalism, Populism, Interventionism, Three 
Approaches based on Discourse Theory, Cluj: Efes, 2008. 

Mungiu-Pippidi, Alina, Românii după 1989. Istoria unei neínfelegeri, 
Bucuresti: Humanitas, 1995. 


154 


Prin mit, la realitate: dicursul populist din România 


Şerban Mitrea, Henrieta, Limbajul politic în democraţie, Bucureşti: Editura 
Institutului de Ştiinţe Politice şi Relaţii Internaţionale al Academiei Române, 
2006. 

Mudde, Cas, The Populist Zeitgeist, Government and Opposition, nr 39, 2004. 

Skolkay, Andrej, Populism in Central Eastern Europe, IWM Working Paper 
Nr. 1/2000, Vienna. 

Shafir, Michael, From Historical to „Dialectical” Populism: The Case of Post- 
Communist Romania", Canadian Slavonic Papers, Vol. L, Nr. 3-4 
(Septembrie-Decembrie) 2008. 

Camus, Jean-Yves, Jamin, Jeróme, La nouvelle (extréme) droite populiste, 
articol online pe site-ul www.cclj.be/article/3/1007. 

Dorna, Al, Niqueux, Michel, «Regards sur Démocratie, peuple et 

populisme», in Les Cahiers de Psychologie politique [online], nr 8, 

ianuarie 2006. URL: http://lodel.irevues.inist.fr/cahierspsychologie 

politique/ index.php?id=1074 . 

http://www.revista22.ro/crestin-democratia-si-baleiajul-la-dreapta- 

2898.html 

*** http;//www.gardianul.ro/2007/10/12/dezvaluiri-cll/gigi becali a | 
pierdut batalia mihai viteazul cu oana pelea-s102729.html 

*** http;//www.9am.ro/stiri-revista-presei/Social/4885/OTV -sanctionat-din- 
cauza-fumatului-nu-a-lui-Gigi-Becali.html 

*** http;//www.9am.ro/stiri-revista-presei/Actualitate/25516/Amenda-pentru- 
OTV.html 

*** http://www.prosport.ro/sport-life/special/gigi-becali-este- 
europarlamentar-4501085 

*** http://www.9am.ro/stiri-revista-presei/Social/18978/Vadu-Rosca- 
stramutat -in-satul-Gigi-Becali.html 

***http://www.adevarul.ro/actualitate/eveniment/Mineriada- 
interlopilor_0_22198835.html 

*** www.realitatea.net: 

*** http;//www.realitatea.net/gigi-becali--nu-ma-intereseaza-niciun--ban-din- 
lume-atat-cat-sunt-inchis-ca-un-animal 492126.html 


kkk 


Discursuri: 

Discursul preşedintelui României Traian Băsescu la recepţia oferită cu ocazia 
Zilei Naționale a României, 1 decembrie 2008. 

Mesajul adresat cetățenilor din Republica Moldova cu prilejul sărbătoririi 
Zilei Independenţei şi Zilei Limbii Române (Bucureşti, 27 august 2009). 


155 


ADRIANA MARINESCU 


Discursul preşedintelui Traian Băsescu la deschiderea celei de-a IV-a ediţii a 
Şcolii de Vară „Comunităţi româneşti şi identitate europeană” , Eforie 
Sud, 21 august 2009. 

Discursul preşedintelui României, Traian Băsescu, la ceremonia de depunere a 
jurământului în fata Camerelor reunite ale Parlamentului României, 21 
decembrie 2009. 


Alte surse: 

Barometrul Opiniei Publice, Fundaţia pentru o Societate Deschisă, 2006. 

Transcrierea emisiunii „Naşul” (B1TV) din 12 noiembrie 2009, ediţie la care a 
fost invitat Traian Băsescu. 

Patrick Charaudeau, Conf Apéros, 2010: 

http://www.risc.cnrs.fr/popupmanifestation.php?IDManifestation-9 10(conferi 
ntá disponibilă online). 

http://www.antoniomomoc.com/ascensiunea-unui-nomenclaturist-cazul- 
%E2%80%9Cfostului-comunist%E2%80%9D-traian-basescu (blogul lui 
Antonio Momoc, Lector univ. dr., Catedra de Antropologie Culturală şi 
Comunicare, Facultatea de Jurnalism şi Ştiinţele Comunicării, 
Universitatea Bucureşti). 

POVESTE PRIMEŞTE... VOTUL.” 


O analiză a retoricilor electorale populiste din 
România. 2004-2008 


Mihail Chiru 


Introducere 


Succesul retoricilor populiste în România ca şi oriunde în 
Europa sau America Latină este evident legat de verbalizarea obsesivă 
de către populişti a unora dintre cele mai semnificative concepte de- 
mocratice. Un alter-ego contemporan care confirmă intuiţia Aristote- 
liana: democraţia poate fi lesne confundată cu reversul ei, demagogia. 
Recrudescenta retoricii populiste în Vestul Europei în ultimele două 
decenii ca şi cea de dată mai recentă, din fostul spaţiu comunist i-a 
determinat pe cercetători să se îndoiască de convingerile lor iniţiale. 
Aşadar, discursul populist nu mai este inevitabil propriu doar dreaptei 
radicale, ci tinde să fie re-combinat cu toate opțiunile ideologice şi 

utilizat de întreaga galerie de actori politici, de la cei mai controversati 
la cei relativ onorabili. 

Tocmai fiindcă dimensiunea anti-status quo este esenţială 
pentru populism! analiza propusă de acest capitol este centrată pe 
mesajele principalelor partide de opoziţie la alegerile din 2004 şi 
2008, Alianţa Dreptate şi Adevăr respectiv Alianţa PSD+PC şi PDL. 
Evident, pentru 2008 distincţia putere — opoziţie este mult mai dificil 
de realizat, dată fiind participarea PD la guvernare până la începutul 
anului 2007 dar si coluziunea PSD - prin susținerea guvernelor 
minoritare PNL, cu toate avantajele ce au decurs din această strategie. 

Teza principală a capitolului este accea că tehnicile populiste 
de articulare discursivă nu mai sunt în primul rând apanajul unor for- 
matiuni radical-marginale ca PRM? şi PNG’, ci au devenit mainstream 
în spaţiul politic românesc, fiind utilizate de principalele partide de 
opoziţie precum şi de către acelea care s-au aflat/ se află la guvernare. 

Prin testarea acestei ipoteze în contextul ultimelor două 
cicluri electorale, capitolul surprinde evoluţia de ansamblu a retori- 
cilor politice româneşti, atât înainte cât şi după accederea în structurile 
Uniunii Europene. Aceste limite temporale permit observarea măsurii 
în care „europenizarea”” celor mai importante partide din România, 


Francisco Panizza, „Introduction” în Francisco Panizza, Populism and the 
Mirror of Democracy, (London: Verso, 2005), 3 

Adrian Cioflâncă, „Tentaţii Neopopuliste în Europa de Est”, Romanian Journal 
of Political Sciences, Vol. 1 (2002), 196-210; Alina Mungiu Pippidi, „The 
Return of Populism — The 2000 Romanian Elections", Government and 
Opposition, Vol. 36, Nr. 2 (2001), 230-52. 

Sorina Soare, „România — tărâmul fágáduintei pentru partidele contra", Sfera 
Politicii, Vol. 123-124, (2006), 34-39; Michael Shafir, „Vox Populi, Vox Dei 
and the [Head] Master's Voice: Mass and Intellectual Neo-Populism in 
Contemporary Romania" in  Václav Nekvapil, Maria Staszkiewicz (eds.), 
Populism in Central Europe, (Praga: Association for International Affairs, 
AMO, 2007), 84-92. 

Frank Schimmelfennig & Ulrich Sedelmeier, (ed.), The Europeanization of 
Central and Eastern Europe, (New York: Cornell University Press, 2005) 
Milada A. Vachudova, „Tempered by the EU? Political parties and party 

include ca efect secundar racordarea la principalele tehnici discursive 
şi teme populiste vestice. 

Introducerea va fi urmată de prezentarea elementelor prin- 
cipale ale designului cercetării. Cea de a doua secţiune a capitolului va 
sintetiza câteva dintre dezbaterile academice relevante asupra populis- 
mului indicând principalele idei şi abordări ce au influenţat conceptua- 
lizarea utilizată aici. Sectiunile trei şi patru contin analizele propriu- 
zise, începând cu retorica Alianţei D.A., continuând cu cea a PDL şi 
încheind cu PSD. Concluzia sintetizează rezultatele şi implicațiile 
analizei, enumeră limitările sale şi sugerează posibile direcţii de 
cercetare pentru viitor. 


Design-ul cercetării 


Metodologia aleasă include analiza de discurs şi analiza de 
conținut a principalelor documente programatice ale celor trei compe- 
titori electorali. În mod secundar au fost investigate şi alte surse de 
comunicare politică: declaraţii ale liderilor, imnuri şi sloganuri de 
campanie. 

Aceste surse sunt cele mai potrivite pentru obiectul analizei 
noastre din două motive. Mai întâi prin faptul că ele reprezintă pozi- 
tiile oficial asumate ale formațiunilor respective. Apoi, pentru cá sunt 
lansate în preajma sau chiar în perioada campaniilor electorale, când 
nu numai atenţia electoratului este mai intensă ci şi tentatia de a folosi 
retorici populiste. 

În privința validității externe a rezultatelor prezentului capitol 
— ele pot crea o perspectivă interesantă pentru înţelegerea populis- 
mului din întreaga regiune Central-Est Europeană, date fiind tarele 
comune din care tehnicile retorice respective se hrănesc: percepția 


systems before and after the EU accession”, Journal of european Public Policy, 
Vol. 15, No. 6 (2008): 861-879 

corupției generalizate”, lipsă de încredere a cetäteniilor în instituţiile 
politice“, volatilitatea electorală ridicată”, sau personalizarea politicii. 

Studiul urmează câteva dintre principiile analizei de discurs 
critice (CDA): prin examinarea şi conectarea mai multor genuri de 
comunicare politică” (de la programe la imnuri electorale), contextua- 
lizarea lor într-un cadru istoric şi cultural", dar si prin identificarea 
situaţiilor în care discursuri specifice sunt recontextualizate în mod 
strategic de către actorii politici. 


Cadrul teoretic 


Dat fiind că majoritatea textelor academice despre populism 
contin lamentatia ritualică referitoare la lipsa de claritate a conceptu- 
lui, nu este de mirare că una dintre marile provocări intelectuale aso- 
ciate subiectului a fost identificarea unei definiţii sau a unei sume de 
caracteristici care să fie unanim ori majoritar acceptate. 


Sandholtz, Wayne & Rein Taagepera, ‘Corruption, Culture, and Communism', 
International Review of Sociology, Vol. 15, No. 1, (2005): 109-31. 

William Mischler & Richard Rose, “Trust, distrust, and scepticism: Popular 
evaluations of civil and political institutions in post-communist societies”, 
Journal of Politics, Vol. 59, No. 2 (1997): 418-451. 

Margit Tavits, “On the Linkage between Electoral Volatility and Party System 
Instability in Central and Eastern Europe”, European Journal of Political 
Research, Vol. 47, (2008): 537-555. 

Andrew Roberts. The Quality of Democracy in Eastern Europe: Public 
Preferences and Policy Reforms. (Cambridge: Cambridge University Press, 
2009). 

Ruth Wodak, „Critical Discourse Analysis" in Clive Seal er al, Qualitative 
Research Practice (Sage Pub., 2004): 199-200. 

1 Idem 

" Lilie Chouliaraki & Norman Fairclough Discourse in Late Modernity: 
Rethinking Critical Discourse Analysis, (Edinburgh University Press, 1999); 
Isabela le cu-Fairclough, ,,Populism and the Romanian ‘Orange Revolution’: a 
discourse-analytical perspective on the presidential election of December 2004” 
în Studies in Language & Capitalism, Vol. 2 (2007): 40. 

Multe dintre aceste tentative analitice au fost de natură isto- 
ricist-deductivă. Respectivii autori au plecat în căutarea conceptua- 
lizării populismului de la studii de caz!” sau de la sinteze comparative 
ale unor exemple consacrate de partide ori politicieni populişti priviţi 
în contextele lor temporale specifice”. Cealaltă cale adoptată frecvent 
a fost aceea a unei strategii preponderent inductive ce presupune 
concentrarea pe centrul/ miezul analitic al conceptului pentru a 
produce taxonomii valide, informate totuşi de investigaţii empirice *. 

Nu numai metodologia conceptualizării populismului a variat 
considerabil ci şi categoriile intelectuale mai cuprinzătoare în care 
acesta a fost încadrat. Într-una dintre cele mai influente contribuţii 
recente asupra subiectului, Cas Mudde’? atribuie populismului statutul 
unei ,,ideologi[i] ce consideră societatea ca fiind divizată fundamental 
în două grupuri omogene şi antagonistice, «poporul autentic» versus 
«elita coruptă» şi care susține că politica ar trebui să fie expresia 
voinţei generale a poporului”"S. Autorul distinge totuşi între populism, 
caracterizat de un „conţinut ideologic restrâns” şi „ideologiile pline” — 
comunism, nationalism, ecologism etc." 


"2 Jan Jagers & Stefaan Walgrave, „Populism as political communication style: An empirical 
study of political parties discourse in Belgium" in European Journal of Political Research, 
Vol. 46, Nr. 2 (2005): 319-345. 

P? Ghiţă Ionescu & Ernest Gellner, ed., Populism. Its Meaning and 
Characteristics, (Londra: Weidenfeld & Nicholson, 1969); Margaret Canovan, 
Populism, (Londra: London Junction books,1981); Kurt Weyland, „Clarifying a 
Contested Concept. Populism in the Study of Latin American Politics", in 
Comparative Politics, Vol. 34, Nr. 1 (2001): 1-22; Torcuato S. Di Tella. 
*Populism into the Twenty-First Century', in Government and Opposition, Vol. 
32, Nr. 2, (1997), 187—200; 

^ Paul Taggart, Populism, (Buckingham: Open University Press, 2000); Francisco 
Panizza, „Introduction” în Francisco Panizza, Populism and the Mirror..., 1-31. 

5 Cas Mudde, „The Populist Zeitgeist”, Government and Opposition, Vol. 39, Nr. 
4 (2004): 541-563. 

'* Ibidem, 543. 

7 Ibidem, 544. 

În contrast faţă de perspectiva ideologizantă', prezentul 
studiu consideră mai potrivită tratarea populismului ca o logică de 
articulare discursivă!” bazată pe reagregarea succesivă, credibilă a 
unei serii de probleme societale disparate, rămase nerezolvate, într-un 
„lanţ al echivalentelor" ce identifică „puterea” / „establishment-ul” 
drept cauza tuturor crizelor şi îi opune reîntoarcerea la popor.” Apelul 
la regăsirea suveranităţii populare are loc simultan cu respingerea 
celeilalte fațete a unei democraţii liberale, i.e. tot ceea ce tine de 
domeniul constitutional ori procedural, de la curți de justiţie la 
funcționari publici." Aşadar, esența populismului este reprezentată 
mult mai puţin de o dogmă şi niste conţinuturi ideologice fixe, cât de 
un mod de recreare retorică a unor identități colective prin anta- 
gonizare.” 

Cei care câştigă „concursul hegemonic"? de rearticulare a 
simbolurilor diverselor eşecuri ale reprezentării politice, sunt cei care 
stabilesc cine este poporul. Acesta nu este niciodată un dat, nu poate fi 
confundat cu toti cetăţenii unui stat, ci e o construcție mitică ce 
exclude categorii întregi ale populaţiei”, păstrând imaginea unui 
popor unificat, virtuos şi înțelept”. 

În această abordare, accentul cade astfel mai ales pe proces — 
populismul ca tehnică discursivă de creare a poporului şi abia în mod 
secundar pe temele acestuia — populismul ca ideologie, ori pe actori — 


'S Reprezentativă pentru această abordare este şi lucrarea editată de Daniele 
Albertazzi şi Duncan McDonnell, Twenty First Century Populism: The Spectre 
of Western European Democracy, (Palgrave, 2007). 

P? Ernesto Laclau, „Populism: What's in a Name?” în Francisco Panizza, Populism 
and the Mirror..., 33. 

? Ibidem, 37-40. 

?! Yves Meny & Yves Surel, (ed.), Democracies and the Populist Challenge, 
(Palgrave, 2002). 

? Francisco Panizza, , Introduction”, 3-7. 

*3 Ernesto Laclau, „Populism...”, 40. 

# Cas Mudde, „The Populist...”, 545-546; Jan Jagers & Stefaan Walgrave, 
,,Populism as political. . .". 

? Paul Taggart, Populism, 95. 

politicieni, partide populiste. O orientare similară celei de mai sus este 
aceea de a trata populismul ca pe un stil de comunicare politică”, cu 
diferenţa specifică inerentă a privilegierii importanţei comunicatorilor. 
Concentrarea exclusivă pe latura discursivă a populismului se 
va face astfel în detrimentul aspectelor instituționale ale fenomenului. 
Trebuie amintit însă faptul că numeroşi autori consideră drept spe- 
cifice partidelor populiste o serie de caracteristici organizaționale. Cel 
mai adesea este vorba de o conducere centralizată, dominată de un li- 
der charismatic care pretinde un contact nemijlocit cu poporul”, pre- 
cum şi de un nivel scăzut de institutionalizare a partidului”. Aplicarea 
acestor indicatori în contextul românesc merită în mod cert o atenţie 
separată, dar se află în afara obiectivelor prezentei contribuţii. 
Capitolul de față respinge teza populismului ca patologie a 
democraţiei”, împărtăşind în schimb ideea că retorica de acest tip a 
devenit ,,mainstream” în democratiile liberale contemporane." 
Tocmai de aceea, analiza de discurs va fi aplicată mesajelor partidelor 
principale din sistemul politic românesc (Alianţa DA în 2004, res- 
pectiv PDL şi PSD în 2008) şi nu celor ale partidelor extremist 


îi Margaret Canovan, Populism; Margaret Canovan, „Trust the people! Populism 
and the two faces of democracy", in Political Studies, Vol. 47, Nr. 1 (1999): 2- 
16; Jan Jagers & Stefaan Walgrave, ,,Populismas political. . .”. 

?' Yves Meny & Yves Surel, ed., Democracies and the Populist Challenge, 102- 
117; Paul Taggart, Populism. 

?* Andrej Zaslove, „Here to stay? Populism as a New Party Type", European 
Review, Vol. 16, Nr. 3 (2008) 323-324. 

° Pierre-André Taguieff, ‘Political Science Confronts Populism: From a 
Conceptual Mirage to a Real Problem’, Telos, Vol. 103, (1995): 9-43. 

? Cas Mudde, „The Populist..", 542-562; Peter Mair, „Populist Democracy 
versus Party Democracy" in Yves Meny & Yves Surel, ed., Democracies and 
the Populist Challenge, 81-97. În analiza sa asupra lui Tony Blair şi „New 
Labour", Peter Mair propune un sens nou, ,respectabil si mai relevant" al 
populismului, diferit de funcţia tradițională de protest — populismul ca „mijloc 
de legătură între un electorat din ce în ce mai nediferentiat şi depolitizat şi un 
sistem de guvernare in mare parte neutru si non- partizan" (p. 84, trad. noastrá, MC) 

marginale, beneficiare ale votului de protest! De altfel, analizele 
succesive ale succesului partidelor radicale de dreapta din regiune 
(PUNR şi PRM în cazul României) vehiculau inevitabil aceeaşi teză a 
democraţiei fragile, suferind de pe urma celor două modernizări 
eşuate, cea interbelică şi cea comunistă.” 

Dimpotrivă, în demersul nostru urmează modelul „noului 
populism centrist””, reprezentat de partide non-radicale, capabile să 
mobilizeze categorii largi ale electoratului printr-un discurs anti- 
establishment şi să domine ulterior coaliţii de guvernare." Diferența 
specifică în cazul românesc este tocmai absenţa partidelor totalmente 
noi, care să explodeze electoral printr-o astfel de retorică (exemplele 
cele mai potrivite sunt Res Publica în Estonia, Smer în Slovacia sau 
Partidul Liberal Democrat din Lituania). În schimb, două dintre cele 
trei cazuri analizate sunt reprezentate de construcţii politice recondi- 
tionate printr-o alianţă (D.A.) respectiv o fuziune (PDL). Astfel, chiar 
repozitionarea D. A., respectiv a PDL fac mai credibile auto-pro- 
clamata lor disociere de establishmentul politic, dar şi toate celelalte 
tehnici retorice populiste utilizate. 

Tabelul de mai jos rezumă rezultatele analizelor individuale 
ce urmează în secțiunile următoare. Se poate observa corespondența 


?! Grigore Pop-Eleches, ‘Throwing out the Bums: Protest Voting and Anti- 
Establishment Parties after Communism', lucrare prezentatá la intálnirea anualá 
a American Political Science Association, (Chicago, August 30 - 2 Septembrie, 2007). 
Timm Beichelt si Michael Minkenberg, ,Explaining the Radical Right in 
Transition: Theories of Right-wing Radicalism and Opportunity Structures in 
Post-Socialist Europe", Frankfurter Institut für Transformationsstudien, (2002); 
Michael Minkenberg, „Leninist beneficiaries? Pre-1989 legacies and the radical 
right in post-1989 Central and Eastern Europe. Some introductory 
observations”, Communist and Post-Communist Studies, Vol. 42 (2009), 445- 
458; James Frusetta şi Anca Glont, „Interwar fascism and the post-1989 radical 
right: Ideology, opportuism and historical legacy in Bulgaria and Romania", 
Communist and Post- Communist Studies, Vol. 42 (2009), 551-571. 
35 Peter Ucen, „Parties, Populism and Anti-Establishment Politics in East Central 
Europe", SAIS Review, Vol. XXVII, No. 1, (Iarna — primăvara 2007), 49-62. 
34 Ibidem, 54. 

aproape perfectă dintre Alianţa D. A. şi PDL. Ce-i drept multe dintre 
tehnicile retorice şi temele lansate de Alianţă au fost mult perfectio- 
nate de PDL, care a adăugat un element cheie: re-semnificarea în 
propriul beneficiu al unor elemente de cultură populară. 

De cealaltă parte, „oferta” PSD pare mult mai săracă. 
Specificacitatea acesteia constă în adoptarea rolului de tribun/ apărător 
al oamenilor simpli în virtutea unei logici paternalist-populiste, cu 
rădăcini atât în epoca PDSR cât şi în cea a guvernării Adrian Năstase. 


Tabelul 1: Tehnicile retorice populiste 


Tehnică retorică/ temă populistă Alianţa D. PDL PSD 

A. 2008 2008 
2004 

Utilizarea unui master-signifier X X X 

Populism anti-etatist X X 

Limbaj antipolitic/ apel la moralitate X X 

Promisiunea administrárii experte X X X 

Utilizarea unui „lanţ al x x 

echivalentelor” 

Recontextualizarea unor elemente de x 

cultură populară 

Populism paternalist X 


Alianta Dreptate si Adevár PNL-PD: 
Ascensiunea populismului de centru 


Ín pofida faptului cá aparitia si decesul Aliantei D.A. au 
restructurat fundamental de douá ori, in mai putin de cinci ani magni- 
tudinea suportului electoral? dar mai ales modelul de interacţiune" al 


? De la 14,5% din voturi câştigate separat la alegerile parlamentare din 2000, PNL 
şi PD au ajuns la 31,5% împreună în 2004, pentru ca în 2008 să obţină cumulat 
51,6% din totalul sufragiilor. 

singurelor trei partide prezente în toate legislaturile post-comuniste, 
nivelul atenţiei academice de care s-a bucurat subiectul a fost unul mai 
curând dezamăgitor. Exceptiile sunt câteva studii de comunicare poli- 
tică şi analiză de discurs" si un volum istorico-descriptiv’’. Secţiunea 
de față va adăuga eforturilor menţionate o investigație a retoricii 
câştigătoare a Alianţei din perspectiva tehnicilor populiste de articu- 
lare a discursului. 

Judecând după cele mai importante documente programatice 
(Angajamentul Alianţei D.A. PNL-PD şi Platforma de guvernare) unul 
dintre aspectele definitorii ale retoricii Alianţei D.A. era populismul 
anti-etatist?. Acesta se caracterizează ^ prin demonizarea 
establishment-ului politic pentru legăturile sale incestuoase cu statul, 
marcate de spolierea clientelară a resurselor şi de politicile de patronaj 
— înţeles ca politizare a aparatului public — si prin prezentarea pieţei 
drept unicul remediu posibil.” 

Extrem de ilustrative pentru acest mod de articulare semi- 
ideologică şi mobilizare electorală au fost partidele conduse de 
Umberto Bossi, Liga Nord şi Jórg Haider, Partidul Austriac al 
Libertăţii (FPO), în special la sfârşitul anilor optzeci şi începutul 


? E vorba de susținerea guvernării minoritare a PNL de către PSD dar si de 
crearea alianței de guvernare PDL-PSD în 2009, (după ştergerea din statutul 
primului partid a interdictiei cu privire la o astfel de asociere). Ambele opțiuni 
au părut imposibile pentru marea parte a perioadei postcomuniste şi cu atât mai 
mult după crearea Alianţei DA. 

* Bogdan Teodorescu & Dan Sultănescu, ed., /2/XII Revoluţia portocalie în 
România, (Bucureşti: Editura Institutul Pro, 2006); Bogdan Teodorescu & Dan 
Sultănescu, ed., Epoca Băsescu. Integrarea si dezintegrarea României, 
(Bucureşti: Editura Institutul Pro, 2007); Isabela Ietcu-Fairclough, „Populism 
and the Romanian ‘Orange Revolution"", 31-74. 

38 Alexandru Radu, Un experiment politic românesc. Alianţa Dreptate şi Adevăr 
PNL-PD, (laşi: Editura Institutul European, 2009). 

? Herbert Kitschelt, „Popular Dissatisfaction with Democracy: Populism and 

T Party Systems" in Yves Meny & Yves Surel, ed., Democracies..., 181. 

Idem. 

anilor nouăzeci”, înainte ca primul să aibă ocazia de a participa la gu- 
vernare şi înainte ca tema xenofobă, anti-imigratie să devină domi- 
nantă în discursul celui de al doilea. 

Revenind la contextul românesc, este evident că amploarea 
clientelismului şi patronajului politic (re-)instaurate de PSD între 2001 
şi 2004, deşi impresionantă”, nu se putea compara cu magnitudinea 
mecanismelor similare testate şi reglate în decenii în Italia şi Austria. 
Chiar şi aşa, ameninţarea continuării şi generalizării comportamen- 
tului de tip rent-seeking, în următorii patru ani, era îndeajuns de 
verosimilă, cel puţin pentru electoratul urban, cu o educaţie medie. 
Acestei perspective Alianţa D.A. îi opunea în principal un puseu 
libertarian de minimizare a statului precum cel proclamat în rândurile 
de mai jos: 


Fiind expresia unei crize de sistem, fundamental în lupta împotriva 
corupției este transformarea modului de funcţionare a sistemului. Ceea 
ce înseamnă că, alături de măsuri cum ar fi reducerea sectorului eco- 
nomic de stat şi a birocraţiei... este necesară o strategie pentru dezvol- 
tarea şi consolidarea pieţelor. Prin componentele ei — libera compe- 
titie, libertatea informaţiilor, accesul la resurse — piaţa constituie cea 
mai eficientă formă de combatere a corupției (sublinierea noastră, 
MC). Cu cât mai multe tranzacții se desfăşoară în condiţii de piaţă, cu 
atât mai redusă este influenţa arbitrară a deciziei publice." 


În plus, eliminarea distorsiunilor pieţei şi piedicilor puse 
antreprenorilor erau prezentate ca suficiente pentru a produce o pros- 


* Herbert Kitschelt & Anthony McGann, The Radical Right in Western Europe. A 
Comparative Analysis, (Ann Arbor: University of Michigan Press, 1995). 

? Tom Gallagher, Furtul unei naţiuni. România de la comunism încoace, 
traducere de Mihai Elin, Delia Rázdolescu si Horia Barna, (Bucureşti: 
Humanitas, 2004), 350-370. 

8 Platforma de guvernare a Alianţei D.A. PNL-PD, p. 10, disponibilă la: 
http://media.hotnews.ro/media serverl/document-2008-10-7-4684918-0- 
platforma- aliantei-2004 .pdf 

peritate autentică, generală“, in contrast vădit cu rezultatele paterna- 
lismului întemeiat pe patronaj al guvernării Năstase: 


[i]ncapabil sa creeze avutie, PSD a redistribuit sărăcia. Sub o guver- 
nare ce se pretinde social-democrată, care este în realitate o vastă rețea 
clientelară ce favorizează numai ierarhia PSD, tot mai multi români 
devin asistați social...“ 


Idealul suprem populist impune simultan sfârşitul politi- 
cului^ prin anihilarea tuturor conflictelor şi diviziunilor sociale, deci, 
un popor unificat dar şi ultimul pas, Saint-Simon-ian, al trecerii de la 
guvernarea oamenilor la administrarea lucrurilor. De aceea, multe 
dintre apelurile populiste repudiază logica şi asumptiile partizane, 
preluând în schimb tonul administratorului competent şi neutru care 
va implementa politici pe baza unor criterii obiective şi nu al diver- 
selor interese sectoriale ori viziuni ideologice.” 

Promisiunea acestui tip de manageriere depolitizată, după 
identificarea şi în virtutea, interesului național primordial, ne-diferen- 
tiat se regăseşte si în manifestul Alianţei Dreptate şi Adevăr: 


Alianța PNL-PD consideră cá o administraţie ataşată interesului natio- 
nal îşi respectă cetăţenii şi este capabilă să gospodărească în folosul 
acestora resursele disponibile.“ 


Soluţia crizei de reprezentare este, în acest fel, abandonarea 
pe de a întregul a reprezentării în favoarea „gospodăririi”. 

Distantarea Alianţei D.A. de „politic” şi mai exact de cono- 
tatiile negative ale conceptului, devine însă mult mai vizibilă dintr-o 


* Ibidem, 9-11. 

^ Angajamentul Alianţei PNL-PD, disponibil la: http://www.dapnl-pd.ro/ doc 
page. php?speccode =angaja ment 

^6 Ernesto Laclau, ,,Populism...”, 48; Peter Mair, „Populist Democracy..." 89. 

7 Peter Mair, „Populist Democracy...”, 88-89. 

^ Angajamentul Aliantei..., 2. 

altă perspectivă — cea a întemeierii discursului său în morală. Or, 
tocmai fiindcă adoptarea sirenei antipoliticii vine pentru cele două 
partide după treisprezece-paisprezece ani de prezență în Parlament şi 
alti patru de guvernare — ea nu poate fi decât un artificiu populist de 
re-constituire a identităţii politice şi capitalizare a sentimentelor anti- 
sistem ale publicului. De altfel, referința la moralitate este, nesur- 
prinzător, singurul mod de articulare ce permite politicianului să facă 


See 3 P 49 
politică simultan cu ,,denuntarea ei ca un joc murdar” ": 


Alianta PNL-PD se bazeazá pe onoare si responsabilitate. Aceasta 
înseamnă îndeplinirea promisiunilor electorale, respectarea înțelege- 
rilor politice, întemeierea deciziei politice pe competenţă şi per- 
formantá, justa ordonare a prioritátilor, precum şi situarea în adevăr 
şi realitate... Pentru noi, politica fără morală nu există (sublinierea 
aut.). Din suferințele şi răbdarea lor, românii nu trebuie să mai 
hrănească guvernări corupte si nepricepute.* 


Enumerarea ce detaliază angajamentul de onoare şi responsa- 
bilitate reprezintă de fapt inversarea sensului celor mai importante tare 
de care se puteau face culpabili politicienii români după un deceniu şi 
jumătate de post-comunism: nerespectarea promisiunilor de campanie 
şi a întelegerilor politice, incompetenta şi absenţa performanţelor, 
lipsa prioritätilor autentice, mistificarea si neadecvarea la realitate. 
Numai o revoluţie morală poate transforma aşa ceva în contrariul său. 

Totodată, dacă referinţa la „Dreptate” din titlul Alianţei poate 
transmite mai multe mesaje, mai multor categorii electorale simultan 
(dreptate socială — prosperitate, dreptatea punitivá a anticoruptiei, 
etc.), menţionarea ,,Adevarului” e mult mai univocă — sensul fiind cu 
siguranță cel al asumării unei antipolitici ghidate de moralitate. 
Imitarea doctrinei lui Vaclav Havel”! nu e deloc întâmplătoare, din 


? Francisco Panizza, „Introduction”, 22-23. 

°° Angajamentul Alianfei..., 1-2. 

5! Vaclav Havel, „The Power of the Powerless”, în John Keane, ed., The Power of 
the Powerless. Citizens against State in Central Eastern Europe, (Londra: 
Hutchinson, 1985). 

moment ce retorica morală a Alianţei se auto-revendica de la antico- 
munism, iar „anticomunism — post/ neocomunism” era clivajul struc- 
turant al sistemului politic, evidenţiat încă şi de anumite analize 
academice”. 

Deşi continuitatea PCR-PSD nu este indicată explicit în 
niciunul din cele două documente programatice, fraze precum: 


[slistemul economic şi social actual nu este o expresie a modernizării, 
ci o formă de tergiversare, de apărare a non-valorilor şi a unor interese 
care vin din trecut" 


trimit către aceeaşi idee. Aşadar, lipsa unui angajament democratic 
autentic („tergiversare”) se datorează nu numai ne-reformării unor 
mentalități („„non-valori”) cât mai ales unei continuitäti de interese cu 
Vechiul Regim („interese care vin din trecut”). 

Fiindcă „nu există populism fără construcția discursivă a unui 
dusman”*, se cuvin discutate fie şi succint, atributele inamicilor 
Poporului, în regia Alianţei D.A.. După cum am observat deja, ori- 
ginea „Răului” este de natură comunistă, însă fizionomia acestuia 
apare mult mai puţin abstractă: 


Guvernul se poartă cu cetatenii arogant şi dispretuitor, indiferent la 
necazurile lor, fiind un instrument politic la dispoziția unei oligarhii 
pentru care singura şansă a propriei bunástári şi a menţinerii la putere 
este sărăcirea poporului român şi confuzia valorilor”. 


Uşor sesizabil şi tocmai pentru o recunoaştere cât mai nepro- 
blematică de către audienţă, antropomorfizarea guvernării PSD s-a 


5 Alina Mungiu Pippidi, „Explaining the End of a Mith”, în Romanian Journal of 
Political Sciences, nr. 1 (2004), 8-24. 

5 Angajamentul Alianţei..., 1. 

* Ernesto Laclau, ,,Populism...”, 39, trad. noastră, MC. 

55 Angajamentul Aliantei..., 1. 

făcut după chipul şi defectele cele mai vehiculate ale liderului 
acesteia: aroganță, dispreţ, lăcomie. 

O altă temă extrem de populară, împrumutată din spaţiul 
post-sovietic şi exploatată în conturarea duşmanului este cea a oligar- 
hiei. În afara mentionárii exprese din citatul de mai sus, tema este 
prezentă si in formulările: „ţara este guvernată doar în folosul unei 
minorităţi clientelare”, respectiv, „o guvernare ... care este în reali- 
tate o vastă reţea clientelará ce favorizează numai ierarhia PSD”. 
Conceptul se mai regăseşte în programul de guvernare de alte trei ori 
sub forma „structuri oligarhice” şi a asigurării că reprezentanții 
Alianţei nu vor deveni „noii privilegiați”. 

Succesul acestei construcții discursive a duşmanului este de- 
monstrat de faptul că una dintre explicaţiile cele mai frecvente pentru 
pierderea preşedinţiei în 2004 de către social-democrati® este ideea 
percepţiei colective a incompatibilitátii dintre prosperitatea populară şi 
cea a aleşilor PSD, tocmai din cauza rapacitätii ultimilor. 

O ultimă tehnică populistă remarcabilă în retorica D.A. o 
reprezintă prezentarea anihilării duşmanului ca singurul obstacol ce 
stă în calea împlinirii nationale.” Astfel, simpla înlocuire a guvernării 
PSD cu cea a Alianţei va conduce la: 


a doua modernizare a României, după cea, nedefinitivată, desfă- 
şurată până în preajma celui de-al doilea război mondial”% tocmai 
fiindcă pentru liberali şi democrați, ,,[r]egasirea solidarităţii nationale, 


°° Angajamentul Alianfei..., 1, sublinierea noastră, MC. 

57 Platforma de guvernare..., 11-13. 

% Isabela letcu-Fairclough, „Populism...”; Cristian Tudor Popescu, „Răspuns 
deschis — Către domnul Adrian Năstase”, Gândul, ediţia online din 13 mai 2010, 
disponibil la: http://www.gandul.info/puterea-gandului/raspuns-deschis-catre- 
domnul- adrian-nastase-6117711 Ilustrativä in acest sens este polemica stârnită 
de afirmaţia jurnalistului Cristian Tudor Popescu: „Dl. Adrian Năstase a pierdut 
alegerile deoarece a reuşit să le comunice românilor sentimentul acut că e atât 
de hulpav încât nu le dă şi lor ceva din ce-a furat”. 

* Francisco Panizza, „Introduction”, 16. 

© Platforma de guvernare..., 8, sublinierea noastră, MC. 

ataşamentul fata de ființa națională, fata de valorile tradiţionale, 
precum si responsabilitatea fata de destinul national reprezintă o 
misiune sacră." 


Acesta este şi un exemplu perfect pentru modul în care logica 
populistă, utilizată aici pentru articularea unei teme nationalist-patrio- 
tarde?, poate fi un „master frame"? potrivit pentru orice culoare 
politică, de la roşu la brun. 

Pentru a recapitula, retorica Alianţei D. A. se caracteriza în 
principal printr-un populism anti-etatist (pro-piatá) şi prin re-crearea 
unei identități politice anti-establishment prin intermediul limbajului 
moral al antipoliticii. Lanţul echivalentelor prin care se produce mani- 
heizarea spaţiului politic este următorul: foştii comunişti (nereformati) 
sunt acutalii corupți, ce guvernează rapace şi clientelar şi tot ei se 
constituie în principala cauză a pauperizării şi anomiei sociale. Teme 
populiste secundare sunt cele ale guvernării ca administrare depoliti- 
zată/ a experţilor, respectiv promisiunea împlinirii destinului național 
odată cu accederea la putere a Alianţei. 


PDL = Populismul Alianţei D.A. la pătrat + 
recontextualizarea culturii populare 


Dacă pentru Alianţa D.A. populismul anti-etatist părea 
opţiunea naturală ţinând seama atât de caracteristicile guvernării PSD 
cât si de propria poziţionare“ - în opoziţie pe întreaga durată a celor 
patru ani, utilizarea sa de către PDL, în campania pentru alegerile 
legislative din 2008, presupune acceptarea unei serii de asumptii 
îndeajuns de contestabile. Prima dintre acestea este că deşi partidul s-a 


*' Angajamentul Aliantei..., 2. 

$^ Pasajul nu a fost redat în intregime — continuarea îndeamnă la abandonarea 
resemnării, fatalismului şi la regândirea „mândriei de a fi român”. 

$$ Jan Jagers & Stefaan Walgrave, „Populism as political. . *, 3-4. 

$^ A celor două partide separat până in 2003 şi împreună după constituirea alianței. 

aflat la guvernare pentru jumătate din perioada ultimului ciclu electo- 
ral, toate problemele identificate: ,,... ruptura între stat şi cetăţeni; 
corupția generalizată, politizarea administraţiei publice, incompetenta, 
disprețul față de contribuabil”® se datorează exclusiv strategiilor PNL 
şi a partidelor care au sutinut guvernarea sa minoritară. 

populist anti-etatiste în acest caz, este cá toti aleşii (propuşi de) PDL — 
de la întâiul demnitar din stat la reprezentanţii din administraţia pu- 
blică locală, au rămas neputincioşi, în ciuda bunelor lor intenţii şi 
luptei lor, în fata acţiunii spoliatoare a sistemului, respectiv a tuturor 
celorlalte elite politice. 

E drept, în această complicată echilibristică logică, democrat- 
liberalii au beneficiat de avantajul semnificativ al unui punct fix. Este 
vorba despre posibilitatea de reificare a tuturor adversarilor politici şi 
auto-extragere din rândurile imundei clase politice, oferită de coali- 
zarea PNL-PSD-PC-PRM-UDMR cu prilejul suspendării din funcţie a 
preşedintelui. Acesta s-a constituit într-un prilej excelent de a proiecta 
o imagine unificatoare: toti cei care au votat pentru suspendarea 
preşedintelui au făcut-o pentru cá sunt corupți ori foşti comunişti şi 
securişti, dar şi de a clama extraordinarul situaţiei - posibila demitere 
ar reprezenta sfârşitul proiectului reformator al preşedintelui şi al PDL 
şi implicit ruina României. 

Încununarea acestei reuşite construcţii populiste a repre- 
zentat-o inventarea sintagmei celor ,,322” — exact autenticul ,,signifier 
gol”, i.e., elementul care conferă coerență întregului lant de echiva- 
lente, simbolizându-l în totalitatea sa”. Scopul ideii de ,,322” — atins 
în bună măsură — a fost anularea diferențelor dintre parlamentarii celor 
cinci partide pro-suspendare, anonimizarea şi re-identificarea lor drept 
simbolul răului suprem în democraţia românească. 


55 Gándim Altfel. Programul de guvernare al PDL în Sergiu Gherghina & Mihail 
Chiru, ed., Planuri şi promisiuni: Programele electorale ale partidelor la 
alegerile legislative naţionale (2008) şi europene (2009), (Cluj-Napoca: CA 
Publishing, 2010, 

56 Ernesto Laclau, „Populism...”, 44, trad. noastră, MC 

Este foarte limpede intenţia PDL de a prelungi la alegerile 
parlamentare starea de excepţie clamată cu succes în 2007, date fiind 
avantajele de necontestat ale unei astfel de strategii de mobilizare 
electorală. Nu numai retorica rămâne aceeaşi ci şi tema favorită este 
identică — pericolul eşuării reformelor şi al proliferării corupției: 


Lupta împotriva corupției este la un pas de a fi compromisă, prin 
crearea de noi forme de protecţie juridică a demnitarilor, care 
institutionalizeazá corupția cu legea in mână şi care folosesc puterea 
politică în mod discretionar pentru avantajul propriu şi al prietenilor 
politici." Mai mult decât atât, „[ulltimii doi ani de guvernare au 
expus în mod sistematic toate bolile publice, guvernarea PNL-PSD 
atingând cele mai înalte cote istorice ale abuzului, corupției şi 


ineficientei".^* 


Aşadar, cu un moment înainte ca totul să fie pierdut: „la un 
pas de...”, poporul are totuşi şansa de a îndrepta lucrurile, votând 
pentru democrat-liberali. 

Programul electoral al PDL conţine un ultimatum (retoric) 
adresat tuturor politicienilor, democrat-liberalii asumându-și din nou 
vocaţia de reformatori aflaţi mai presus de orice bănuială a unor 
practici oneroase: 


Clasa politică românească trebuie să aleagă: ori continuă să 
tolereze practicile corupției, ineficientei si injustitiel, caz în care vor 
expune România la sancțiuni din partea Comisiei Europene şi vor 
condamna România la sărăcie, nedreptate şi corupție, ori înțelege 
necesitatea şi urgenţa reformei interne şi declanşează un proces radical 
de curăţire şi limpezire. °° 


Apelul la autoritate — Comisia Europeană, dar mai ales spec- 
trul damnării eterne a poporului nu e menit atât să înfricoşeze celelate 


© Gándim Altfel, p. „sublinierea noastră, MC. 
$5 Ibidem, p. , sublinierea noastră, MC. 
© Ibidem, p. , sublinierea noastră, MC. 

partide cât ar trebui să transmită mesajul moralizator şi să convingă 
alegătorii că PDL este altfel — că partidul deține ţinuta morală şi voința 
politică de a salva România de la mizerie, injustitie şi corupţie. 

Nu este nicio noutate faptul că partidul prezidenţial favori- 
zează practica plebiscitará a „consultării voinței poporului” date fiind 
strategiile de comunicare adoptate pentru cele trei referendumuri 
câştigate (făcând abstracţie de componenta cvorum) între 2007 şi 
2009, incluzând aici şi referendumul de suspendare. În același context 
al acţiunilor pro-democratie directă se înscrie şi promisiunea reformei 
inițiativei legislative cetăţeneşti. Astfel PDL şi-a asumat ideea redu- 
cerii la 25 000 a numărului semnăturilor necesare, de la 100.000 
actualmente, ele putând să fie colectate din 5 judeţe, fata de un sfert 
dintre judeţele ţării plus municipiul Bucuresti, în prezent." 

Nici un actor politic nu va recunoaşte vreodată din proprie 
inițiativă utilizarea unor tehnici discursive populiste. PDL merge un 
pas mai departe în manifestul său electoral repudiind explicit 
populismul: „PD-L înţelege actul de guvernare ca o mare respon- 
sabilitate şi respinge improvizatiile populiste şi politicianiste”, dar şi 
acuzând „supralicitări[le] de natură populistă”” generate de guver- 
narea minoritară PNL şi de partidele ce au sustinut-o. 

Ceea ce este şi mai interesant este că programul înfierează pe 
larg acele practici ce aveau să fie recuperate de partid şi utilizate la un 
nivel amplu după noiembrie 2008: cumpărarea sprijinului parla- 
mentar’ ori politizarea administraţiei. Astfel partidul care promitea 
„limitarea numirilor politice, păstrând criteriile tehnocrate de anga- 
jare"? avea să devină principalul protagonist al scandalului conce- 
dierilor şi angajărilor partizane din agenţiile deconcertate. 


7 Gándim Altfel, p. 

7! Ibidem, p. , sublinierea noastră, MC. 

7? Treizeci si opt de parlamentari s-au alăturat PDL ori s-au înscris in nou 
infiüntatul partid pro-Băsescu, UNPR — multi dintre aceştia motivandu-si 
alegerea prin promisiunile pe care le-au primit de distribuire a unor fonduri 
guvernamentale către circumscripțiile lor. 

® Gándim Altfel, p. 

Mesajul antagonizării ireconciliabile a clasei politice ce 
opune PDL -— aflat de partea poporului în lupta pentru modernizarea 
României, restului politicienilor coalizati în jurul intereselor lor 
clientelare a fost re-transmis şi prin imnul oficial al campaniei pentru 
alegerile parlamentare, intitulat cum altfel decât: „Ei cu ei, noi cu 
voi”, De altfel acesta nu a fost decât un prim pas în promovarea prin 
mijloace de cultură populară a unei re-identificării colective ce avea în 
vedere mobilizarea unor categorii sociale, percepute în mod general ca 
depolitizate. Secţiunea următoare va detalia acest artificiu populist, 
evidențiind caracterul strategic, planificat al întregului demers. 


Manele şi OTV — cultură populară ca agent electoral 


Aşadar, una dintre tehnicile populiste inovative utilizate de 
PDL - în comparaţie cu Alianţa DA — este cea a recontextualizárii 
unor elemente de cultură populară considerate semne de inferioritate 
de cultura dominantă/ mainstream." În cazul de faţă este vorba despre 
genul muzical al manelelor, dar şi despre tabloida „Televiziune a 
Poporului” — OTV. 

Nu numai că imnul oficial de campanie „Ei cu ei, noi cu voi” 
a fost transformat în manea'€, dar PDL a beneficiat de sprijinul celor 
mai cunoscuţi solişti ai acestui gen prin producții similare în momen- 
tul suspendării lui Traian Băsescu” dar si la alegerile prezidenţiale din 


74 Nu în mod întâmplător unul dintre cei doi interpreti ai imnului (,,1Q Sapro”) a 
fost şi solistul imnului neoficial al campaniei Alianţei DA în 2004, „România 
trezeşte-te!” — scris în acelaşi registru de hip-hop anticorupţie. Chiar şi prin 
această consecvență a purtătorului de mesaj, PDL a dorit să transmită că este 
continuatorul de drept al intentiilor reformatoare ale Alianţei. 

75 Francisco Panizza, „Introduction”, 26. 

1% Melodie de Copilul de Aur, Rudy şi Artistu” — http://www.youtube.com/ watch? 
v=t8TgUENvP10 

7 Florin Baboi — „Băsescu e jucator/ dar e aproape de popor”: http://www. 
youtube. com/watch? v=NScsfgzdxP0&feature=related 

20097. În ultimul caz e vorba chiar de videoclipuri filmate, cu solişti 
si public îmbrăcaţi în gecile oficiale de campanie şi afişând postere 
electorale. Compact discuri cu respectivele melodii au fost distribuite 
de candidaţii partidului ca materiale electorale.” 

Declaraţia oficială de asumare a respectabilitätii acestui gen 
muzical a venit din partea preşedintelui şi tot într-o manieră populistă: 
„La 99% dintre români le plac cântecele romilor... le plac mane- 
lele.”%0. Acest tip de generalizare este denumit în literatura de specia- 
litate, „solidaritatea secretului murdar”*!. Astfel printr-un argument de 
tipul, «Cu toții gândim că... dar ne este ruşine să admitem», liderul 
populist este cel care schimbă regulile şi transformă, ceea ce discursul 
hegemonic condamnă drept apanajul oamenilor ne-educati, într-o 
componentă legitimă a agendei politice.” 

În acelaşi registru de re-semnificare culturală populistă se 
înscriu utilizarea ca vehicul electoral al postului Etno TV (specializat 
în muzică populară şi manele), dar şi participarea preşedintelui, ori a 
liderilor PDL în frunte cu primul-ministru, Emil Boc la emisiunile 
senzationaliste ale lui Dan Diaconescu la OTV. Fenomenul a fost 
interpretat ca o o politizare a culturii de mase şi o pierdere implicită a 
distanţei critice a acesteia în raport cu puterea." 


7$ Nicolae Guţă şi Roxana, Prinţesa Ardealului — „Băsescu preşedinte”: 
http://www.youtube.com/watch?v-UdzFOcgnYaQ respectiv, Florin Salam si 
Roxana, Prinţesa Ardealului, „Hai Băsescu la putere/ Scapá tara de lichele" — 
http://www.youtube.com/watch?v-gqRQf jzjrc&feature-related 

” Iosif Buble, http://pesurse.ro/2010/1/1 l/honorius-i-eba-fac-schimburi-de-cd-uri- 

cu-manele-.html 

Declaraţie disponibilă la: http://www.videonews.ro/action/viewvideo/37796/ 

Basescu-99-dintre-romani-apreciaza-manelele/ 

*! Francisco Panizza, Introduction, p. 27, trad. noastră, MC 

52 Idem 

5 Florin Poenaru, „O comedie a terorilor. (R)evolutie conservatoare” Protokoll, 
iunie 2010, disponibil la: http://protokoll.ro/text/o-comedie-a-terorilor.html 

Două analize excelente ale construcției duşmanului în ima- 
ginarul pedelist se datorează lui Alexandru Cistelecan®™ si Florin 
Poenaru. Primul autor evidenţiază contradicţiile interne ale „luptei 
împotriva mogulilor", i.e. dacă această campanie ar fi fost imple- 
mentată şi nu doar o temă populistă ea „i-ar fi îndepărtat automat atât 
aura de partid de dreapta... cât şi voturile electoratului său antico- 
munist: e vorba de un sprijin statal masiv acordat presei — adică, în 
termeni pedelisti, deficit bugetar, socialism”. 

Cel de al doilea autor vede anti-comunismul drept „punctul 
de sutură al întregului câmp ideologic şi discursiv populist” al PDL. 
Astfel, ca şi în cazul Alianţei D.A. comunismul joacă pentru demo- 
crat-liberali acelaşi rol de origine a tuturor problemelor din societate: 
„răul suprem, corupția totală care pre-determiná toti ceilalți duşmani şi 
care-i uneşte efectiv într-un lant al echivalentelor: politicieni-moguli- 
securiști.” *ć 


PSD — mai putin populism la stânga? 


Prin prisma populismului anti-etatist răspunsul la întrebarea 
din titlu ar fi cu siguranță da — PSD propunându-şi ca după alegerile 
din 2008 să corecteze „eşecul social” al guvernării de dreapta, în 
sensul unor redistribuiri către categoriile defavorizate? , şi deci în nici 
un caz un stat minimal. Tocmai în jurul acestei intenții se construieşte 
însă o retorică populistă distinctă fata de cele analizate până acum. 

Deşi în general campania din 2008 a fost marcată de oferte 
electorale desántate, lansate ca şi cum România şi-ar fi putut menţine 


5 Alex Cistelecan, „18 Brumar al lui Traian Băsescu”, Revista Cultura, 30 Martie 
2010, disponibil la:  http://revistacultura.ro/blog/2010/03/18-brumar-al-lui- 
traian-basescu/ 

55 Idem 

36 Florin Poenaru, „O comedie...” 

5 Programul politic de guvernare al Alianței PSD+PC 2008-2012. 10 
Angajamente pentru România, 12. 

acelaşi ritm de creştere economică de dinainte de declanşarea rece- 
siunii economice globale" — social-democratii au fost campionii 
absoluti ai promisiunilor. Aşadar, începând de la faimoasa primă de 
instalare pentru fiecare tânăr întors in tara în valoare de 20.000 de 
euro, trecând la creşterea retroactivá (din 1 octombrie 2008) a sala- 
riilor din învățământ cu 50%, la dublarea pensiilor pentru agricultori si 
granturi nerambursabile pentru tinerii fermieri, apoi la construirea de 
mii de kilometrii de autostradă, de grădiniţe ori baze sportive, cert este 
că nicio categorie socială nu a rămas ne-petitä. 

Cum toate subsidiile şi redistribuirile amintite pot fi realizate 
numai prin benevolenta PSD, împotriva instinctelor rapace ale restului 
clasei politice şi mai ales ale „dreptei”, cea mai potrivită încadrare a 
acestei retorici este categoria populismului paternalist?, in buna tra- 
ditie inaugurată de către Ion Iliescu o dată cu „democraţia originală” si 
continuată prin grija fata de „cele două Românii” a lui Adrian 
Năstase”. 

Nu este deci de mirare că programul electoral al Alianţei 
formată de PSD şi PC abundă în promisiuni de ameliorare a vieții 
oamenilor simpli: „Avem ambiția de a reface satul românesc şi de a-i 
reda demnitatea ţăranului român... Sá scoatem satul românesc din 
uitare”. Mai mult decât atât, nu este vorba numai de o majoritate 


5 Vezi asigurările PNL că salariul mediu va ajunge la 800 de euro in 2012 sau 
cele ale PDL, salariu mediu de 905 euro, PIB pe cap de locuitor la 62% din 
media UE. Pentru sinteză şi o analiză a celor mai importante promisiuni ale 
celor trei partide şi a posibilelor efecte pe care aplicarea lor le-ar fi putut avea 
asupra economiei vezi: Bogdan Asaftei, „Ce impact au promisiuni electorale 
electorale ale partidelor asupra economiei”, Money.ro, disponibil la: 
http://www.money.ro/temp-standard/ce-impact-au-promisiunile-electorale-ale- 
partidelor-asupra-economiei.html 

Pentru o analiză interesantă a acestei categorii doctrinare într-un cu totul alt 
context istoric vezi: John Harriss, „Populism. Tamil Style. Is it really a 
success?”, Working Paper Series, 01-15, (Londra, Development Studies 
Institute, London School of Economics, Noiembrie 2001). 

” Isabela Ietcu-Fairclough, „Populism and the Romanian...”, 38. 

°l Programul politic de guvernare, 22. 

umilă ci şi de una umilitá prin inechitate şi injustitii. Această situația 
precară a guvernatilor şi lipsa lor completă de apărare în fata arbitra- 
rului puterii politice sau al celei economice nu este nicăieri mai vizi- 
bilă decât în justiţie: 


Un om care merge într-o sală de tribunal se confruntă cu termene 
monstruoase, are nevoie de aliați puternici pentru a câştiga chiar şi o 
dispută banală şi se roagă să nu supere niciodată pe cineva dintre 
cei de sus, fiindcă riscă să fie strivit.” 


Patetismul imaginii sporeşte forța discursului şi capacitatea 
sa de a transmite mesajul esenţial — cu cât devine mai clar cât de 
neajutorat şi de slab este poporul, cu atât este mai bine constientizatá 
nevoia stringentă a unui paternalism luminat. 

Patria visatá de social-democrati nu este numai un loc al 
bunăstării generalizate de tipul ,,welfare-state” vestic, optzecist, (ale 
cărui coordonate sunt, de altfel, detaliate pe larg în cele patruzeci şi 
cinci de pagini de angajamente electorale) ci are şi un model preferat 
de evoluţie. Astfel, PSD îşi propune transforme fundamental 
România: ,,[s]imbolic vorbind, vom acţiona pentru a deveni «Spania 
Europei Centrale şi de Est», folosind fondurile comunitare...””. Dat 
fiind că retorica modernizării, a dezvoltării şi surmontării decalajelor 
fata de Occident nu-i tocmai noua, paralela aminteşte instantaneu de 
promisiunea interbelică a întemeierii „Belgiei Orientului”. 

Succesul PDL-ist în exploatarea dispretului şi neîncrederii 
colective față de Parlament — distribuit în rolul instituţiei celei mai 
corupte si bugetofage — nu a rămas fără urmări nici la PSD. Astfel, 
singura măsură de austeritate inclusă în oferta de guvernare a social- 
democraţii este promisiunea inghetarii salariilor şi pensiilor parla- 
mentarilor începând cu 1 ianuarie 2009, în virtutea ideii că: 


2s Ibidem, 30, sublinierea noastrá, MC. 
? Ibidem, 39. 

[v]iitorul Parlament are obligaţia să dea un exemplu de autostăpânire a 
propriilor sale cheltuieli în această perioadă de criză.” 


Duşmanul este reprezentat în imaginarul social democrat de 
„guvernarea de dreapta”, master signifier menit a include atât PNL cât 
şi PDL. Astfel, guvernarea de dreapta se face vinovată de polarizarea 
socială crescândă” dar şi de eşecul luptei anticorupţie: 


Preşedintele țării tratează Constituţia ca pe o hârtie de împachetat, iar 
marile dosare împotriva adversarilor politici devin politică de stat, sub 
eticheta de „reforme”. Victimele condamnate ale luptei anticorupţie 
sunt 126 de liceeni acuzați că au cumpărat un examen... este necesară 
abrogarea acelor prevederi introduse de puterea de dreapta care 
limitează rolul CSM şi subordonează procurorii puterii executive." 


Aşadar, din nou, oamenii simplii (cei „126 de liceeni”) sunt 
victimele abuzului de putere, folosiți pentru a masca absenţa rezulta- 
telor cruciadei împotriva marilor corupți. 

Deşi de pe poziţia ideologică auto-proclamată PSD ar fi putut 
folosi extensiv — spre deosebire de competitorii săi direcți, PDL şi 
PNL -— retorica populistă pe o temă extrem de atractivă: băncile, poli- 
ticile lor de creditare şi contribuția majoră la criza economică româ- 
neacă, această strategie a lipsit cu desăvârşire din arsenalul de campa- 
nie social-democrat.” Singurele referiri la bănci din oferta electorală 
privesc crearea unui fond de risc pentru IMM-uri, creşterea capita- 


^ Declaraţie a preşedintelui PSD, la aceea dată, Mircea Geoană: 


http://www.ziare.com/alegeri/alegeri-parlamentare-2008/geoana-cere- 
inghetarea-salariilor-si-pensiilor-parlamentarilor-495 194 

% Programul politic de guvernare, 12-13. 

°° Ibidem, 30-32 

” În absenţa unei astfel de poziționări a PSD, tot Traian Băsescu a fost primul care 
a încercat să exploateze tema. Vezi: Costi Rogozanu, „Retorica anti-bănci în 
sfârşit pe ecranele dumneavostră”, Voxpublica, (5 August 2010), disponibil la: 
http://voxpublica.realitatea.net/politica-societate/retorica-anti-banci-in-sfirsit- 
pe-ecranele-dumneavoastra-49956.html 

lizării Eximbank, respectiv transformarea CEC în bancă pentru IMM- 
98 
uri. 
Aşadar, deşi pregnant prin paternalismul său, populismul 


tităţii colective, tocmai din cauza absenței unei retoricii anti-sistem 
consistente şi a simbolurilor care să o poată face convingătoare. 


Concluzii 


Capitolul a introdus o nouă perspectivă în studiile despre 
populism din România investigând retoricile de acest gen utilizate de 
principalele trei formaţiuni de opoziţie la alegerile parlamentare din 
2004 şi 2008. Prezentarea şi interpretarea acestora s-a făcut printr-o 
grilă influenţată de principiile analizei critice de discurs (CDA). 

Dintre cele trei cazuri analizate, Democrat Liberalii (inclu- 
zându-l aici şi pe Traian Băsescu) sunt fără îndoială partidul care a 
folosit cel mai frecvent, dar şi cele mai variate mijloace populiste de 
articulare discursivă. Această constatare poate fi punctul cheie de start 
într-o analiză aprofundată a ascensiunii spectaculoase a partidului în 
ultimii ani, respectiv a descreşterii vizibile ulterioare. 

În schimb, populismul Alianţei Dreptate şi Adevăr s-a remar- 
cat în principal prin adoptarea unui discurs moralizator, antipolitic iar 
cel al PSD prin paternalism şi mult mai puţin printr-o vocaţie anti- 
establishment. Exemplele analizate au confirmat sistematic ipoteza 
inițială — aceea că tehnicile populiste au devenit mainstream în spațiul 
politic românesc. Această situaţie nu ar fi fost posibilă la două decenii 
de la răsturnarea regimului Ceauşescu, dacă fondul politicii româneşti 
nu ar fi fost caracterizat de o criză de reprezentare cronică, de foarte 
puţine cazuri de loialitate electorală semnificative şi de durată, şi de 
un deficit sistemic de legitimate. 


% Programul politic de guvernare, 20-21. 

Una dintre implicaţiile faptului că partidele centrale ale 
sistemului politic şi în special PDL, şi-au asumat discursul anti-sistem, 
sunt şi dispariţia din Parlament a Partidului România Mare, precum şi 
lipsa de succes a Partidului Noua Generaţie. De asemenea, ceea ce 
este paradoxal şi merită mai multă atenţie, este modul în care deşi 
încrederea în sistemul de partide s-a diminuat dramatic în mod 
constant — de mai bine de 10 ani nici un partid nou nu a reuşit să 
câştige reprezentare parlamentară. Din nou, succesul retoricilor 
populiste de re-configurare succesivă a antipatiilor electorale în jurul 
diverselor figuri de duşmani (comunistul, baronul local, mogulul etc.), 
au permis într-o anumită măsură actorilor din interiorul sistemului să 
menţină configuraţia politică existentă.” 

Pe de altă parte, proliferarea retoricii de acest tip şi succesele 
electorale repurtate în acest fel, pot fi interpretate indirect ca o dez- 
vrăjire sau o maturizare a cetățenilor ce întărzie să se producă. De 
aceea, o direcție semnificativă de studiu în viitor ar putea fi repre- 
zentată de încercarea de a aduce mai multe date cantitative în discuţie 
pentru a determina măsura în care electoratul începe să perceapă 
aceste tehnici discursive drept ceea ce sunt. 

O altă posibilă direcţie de studiu se referă la evaluarea mă- 
surii în care formațiunile politice româneşti corespund caracteristicilor 
organizaționale specifice ideal-tipului partidului populist: conducere 
centralizată, lider charismatic, lipsă de institutionalizare, etc. Această 
analiză instituțională poate produce o serie de explicaţii comple- 
mentare pentru variația tehnicilor retorice populiste observată în 
lucrarea de fata. 


” Este evident că aceasta nu poate fi decât o explicaţie parțială si că trebuie ţinut 
seama de mijloacele instituţionale utilizate de partide pentru conservarea mono- 
polului lor: de la pragul electoral ridicat, la modul în care s-a făcut modificarea 
formulei electorale. 

Rogozanu, Costi, „Retorica anti-bánci în sfârşit pe ecranele dumneavostră”, 
Voxpublica, (5 August 2010), disponibil la: http://voxpublica. realitatea. 
net/ politica-societate/retorica-anti-banci-in-sfirsit-pe-ecranele-dumnea 
voastra- 49956.html 


Mijloace populiste audio: 

Copilul de Aur, Rudy şi Artistu”, „Ei cu ei, noi cu voi” - 
http://www. youtube.com/watch?v=t8T gUENvP10 

Florin Baboi — „Băsescu e jucator/ dar e aproape de popor”: 
http://www. youtube.com/watch?v=NScsfgzdxP0&feature=related 

Nicolae Guta si Roxana, Printesa Ardealului — ,,Basescu presedinte”: http:// 
www. youtube.com/watch?v=UdzFOcgnYaQ respectiv, Florin Salam şi 
Roxana, Roxana, Prinţesa Ardealului, „Hai Basescu la putere/ Scapa tara 
de lichele" - http://www.youtube.com/ watch?v=gqRQf jzjrc&feature 
=related 

POPULISM ŞI NEOLIBERALISM ÎN 
DISCURSUL „MODERNIZĂRII STATULUI” 


Lucian Vesalon 


Introducere 


Discursul referitor la „modernizarea statului” reprezintă cea 
mai importantă iniţiativă recentă de a domina spaţiul ideologic şi 
arena politică din România, oferind prima alternativă majoră la dis- 
cursul „tranziției”. Problematica modernizării statului este elementul 
central în discursurile şi agenda prezidenţială în cele două mandate ale 
preşedintelui Traian Băsescu, fiind în mare măsură preluată în agenda 
politică a guvernelor din România, mai ales după anul 2008. „Moder- 
nizarea statului” este astfel ideea care a semnificat şi resemnificat 
principalele iniţiative politice şi tema dominantă a dezbaterilor publice 
din România ultimilor ani. 

În acest capitol propun o analiză a discursului „modernizării 
statului” din perspectiva teoriei discursului elaborată de Ernesto 
Laclau şi Chantal Mouffe, insistând asupra mecanismelor discursive 
implicate în construcția „modernizării statului” ca imperativ politic 
impus într-un context marcat de acute diviziuni ideologice. Ipoteza de 

la care pornesc este aceea că, prin discursul „modernizării statului”, a 
fost impusă o agendă politică particulară, ale cărei elemente centrale 
fac parte din nucleul doctrinei neoliberale si că impunerea acestei 
agende are o valoare mai profundă decât o simplă victorie politică. Iar 
strategia discursivă prin care agenda neoliberală este definită poate fi 
asimilată modelului discursiv-ideologic al populismului. 

Teoria discursului şi analiza de discurs se referă la o orientare 
teoretică şi metodologică specifică „turnurii lingvistice” din ştiinţele 
sociale. În cele ce urmează voi utiliza o versiune particulară a analizei 
de discurs, cea elaborată de Laclau şi Mouffe începând cu influenta lor 
lucrare Hegemony and Socialist Strategy (1985)'. Miza lucrării a fost 
aceea de a oferi o rearticulare a conceptului de hegemonie dintr-o 
perspectivă post-marxistá. Dar, dincolo de obiectivul imediat, teoria 
discursului astfel elaborată a oferit o nouă platformă teoretică pentru 
studiul unor fenomene precum naționalismul, rasismul, ecologismul 
sau neoliberalismul”. 

Ideea fundamentală în teoria discursului este aceea de a ana- 
liza cum semnificaţiile şi identitățile sociale sunt construite în con- 
texte sociale caracterizate de conflicte sau antagonisme. Teoria dis- 
cursului este rezultatul unei sinteze, adaptări şi extinderi a mai multor 
surse teoretice. Laclau şi Mouffe combină creativ moşternirea teo- 


Ulterior apariţiei acestei lucrări, Laclau şi Mouffe vor publica în mare măsură 
independent. Ernesto Laclau isi va concentra analizele pe clarificarea unor 
aspecte teoretice ale teoriei discursului sau pe analiza populismului — vezi New 
Reflections on the Revolution of Our Time (London and New York: Verso, 
1990) şi On Populist Reason (London and New York: Verso, 2005). Chantal 
Mouffe va elabora modelul „democraţiei radicale şi plurale”, ca o dezvoltare a 
modelului introdus în ultimul capitol din Hegemony and Socialist Strategy şi ca 
alternativă la „teoriile liberale” construite de către Rawls şi Habermas — vezi 
Chantal Mouffe, The Democratic Paradox (London: Verso, 2000). 

Vezi Discourse theory and political anaysis. Identities, hegemonies and social 
change, ed. David Howarth, Aletta J. Norval and Yannis Stavrakakis 
(Manchester: Manchester University Press, 2000); Jacob Torfing, New Theories 
of Discourse. Laclau, Mouffe and Zizek (Blackwell Publishers, 1999); David 
Howarth, Discourse (Buckingham, Philadelphia: Open University Press, 2000). 

retică a tradiției marxiste (în special Gramsci), lingvistica structurală 
(Saussure), psihanaliza (mai ales Lacan) şi filosofia continentală 
(Wittgenstein, Foucault sau Derrida), pentru a elabora o nouă teorie a 
hegemoniei. Perspectiva care rezultă astfel este adesea descrisă ca 
„post-marxistă”, expresie şi orientare uneori criticată chiar şi de către 
autori marxisti”. 

Teoria discursului elaborată de Laclau şi Mouffe include o 
abordare inovatoare a mecanismelor discursive implicate în formarea 
identitätilor politice. Ideea centrală este cea de a urmări cum identită- 
tile şi semnificaţiile acţiunilor sociale sunt construite discursiv in con- 
texte caracterizate de antagonisme sociale. Cei doi autori redefinesc o 
serie de concepte centrale in stiintele sociale si introduc termeni spe- 
cifici precum „articulare”, „logica echivalentei" sau „frontieră poli- 
tică”, pentru a indica faptul că puterea si anatagonismele sociale sunt 
constitutive pentru identitățile sociale”. 

O prezentare exhaustivă a teoriei discursului ar fi dincolo de 
scopul acestei lucrări. Pentru moment, voi include definiția conceptu- 
lui de discurs, urmând ca alte concepte să fie clarificate ulterior şi pe 
măsura utilizării lor în analiza discursului modernizării statului. 
Laclau şi Mouffe definesc deci conceptul de discurs astfel: „vom de- 
numi articulare orice practică ce stabileşte o relaţie între elemente, 
astfel încât identitatea acestora este modificată ca rezultat al practicii 
articulatorii. Totalitatea structurată rezultată din practica articulatorie 
o vom denumi discurs””. Această definiție implică deja că identitățile 
sociale şi semnificaţiile în general sunt construite printr-un proces de 
articulare, că nu există deci identități „date” sau „naturale” şi că 
semnificaţiile sunt întotdeauna relationale şi diferenţiale. Pe de altă 


3 Vezi Norman Geras, ,,Post-Marxism?”, New Left Review 163 (1987); Atilio A. 
Boron, „Embattled Legacy. ‘Post-Marxism’ and the Social and Political Theory 
of Karl Marx", Latin American Perspectives 113, 27, 4 (2000). 

Ernesto Laclau and Chantal Mouffe, Hegemony & Socialist Strategy: Towards a 
Radical Democratic Politics (London and New York: Verso, 1985); Mouffe, 
The Democratic Paradox. 

Laclau and Mouffe, Hegemony, 105. 

parte, definiţia clarifică faptul că discursurile sunt ,,totalitati structu- 
rate”, dar nu sisteme închise, şi de aceea identitățile vor fi „vulnerabile 
în raport cu elementele excluse în procesul formării acestora"*. Să ve- 
dem mai departe cum pot fi aplicate aceste idei la analiza discursului 
despre modernizarea statului în România. 

Prima secțiune prezintă dimensiunile discursului „moderni- 
zării statului”, prin raportare la elementele definitorii ale teoriilor mo- 
dernizării, urmată de o discuţie a componentelor care apropie acest 
discurs de ideologia neoliberală. Următoarele două secțiuni introduc 
cadrul conceptual de analiză a populismului ca discurs şi identifică 
elementele discursive specifice populismului în discursul „moderni- 
zării statului”. Secţiunea finală explică funcţia justificativá şi clarifică 
anumite consecinţe politice ale acestui discurs. 


„Modernizarea statului” ca teorie şi discurs 


Discursul modernizării statului prezintă un conglomerat de 
teme politice, economice, administrative şi chiar preocupări morale, 
cu valoare diferită din perspectiva amplorii măsurilor de reformă pe 
care le-ar presupune. Deşi nu există o expunere sistematică a progra- 
mului de modernizare a statului şi nici o clarificare a viziunii politice 
corespunzătoare, sunt disponibile numeroase discursuri oficiale ale 
preşedintelui Traian Băsescu, care enumeră priorităţi, enunță strategii 
de reformă sau definesc principii politice corespunzătoare acestui pro- 
gram. Aceste discursuri oficiale reiau frecvent, şi aproape indiferent 
de ocazie, imperativul modernizării statului şi schiteazá în funcție de 
context principalele reforme pe care acest imperativ le presupune. Am 
ales pentru sistematizarea argumentelor doar discursurile oficiale ale 
preşedintelui, pentru a evita ca spontaneitatea unor interviuri sau emi- 
siuni televizate să deturneze sensul afirmațiilor, să particularizeze 
excesiv contextul acestora sau să personalizeze excesiv anumite afirmații. 


 ]bid., 135; Laclau, New Reflections, 90-92. 

„Modernizarea statului” este definită ca un program de refor- 
me şi de transformări fundamentale ale mai multor instituţii ale sta- 
tului. Proiectul modernizării statului continuă astfel programul tranzi- 
tiei democratice, fiind prezentat ca soluția unei autentice şi profunde 
integrări europene. Ideea cuplării modernizării statului la integrarea 
europeană este reluată în formulări precum: „Modernizarea presupune 
transformarea apartenenţei formale la Uniunea Europeană, la acest 
spațiu al democraţiei, al statului de drept şi al bunăstării, într-o reali- 
tate concretă pentru fiecare român”. Dar modernizarea statului este în 
acelaşi timp caracterizată ca un proces de lungă durată, actualul pro- 
lect fiind etapa cea mai recentă a unui proces istoric mai amplu: 
„România a început să se modernizeze, a început să existe şi să se 
modernizeze începând cu 24 ianuarie 1859. Procesul de modernizare a 
fost unul dificil, dar el este un proces care nu se poate întrerupe nici- 
odată, şi astăzi, mai mult ca oricând, avem nevoie de continuarea pro- 
cesului de modernizare a statului român”*. 

Înainte de a discuta în detaliu tematica şi vocabularul moder- 
nizării statului, trebuie explicitate câteva din trăsăturile specifice para- 
digmei modernizării în analiza dezvoltării socio-economice şi în stu- 
diul comparat al sistemelor politice. Teoria modernizării este în primul 
rând cunoscută în studiile de dezvoltare, referindu-se la modelarea 
teoretică a condiţiilor care facilitează dezvoltarea socio-economică. 
Deşi în mare măsură abandonată în versiunea ei iniţială, teoria moder- 
nizării a avut meritul important de a formula o parte din problemele 
centrale ale studiilor de dezvoltare, iar prin reacţiile critice pe care le-a 
declanşat, a contribuit decisiv la dezvoltarea acestui domeniu. Pro- 


Discursul preşedintelui României, Traian Băsescu, la ceremonia de depunere a 
jurământului în faţa Camerelor reunite ale Parlamentului României (Palatul 
Parlamentului, 21 decembrie 2009) Website Preşedintele României, www. 
presidency.ro, accesat la 12 septembrie 2010. 

Comunicat de presă, (24 ianuarie 2009), REF: Discursul preşedintelui 
României, Traian Băsescu, la manifestările dedicate Zilei Unirii Principatelor 
Române, organizate la Iasi. Website Preşedintele României, www.presidency. 
ro, accesat la 9 septembrie 2010. 

blema fundamentală pe care o analizează teoria modernizării este cea 
a condiţiilor care asigură dezvoltarea socio-economică, mai ales în 
economiile subdezvoltate. Rostow, cel mai cunoscut reprezentant al 
acestui model teoretic, introduce ideea unor „stadii ale creşterii” şi 
dezvoltării economice, pe care societățile ,,traditionale” trebuie să le 
parcurgă, pentru a atinge nivelul de dezvoltare specific economiilor 
occidentale, respectiv stadiul societăţii „consumului de masă”. În 
acelaşi timp însă, Rostow insistă asupra faptului că dezvoltarea 
economică parcurge etapele unui proces mai amplu de modernizare, 
care modifică radical structura societăţilor traditionale". Nucleul 
teoriei rămâne totuşi cel economic, interesul principal fiind legat de 
condiţiile care facilitează creşterea economică, aşa cum este de pildă 
contribuţia decisivă a industrializării. Tipică pentru teoria moderni- 
zării rămâne convingerea că, o dată asigurate condiţiile care facilitează 
creşterea economică (derivate din ceea ce Rostow numeşte stadiul 
„decolării”), aceasta devine „normală şi relativ automată”! 

În ştiinţele politice, teoria modernizării explică transformările 
socio-politice care survin pe parcursul tranziției de la societăți „pre- 
moderne” sau ,,traditionale” la societăţi moderne, procesele de moder- 
nizare fiind analizate în general din perspectivă funcționalistă şi 
comparativistă. Această teorie se dezvoltă cu precădere în anii 1950 — 
1960 şi oferă contribuţii importante în domeniul sistemelor politice 
comparate. Cei mai cunoscuţi reprezentanți ai aceste poziţii teoretice 
sunt Gabriel Almond, David Apter sau David McClelland" si, mai 


? Vezi Walt Rostow, The Stages of Economic Growth. A Non-Communist 
Manifesto. (3rd edition. Cambridge University Press, 1990). 

10 Walt Rostow, „The take-off into self-sustained growth", in The Economics of 
Underdevelopment, ed. Amar N. Agarwala and S.P. Singh (New York: Oxford 
University Press, 1963). 

m Rostow, ,, The take-off’, 157. 

12 Unele din cele mai reprezentative lucrări penru teoria modernizării sunt David 
Apter, The Politics of Modernization. (Chicago: University of Chicago Press, 
1965) şi David McClelland, The Achieving Society (Princeton: D. Van Nostrand 
Co. Inc., 1961). 

recent, Francis Fukuyama şi Samuel Huntington". Astfel, este ela- 
borat un cadru teoretic cu funcţie euristică şi care permite sistemati- 
zarea datelor empirice nu doar despre societăţile tradiţionale, non- 
occidentale, ci şi despre societățile moderne occidentale. Abordarea 
dominantă în aceste analize era de tip functionalist. Programul stiinti- 
fic care stătea la baza acestei teorii era de inspiraţie neopozitivistá, cu 
insistența cunoscută asupra cercetării empirice şi a unei separatii cât 
mai riguroase între „fapte” şi „valori”. Aparent, teoria modernizării 
căuta deci să ofere un program de cercetare empirică în domeniul sis- 
temelor politice comparate, fără a implica explicit ideea valorizării 
negative a diferenţelor dintre societățile tradiționale şi cele moderne *. 
Dar, perspectiva funcționalistă şi comparativistă asupra sistemelor 
politice pe care aceşti autori o propun include totuşi o viziune teleolo- 
gică asupra schimbării social-politice întemeiată pe credinţa in supe- 
rioritatea modelului politic occidental. Aşa încât, analiza proceselor de 
modernizare survenite în societăţile tradiționale urmăreşte un model 
evolutiv, de la sisteme caracterizate de sincretism funcţional, către 
sistemele complexe şi diferenţiate funcțional specifice societăților mo- 
derne'5. Desigur, complexitatea funcțională a sistemelor politice era 
măsurată tocmai prin raportarea la caracteristici ale modelului politic 
occidental, precum separatia puterilor în stat şi raționalitatea 
instrumentală’. 

Urmărind logica intrinsecă teoriei modernizării, obținem un 
set de reprezentări bipolare despre societățile tradiționale şi cele mo- 


B Vezi Francis Fukuyama, The End of History and the Last Man (New York: Free 
Press, 2006) şi Samuel Huntington, 7he Clash of Civilizations and the 
Remaking of World Order (New York: Touchstone, 1996). Acesti autori nu 
reprezintá propriu-zis teoria modernizári, dar limbajul si problematizarea 
specifice acestor lucrári recomandá asocierea cu aceastá teorie. 

^ Gabriel Almond, „Introduction”, in The Politics of Developing Areas, ed. 
Gabriel A. Almond and James S. Coleman (Princeton, N.J.: Princeton 
University Press, 1960), 11, 19. 

15 Almond, „Introduction”, 16; Apter, The Politics of Modernization, 3, 67. 

16 Almond, „Introduction”, 17. 

derne. Astfel, societăţile tradiționale sunt caracterizate de structuri po- 
litice „ne-specializate” şi „intermitente”, de modele de socializare „di- 
fuze” şi, în general, de aranjamente politice „primitive”. Prin contrast, 
sistemele politice occidentale sunt „complexe”, „mature” şi regle- 
mentate prin principii ,,rationale” şi „universale”!”, iar societátile occi- 
dentale pot fi caracterizate prin categorii precum ,,profesionalizare, 
abilități, tehnologie, raționalitate şi funcţionalitate — tot! termeni pe 
care îi asociem societăţilor moderne”. Această logică bi-polară ia 
uneori forme extreme, aşa cum se întâmplă în afirmaţia lui Almond, 
după care a încerca să compari sistemele politice occidentale şi non- 
occidentale în termeni structurali este ca şi cum „ai compara o amoebă 
şi un mamifer în termeni strict structurali”!?. Construind argumente 
bazate pe astfel de reprezentări bipolare, teoreticienii modernizării 
consideră că în societăţile tradiţionale domină deciziile arbitrare, în 
timp ce societățile moderne sunt singurele în care libertatea indivi- 
duală este posibilă”, tocmai pentru că există instituţii specializate care 
protejează libertăţile şi datorită prevalentei unor „atitudini care afirmă 
personalitatea, autonomia culturală şi independenţa politică”?! 

Teoria modernizării este subiectul a numeroase critici, de la 
argumente strict economice, la critici mai ample, referitoare la presu- 
poziţiile ideologice inerente teoriei. În ampla literatură care înregis- 
trează aceste reacţii critice, un prim aspect contestat este dimensiunea 
„etnocentrică” (sau „occidentală”) a teoriei modernizării. Aceasta se 
referă la faptul cá teoria modernizării, în ciuda pretențiilor de neutra- 
litate axiologică, reflectă preferințele, valorile şi normele politice 
specifice lumii occidentale. În paralel, discuţia despre modernizare 
oferă o imagine mult prea schematică şi reductionistá a societăților 
tradiționale, inclusiv a modului în care acestea se raportează la ,,mo- 


17 Ibid., 11, 21, 24, 29, 63. 

15 Apter, The Politics of Modernization, 60. 

1% Almond, Introduction”, 13. 

* Thid., 53. 

a Apter, The Politics of Modernization, 60, 63. 

dernitate"?. Mai mult, această teorie contribuie la justificarea intere- 


selor politice şi la impunerea intereselor economice ale statelor occi- 
dentale în țările subdezvoltate. La limită, teoria modernizării ar oferi 
atunci repere pentru legitimarea (neo)colonialismului şi hegemoniei 
occidentale la nivel global”. De aceea, mai multe voci recomandă 
chiar abandonarea vocabularului specific acestei teorii şi, mai ales, a 
categoriilor precum „modernizare”, „dezvoltare”, „progres” si alti ter- 
meni presupus universali, dar care reflectă în fapt supremaţia politică, 
economică şi culturală a statelor occidentale”. Ideea formulată de 
Escobar, un reprezentant al teoriei post-dezvoltării, conform căreia 
»[dezvoltarea] a creat un aparat extrem de eficient pentru a produce 
cunoaştere despre şi a exercita putere asupra Lumii a Treia”, este re- 
luată tot mai insistent în ultima perioadă. 

Din perspectiva economiei politice, autorii afiliati teoriei de- 
pendentei afirmă că „înapoierea” mult discutată in teoria modernizării 
nu este „condiția naturală” a țărilor sărace, ci tocmai rezultatul inter- 
ventiei şi transformărilor socio-economice impuse de statele dezvol- 
tate economic ^^. Alti critici remarcă faptul că teoria modernizării pune 


9999 


2 Roxanne L. Euben, „Mapping Modernities, „Islamic” and ,, Western”, in 
Border Crossings. Toward a Comparative Political Theory, ed. Fred R. 
Dallmayr (Lanham, Boulder, New York, Oxford: Lexigton Books, 1999). 

2 Gustavo Esteva, , Development”, in The Development Dictionary. A Guide to 
Knowledge as Power, ed. Wolfgang Sachs (London and New York: Zed Books, 1992). 

# Vezi Esteva, “Development”. Discutând premisele politicilor de dezvoltare 
internaţională din ultimele decenii, Escobar concluzionează că „dezvoltarea a 
fost — şi în mare parte continuă să fie — o abordare de sus în jos, etnocentrică şi 
tehnocratică, tratând oamenii şi culturile ca nişte concepte abstracte, date 
statistice de mutat în sus sau în jos în tabelul „progresului”” (Encountering 
Development. The Making and Unmaking of the Third World (Princeton: 
Princeton University Press, 1995), 44). 

* Escobar, Encountering Development, 9. 

% Vezi Gunder A. Frank, Latin America: Underdevelopment or Revolution (New 
York and London: Monthly Review Press, 1969); Gunder A. Frank, „The 
Development of Underdevelopment", in Promise of Development, ed. Peter F. 
Klaren and Thomas J. Bossert (Boulder: Westview Press, 1986); Samuel J. 
Valenzuela and Arturo Valenzuela. ,,Modernization and Dependency: 

un accent prea mare pe stabilitate politică şi eficiență economică, 
adesea în dauna democraţiei: „teoria stadiilor modernizării se poate 
acomoda cu orice formă de autoritarianism”, iar modernizarea riscă, în 
această perspectivă, să devină o formă de „inginerie socială exercitată 
de sus în jos şi o operaţiune de stabilizare politică, mai degrabă decât 
de democratizare”. În fine, din lunga serie a argumentelor critice, pu- 
tem retine şi observaţii ceva mai particulare, cum ar fi critica priori- 
tátii acordată industrializării şi dezvoltării urbane în raport cu sectorul 
agricol şi dezvoltarea rurală”. 

Chiar dacă perioada de glorie a teoriei modernizării a fost cea 
a anilor 1960, o parte a principiilor pe care aceste teorii se bazau a 
rezistat criticilor, astfel încât un idiom sau „discurs al modernizării” 
este încă prezent deopotrivă în ştiinţele sociale” şi în spaţiul public. 
Într-adevăr, există autori importanţi care continuă anumite elemente 
din programul teoriilor modernizării, în ciuda poziționării adesea cri- 
tice şi a conştientizării limitelor acestora. Astfel, deşi notează carac- 
terul „etnocentric” al teoriei modernizării, Fukuyama dezvoltă prin- 
cipiul teleologic şi limbajul inerent teoriei modernizării, prin princi- 
piul evoluţiei societăților către modelul democraţiei liberale, model 
care ar marca „sfârşitul istoriei”. Iar un alt autor controversat, 
precum Huntington, deşi critică modelul liniar al dinamicii socio- 


Alternative perspectives in the Study of Latin American Development”, in 
Dependency and Underdevelopment, ed. Mitchell A. Seligson and John T. 
Passé-Smith (Boulder: Lynne Rienner, 1998); Theotonio Dos Santos, „The 
Structure of Dependence", in Dependency and Underdevelopment, ed. Mitchell 
A. Seligson and John T. Passé-Smith (Boulder: Lynne Rienner, 1998). 

7 Jan N. Pieterse, Development Theory. Deconstructions / Reconstructions 
(London, Thousand Oaks, New Delhi: Sage Publications, 2001), 23. 

% Steven Langdon, Global Poverty, Democracy and North-South Change 
(Toronto: Garamond Press, 1999), 45-47. 

? Wolfgang Knóbl, „Theories That Won't Pass Away: The Never-ending Story of 
Modernization Theory", in Handbook of Historical Sociology, ed. Gerard 
Delanty and Engin F. Isin (London: Sage, 2003), 105. 

* Fukuyama, The End of History, 69. 

politice elaborat în teoria modernizării, reia totuşi în mare măsură 
vocabularul dihotomic si universalist specific acestor teorii”. 

Poate fi deci notat că, pe lângă teoria modernizării, putem 
vorbi despre un discurs al modernizării, care produce ecouri şi în afara 
spaţiului academic, impunând un limbaj şi o problematică distincte. 
De aceea, termenul de „discurs al modernizării” poate fi utilizat pentru 
a desemna teorii, instituţii şi practici politice? care operează cu repre- 
zentări bi-polare şi propun modele ale tranziţiei de la societăţi tradi- 
tionale sau subdezvoltate la societăți moderne sau dezvoltate, con- 
form credinţei în superioritatea şi inevitabilitatea modernizării. Trăsă- 
turile generale ale modernizárii ca discurs sunt astfel dimensiunea 
teleologică, limbajul dihotomic şi caracterul etnocentric. Aceste trăsă- 
turi sunt, aşa cum am văzut, şi cele mai criticate aspecte ale discur- 
sului modernizării. 

Revenind la discursul „modernizării statului” din România, 
putem deja nota că, într-un anumit sens, utilizarea termenului de ,,mo- 
dernizare” pentru setul de reforme instituționale susţinute de actuala 
administraţie prezidenţială ascunde un abuz terminologic. Proiectul de 
„modernizare a statului” nu are nimic în comun cu procesele de mo- 
dernizare la care se referă teoria modernizării, tocmai pentru că 
România nu este nici o societate tradițională sau pre-modernă, nici o 
economie subdezvoltată. În sens strict, nu se poate vorbi despre mo- 
dernizare într-un stat în care există atât democraţie liberală, cât şi eco- 
nomie de piață. Pe de altă parte însă, discursul „modernizării statului” 
prezintă importante similarități cu idiomul specific teoriei şi dis- 
cursului modernizării în general. Aceste similarități trebuie explicitate, 
pentru a putea mai apoi înţelege premisele ideologice şi consecinţele 
politice ale discursului „modernizării statului”. 

Discursul „modernizării statului” din România are în primul 
rând în comun cu teoria şi discursul modernizării dimensiunea evolu- 


3! Huntington, The Clash of Civilizations, 88-95. 

? Faptul că instituţiile sunt incluse in categoria discursurilor nu trebuie să 
deruteze; aceasta este o idee obişnuită în teoria discursului, instituţiile fiind 
considerate „discursuri sedimentate” (Howarth, Discourse, 120). 

tionistá şi teleologică. Astfel, modernizarea este definită ca un proces 
de transformare a societăţii, respectiv statului, de la un stadiu inferior 
la unul superior, prin intervenția benefică a unui actor încărcat cu o 
misiune istorică specială. Aşa cum am văzut, specifică ideologiei mo- 
dernizării îi este, în al doilea rând, construirea de reprezentări bipolare 
ale realităţii: inferior/superior, înapoiat/avansat, subdezvoltat/dezvol- 
tat, traditional/modern, Est/Vest etc. Aceste două elemente — un sistem 
de reprezentări bipolare şi o viziune teleologică a schimbării social- 
politice — sunt aşadar specifice discursului modernizării. Definirea sis- 
temului politic din România ca fiind involuat, ineficient, corupt şi 
opus organizării politice moderne din Europa occidentală este una din 
reprezentările frecvente în discursul modernizării statului. Poate larg 
acceptată de opinia publică, această reprezentare bipolară este totuşi 
problematică, pentru că reduce complexitatea ambilor termeni impli- 
cati prin echivalarea lor cu o serie de semnificaţii bipolare. Mai întâi, 
apare astfel o simplificare paradoxal mai accentuată a sistemelor poli- 
tice occidentale. În Europa occidentală nu există un unic model al de- 
mocratiei, nu există un unic model constitutional, la fel cum nu există 
nici un nivel uniform de bunăstare. Apoi, sistemele politice europene 
sunt la rândul lor în schimbare, astfel încât, construirea unui discurs 
teleologic, care include modelul european ca ţintă a modernizării 
statului, şterge practic atât diversitatea, cât şi dinamica acestora. 

Dar proiecția modelului european ca finalitate a modernizării 
poate fi mai bine înţeleasă ca strategie de impunere a modernizării sta- 
tului în calitate de discurs dominant în societate. Ca discurs dominant, 
„modernizarea statului” defineşte majoritatea problemelor incluse în 
agenda politică şi majoritatea temelor dezbătute în spaţiul public. De 
aceea, este poate mai puţin important cá referintele la modelul euro- 
pean rămân contradictorii, sau că o mare parte din elementele pro- 
iectului de modernizare se situează in contrasensul tendinţelor siste- 
melor politice europene. Aici, pot fi menționate reforma sistemului 
electoral (cu deplasarea către sistemul de electoral majoritar, în con- 
ditiile în care în Europa occidentală reprezentarea proporțională este 
preferată de majoritatea statelor), preferința pentru parlament unica- 

meral (statele de dimensiuni medii şi mari din UE având parlamente 
bicamerale) sau sustinerea cotei unice de impozitare (impotriva unei 
clare optiuni in cele mai multe state ale UE pentru impozitul progre- 
siv). Privind acestea şi alte probleme similare, devine evident cá refe- 
rirea la modelul sau standardele europene este în cel mai bun caz 
selectivă, fiind mai degrabă o strategie discursivă de legitimare a pro- 
iectului de modernizare a statului român într-o formulă doctrinară par- 
ticulară. Să vedem acum care sunt, mai concret, elementele incluse în 
discursul modernizării statului. 

Conform deci imperativului modernizării, sistemul politic 
actual trebuie radical modificat pentru a reproduce fie un aşa-numit 
„model european”, fie reperele modernizării politice în general. Di- 
mensiunea teleologică a modernizării statului presupune ca un actor 
politic (preşedintele sau un partid politic) să îşi asume sarcina de a 
interveni şi acţiona sistematic pentru realizarea modelului propus. Dar, 
în acest fel, apare riscul ca orice intervenţie în societate, oricât de radi- 
cală şi oricât de dependentă de o viziune ideologică particulară, să fie 
justificată tocmai prin înscrierea ei în logica progresului către moder- 
nizare. La limită, există deci riscul ca iniţiative politice care reflectă 
interesele sau preferinţele ideologice ale unui anumit grup din socie- 
tate, să fie semnificate ca transformări necesare în vederea moderni- 
zării statului. 

În majoritatea discursurilor prezidenţiale care vehiculează 
ideea modernizării statului, apar enumerári, mai mult sau mai putin 
complete, ale elementelor modernizării statului, de la „parlamentul 
unicameral şi reducerea numărului de parlamentari”, „noua lege a edu- 
catiei" şi reforma „sistemul[ui] de sănătate”, până la „modernizarea şi 
mica industrializare a satului””. Există mai multe astfel de enumerări 
şi mai puţin o expunere sistematică a programului modernizării sta- 


3 Discursul preşedintelui României, Traian Băsescu, la ceremonia de depunere a 
jurământului de învestitură în funcţie a membrilor Guvernului României (23 
decembrie 2009). Website Preşedintele României, www.presidency.ro, accesat 
la 12 septembrie 2010. 

tului. Parcurgând mai multe dintre discursurile relevante pentru acest 
program, se desprind câteva elemente fundamentale. 

O primă direcţie a proiectului de modernizare a statului este 
reforma constituţiei şi a sistemului politic, pornind de la convingerea 
că „modernizarea statului ... nu poate veni decât din modernizarea pro- 
priei Constituţii”. Inclusă în modificarea Constituţiei este restructu- 
rarea parlamentului, cu adoptarea unicameralismului şi reducerea nu- 
mărului de parlamentari. Este sugestivă aici translatarea argumentării 
din sfera dezbaterilor despre forma de guvernământ către reducerea 
costurilor decizionale: „decizia în Parlament s-ar lua mult mai uşor, 
iar Parlamentul ar deveni mult mai eficient. În acelaşi timp, cheltu- 
ielile de funcționare a statului s-ar reduce in mod rezonabil"?. În mod 
similar, modificarea constituţiei nu e asumată ca proiect circumscris 
politic şi ideologic, ci ca etapă necesară către modernizare. Reforma 
sistemului electoral este de asemenea inclusă în logica modernizării, 
în ciuda deplasării către norme electorale mai puţin frecvente şi, ori- 
cum, subiect de dezbatere în Europa: „românii au câteva certitudini 
care înseamnă tot atâţia paşi în modernizarea României: ... Românii 
nu mai votează liste, votează oameni pentru Parlamentul României”. 
Modificarea constituţiei, reforma parlamentului şi a sistemului electo- 
ral sunt justificate prin acelaşi apel la imperativul modernizării statului 
şi nu în contextul real al preferințelor ideologice pentru o anumită 
formă de guvernământ (republică prezidenţială) sau pentru o anumită 
organizare a puterii legislative (parlament unicameral). Oricum, cultul 
eficienţei, în dauna preferintei pentru adâncirea democraţiei, nu este 


# Comunicat de presă (5 iunie 2008), REF: Participare la şedinţa de constituire a 
Comisiei de Analiză a Regimului Politic şi Constituţional Românesc. Website 
Preşedintele României, www.presidency.ro, accesat la 9 septembrie 2010. 

# Declaraţie de presă a preşedintelui României, Traian Băsescu (Palatul Cotro- 
ceni, 24 septembrie 2009), Website Preşedintele României, www.presidency. 
ro, accesat la 12 septembrie 2010. 

* Mesajul preşedintelui României, Traian Băsescu, în fata Camerelor reunite ale 
Parlamentului (15 septembrie 2009). Website Preşedintele României, www. 
presidency. ro, accesat la 11 septembrie 2010. 

nici el neutru ideologic, fiind specific in primul rând doctrinei 
neoliberale. 

O a doua direcţie în discursul modernizării este principiul 
subsidiaritätii sau „modernizarea statului prin descentralizare”. Des- 
centralizarea este cuplată la retorica democratizării proceselor decizio- 
nale: „Obiectivul oricărui Guvern al României trebuie să fie moder- 
nizarea statului, astfel încât o cât mai mare parte din populaţie să fie 
antrenată în actul decizional”*5, sau: „Modernizarea statului nu în- 
seamnă neapărat să inventăm instituții, ci, pe fond, înseamnă dimi- 
nuarea controlului central asupra vieţii de zi cu zi a comunităţilor şi 
creşterea deciziei la nivelul comunităţilor ”*’. Apelul la descentralizare 
este, desigur, discutabil dacă, aşa cum vom vedea mai departe, riscă să 
fie urmat de o diminuare a responsabilitatii sociale a statului si de pre- 
luarea de către comunităţile locale a unor servicii publice cu bugete tot 
mai restrânse. Limbajul democrației participative (implicat în principiul 
subsidiaritatii) riscă aici să justifice mai degrabă proiectul neoliberal de 
retragere a statului din societate, decât să promoveze un autentic model 
democratic participativ. Şi nu întâmplător, cele mai frecvente referințe în 
legătură cu descentralizarea sunt tocmai la educaţie şi sănătate, domenii 
predilecte de reforme neoliberale în ultimele trei decenii. 


Modernizarea statului si proiectul neoliberal 


Am menţionat deja faptul că mai multe din elementele 
discursului referitor la modernizarea statului corespund unei agende 


37 Comunicat de presă (13 octombrie 2006). REF: Preşedintele României, Traian 
Băsescu, s-a întâlnit astăzi, 13 octombrie a.c., cu prilejul manifestărilor dedicate 
Zilelor Oraşului Oradea, cu reprezentanţii administraţiei locale. Website 

ad Preşedintele României, www.presidency.ro, accesat la 9 septembrie 2010 
Ibid. 

# Discursul preşedintelui României, Traian Băsescu, la întâlnirea cu edilii din 
Oradea (Oradea, 13 octombrie 2006). Website Preşedintele României, 
www.presidency.ro, accesat la 12 septembrie 2010. 

politico-economice specifice neoliberalismului. Promovarea unei 
agende neoliberale are o valoare mai profundă decât o simplă victorie 
politică, mai importantă fiind impunerea unui discurs dominant şi a 
unui „orizont dominant de acţiune”. Desigur, această constatare se ba- 
zează pe reformulările mai recente ale conceptului gramscian de hege- 
monie în teoria discursului, cu precădere pe ideea că, de fapt, capa- 
citatea de a impune un limbaj sau discurs dominant este o condiţie a 
impunerii unei agende politice particulare şi reflectă relațiile de putere 
din societate“. 

Pentru a risipi eventualele confuzii legate de semnificaţia ter- 
menului, neoliberalismul se referă la acea doctrină economico-politică 
centrată pe imperativul pieţei libere şi pe modelarea tuturor relațiilor 
sociale conform principiilor acesteia, deopotrivă la nivel naţional şi 
global. Unii autori cred, de aceea, cá neoliberalismul nu este doar un 
model economic, ci aduce cu sine şi o „ordine socială distinctă””.. 
Principiile neoliberalismului pot fi analizate fie pornind de la teoreti- 
cieni reprezentativi precum Hayek sau Friedman, fie de la platforme 
doctrinare precum „consensul de la Washington”. Neoliberalismul 
include deci principii precum: credinţa în eficienţa şi auto-reglemen- 
tarea pieţei libere, liberalizarea economică, dereglementarea, cultul 
eficienţei, privatizarea (dezirabil a tuturor) resurselor şi serviciilor, 
dezarticularea statului bunăstării (în general, critica mecanismelor de 
tip redistributiv), creşterea economică văzută ca imperativ absolut al 
dezvoltării socio-economice, restrângerea progresivă a rolului statului 
sau reducerea nivelului taxelor şi politici fiscale austere”. 


? Laclau and Mouffe, Hegemony; vezi si Steven Lukes, Power: A Radical View 
(London: Macmillan, 1974). 

4l Gérard Duménil and Dominique Lévy, „The Neoliberal (Counter-)Revolution", 
in Neoliberalism. A Critical Reader, ed. Alfredo Saad-Filho and Deborah 
Johnston (London: Pluto Press, 2005), 9. 

? David Harvey, A Brief History of Neoliberalism (Oxford: Oxford University 
Press, 2005); David Harvey, Spaces of Global Capitalism (London: Verso, 
2006); Alfredo Saad-Filho and Deborah Johnston, „Introduction”, in 
Neoliberalism. A Critical Reader, ed. Alfredo Saad-Filho and Deborah Johnston 

Ca ideologie şi program economic, neoliberalismul a avut o 
influență remarcabilă în ultimele două decenii, atât în Europa şi 
America de Nord, cât si în țările în curs de dezvoltare. În statele dez- 
voltate, neoliberalismul a fost inițial promovat prin politicile econo- 
mice şi sociale ale administraţiei Reagan în S.U.A. şi Thatcher în 
Marea Britanie. A marcat mai apoi profund politicile de dezvoltare 
economică ale ţărilor în curs de dezvoltare şi a modelat în mare mă- 
sură programul de reformare a economiilor fost socialiste. Cunoscuta 
strategie a „terapiei de soc" (Jeffrey Sachs), ca model al tranziţiei la 
economia de piață în spațiul post-comunist, este o ilustrare aproape 
perfectă a ideologiei neoliberale”. Implicarea neoliberalismului în po- 
liticile de dezvoltare economică din statele post-coloniale şi în tran- 
zitiile post-comuniste a făcut mai clară contribuţia statului la imple- 
mentarea principiilor neoliberale şi ideea că „trăsătura distinctivă a 
neoliberalismului este utilizarea sistematică a puterii statului pentru a 
impune imperativele pieței (financiare)... 

Un element fundamental al neoliberalismului îl reprezintă 
regândirea radicală a ideii de solidaritate socială şi, în general, încer- 
carea de dezarticulare a mecanismelor de tip redistributiv specifice 
statului bunăstării. Istoria şi rezultatele reformelor neoliberale ale sta- 
tului bunăstării în Europa occidentală şi America de Nord sunt deja 


(London: Pluto Press, 2005); Ronaldo Munck, „Neoliberalism and Politics, and 
the Politics of Neoliberalism", in Neoliberalism. A Critical Reader, ed. Alfredo 
Saad-Filho and Deborah Johnston (London: Pluto Press, 2005); Gérard Duménil 
and Dominique Lévy, „The Neoliberal (Counter-)Revolution", in Neoliberalism. 
A Critical Reader, ed. Alfredo Saad-Filho and Deborah Johnston (London: 
Pluto Press, 2005) Anwar Shaikh, „The Economic Mythology of 
Neoliberalism", in Neoliberalism. A Critical Reader, ed. Alfredo Saad-Filho 
and Deborah Johnston (London: Pluto Press, 2005); Alan Thomas, “Meanings 
and views of development", in Poverty and Development into the 21st Century, 
ed. Tim Allen and Alan Thomas (Oxford: Oxford University Press, 2000). 

? Vezi Harvey, A Brief History of Neoliberalism şi Grzegorz W. Kolodko, From 
Shock to Therapy. The Political Economy of Postsocialist Transformation (New 
York: Oxford University Press, 2000). 

4 Alfredo Saad-Filho and Deborah Johnston, , Introduction”, 3. 

bine documentate“, constituind un subiect de acut interes nu doar în 
spaţiul academic, ci şi în dezbaterile publice. În discursul modernizării 
statului din România, critica neoliberală a statului bunăstării apare în 
formule precum „sectorul public a crescut excesiv şi a devenit o 
povară” sau „în perioada ultimilor ani a fost crescută dependența de 
stat". Argumentul economic oferit pentru restrângerea politicilor 
asistentiale este definitoriu pentru această poziţie doctrinară — ,,... 
cheltuielile sociale, pensii şi asistență socială, fără a lua în calcul 
sănătatea sau educaţia, au crescut şi ele ajungând la 10,5 la sută din 
PIB în 2008. Numărul persoanelor asistate de stat sub diferite forme a 
crescut până la 11 milioane în 2008” — argument reluat mai târziu la 
fel de insistent: „În România s-a mers prea departe. 11 milioane de 
români sunt asistați, într-o formă sau alta, direct sau indirect”, 
Strategia discursivă implicată în critica statului bunăstării 
este tipică retoricii neoliberale. Imperativul asistenței sociale nu este 
criticat direct, ci prin invocarea fie a nevoii reducerii „poverii buge- 
tare”, aşa cum a văzut mai sus, fie invocând anomaliile si inechitätile 
inerente acestui sistem. Translatarea argumentului din sfera opti- 
mizării asistenţei sociale către proiectul statului minimal este vizibilă 
în următorul discurs: „Din păcate, actualele politici sociale nu tintesc 
suficient de riguros grupurile aflate în nevoie. Avem nevoie de o 


4 Jörg Huffschmid (ed.), Economic Policy for a Social Europe. A Critique of Neo- 
liberalism and Proposals for Alternatives (Palgrave Macmillan, 2005); Martin 
Seeleib-Kaiser (ed.), Welfare State Transformations. Comparative Perspectives 
(Palgrave Macmillan, 2008); Jane Lewis and Rebecca Surender (eds.), Welfare 
State Change. Towards a Third Way? (Oxford: Oxford University Press, 2004). 

^* Mesajul presedintelui Romániei, Traian Básescu, in fata Camerelor Reunite ale 
Parlamentului României (Bucureşti, Palatul Parlamentului, 09 martie 2009). 
Website Preşedintele României, www.presidency.ro, accesat la 11 septembrie 
2010. 

“7 Ibid. 

48 Discursul preşedintelui României, Traian Băsescu, la Recepţia de Anul Nou, 
2010, a Camerei de Comerţ şi Industrie Româno-Germană (Bucureşti, 21 
ianuarie 2010). Website Preşedintele României, www.presidency.ro, accesat la 
12 septembrie 2010. 

identificare mai precisă a celor care au cu adevărat nevoie de sprijinul 
statului. ... Trebuie să dăm prioritate acelor măsuri active, care să 
încurajeze munca şi efortul individului, şi nu măsurilor care împo- 
vărează o categorie în defavoarea alteia sau sufocă sectorul privat 
..."?. Tensiunea dintre solidaritatea socială şi minimizarea asistenţei 
sociale este mai vizibilă în următoarea secvenţă: „Avem nevoie de o 
repartizare mai justă a beneficiilor dezvoltării. Avem nevoie de 
politici de încurajare a clasei de mijloc. De la micii întreprinzători 
până la salariaţii din mediul privat şi cei din sectorul public, toti pot 
transforma clasa de mijloc în elementul principal de echilibru din 
societatea românească, în fundaţia de echilibru naţional”. Pledoaria 
paralelă pentru dezvoltarea clasei de mijloc şi pentru echitate functio- 
nează, desigur, în defavoarea solidarităţii sociale extinse specifice 
statului bunăstării: „trebuie să diminuăm proporţia celor care depind 
într-un fel sau altul de stat. Reafirm necesitatea rationalizárii regle- 
mentărilor din acest domeniu prin elaborarea unui Cod de Asistenţă 
Socială, care să permită o definire mai clară a categoriilor care pot 
beneficia de ajutor social””’. 

În opoziţia fata de statul bunăstării este implicată o critică a 
relaţiilor dintre individ şi stat, percepute ca specifice statului bună- 
stării. Este astfel respinsă imaginea individului pasiv şi dependent de 
asistenţa statului, devenit „povară” pentru „populaţia activa” şi, în 
special, pentru „clasa de mijloc”. De aici rezultă o imagine caracte- 
ristică pentru relația dintre economia privată şi stat, fiind celebră 
următoarea comparaţie: „statul arată aşa, ca un om foarte gras care s-a 


? Mesajul preşedintelui României, Traian Băsescu, în fata Camerelor Reunite ale 
Parlamentului României (Bucureşti, Palatul Parlamentului, 09 martie 2009). 
Website Preşedintele României, www.presidency.ro, accesat la 11 septembrie 
2010. 

°° Discursul preşedintelui României, Traian Băsescu, la ceremonia de depunere a 
jurământului în faţa Camerelor reunite ale Parlamentului României (Palatul 
Parlamentului, 21 decembrie 2009) Website Preşedintele României, 

" www.presidency.ro, accesat la 12 septembrie 2010. 

Ibid. 

cátárat în spatele unuia foarte slab şi subtirel. Şi asta e economia 
românească””. Specifică criticii statului bunăstării în societăţile occi- 
dentale, această comparaţie este oarecum surprinzătoare în estul 
Europei, unde tranziţia de la socialismul de stat la capitalism a 
presupus tocmai redistribuirea bogăției din domeniul public către cel 
privat. Discursul neoliberal inversează însă această relaţie, prezentând 
mediul economic privat ca ţintă a mecanismelor de tip redistributiv 
specifice statului bunăstării „moştenit” din trecut şi care a transformat 
societatea într-una de „asistați social”. 

În contrapondere cu ,ineficienta" şi „inechitatea” statului 
bunăstării, apare aşadar eficienţa şi corectitudinea mecanismelor spe- 
cifice pieţei libere. Tema este foarte cunoscută şi, evident, identică 
celei din textele autorilor libertarieni, de la Hayek şi von Mises la 
Milton Friedman. Acest „cult al eficienţei” şi ideea că statul este un 
„prost administrator" sunt explicit asociate modernizării statului: ,,mo- 
dernizarea statului înseamnă: aparat birocratic eficient”. Uneori, pro- 
iectul statului minimal promovat de neoliberalism devine surprinzător 
de transparent, în afirmaţii precum: „o administraţie suplă, flexibilă, 
debirocratizată şi competentă este o administraţie eficientă”, „avem un 
aparat birocratic uriaş”, „putem ajuta sectorul de afaceri ... prin redu- 
cerea birocrației”, „stabilirea standardelor de cost pentru administra- 
tia centrală si pentru administrația locali"? şi alte expresii desprinse 
parcă din discursurile lui Reagan sau Thatcher. 


*2 Declaraţia de presă a preşedintelui României, Traian Basescu (06 mai 2010). 

Website Preşedintele României, www.presidency.ro, accesat la 18 septembrie 2010. 

Discursul preşedintelui României, Traian Băsescu, la lucrările Forumului 

Economic Român (Bucureşti, 05 octombrie 2009). Website Preşedintele 

României, www.presidency.ro, accesat la 12 septembrie 2010. 

* Mesajul preşedintelui României, Traian Basescu, în fata Camerelor Reunite ale 
Parlamentului României (Bucureşti, Palatul Parlamentului, 09 martie 2009). 
Website Preşedintele României, www.presidency.ro, accesat la 11 septembrie 2010. 

55 Discursul preşedintelui României, Traian Băsescu, la ceremonia de depunere a 
jurământului de învestitură în funcţie a membrilor Guvernului României (23 
decembrie 2009). Website Preşedintele României, www.presidency.ro, accesat 
la 12 septembrie 2010. 

Iatá o frazá care contextualizeazá poate cel mai bine viziunea 
de tip neoliberal asupra statului: „România trebuie să-şi simplifice 
statul, trebuie să facă un stat mai puţin costisitor, mai puţin birocratic 
şi chiar mai adaptat nevoilor poporului roman, nu neapărat ale 
mediului de afaceri. Dar toti, însă în primul rând românii, au nevoie de 
un stat mai ieftin şi mai eficient”*. Sau, în altă parte: „Avem un stat 
care, prin costurile lui, apasă prea greu pe umerii fiecărui român, 
trebuie să simplificăm statul, trebuie să facem ca resursele care se 
cheltuiesc cu funcționarea statului să devină resurse la dispoziția dez- 
voltării României ...”°’. lar argumentul „statului eficient” acoperă 
practic toate instituţiile şi activităţile statului, aici inclusiv parla- 
mentul: „Trebuie să mergem mult mai departe pentru a reduce cheltu- 
ielile cu funcționarea statului, inclusiv cheltuielile cu funcționarea 
Parlamentului, pentru că e parte a statului”. 

Desigur, un pas important în direcția consolidării clasei de 
mijloc şi a unui stat „simplificat” şi „mai puţin costisitor” a fost făcută 
prin cota unică de impozitare, cota de 16% fiind şi aceasta corelată 
modernizării statului: „românii au câteva certitudini care înseamnă tot 
atâția paşi în modernizarea României: ... Cota unică de impozitare este 
de 16%, .... ”*?. Continuând această retorică de tip neoliberal, alterna- 


°° Discursul preşedintelui României, Traian Băsescu, la Recepţia de Anul Nou, 
2010, a Camerei de Comerţ şi Industrie Româno-Germană (Bucureşti, 21 
ianuarie 2010). Website Preşedintele României, www.presidency.ro, accesat la 
12 septembrie 2010. 

57 Discursul preşedintelui României, Traian Băsescu, la ceremonia de validare, de 
către Curtea Constituţională, a alegerii în funcția de Preşedinte al României (16 
decembrie 2009). Website Preşedintele României, www.presidency.ro, accesat 
la 12 septembrie 2010. 

58 Discursul preşedintelui României, Traian Băsescu, la întâlnirea cu reprezentanți 
ai administraţiei publice, ai cadrelor didactice şi ai mediului de afaceri din 
judeţul Buzău (Buzău, 06 noiembrie 2009). Website Preşedintele României, 
www.presidency.ro, accesat la 12 septembrie 2010. 

% Mesajul preşedintelui României, Traian Basescu, în fata Camerelor reunite ale 
Parlamentului (15 septembrie 2009). Website Preşedintele României, 
www.presidency.ro, accesat la 11 septembrie 2010. 

tivele la cota unică şi minimă de impozitare sunt considerate ca 
„descurajare a muncii” şi ca inechitabilă redistributie a bogăției in 
societate: ,,... in economia românească munca era descurajată. Cei care 
munceau mai mult erau impozitati mai mult. Clasa de mijloc era con- 
siderată un fel de duşman de clasă, care trebuie impozitat la maxim”. 
Specific discursului modernizării statului îi este aşadar eva- 
luarea funcțiilor statului aproape exclusiv în termeni de eficiență, o 
constantă a gândirii politico-economice neoliberale din ultimele trei 
decenii. Cultul eficienţei este corelativ unei adevărate „turnuri mana- 
geriale” (şi aceasta specifică neoliberalismului) în sectorul public, 
inclusiv în educaţie, sănătate sau cultură. Nu doar in adminstratia 
locală, ci şi în educaţie, sănătate sau cultură, turnura managerială se 
manifestă prin adoptarea unor practici organizaționale specifice 
companiilor private şi prin dependenţa a tot mai multe activităţi de 
„finanţarea pe bază de proiecte”: „In ceea ce priveşte interesul local, 
nu exista decât un singur cuvânt magic: proiect. Capacitatea de a ge- 
nera proiecte”“!. Dar efectele acestei turnuri manageriale nu se limi- 
tează la adoptarea unei noi practici manageriale. În limbajul cotidian a 
fost impusă treptat o viziune preponderent managerială asupra acti- 
vitätii din aceste sectoare, cu supralicitarea competenţelor manage- 
riale, în dauna celor de specialitate. Noul limbaj manangerial produce 
efecte şi la nivelul modului în care indivizii îşi reprezintă identitatea 
profesională şi rolul în societate. Chiar şi în domenii precum sănătatea 
sau educaţia, cultura şi vocabularul profesional este tot mai mult con- 
curat de o cultură managerială, iar evaluarea ,,performantei” profesio- 
nale este tot mai des formulată în termeni de ,,eficienta” şi ,,produc- 
tivitate”, minimizándu-se astfel valoarea socială a acestor domenii™. 


© Ibid. 

?' Comunicat de presă (13 octombrie 2006). REF: Preşedintele României, Traian 
Băsescu, s-a întâlnit astăzi, 13 octombrie a.c., cu prilejul manifestărilor dedicate 
Zilelor Oraşului Oradea, cu reprezentanţii administraţiei locale. Website 
Preşedintele României, www.presidency.ro, accesat la 9 septembrie 2010 

9 vezi Les Levidow, „Neoliberal Agendas for Higher Education”, in 
Neoliberalism. A Critical Reader, ed. Alfredo Saad-Filho and Deborah Johnston 
(London: Pluto Press, 2005). 

În fine, reacţiile la criza economică recentă reflectă aceeaşi 
logică neoliberală, bazată în principiu pe internalizarea de către stat a 
unei importante parti a costurilor crizei“, de unde şi necesitatea unor 
„reforme structurale curajoase”. Regăsim astfel şi aici retorica mo- 
dernizării statului, folosită pentru a legitima proiecte politice parti- 
culare, precum cel al reformării neoliberale a statului: „declanşarea de 
către Guvern a unui program accelerat de reformare a statului, ..., 
poate fi şansa României de a ieşi modernizată şi implicit mai puternică 


din criza economică globală”. 


Populismul ca discurs 


Pentru a reveni acum la ipoteza formulată la început, anume 
că discursul modernizării statului prezintă elementele distinctive ale 
populismului, să discutăm mai întâi pe scurt trăsăturile specifice 
populismului ca discurs. Literatura dedicată populismului include o 
importantă acumulare de informaţii referitoare la evoluţia partidelor şi 
liderilor populişti, cu precădere în statele din Europa şi din America 
de Sud. Cele mai importante direcţii de cercetare în domeniu includ 
clarificarea identităţii doctrinare a populismului şi cartografierea parti- 
delor şi mişcărilor populiste contemporane. Deşi extrem de utile, 
aceste studii preponderent empirice tind să izoleze populismul ca fe- 
nomen specific anumitor partide (situate ideologic cu precădere la 
extrema dreaptă), strategii electorale sau unor grupuri sau categorii 


& Declaraţia de presă a preşedintelui României, Traian Băsescu, la finalul 
întâlnirilor cu grupurile parlamentare din coaliția de guvernare (Palatul 
Parlamentului, 25 mai 2010). Website Preşedintele României, www.presidency. 
ro, accesat la 12 septembrie 2010. 

* Mesajul preşedintelui României, Traian Basescu, în fata Camerelor Reunite ale 
Parlamentului României (Bucureşti, Palatul Parlamentului, 09 martie 2009). 

" Website Preşedintele României, www.presidency.ro, accesat la 11 septembrie 2010. 
Ibid. 

sociale distincte“. Principala problemă a acestei abordări este aceea că 
priveşte populismul ca fenomen izolat în societățile democratice, 
situat la periferia jocului democratic şi minimizează prezenţa unor ele- 
mente discursive specifice populismului în cazul partidelor sau lide- 
rilor politici care nu sunt în mod curent încadrați în ideologia 
populistă. De asemenea, acest mod de analiză, centrat pe cartografie- 
rea empirică a fenomenului, nu reuşeşte să ofere o clarificare con- 
ceptuală satisfăcătoare a populismului®”. Iar pe de altă parte, în limba- 
jul cotidian şi în disputele politice există o utilizare mult prea largă si 
adesea peiorativă a termenului, prin care populismul îşi pierde practic 
sensul specific, 

Pentru a determina trăsăturile distinctive ale populismului ca 
discurs, putem porni de la o definiţie curentă în literatura dedicată 
fenomenului, precum următoarea: „o ideologie care plasează un popor 
virtuos şi omogen împotriva unor elite şi a „altora” periculoşi, despre 
care se spune că privează (sau încearcă să priveze) poporul suveran de 
drepturi, valori, prosperitate şi voce”. Această definiţie conturează 
nucleul doctrinar al populismului”, fiind utilă pentru înţelegerea evo- 
lutiilor recente ale populismului contemporan, întrucât evita „conce- 
perea populismului în termeni de bază socială specifică, programe 


°° Michelle H. Williams, The Impact of Radical Right-Wing Parties in West 
European Democracies (Palgrave Macmillan, 2006); Cas Mudde, Populist 
Radical Right Parties in Europe (Cambridge: Cambridge University Press, 
2007). 

57 Laclau, On Populist Reason, 5-19. 

$$ Daniele Albertazzi and Duncan McDonnell, „Introduction: The Sceptre and the 
Spectre”, in Twenty-First Century Populism. The Spectre of Western European 
Democracy, ed. Daniele Albertazzi and Duncan McDonnell (Palgrave 
Macmillan, 2008), 2. 

® Albertazzi and McDonnell, „Introduction”, 3. 

7 Cei doi autori identifică patru principii care constituie specificul ideologiei 
populiste: „poporul este unul şi intrinsec „bun””, „poporul este suveran”, 
„cultura poporului şi modului său de viață reprezintă o valoare supremă” şi 
„liderul si partidul/mişcarea sunt una cu poporul” (Albertazzi and McDonnell, 
„Introduction”, 6). 

economice, teme şi electorat""'. Dar, pe de altă parte, această perspec- 


tivă vede in continuare populismul în termeni de ideologie care 
operează independent de articularea discursivă. Acest tip de abordare 
omite faptul că populismul poate fi „modalitatea de constituire a chiar 
identităţii grupului” şi că subiectul ideologiei populiste („poporul”) nu 
poate exista independent de discursul populist”. 

Teoria discursului oferă avantajul unei abordări a populis- 
mului care evită atât reducerea sa la un „nucleu” ideologic, cât şi dis- 
persarea informaţiilor empirice în absenţa unui numitor conceptual co- 
mun. Perspectiva post-structuralistă în care se situează teoria discur- 
sului face însă mai dificilă enuntarea unei definiții operaţionale. De 
aceea, în analiza discursivă a populismului, Laclau insistă asupra 
(pre)conditiilor emergentei logicii politice populiste şi pe organizarea 
discursivă a populismului. Laclau enunţă cel putin două pre-conditii 
ale populismului, anume „formarea unei frontiere interne antagonice 
care separă „poporul” de putere” şi „articularea solicitărilor politice 
într-un sistem de echivalente care face emergenta „poporului” posi- 
bilá"?. Într-o altă formulare, găsim următoarele condiții: „unificarea 
unei frontiere interne care divizează societatea în două tabere” şi 
„consolidarea lanţului de echivalente prin construirea unei identități 
populare””?. 

Enumerarea condiţiilor de posibilitate ale populismului ca 
discurs face necesară câteva scurte precizări. Mai întîi, aceste condiţii 
sunt discursive, nu politice, sociale sau istorice. Analiza nu se situează 
aşadar la nivelul unor condiţii materiale obiective. Apoi, şi ca element 
specific perspectivei discursive asupra populismului, „poporul” nu 
este un dat, nu este o mulțime care pre-există ideologiei, ci dobândeşte 
o identitate prin chiar articularea discursivă. Altfel spus, identitatea 


7! Ibid. 

72 Laclau, On Populist Reason, 73 
7 Ibid., 74 

74 Ibid., 77 

populară este construită discursiv „prin chiar procesul de numire” care 
„îi determină retrospectiv semnificația”. În teoria discursului apare 
ideea că antagonismele sociale sunt constitutive pentru identitățile so- 
ciale, astfel încât populismul presupune contexte „traversate de anta- 
gonisme sociale”. La rândul lor, antagonismele sociale apar pentru 
că „agenţii sociali sunt incapabili să-şi obţină identitatea (şi de aceea 
şi interesele) şi pentru că ei construiesc un „duşman” făcut responsabil 
pentru acest ,esec" 7, 

În enumerarea condiţiilor de mai sus, Laclau foloseşte terme- 
nul de „lanţ de echivalente" sau „logică a echivalentei". Acesta este un 
termen tehnic al analizei de discurs, care se referá la o serie de semni- 
ficanti al cáror sens devine echivalent prin raportarea negativá la un 
element exterior acestora. În cazul populismului, trăsăturile distinctive 
ale „poporului” se construiesc prin opoziţie cu imaginea „duşmanului 
poporului” (elita, oligrahia, străinii etc). În acest fel, „lupta populară 
primeşte un centru, cu un singur duşman clar definit”, marcând polari- 
zarea societății şi realizând astfel „simplificarea spaţiului politic” 
specifică logicii echivalentei". Logica echivalentei realizează deci 
„disoluția identitätilor particulare a subiecţilor”, prin crearea unei 
„identități pur negative, receptată ca o ameninţare” şi divizează spațiul 
social prin „condensarea semnificatiilor în jurul a doi poli anta- 
gonici"^. 

Logica echivalentei este specificá populismului tocmai pentru 


x? 


ca produce aceasta ,,frontiera politica” ce separa societatea in doua ta- 


75 Francisco Panizza, „Introduction: Populism and the Mirror of Democracy”, in 
Populism and the Mirror of Democracy, ed. Francisco Panizza (London: Verso, 
2005), 5. 

76 Laclau and Mouffe, Hegemony, 109, 115, 153. 

7 Howarth, Discourse, 105. 

78 Laclau and Mouffe, Hegemony, 130-131. 

? Howarth, Discourse, 107; David Howarth and Yannis Stavrakakis. „Introducing 
discourse theory", in Discourse theory and political anaysis. Identities, 
hegemonies and social change, ed. David Howarth, Aletta J. Norval and Yannis 
Stavrakakis (Manchester: Manchester University Press, 2000), 11. 

bere rivale, „noi” şi ei"? Ín acest fel apare populismul ca „simplifi- 
care a spaţiului politic” prin polarizarea între popor şi grupul anta- 
gonizatt!. Populismul devine în acest fel un „mod de indentificare po- 
litică”, un mecanism discursiv şi „o modalitate flexibilă de persua- 
siune care redefineşte poporul si adversarii acestuia”. Aşadar, în dis- 
cursul populist, „apelul la popor” şi ,anti-elitismul”* nu sunt simple 
opţiuni ideologice, ci mecanisme discursive implicate în încercarea de 
a constitui şi fixa noi identități populare. Să vedem mai departe în ce 
măsură discursul modernizării statului răspunde condiţiilor de emer- 
gentá a populismului şi în ce măsură acest discurs reuşeşte să constru- 
iască o identitate populară prin polarizarea şi antagonizarea societăţii. 


„Sistemul ticálosit" 


Încercând să condenseze logica politică a populismului, 
Laclau afirmă că prin „demonizarea unei secţiuni a populaţiei o socie- 
tate atinge simţul propriei sale coeziuni”**. Este de aceea important să 
înţelegem care sunt grupurile şi valorile excluse în identificarea „po- 
porului” prin discursul modernizării statului. Desigur, antagonismele 
implicate în discursul modernizării statului nu reflectă opoziții reale 
sau conflicte, ci rezultă dintr-o strategie discursivă specifică populis- 
mului. Ar fi deci mai corect să discutăm despre o relaţie de anatagoni- 
zare (care exprimă mai bine procesul constituirii acestor relaţii de opo- 
zitie), decât despre relații de opoziţie pre-existente articulării 
discursive. 

Discursul „modernizării statului” condensează într-o formulă 
notorie, intens comentată şi deja parte a folclorului politic întreg lanțul 


50 Laclau and Mouffe, Hegemony, 127-130; Mudde, Populist, 63. 
*! Laclau, On Populist Reason, 18, 83. 

ls Panizza, "Introduction", 4, 8. 

i Canovan, in Laclau, On Populist Reason, 7. 

5 Laclau, On Populist Reason, 70. 


215 


LUCIAN VESALON 


de semnificaţii echivalent opozanților acestui proiect politic. Celebra 
formulă este „sistemul ticăloşit”. Această formulă, care rezumă nu- 
cleul populist al discursului modernizării statului, fixează sensul opo- 
zitiei fata de proiectul modernizării şi circumscrie „secțiunea demo- 
nizată a societăţii” prin a cărei negare identitatea poporului este afir- 
mată. „Sistemul ticăloşit” pare a include politicieni, oameni de afaceri, 
funcționari publici şi, în general, orice persoană a cărei interese se 
situează în afara interesului public, definit prin agenda modernizării 
statului. De asemenea, „sistemul ticăloşit” include practicile politice şi 
economice prin care aceşti „oameni si structuri”* acţionează în afara 
sau împotriva interesului public. Formula în cauză condensează deci 
privilegiile pe care „elita” le deţine şi permite construirea solidarității 
politice dintre preşedinte şi popor, împotriva acestui „duşman co- 
mun”: „Poate cá pentru multi politicieni sau oameni de afaceri, care 
aveau probleme cu instituţiile statului, nu am fost Preşedintele pe care 
şi l-au dorit. Dar în fiecare moment al mandatului meu m-am gândit ce 
Preşedinte îşi doresc românii. ... Înțelegerea mea, de-a lungul între- 
gului mandat, a fost că românii îşi doresc un Preşedinte care să contri- 
buie la modernizarea țării, un Preşedinte care să nu facă niciun fel de 
compromisuri cu oameni din sistemul pe care îl eticheta, în campania 
din 2004 şi după aceea, a fi un sistem ticăloşit şi eu nu am făcut aceste 
compromisuri”S€. 

Primii „oameni şi structuri” opuşi interesului public în dis- 
cursul modernizării sunt politicienii şi partidele politice. Portretul 
politicianului român este frecvent asociat corupţiei, intereselor 
obscure, şi indiferentei față de binele public. În pledoaria pentru redu- 
cerea numărului de parlamentari este clară această asociere semantică: 
„Un parlament unicameral cu un număr mai mic de parlamentari, 
maximum 300, față de 471, câţi avem acum, ar fi un element şi de 


55 Mesajul preşedintelui României, Traian Băsescu, în fata Camerelor Reunite ale 
Parlamentului României (Bucureşti, Palatul Parlamentului, 09 martie 2009). 
Website Preşedintele României, www.presidency.ro, accesat la 11 septembrie 
2010. 

*° Ibid. 

reducere a corupţiei: mai puţini politicieni de rang înalt care fac trafic 
de influență. Spun acest lucru fără să acuz pe cineva, dar riscul de 
trafic de influență este mai mic dacă de la 471 de parlamentari vor fi 
maximum 300%. Această atitudine, practicată de pe poziţiile 
instituţiei prezidenţiale, a produs uneori tensiuni şi disfunctionalitäti în 
relația dintre instituţia prezidenţială şi parlament, culminând cu 
referendumul pentru demiterea preşedintelui, moment marcat prin 
inventarea unei alte formule notorii care îi desemna pe parlamentarii 
,corupti": „322”. 

Critica partidelor politice este, în general, un important vec- 
tor al populismului“. Raportarea critică la partidele politice reamin- 
teste de mai vechea ostilitate fata de fenomenul partidist de la incepu- 
tul anilor 1990, în special în temeiul „politicii compromisului” pe care 
partidele păreau că o promovează. În discursul modernizării statului, 
critica partidelor este înscrisă în logica populistă a opoziţiei dintre 
formațiunile politice şi popor. De pildă, în legătură cu referendumul 
din 2009 referitor la parlamentul unicameral şi reducerea numărului de 
parlamentari, se afirmă: „dacă voi constata că partidele nu au predis- 
poziţie să recunoască suveranitatea poporului român şi să-i transpună 
în lege, în Constituţie opţiunea şi voinţa, mă văd nevoit să apăr deci- 
ziile exprimate prin vot liber ale românilor în dispute publice". 
Exemple de acest fel nu sunt izolate, iar mesajul pe care îl transmit 
este cel al unei tensiuni dintre partide şi interesul naţional”. 


57 Declaraţie de presă a preşedintelui României, Traian Băsescu (Palatul Cotro- 
ceni, 24 septembrie 2009), Website Preşedintele României, www.presidency.ro, 
accesat la 12 septembrie 2010. 

să Panizza, “Introduction”, 23. 

5 Declaraţia de presă a preşedintelui României, Traian Basescu, la finalul consul- 
tărilor cu partidele politice şi formațiunile politice reprezentate în Parlamentul 
României (15 martie 2010). Website Preşedintele României, www.presidency. 
ro, accesat la 12 septembrie 2010. 

% Discursul preşedintelui României, Traian Băsescu, la ceremonia de depunere a 
jurământului de învestitură în funcţie a membrilor Guvernului României (23 
decembrie 2009). Website Preşedintele României, www.presidency.ro, accesat 
la 12 septembrie 2010. 

Construirea unei relaţii antagonice între cetățeni şi „elita politică” 
poate avea un rol important în cadrul unor strategii de acţiune politică 
(de pildă în încercarea de reformare a parlamentului), dar mai semni- 
ficativă din perspectiva logicii populiste este identificarea elitei poli- 
tice ca facțiune care conspiră împotriva interesului public 

Critica partidelor politice este complementară opoziţiei fata 
de elitele economice: „Un pericol la adresa democraţiei şi a statului de 
drept, la care m-am mai referit, este influența excesivă a unor grupuri 
de interese economico-financiare asupra politicienilor şi instituţiilor 
statului. Într-o societate democratică toate interesele trebuie repre- 
zentate, fiind inacceptabilă pretenţia la o reprezentare privilegiată a 
anumitor grupuri, în detrimentul intereselor majorităţii. Voi rămâne 
partizanul democraţiei veritabile şi adversarul oricăror tentative de 
oligarhizare a României””. În general, raportarea la elita economică 
din societățile capitaliste este un reper frecvent de identificare ideo- 
logică a partidelor politice, partidele de stânga fiind tradiţional mai 
critice fata de concentrarea bogăției la nivelul elitelor economice. Aici 
însă nu e vorba despre o poziţionare doctrinară, ci despre aceeaşi stra- 
tegie discursivă anti-elitistă specifică populismului, prin care „grupu- 
rile de interese economico-financiare” devin inamic al „intereselor 
majorităţii” şi al „democraţiei veritabile”. Această strategie rămâne 
totuşi mai complicat de susţinut, ţinând cont de fondul neoliberal al 
discursului modernizării statului, care favorizează tocmai extinderea şi 
adâncirea relaţiilor de tip capitalist la nivelul întregii societăți, iar nu o 
critică a elitelor economice. 

În prelungirea argumentului anti-elitist de mai sus, apare 
opoziţia față de privilegiile incluse în sistemele publice de pensii sau 
salarizare. Această poziţie critică fata de „bugetarul de lux” este 
amplificată în contextul dezbaterilor despre noile legi ale pensiilor şi 


°l Discursul preşedintelui României, Traian Băsescu, la ceremonia de depunere a 
jurământului în faţa Camerelor reunite ale Parlamentului României (Palatul 
Parlamentului, 21 decembrie 2009) Website Preşedintele României, 
www.presidency.ro, accesat la 12 septembrie 2010. 

salarizării unice: „Unii îşi pierd privilegiile pe care le-au avut până 
acum, alții sunt nevoiţi să se adapteze unor noi standarde de perfor- 
mantá. Astăzi poate înceta complicitatea între clientela politică şi poli- 
ticieni pentru blocarea reformelor. (...) Dar actualele legi sunt clădite 
pe principii care nu pot fi contestate de cei care doresc modernizarea 
Romániei"??, sau ,avem nevole urgent de o lege a salarizáni in 
sectorul bugetar, care sá elimine abuzurile, privilegiile, discretionarul 
si inechitatea””. Retorica dreptăţii sociale obţinute prin eliminarea 
privilegiilor şi prin „corespondenţă între ierarhia valorilor şi ierarhia 
retributiilor"^ completează astfel argumentul neoliberal discutat 
anterior, al reducerii costurilor funcționării statului. 

În contrapondere cu aceste categorii este definită identitatea 
poporului. De obicei, termenul ales pentru referirea la popor este cel 
de „români”. Acesta este cel mai uzual apelativ politic în discursurile 
prezidenţiale. În contextul modernizării statului, imaginea românilor 
este cea a unui popor capabil de progres şi modernizare, dar împie- 
dicat să-şi realizeze proiectele, aşa cum am văzut, de „oameni şi 
structuri” care acţionează împotriva interesului naţional: „Avem ne- 
voie să fim mândri din nou că suntem români. Auzim prea mult, prea 
des, auzim aproape continuu cát de neputincioşi suntem noi ... şi cât 
de deştepţi sunt alții. Vă asigur, dragi români, că suntem un popor 
deştept, un popor puternic, un popor care poate fi foarte hotărât, şi 
istoria a arătat acest lucru"". În ciuda prezenţei unor elemente de 


” Mesajul preşedintelui României, Traian Băsescu, în fata Camerelor reunite ale 
Parlamentului (15 septembrie 2009). Website Preşedintele României, www. 
presidency. ro, accesat la 11 septembrie 2010. 

?? Mesajul preşedintelui României, Traian Băsescu, în fata Camerelor Reunite ale 

Parlamentului României (Bucureşti, Palatul Parlamentului, 09 martie 2009). 

Website Preşedintele României, www.presidency.ro, accesat la 11 septembrie 

2010. 

Discursul preşedintelui României, Traian Băsescu, la lucrările Forumului 

Economic Român (Bucureşti, 05 octombrie 2009). Website Preşedintele 

României, www.presidency.ro, accesat la 12 septembrie 2010. 

% Comunicat de presă, (24 ianuarie 2009), REF: Discursul preşedintelui 
României, Traian Băsescu, la manifestările dedicate Zilei Unirii Principatelor 

acest fel, care definesc poporul şi îi conferă o misiune, tabloul 
poporului român rămâne sumar schiţat în discursurile preşedintelui. 
Este adevărat că strategiile discursive de tip populist excelează în 
construirea imaginii negative a grupurilor opozante, dar relaţiile 
antagonice astfel create trebuie să includă şi un nucleu identitar 
popular mai clar conturat. 

„Apelul la popor” este o altă trăsătură distinctivă şi indispen- 
sabilă a populismului. Perspectiva discursivă atrage însă atenția că 
identitatea populară este construită prin intermediul discursului 
populist si că, deci, poporul este „interpelat” prin acest discurs”. Ape- 
lul la popor este atunci o strategie de consolidare a identităţii populare 
şi mai puţin un răspuns la aşteptările poporului ori un program de 
îndeplinire a solicitărilor acestuia. Desigur, apelul la popor este şi o 
metodă politică, aşa cum o demonstrează practica referendumului: 
„dacă nu am găsit înţelegere la clasa politică pentru a începe un proces 
de revizuire a Constituţiei ... , am obligația să-mi continui demersul 
recurgând la mijloace constituţionale legale şi în acest fel să mă 
adresez poporului”. Apelul la referendum poate fi considerat ca 
metoda politică privilegiată de legitimare a proiectului modernizării 
statului. 

Aşa cum am discutat deja, specifică discursului populist îi 
este constituirea unei identități populare prin trasarea unei frontiere 
politice între „popor” si „duşmanii” acestuia. Aceasta înseamnă cá 
identitatea politică a poporului nu se poate determina şi manifesta 


Române, organizate la laşi. Website Preşedintele României, www. presidency. 
ro, accesat la 9 septembrie 2010. 

% Vezi Laclau, On Populist Reason. 

*7 Declaraţie de presă a preşedintelui României, Traian Băsescu (Palatul Cotro- 
ceni, 24 septembrie 2009), Website Preşedintele României, www.presidency.ro, 
accesat la 12 septembrie 2010; vezi şi Declaraţia de presă a preşedintelui 
României, Traian Băsescu, la finalul consultărilor cu partidele politice şi 
formațiunile politice reprezentate în Parlamentul României (15 martie 2010). 
Website Preşedintele României, www.presidency.ro, accesat la 12 septembrie 
2010. 

pozitiv, ci doar relational, prin raportare negativă la un „altul” exterior 
comunităţii politice“. Prezenţa grupului antagonizat este deci necesară 
pentru afirmarea identităţii populare. Si alti autori, precum Mudde, 
remarcă acest aspect al logicii populiste, anume că identificarea sau 
definirea comunităţii politice se face prin caracterizarea grupului exte- 
rior („outgroup”)”. Pornind de la această relaţie simplă, pot fi inven- 
tariate o varietate de grupuri „duşmane” incluse în discursurile 
populiste. Mudde construieşte chiar o tipologie a populismului combi- 
nând elementul statal şi cel naţional al identităţii politice, cu dimen- 
siunea internă sau externă a inamicului politic. De aici rezultă urmă- 
toarele categorii politice fundamentale ale „duşmanului”: ,elita", 
minoritățile etnice, „diaspora”, şi ,stráinii" 9. 

Parcurgánd aspectele analizate mai sus, se poate observa cá 
elementele populiste implicate in discursul modernizárii statului nu 
compun întotdeauna un cadru ideologic coerent si consecvent. Dar 
obiectivul strategiilor discursive populiste nici nu este elaborarea unei 
doctrine politice, ci impunerea unui orizont discursiv dominant. Acest 
fapt ne ajută să înțelegem mai bine relevanta politică a discursului 
modernizării statului, dat fiind că un discurs dominant contribuie la 


definirea agendei politice şi reflectă relaţiile de putere din societate?! . 


Concluzii 


„Modernizarea statului” este un proiect politic fundamental, 
care ambitioneazá să redefineascá toti parametrii sistemului politic 
românesc. Acesta e şi sensul afirmației: „Avem nevoie de un nou 


?* Laclau and Mouffe, Hegemony, 135. 

? Mudde, Populist, 63-64. 

1% Mudde, Populist, 64-65. 

101 Această idee converge cu discuţia despre „dimensiunile puterii” (Lukes, Power) 
şi cu reformularea conceptului de hegemonie de către Laclau şi Mouffe în 
Hegemony. 

contract între stat şi cetăţean”. Pentru a realiza această reformă radi- 
cală, modernizarea statului trebuie să fie un proiect de durată lungă şi 
de relevanţă politică specială: „După două decenii de la căderea comu- 
nismului suntem la începutul unei noi etape istorice. Este momentul 
realizării reformei statului” ®. Prin utilizarea repetată în astfel de 
contexte, ideea modernizării devine sinonimă unui „mare proiect so- 
cial” care depăşeşte cu mult cadrele temporale şi chiar constituționale 
ale unui mandat prezidenţial. Dar, discursul modernizării statului 
construieşte un rol central în sistemul politic pentru preşedinte şi îi 
conferă în acelaşi timp o misiune istorică. Proiectele actualei admi- 
nistratii prezidenţiale sunt, într-adevăr, prezentate ca „începerea pro- 
cesului de modernizare a României”! iar modernizarea statului 
devine sursă de legitimitate: „am primit încrederea românilor fiindcă 
mi-am asumat proiectul modernizării societăţii româneşti”!%. 

Am văzut deja cum discursul modernizării statului poate avea 
o importantă funcție justificativă. Pentru că este un semnificant 


12 Discursul preşedintelui României, Traian Băsescu, la ceremonia de depunere a 
jurământului în faţa Camerelor reunite ale Parlamentului României (Palatul 
Parlamentului, 21 decembrie 2009) Website Preşedintele României, www. 
presidency. ro, accesat la 12 septembrie 2010; vezi şi Declaraţia de presă a 
preşedintelui României, Traian Băsescu, la finalul consultărilor cu partidele 
politice şi formațiunile politice reprezentate în Parlamentul României (15 martie 
2010). Website Preşedintele României, www.presidency.ro, accesat la 12 
septembrie 2010. 

1% Discursul preşedintelui României, Traian Băsescu, la ceremonia de depunere a 
jurământului în faţa Camerelor reunite ale Parlamentului României (Palatul 
Parlamentului, 21 decembrie 2009) Website Preşedintele României, www. 
presidency. ro, accesat la 12 septembrie 2010. 

1% Declaraţia de presă a preşedintelui României, Traian Băsescu, la finalul consul- 
tărilor cu partidele politice şi formațiunile politice reprezentate în Parlamentul 
României (15 martie 2010). Website Preşedintele României, www.presidency. 
ro, accesat la 12 septembrie 2010. 

105 Discursul preşedintelui României, Traian Băsescu, la ceremonia de depunere a 
jurământului în faţa Camerelor reunite ale Parlamentului României (Palatul 
Parlamentului, 21 decembrie 2009) Website Preşedintele României, www. 
presidency. ro, accesat la 12 septembrie 2010. 

ambiguu, dar asociat unor termeni pozitivi precum progres, dezvol- 
tare, integrare europeană, „modernizarea statului” poate fi utilizată 
pentru a justifica, la limită, orice agendă politică ce poate fi articulată 
în aceşti termeni. Proiectul modernizării statului include preferinţe 
ideologice pentru o anumită configuraţie a sistemului politic (repu- 
blică prezidenţială, parlament unicameral, vot uninominal) şi pentru 
un anumit model economic (neoliberal). Prezentarea acestor preferinţe 
ideologice ca fiind înscrise într-o logică a modernizării şi, ca urmare 
definirea opţiunilor adversarilor politici ca fiind opuse modernizării şi 
progresului, face din retorica modernizării statului o resursă discursivă 
extrem de importantă şi o armă politică redutabilă. Într-adevăr, dacă 
modernizarea coincide cu voința populară şi cu progresul statului, 
atunci orice opoziţie fata de aceasta apare ca opoziţie nelegitimă fata 
de binele comun. Astfel putem înțelege expresia „majoritate pentru 
reformă”"%, care caracteriza majoritatea parlamentară constituită după 
alegerile parlamentare din 2008 şi care defineşte practic orice opoziţie 
fata de programul politic al majorităţii ca opoziţie fata de reforme şi 
progres. 

Definirea modernizării statului ca proiect neutru din punct de 
vedere doctrinar, situat într-un spaţiu trans-ideologic şi trans-partinic 
constituie doar o ecranare a conţinutului ideologic inerent în acesta şi 
în orice alt proiect politic. Pentru ca un proiect politic particular să 
poată fi deghizat şi prezentat societăţii ca un proiect universal e 
necesară o idee care să poată focaliza speranţele majorităţii indivizilor. 
Or, ideea de modernizare joacă prin excelenţă acest rol, al unei „aspi- 
ratii umane supreme" (Apter). Această calitate a ideii de modernizare 
a fost bine speculată în discursul modernizării statului: „Proiectul 
modernizării României trebuie să ducă la recâştigarea încrederii în noi 
înşine şi între noi. Acesta nu este şi nu poate fi proiectul unui singur 


106 Mesajul preşedintelui României, Traian Băsescu, în fata Camerelor Reunite ale 
Parlamentului României (Bucureşti, Palatul Parlamentului, 09 martie 2009). 
Website Preşedintele României, www.presidency.ro, accesat la 11 septembrie 
2010. 

om sau al unui singur partid. ... Trebuie să fie proiectul construirii 
împreună a binelui comun. Proiectul recunoaşterii faptului că valorile 
care ne unesc sunt mai multe decât cele care ne despart”. 

Şi totuşi, în ciuda afirmației de mai sus, discursul moder- 
nizării statului rămâne un exerciţiu aproape perfect de antagonizare a 
societăţii, exerciţiu atât de specific populismului ^, Analizând specifi- 
cul logicii populiste, Panizza arată că „populismul deopotrivă depoli- 
tizează şi hiper-politizează relaţiile sociale”. Într-adevăr, discursul 
modernizării deopotrivă hiper-politizează spaţiul public din România, 
prin polarizarea societăţii în tabere rivale şi depolitizează relațiile 
sociale, prin universalizarea proiectului modernizării statului. Am 
văzut până acum că modernizarea statului este o strategie discursivă 
populistă care facilitează impunerea unei agende politice de inspirație 
neoliberalá. Dacă decodarea acestei strategii este relativ simplă, eva- 
luarea eficienţei acesteia este mai dificilă. Discursul populist neolibe- 
ral al modernizării statului a reintrodus într-adevăr cu succes un model 
politic antagonic, reuşind să coaguleze clivaje dispersate şi marginale 
în poli antagonici, utilizând mecanismul discursiv al „logicii echiva- 
lentei"!". Dar, pe de altă parte, tentativa de a crea o identitate (si deci 
o nouă solidaritate) populară împotriva unui „inamic comun” este 
incomplet realizată. „Modernizarea statului” în România este însă un 
proiect politic în derulare. 


197 Discursul preşedintelui României, Traian Băsescu, la ceremonia de depunere a 
jurământului în faţa Camerelor reunite ale Parlamentului României (Palatul 
Parlamentului, 21 decembrie 2009) Website Preşedintele României, www. 
presidency. ro, accesat la 12 septembrie 2010. 

1% Laclau, On Populist Reason, 83; Mudde, Populist, 63. 

19 Panizza, “Introduction”, 20-21. 

110 Laclau and Mouffe, Hegemony, 127-130; Howarth and Stavrakakis, 
„Introducing discourse theory"", 11 


224 


Populism şi neoliberalism în discursul „modernizării statului " 


Bibliografie 


Albertazzi, Daniele and Duncan McDonnell, „Introduction: The Sceptre and 
the Spectre”. In Twenty-First Century Populism. The Spectre of Western 
European Democracy, edited by Daniele Albertazz and Duncan 
McDonnell. Palgrave Macmillan, 2008. 

Almond, Gabriel A., „Introduction”. In The Politics of Developing Areas, 
edited by Gabriel A. Almond and James S. Coleman. Princeton, N.J.: 
Princeton University Press, 1960. 

Apter, David E. The Politics of Modernization. Chicago: University of 
Chicago Press, 1965. 

Boron, Atilio A. „Embattled Legacy. ‘Post-Marxism’ and the Social and 
Political Theory of Karl Marx". Latin American Perspectives 113, 27, 4 
(2000). 

Comunicat de presă (3 octombrie 2006). REF: Preşedintele României, Traian 
Băsescu, a participat astăzi, 3 octombrie a.c., la Simpozionul ,,Descen- 
tralizarea în administrația locală”, eveniment organizat de Administraţia 
Prezidenţială şi Guvernul României. Website Preşedintele României, 
www .presidency.ro, accesat la 9 septembrie 2010. 

Comunicat de presă (13 octombrie 2006). REF: Preşedintele României, Traian 
Băsescu, s-a întâlnit astăzi, 13 octombrie a.c., cu prilejul manifestărilor 
dedicate Zilelor Oraşului Oradea, cu reprezentanții administrației locale. 
Website Preşedintele României, www.presidency.ro, accesat la 9 
septembrie 2010. 

Comunicat de presă (5 iunie 2008), REF: Participare la şedinţa de constituire a 
Comisiei de Analiză a Regimului Politic şi Constituţional Românesc. 
Website Preşedintele României, www.presidency.ro, accesat la 9 
septembrie 2010. 

Comunicat de presă, (24 ianuarie 2009), REF: Discursul preşedintelui 
României, Traian Băsescu, la manifestările dedicate Zilei Unirii 
Principatelor Române, organizate la Iasi. Website Preşedintele României, 
www .presidency.ro, accesat la 9 septembrie 2010. 

Comunicat de presă (27 septembrie 2009). REF: Discursul preşedintelui 
României, Traian Băsescu, la întâlnirea cu reprezentanţi ai administrației 


225 


LUCIAN VESALON 


publice locale din judeţul Bihor. Website Preşedintele României, 
www.presidency.ro, accesat la 12 septembrie 2010. 

Declarația de presă a preşedintelui României, Traian Băsescu, la finalul 
consultărilor cu partidele politice şi formațiunile politice reprezentate în 
Parlamentul României (15 martie 2010). Website Preşedintele României, 
www.presidency.ro, accesat la 12 septembrie 2010. 

Declaraţia de presă a preşedintelui României, Traian Băsescu (06 mai 2010). 
Website Preşedintele României, www.presidency.ro, accesat la 18 
septembrie 2010. 

Declaraţia de presă a preşedintelui României, Traian Băsescu, la finalul 
întâlnirilor cu grupurile parlamentare din coaliția de guvernare (Palatul 
Parlamentului, 25 mai 2010). Website Preşedintele României, 
www.presidency.ro, accesat la 12 septembrie 2010. 

Declaraţie de presă a preşedintelui României, Traian Băsescu (Palatul 
Cotroceni, 24 septembrie 2009), Website Preşedintele României, www. 
presidency. ro, accesat la 12 septembrie 2010. 

Discursul preşedintelui României, Traian Băsescu, la întâlnirea cu edilii din 
Oradea (Oradea, 13 octombrie 2006). Website Preşedintele României, 
www.presidency.ro, accesat la 12 septembrie 2010. 

Discursul preşedintelui României, Traian Băsescu, la lucrările Forumului 
Economic Român (Bucureşti, 05 octombrie 2009). Website Preşedintele 
României, www.presidency.ro, accesat la 12 septembrie 2010. 

Discursul preşedintelui României, Traian Băsescu, la întâlnirea cu 
reprezentanți ai administraţiei publice, ai cadrelor didactice şi ai mediului 
de afaceri din judeţul Buzău (Buzău, 06 noiembrie 2009). Website 
Preşedintele României, www.presidency.ro, accesat la 12 septembrie 
2010. 

Discursul preşedintelui României, Traian Băsescu, la ceremonia de validare, 
de către Curtea Constituţională, a alegerii în funcția de Preşedinte al 
României (16 decembrie 2009). Website Preşedintele României, 
www.presidency.ro, accesat la 12 septembrie 2010. 

Discursul preşedintelui României, Traian Băsescu, la ceremonia de depunere a 
jurământului de învestitură în funcţie a membrilor Guvernului României 
(23 decembrie 2009). Website Preşedintele României, www.presidency. 
ro, accesat la 12 septembrie 2010. 

Discursul preşedintelui României, Traian Băsescu, la ceremonia de depunere a 
jurământului în faţa Camerelor reunite ale Parlamentului României 


226 


Populism şi neoliberalism în discursul „modernizării statului " 


(Palatul Parlamentului, 21 decembrie 2009) Website Preşedintele 
României, www.presidency.ro, accesat la 12 septembrie 2010. 

Discursul preşedintelui României, Traian Băsescu, la Recepţia de Anul Nou, 
2010, a Camerei de Comerţ şi Industrie Româno-Germană (Bucureşti, 21 
ianuarie 2010). Website Preşedintele României, www.presidency.ro, 
accesat la 12 septembrie 2010. 

Duménil, Gérard. and Dominique Lévy. „The Neoliberal (Counter-) 
Revolution”. In Neoliberalism. A Critical Reader, edited by Alfredo 
Saad-Filho and Deborah Johnston. London: Pluto Press, 2005. 

Dos Santos, Theotonio. „The Structure of Dependence". In Dependency and 
Underdevelopment, edited by Mitchell A. Seligson and John T. Passé- 
Smith. Boulder: Lynne Rienner, 1998. 

Escobar, Arturo. Encountering Development. The Making and Unmaking of 
the Third World. Princeton: Princeton University Press, 1995. 

Esteva, Gustavo. „Development”. In The Development Dictionary. A Guide to 
Knowledge as Power, edited by Wolfgang Sachs. London and New 
York: Zed Books, 1992. 

Euben, Roxanne L. „Mapping Modernities, Islamic" and , Western". In 
Border Crossings. Toward a Comparative Political Theory, edited by 
Fred R. Dallmayr. Lanham, Boulder, New York, Oxford: Lexigton 
Books, 1999. 

Frank, Gunder A. Latin America: Underdevelopment or Revolution. New 
York and London: Monthly Review Press, 1969. 

Frank, Gunder A. „The Development of Underdevelopment". In Promise of 
Development, edited by Peter F. Klaren and Thomas J. Bossert. Boulder: 
Westview Press, 1986. 

Fukuyama, Francis. The End of History and the Last Man. New York: Free 
Press, 2006. 

Geras, Norman. „Post-Marxism?” New Left Review 163 (1987). 

Harvey, David. A Brief History of Neoliberalism. Oxford: Oxford University 
Press, 2005. 

Harvey, David. Spaces of Global Capitalism. London: Verso, 2006. 

Howarth, David. Discourse. Buckingham, Philadelphia: Open University 
Press, 2000. 

Howarth, David and Yannis Stavrakakis. „Introducing discourse theory". In 
Discourse theory and political anaysis. /dentities, hegemonies and social 
change, edited by David Howarth, Aletta J. Norval and Yannis 
Stavrakakis. Manchester: Manchester University Press, 2000. 


227 


LUCIAN VESALON 


Huffschmid, Jórg (edited by). Economic Policy for a Social Europe. A 
Critique of Neo-liberalism and Proposals for Alternatives. Palgrave 
Macmillan, 2005. 

Huntington, Samuel P. The Clash of Civilizations and the Remaking of World 
Order. New York: Touchstone, 1996. 

Knóbl, Wolfgang. „Theories That Won't Pass Away: The Never-ending Story 
of Modernization Theory". In Handbook of Historical Sociology, edited 
by Gerard Delanty and Engin F. Isin.. London: Sage, 2003. 

Kolodko, Grzegorz W. From Shock to Therapy. The Political Economy of 
Postsocialist Transformation. New York: Oxford University Press, 2000. 

Laclau, Ernesto. New Reflections on the Revolution of Our Time. London and 
New York: Verso, 1990. 

Laclau, Ernesto. On Populist Reason. London and New York: Verso, 2005. 

Laclau, Ernesto and Chantal Mouffe. Hegemony & Socialist Strategy: 
Towards a Radical Democratic Politics. London and New York: Verso, 
1985. 

Langdon, Steven. Global Poverty, Democracy and North-South Change. 
Toronto: Garamond Press, 1999. 

Levidow, Les. ,,Neoliberal Agendas for Higher Education". In Neoliberalism. 
A Critical Reader, edited by Alfredo Saad-Filho and Deborah Johnston. 
London: Pluto Press, 2005. 

Lewis, Jane and Rebecca Surender (Edited by). Welfare State Change. 
Towards a Third Way? Oxford: Oxford University Press, 2004. 

Lukes, Steven. Power: A Radical View. London: Macmillan, 1974. 

McClelland, David C. The Achieving Society. Princeton: D. Van Nostrand Co. 
Inc., 1961. 

Mesajul presedintelui Romániei, Traian Básescu, in fata Camerelor Reunite 
ale Parlamentului României (Bucureşti, Palatul Parlamentului, 09 martie 
2009). Website Preşedintele României, www.presidency.ro, accesat la 11 
septembrie 2010. 

Mesajul preşedintelui României, Traian Băsescu, în fata Camerelor reunite ale 
Parlamentului (15 septembrie 2009). Website Preşedintele României, 
www .presidency.ro, accesat la 11 septembrie 2010. 

Mouffe, Chantal. The Democratic Paradox. London: Verso, 2000. 

Mudde, Cas. Populist Radical Right Parties in Europe. Cambridge: 
Cambridge University Press, 2007. 


228 


Populism şi neoliberalism în discursul „modernizării statului " 


Munck, Ronaldo. ,,Neoliberalism and Politics, and the Politics of 
Neoliberalism”. In Neoliberalism. A Critical Reader, edited by Alfredo 
Saad-Filho and Deborah Johnston. London: Pluto Press, 2005. 

Panizza, Francisco. „Introduction: Populism and the Mirror of Democracy”. In 
Populism and the Mirror of Democracy, edited by Francisco Panizza. 
London: Verso, 2005. 

Pieterse, Jan N. Development Theory. Deconstructions / Reconstructions. 
London, Thousand Oaks, New Delhi: Sage Publications, 2001. 

Rostow, Walt W. ,,The take-off into self-sustained growth”. In The Economics 
of Underdevelopment, edited by Amar N. Agarwala and S.P. Singh. New 
York: Oxford University Press, 1963. 

Rostow, Walt W. The Stages of Economic Growth. A Non-Communist 
Manifesto. 3rd edition. Cambridge University Press, 1990. 

Saad-Filho, Alfredo and Deborah Johnston. „Introduction”. In Neoliberalism. 
A Critical Reader, edited by Alfredo Saad-Filho and Deborah Johnston. 
London: Pluto Press, 2005. 

Seeleib-Kaiser, Martin. (edited by). Welfare State Transformations. 
Comparative Perspectives. Palgrave Macmillan, 2008. 

Shaikh, Anwar. „The Economic Mythology of Neoliberalism”. In 
Neoliberalism. A Critical Reader, edited by Alfredo Saad-Filho and 
Deborah Johnston. London: Pluto Press, 2005. 

Thomas, Alan. Meanings and views of development, In Tim Allen and Alan 
Thomas, Poverty and Development into the 21st Century. Oxford: 
Oxford University Press, 2000. 

Torfing, Jacob. New Theories of Discourse. Laclau, Mouffe and Zizek. 
Blackwell Publishers, 1999. 

Valenzuela, Samuel J. and Arturo Valenzuela. ,Modernization and 
Dependency: Alternative perspectives in the Study of Latin American 
Development". In Dependency and Underdevelopment, edited by 
Mitchell A. Seligson and John T. Passé-Smith. Boulder: Lynne Rienner, 
1998. 

Williams, Michelle H. 7he Impact of Radical Right-Wing Parties in West 
European Democracies. Palgrave Macmillan, 2006. 


229 


ORGANIZAREA PARTIDELOR POPULISTE 
ŞI SUCCESUL LOR ELECTORAL 
ÎN ROMÂNIA POSTCOMUNISTĂ 


Sergiu Gherghina 


Introducere 


Dezvoltarea partidelor populiste româneşti capătă substanță 
în urma analizei comparative cu ceilalţi actori institutionali cu care se 
află în competiţie pentru voturi. Tranzitia către democraţie a fost mar- 
cată de provocări multiple în planul construirii şi menţinerii institu- 
tiilor politice drept elemente stabile si puternice. Partidele reprezintă 
elemente-cheie pentru democratiile reprezentative contemporane! da- 
torită legăturii pe care o asigură între guvernati si guvernanti (prin 
intermediul mijloacelor de control şi responsabilizare oferite), a alter- 
nativelor politice oferite alegătorilor şi a îndeplinirii funcţiei de gu- 


! Elmer Eric Schattschneider, Political Parties (New York: Holt, Riehart, and 
Winston, 1942). 

vernare. Văzute în perspectivă istorică, aceste roluri nu sunt limitate 
doar la funcționalitatea unui sistem de guvernământ (democraţia), ci 
asigură dezvoltarea societăţilor şi consolidarea statelor moderne.” 
Condiţii sine qua non pentru manifestarea pluralismului politic”, par- 
tidele au devenit în mai puţin de două decenii dominantele vieţii 
politice postcomuniste". 

Prin prisma funcţiilor pe care le îndeplinesc, partidele repre- 
zintă elemente-cheie în procesul democratizării deoarece asigură legă- 
tura dintre stat şi societate. Aceasta se realizează prin intermediul 
agregării şi reprezentării intereselor alegătorilor datorită structurării 
problemelor existente, a mecanismelor de recrutare a elitelor, a poten- 
tialului lor de guvernare şi a strategiilor de implementare a politicilor 
asumate în timpul campaniilor electorale.” Pornind de la complexitatea 
acestor funcţii, pot fi identificate trei dimensiuni analitice interconec- 
tate pe care partidele pot fi investigate: partidele în cadrul electo- 
ratului, partidele ca organizaţii şi partidele drept instituţii de guver- 


? David Apter, The Politics of Modernization (Chicago: University of Chicago 


Press 1965). 
? Ingrid van Biezen, Political Parties in New Democracies. Party Organization in 

Southern and East-Central Europe (Houndmills: Palgrave MacMillan, 2003), 1. 
^ Zsolt Enyedi si Gábor Tóka, “The Only Game in Town: Party Politics in 
Hungary" in Stephen White si Paul Webb (eds.), Party Politics in New 
Democracies (Oxford: Oxford University Press, 2007), 149-178. 
Kay Lawson (ed.), Political Parties and Linkage. A Comparative Perspective 
(London: Yale University Press, 1980); Ian Budge si Hans Keman, Parties and 
Democracy: Coalition Formation and Government Functioning in Twenty 
States (Oxford: Oxford University Press, 1990); Hans-Dieter Klingemann, 
Richard Hofferbert si Ian Budge (eds.), Parties, Policies and Democracy 
(Boulder: Westview, 1994); Michael Laver şi Kenneth A. Shepsle, “Coalitions 
and Cabinet Governance", American Political Science Review, vol. 84, nr. 3, 
1996, 873-890; Wolfgang C. Müller şi Kaare Strom (eds.), Policy, Office, or 
Votes? How Political Parties in Western Europe Make Hard Decisions, 
(Cambridge: Cambridge University Press, 1999); Richard Gunther si Larry 
Diamond, “Types and Functions of Parties” in Larry Diamond si Richard 
Gunther (eds.) Political Parties and Democracy (Baltimore, London: The Johns 
Hopkins University Press, 2001), 7-8. 

nare.€ Pentru fiecare dintre aceste niveluri partidele îndeplinesc funcții 
complementare. Partidul în cadrul electoratului simplifică alegerile 
pentru cetăţeni şi generează simboluri de loialitate care le permit ale- 
gătorilor să se identifice cu cei ce îi reprezintă. In acest sens, loialită- 
tile partizane ajută la stabilizarea atitudinilor democratice.” La nivelul 
organizaţiei, partidele articulează şi agregă interesele alegătorilor. În 
acest sens, elitele politice sunt recrutate şi pregătite pentru implemen- 
tarea politicilor. O astfel de practică vizează nu doar o bună reprezen- 
tare a opţiunilor cetățeanului, ci şi maximizarea potenţialului electoral 
(procentul voturilor obţinute în alegeri). Aceste din urmă două ele- 
mente realizează tranziţia către partidul drept instituţie de guvernare, 
preocupat în principal de implementarea politicilor, controlul adminis- 
trativ şi stabilitatea guvernamentală. 

O diferenţiere analitică a proceselor democratizării şi demo- 
cratiei clarifică modalitatea în care partidele sunt relationate cu aces- 
tea. Astfel, democratizarea poate fi divizată în caracteristici compor- 
tamentale, atitudinale şi constituţionale. Prima se referă la inexistenţa 
unui grup politic semnificativ care poate răsturna regimul democratic, 
pe când cea de-a doua presupune ca şi în momente dificile (de 
exemplu, crize economice) majoritatea populaţiei va sustine schimbări 
ulterioare în cadrul democratic creat. La nivel constituțional, conflic- 
tele trebuie rezolvate în conformitate cu normele şi regulile deja sta- 
bilite, violarea lor devenind costisitoare si ineficientă.* In toate aceste 
privințe, partidele acţionează ca agenți (delegaţi de alegători) pentru 


* vo. Key, Politics, Parties, and Pressure Groups, New York: Crowell, 1964); 
Russell J. Dalton şi Martin P. Wattenberg, “Unthinkable Democracy. Political 
Change in Advanced Industrial Democracies" in Russell J. Dalton şi Martin P. 
Wattenberg (eds.), Parties Without Partisans. Political Change in Advanced 
Industrial Democracies (Oxford: Oxford University Press, 2000), 5. 

Philip Converse, *Of Time and Partisan Stability", Comparative Political 
Studies, vol. 2, no. 1, 1969, 139-171. 

Juan J. Linz si Alfred Stepan, Problems of Democratic Transition and 
Consolidation. Southern Europe, South America and Post-Communist Europe 
(Baltimore, London: The Johns Hopkins University Press 1996), 5. 

accesul la poziţii de luare a deciziei. Dezvoltarea acestora este direct 
legată de succesul procesului de democratizare deoarece aceasta apare 
atunci când cetăţenii „pariază pe politica electorală drept principala 
monedă pentru obţinerea puterii şi modificarea agendei politice. Iar 
aceste pariuri sunt plasate prin intermediul partidelor".? 

Pornind de la aceste premise, capitolul de fata analizează 
evoluţiile partidelor româneşti din ultimele două decenii. Scopul său 
central este de a evidentia trăsăturile partidelor populiste prin raportare 
la ceilalți competitori institutionali (partide). Urmăresc, în principal, 
două dimensiuni: 1) cea a organizării partidului în termenii 
descentralizării puterii, numărului de membri şi parlamentarilor realeşi 
de la o legislatură la alta şi 2) succesul electoral. Preferintele 
cetăţenilor, deşi manipulabile pe termen scurt, au tendința de a se 
stabiliza pe termen lung." În acest sens, partidele tind să isi stabilizeze 
poziţiile politice, continuitatea reprezentând un atu pentru acei 
competitori care vizează succesul în alegeri repetate. Schimbările 
dramatice sunt riscante deoarece destabilizează percepțiile alegătorilor 
asupra partidului, iar procesul de comunicare este puternic afectat." 
Deşi legăturile dintre partide şi alegători nu iau forma organizaţiilor de 
masă tradiţionale democratiilor consolidate, ele cunosc solidificare pe 
alte căi în contextul românesc. În termeni electorali, de-a lungul 
perioadei postcomuniste asistăm la diminuarea numărului de 
competitori şi la reducerea volatilitátii electorale. Acestea sunt 
dimensiunile pe care sunt analizate performanţele partidelor populiste. 


Scott Mainwaring şi Timothy R. Scully, “Introduction: Party Systems in Latin 
America” in Scott Mainwaring şi Timothy R. Scully (eds.) Bui/ding Democratic 
Institutions: Party Systems in Latin America (Stanford: Stanford University 
Press, 1995), 27. Citatul in original (trad. aut.): 

„bet on electoral politics as the chief currency for achieving power and 
shaping the policy agenda. And they place their bets through parties" 

? Stefano Bartolini şi Peter Mair, Identity, Competition, and Electoral 
Availability: The Stabilization of European Electorates 1885-1985 (Cambridge: 
Cambridge University Press, 1990). 

' Josep M. Colomer, “Disequilibrium Institutions and Pluralist Democracy", 
Journal of Theoretical Politics, vol. 13, no. 3, 2001, 236. 

Prima secțiune include cadrul conceptual şi design-ul cerce- 
tării, oferind detalii despre partidele analizate. Următoarea secțiune 
include aspectele legate de organizarea internă a partidelor, fiind 
urmată de secțiunea dedicată numărului de membri. Cea de-a patra 
secțiune analizează procentele de parlamentari realeşi în legislativele 
româneşti. Penultima secţiune accentuează dinamica longitudinală a 
performanţei electorale si volatilitätii la nivelul partidelor româneşti. 
În acest sens, rezultatele arată cum două dintre cele cinci partide pre- 
zente în cel puţin jumătate dintre Parlamentele postdecembriste reu- 
şesc să stabilizeze nivelul de acceptare în societate, în vreme ce două 
alte partide au evoluţii oscilante. Concluziile rezumă principalele dez- 
voltări identificate şi explică implicaţiile acestora pentru studiul parti- 
delor populiste româneşti, propunând şi direcţii ulterioare de cercetare. 


Cadrul conceptual şi design-ul cercetării 


Pentru a stabili cadrul analitic, la nivel teoretic şi conceptual 
trebuie oferit răspunsul la două întrebări: ce este un partid? Ce este un 
partid populist? Pentru prima întrebare, definiția minimalistă oferită 
de Sartori partidelor surprinde elementele definitorii ale competitorilor 
institutionali, indiferent de eticheta pe care o adoptă. Conform polito- 
logului italian, un partid este „orice grup politic identificat printr-o 
titulatură oficială ce se prezintă în alegeri şi plasează candidaţi în 
funcţii publice prin intermediul alegerilor”.!” Capacitatea acestei defi- 
nitii de a vedea dincolo de eticheta oficială este relevantă în spațiul 
postcomunist. Istoria recentă a partidului unic a condus la creionarea 
unor atitudini civice anti-partinice la începutul perioadei de tranziţie. 
Astfel, pe lângă denumirea clasică de „partid”, în România au înflorit 
multiple modalități de definire ale formațiunilor politice înscrise în 


12 Giovanni Sartori, Parties and Party Systems: A Framework for Analysis 
(Cambridge: Cambridge University Press, 1976), 57. Citatul în original (trad. aut.): 
„any political group identified by an official label that presents at elections 
and is capable of placing through elections candidates for public office.” 

competiţiile electorale româneşti. În afara denumirile frecvent întâlnite 
de ,,partid” şi „uniune”, mai există alte 14 etichete care variază de la 
„alianţă” şi ,asociatie” pana la „pol” si „solidaritate”.!? Uneori, se re- 
curge la combinări de termeni în cadrul denumirii unui competitor 
electoral (de exemplu, Partidul Alianţa Socialistă). 

Răspunsul la cea de-a doua întrebare a fost deja oferit de 
capitolele ce aparţin Sorinei Soare şi lui Mihail Chiru în actualul vo- 
lum. Ambii autori detaliază trăsăturile caracteristice partidelor 
populiste: mesajul critic în numele unei reprezentări politice unifica- 
toare, utilizarea frecventă a unor dihotomii simpliste şi simplificatoare 
de tipul „noi vs. ei”, accentul pus pe democraţia directă (puterea popo- 
rului), reîntoarcerea la valorile de bază ale naţiunii (de exemplu, 
morala, instinctul), ignorarea rationalului, limbajul anti-etatist şi anti- 
politic sau promovarea unei figuri de tip paternalist. Prin prisma 
acestor trăsături, există câteva partide româneşti ce pot fi considerate 
populiste. Datorită perspectivei sale longitudinale de-a lungul peri- 
oadei postcomuniste, acest capitol ignoră partidele cu caracter epi- 
sodic în viata politică românească. Astfel, utilizând criteriul menţionat 
în introducere, iau în considerare doar partidele care au fost prezente 
în cel puţin jumătate dintre legislativele postcomuniste. Prin urmare, 
partidele populiste care satisfac această condiţie sunt Partidul 
România Mare (PRM) şi Partidul Democrat Liberal (PDL) în perioada 
ultimului deceniu când (formal sau informal) la conducerea sa s-a aflat 
Traian Basescu'*. Performanţele acestor două partide în ceea ce pri- 
veşte centralizarea luării deciziei în partid, numărul de membri, pro- 
centul de parlamentari realeşi în fiecare mandat şi stabilizarea electo- 
ratului (volatilitatea electorală) sunt comparate cu alte trei partide care 
au reuşit să fie prezente în jumătate din legislativele româneşti postco- 


P? Lista completă a denumirilor formațiunilor politice din România poate fi găsite 
în Cristian Preda şi Sorina Soare, Regimul, partidele şi sistemul politic din 
România (Bucureşti: Nemira, 2008), 83. 

^ Analiza PDL este oarecum mai dificilă decât cea a PRM deoarece în cazul celui 
dintâi sunt necesare referiri permanente la perioadele sale de dezvoltare, cu 
accent pe cea caracterizată de populism. 

muniste. Unitatea de analiză este ciclul electoral, existând astfel o 
variație sporită a valorilor indicatorilor selectaţi. Abordarea substan- 
tialá a acestor probleme este precedată de o descrierea succintă a 
partidelor analizate (primele pe această listă sunt partidele populiste 
urmate de ceilalți competitori 


Partidele analizate 


1. Partidul România Mare (PRM) a fost fondat în 1991 şi este partidul 
românesc ce are trăsături anti-sistem, cu numeroase discursuri de tip 
extremist. Acesta este şi motivul pentru care, cu excepția perioadei 
1993-1995 când a guvernat în cadrul „patrulaterului roşu”, nu este 
selectat in coalitiile de guvernământ. Istoria sa se leagă de numele 
elitelor. În primul rând, este vorba despre liderul său, Corneliu Vadim 
Tudor, care a reuşit mereu să performeze mai bine decât partidul în 
alegeri. În plus, partidul a reuşit să atragă o altă figură cunoscută de pe 
scena politică românească — Gheorghe Funar — senator al PRM din 
2000 până în 2004. Partidul nu a reuşit accederea în Parlament la cele 
mai recente alegeri legsilative, fiind primul eşec de la înființare. 


2. Partidul Democrat Liberal (PDL) este cel mai nou constituit partid 
relevant din România prin fuziunea Partidului Democrat cu Partidul 
Liberal-Democrat. Partidul Democrat este cealaltă jumătate rezultată 
în urma divizării Frontului Salvării Naţionale, primind această denu- 
mire în 1993 când fuzionează prin absorbţie cu un partid minor denu- 
mit Partidul Democrat. A guvernat de trei ori, de fiecare dată în 
coaliție: în 1996 era parte a Uniunii Social Democrate (alianţă electo- 
rală cu PSDR), în 2004 ca membru al Alianţei Dreptate şi Adevăr 
(alături de liberali), iar în 2008 alături de PSD. Ultimele două guver- 
nări nu au fost finalizate în formula inițială: în 2007, PD a părăsit 
coaliția de guvernare, iar în 2009 a fost singurul partid rămas la guver- 
nare după ce PSD s-a retras. 


3. Partidul Social Democrat (PSD) este partidul caracterizat de cea 
mai mare continuitate în politica românească de-a lungul timpului. 

Deşi nu a fost ocolit de fuziuni şi sciziuni, a reuşit să îşi mobilizeze 
elitele şi să evite schimbări dramatice. Desprins din FSN în 1992, 
Frontul Democrat al Salvării Naţionale (FDSN) este un partid succe- 
sor, moştenind de la precedentul regim continuitate instituțională, 
lideri şi aspecte ideologice. În 1993, FDSN devine Partidul Demo- 
cratiei Sociale din România (PDSR), iar în iunie 2001, prin fuziunea 
dintre PDSR şi Partidul Social Democrat Român (PSDR), se formează 
PSD. A guvernat de patru ori — începând cu 1990, 1992, 2000 şi 2008, 
ultimul său mandat fiind unul neterminat (a părăsit coaliția de 
guvernare după 10 luni). 


4. Partidul Naţional Liberal (PNL) este un partid istoric, reînfiinţat la 
15 ianuarie 1990, marcat de numeroase sciziuni şi fuziuni. Prima 
sciziune a fost la câteva luni după primele alegeri, neînțelegerile de la 
nivelul elitelor între „vechii liberali” şi „tinerii liberali” din conducere 
conducând la plecarea celor din urmă care au format PNL-Aripa 
Tânără (devenit ulterior PL '93). În noiembrie 1991, PNL a participat 
la crearea Convenţiei Democrate Române (CDR), iar în februarie 
1992, a participat pe listele comune ale CDR la alegerile locale. A 
părăsit CDR pentru alegerile legislative din acelaşi an şi astfel a fost 
generată a doua sciziune în partid când grupul dizident condus de 
Nicolae Cerveni a rămas în CDR, adepţii lui Radu Câmpeanu consti- 
tuind un nou partid: PNL-Câmpeanu. PNL a participat în 1996 pe 
listele CDR, dar în 2000 a decis să candideze singur, fuzionând până 
în 2003 cu ApR, Uniunea Forţelor de Dreapta şi PNL-Câmpeanu. Cea 
mai recentă scindare a avut loc în 2007, facțiunea condusă de Stolojan 
părăsind PNL şi fuzionând cu PD. PNL a guvernat de două ori, de 
fiecare dată în alianță (CDR în 1996 şi DA în 2004). 


5. Uniunea Democrată a Maghiarilor din România (UDMR) este 
creată în decembrie 1989 şi are scopul declarat de a reprezenta mino- 
ritatea maghiară din România. A jucat mai mereu rolul pivotal în poli- 
tica românească, susținerea sa contsantă permițându-i o prezenţă per- 
petuă în Parlament. A fost de trei ori la guvernare: 1996-2000, 2000- 
2004 şi 2004-2008, perioada intermediară marcând doar un protocol 
de susținere al PSD fără implicare directă în guvernare. 

Operationalizarea variabilelor 


Indicatorul utilizat pentru măsurarea centralizării deciziei în 
partid este nominalizarea candidaţilor pentru alegerile legislative na- 
tionale. Aceasta poate fi luată la nivel central, intermediar (prin coro- 
borarea eforturilor de la nivel central şi local) şi la nivel local. Impli- 
carea membrilor de partid în nominalizarea candidaţilor, utilizând 
modelul alegerilor primare (primaries), este considerată o dovadă de 
descentralizare a luării deciziei în cadrul partidului. 

Referitor la membri, în locul numărului acestora am preferat 
procente. Acestea sunt obţinute prin raportarea numărului de membri 
ai unui partid la totalul alegătorilor dintr-un ciclu electoral. Astfel, 
unui număr constant de membri îi corespund procente diferite în ale- 
geri consecutive deoarece masa celor cu drept de vot diferă. 

Procentul de parlamentari realeşi este operationalizat drept 
numărul de parlamentari care sunt prezenți în două mandate conse- 
cutive raportat la numărul total de parlamentari aleşi. De exemplu, 
dacă un partid are 50 de deputaţi în mandatul 2000-2004 dintre care 
25 au fost prezenți şi în legislatura 1996-2000, atunci procentul de 
realegere (incumbency rate) este de 509.6 

Volatilitatea electoralá este másuratá la nivelul fiecárui partid si 
implică împărțirea diferenţei scorurilor electorale in două alegeri conse- 
cutive la suma acestora. Astfel, se obține un scor al volatilitátii relativ la 
suportul partidului în societate. Formula utilizată poate fi rezumată astfel: 


Wetal 
7 Wii" 


V; = volatilitatea partidului j, 


V; = voturile obținute de partidul j în momentul t0 


P Analiza este realizată doar la nivelul Camerei Deputaţilor. 
1% Într-o oarecare măsură acest procent este influențat de volatilitatea electorală. 

V = voturile obținute de partidul j în momentul t1." 


În anul 2008 doar patru partide sau coaliții au reuşit să 
acceadă în Parlament, unul dintre partidele populiste cu prezență 
neîntreruptă în legislativ din momentul înființării sale (PRM) nereu- 
sind să depăşească pragul electoral. Următoarea secțiune evidențiază 
mediul concurential în care au evoluat partidele populiste şi prezintă 
modalitatea în care alegătorii români reduc de la an la an numărul de 
partide care să îi reprezinte. 


Reducerea alternativelor 


Tabelul 1 include evoluţia numărului de partide din România 
pe patru dimensiuni diferite, tendinţele fiind similare. Cea de-a doua 
coloană reflectă numărul partidelor participante în alegeri. Acesta 
atinge apogeul în 1992 (79 de partide depunând liste de candidaţi) şi 
nivelul minim în 2008 (35). Începând cu 1992, se înregistrează o 
scădere graduală a numărului de competitori înscrişi în cursă. Această 
scădere are două explicaţii. Pe de o parte, legile electorale şi sistemul 
electoral au devenit restrictive. Legile electorale se referă la criteriile 
pe care o formaţiune politică trebuie să le îndeplinească pentru a putea 
fi înscrisă în cursa electorală. Acestea au devenit din ce în ce mai 
limitative în termenii numărului de membri şi al acoperirii geografice. 
Sistemul electoral a introdus reguli restrictive: instituirea pragului 
electoral pentru partide şi alianţe în 1992, creşterea sa în 2000, modi- 
ficarea formulei electorale şi modalităţii de alegere în 2008. Pe de altă 
parte, este posibil ca acest număr să fi scăzut ca reacţie a partidelor la 
comportamentul alegătorilor. Odată ce un partid nu are succes în 
câteva alegeri succesive, încetează să mai candideze şi, în cel mai 


" Sarah Birch, “Electoral Systems and Party System Stabilization in Post- 
Communist Europe", lucrare prezentatá la Annual Meeting of the American 
Political Science Association, 2001. 

fericit caz, se aliază/fuzionează cu un alt partid în încercarea de a 
accede în Parlament. Acest efect psihologic este posibil mai ales prin 
prisma tendinţelor vizibile în cea de-a treia coloană a tabelului: pro- 
centul celor care au câştigat mai mult de 1% din voturi pentru Camera 
Deputaţilor. 

Indiferent de numărul competitorilor, aproximativ şapte par- 
tide (maximum 11 în 1996 şi minimum şase în 2004 şi 2005) reuşesc 
să atragă mai mult de 1% din voturi. Chiar şi în acest caz putem iden- 
tifica o scădere a numărului partidelor, tendinţa fiind acea de a cana- 
liza votul către partidele care acced în legislativ. 


Tabelul 1: Dinamica numărului de partide în perioada postcomunistă 


An Partide Partide cu Partide Număr 
electoral competitoare peste 1% parlamentare — efectiv 
1990 71 9 16 2,2 
1992 79 7 7 4,78 
1996 64 11 6 3,94 
2000 68 9 5 3,19 
2004 52 6 418 3,96 
2008 35 6 4 3,6 


Notă: Aliantele si coalitiile au fost considerate ca întreg. Pentru calcularea 
numărului efectiv de partide parlamentare am considerat mandatele din 
Camera Deputaţilor, incluzând formațiunile care au avut mai mult de 1% din 
mandate; locurile alocate minorităţilor nu au fost incluse. 


Această concluzie este susţinută şi dacă ne uităm la coloana 
ce reprezintă numărul partidelor parlamentare. În 1990 au fost 16"? 


5 Numărul este de la începutul mandatului, din 2007 au existat cinci partide în 
legislativ. Numărul efectiv de partide este calculat tot pentru începutul 
mandatului. Decizia a fost luată datorită faptului că acesta este numărul de 
formaţiuni politice rezultate în umra votului. De exemplu, cetăţenii nu au avut 
de ales între PNL şi PD în 2004, ci au votat Alianţa DA. 

? Absența pragului electoral a condus la situația de a avea mai multe partide 
parlamentare decât partide cu mai mult de 1%. 

pentru ca din 2004 să reuşească accederea în Parlament doar patru. 
Discrepanta dintre numărul de partide care obţin peste 1% si cele 
parlamentare scade. Deşi a fost o suprapunere perfectă între cele două 
numere în 1992, diferenţa a fost mare în 1996 şi 2000. În principiu, 
românii decid să nu îşi irosească voturile. Ultima coloană reprezintă 
numărul efectiv de partide parlamentare”, un indicator care 
ponderează partidele în funcţie de puterea deţinută. Numărul efectiv 
de partide poate fi egal cu numărul propriu-zis de partide (coloana a 
patra) doar dacă partidele parlamentare au puteri egale). Dacă această 
condiţie nu este îndeplinită, numărul efectiv va fi mereu mai mic decât 
cel actual. Astfel, numărul efectiv de partide în 1990 este redus 
deoarece FSN deţinea marea majoritate a locurilor deşi în total erau 16 
partide parlamentare. Începând cu 1992 se observă o relativă scădere a 
acestuia. Prin compararea datelor din ultimele două coloane ale 
tabelului putem vedea că în alegerile recente partidele tind să aibă 
ponderi mai apropiate decât în trecut. Practic, aceeaşi concluzie poate 
fi trasă şi ca urmare a observării numărului efectiv de partide 
parlamentare: alegătorii din România reduc numărul alternativelor pe 
care le au. 

Odată cu scăderea numărului de partide din Parlament trebuie 
remarcat şi faptul cá cei patru actori prezenți în trecutul şi actualul 
legislativ au fost mereu acolo începând cu 1992. Diferenţa dintre cele 
două este eliminarea PRM, dar alţi actori nu reuşesc să acceadă cu 
uşurinţă în instituţia reprezentativă. Astfel, tendinţa de reducere a par- 
tidelor parlamentare şi păstrarea componenților indică un grad de 
acceptare ridicat din partea populaţiei. Practic, în termeni cantitativi, 
competiția se poartă între puţinii actori care se cunosc, iar apariţia 
partidelor mici care să destabilizeze sistemul este redusă. 

Aceste tendinţe reflectă un mediu competiţional dur în care 
partidele populiste româneşti activează. În condiţiile unui număr redus 
de intrări în sistemul de partide parlamentare şi a experiențelor ce 


? Markku Laakso şi Rein Taagepera, “Effective Number of Parties: A Measure 
with Application to West Europe". Comparative Political Studies, vol. 12, 1979. 

indică faptul că odată ieşit în afara sferei parlamentare niciun partid nu 
a mai reuşit să revină, supraviețuirea pe scena politică pare un 
element-cheie. PRM nu a fost caracterizat de prezenţe continue în cele 
patru legislative din 1992 până în 2008, dar a fost o dată la guvernare 
şi în 2000 a fost cel de-al doilea partid din Parlamentul României. 
Acest din urmă eveniment a fost determinat de combinarea unor fac- 
tori contextuali (de exemplu, eşecul guvernării Convenţiei Demo- 
cratice din România sau percepţia absenței alternativelor) şi puternicul 
său mesaj populist.” PDL înregistrează, începând cu 2000, o prezență 
mai numeroasă în legislativ, comparativ cu perioada anterioară, iar 
prezenţa sa la guvernare la începutul fiecăruia dintre ultimele două 
mandate parlamentare nu este surprinzătoare. Analiza lui Mihail Chiru 
arată cum mesajele sale populiste au propulsat PDL în fruntea prefe- 
rintelor electoratului. Însă, despre performanțele electorale şi moda- 
litatea în care acestea au fost obţinute voi discuta pe larg în ultima 
secțiune a capitolului. 


Organizarea partidelor 


Partidele sunt organizații complexe, cu scopuri multiple — aşa 
cum mentionam în introducerea acestui capitol — care variază de la 
auto-prezervare la implementarea politicilor.” Deşi ambele extreme 
sunt valabile pentru mediul românesc şi pot fi deseori văzute drept 
excluzándu-se reciproc, ele sunt deseori complementare. Prioritizarea 
lor depinde însă de factori multipli, atât exogeni (de exemplu, compe- 


*! Vezi capitolul Sorinei Soare din acest volum şi Paul E. Sum, “The radical right 
in Romania: Political party evolution and the distancing of Romania from 
Europe", Communist and Post-Communist Studies, vol. 43, no. 1, 2010, 19-29. 

? Richard Rose si Thomas T. Mackie, *Do Parties Persist or Fail? The Big Trade 
Off Facing Organizations" in Kay Lawson şi P.H. Merkl (eds.), When parties 
Fail: Emerging Alternative Organizations (Princeton: Princeton University 
Press, 1988). 

titia, sistemul electoral), cât şi endogeni (organizarea internă, fuziuni, 
sciziuni). Pentru a îşi asigura supraviețuirea pe scena politica, parti- 
dele trebuie să stabilizeze şi să controleze ambele tipuri de factori.” 
Complementar mesajului propriu, partidele se pot apropia de alegător 
prin intermediul organizării lor. Cel mai simplu mecanism prin care se 
stabileşte legătura dintre candidaţi şi cetăţeni poate fi rezumată în felul 
următor: atât timp cât cetăţenii percep faptul că cerințele, prioritățile şi 
preferințele lor sunt reflectate de un anumit partid, probabilitatea 
votului pentru acel competitor este mare — în absenţa unor factori 
contextuali precum votul strategic. Odată stabilită importanța comu- 
nicării, singura dilemă de rezolvat este cea instrumentală legată de 
modalităţile de realizare, eterogenitatea organizaţiilor de partid” 
complicând întreaga situaţie. 

Poguntke identifică două modalități prin care comunicarea 
poate avea loc: 1) comunicarea directă a liderilor şi elitelor partidelor 
cu alegătorii, prin intermediul mass-media sau a Internetului şi 2) co- 
municarea este mediată de organizaţiile partidului (de exemplu, orga- 
nizatiile locale). Dacă prima modalitate de comunicare este extensiv 
analizată în literatură şi în paginile acestei cărţi, merită să analizăm 
succint gradul de dezvoltare al organizaţiilor de partid. În particular, 
mă voi referi la modalitatea de desemnare a candidaţilor pentru 
alegerile legislativem datele fiind preluate din statutele partidelor. 

Pe baza unei analize similare, Lundell a identificat cinci nive- 
luri diferite ale stabilirii candidaţilor pentru alegerile naționale, având 
ca extreme decizia la nivel local prin intermediul alegerilor primare în 
care participă toti membrii partidului, respectiv decizia luată de liderul 


3 Angelo Panebianco, Political Parties: Organization and Power (Cambridge: 
Cambridge University Press, 1988), 12. 

# Richard S. Katz si Peter Mair (eds.), How Parties Organize. Change and 
Adaptation in Party Democracies in Western Europe (London: Sage 
Publications, 1994). 

? Thomas Poguntke, “Party Organizational Linkage" in Kurt Richard Luther si 
Ferdinand Muller-Rommel (eds.), Political Parties in the New Europe: Political 
and Analytical Challenges (Oxford: Oxford University Press, 2002), 43-62. 

partidului sau de un comitet naţional de selecţie stabilit la nivel cen- 
tral, fără influenţe din partea cuiva din partid. Între aceste extreme 
există un proces de luare a deciziilor la nivel naţional sau regional care 
este influențat de corpurile naţionale sau regionale, existând posibi- 
litatea unor negocieri.“ 

Analiza empirică ilustrează diversitate limitată în cazul 
României. Există doar trei categorii pentru desemnarea candidaților: 
1) sunt nominalizați de către biroul central sau lider, 2) nominalizarea 
survine după negocieri între organizaţiile centrale şi locale şi 3) can- 
didatii sunt nominalizați de către organizaţiile locale (supuşi pentru 
aprobare Consiliului Naţional, fără posibilitate de veto din partea unui 
organism central). Pentru simplitate, utilizez termenul de „centrali- 
zare” a deciziei intra-partid atunci când nominalizarea candidaţilor 
corespunde primei categorii şi „descentralizare” pentru situaţiile în 
care organizaţiile locale au mult spațiu de manevră fără implicarea 
autorităţii centrale a partidului. Aşteptarea preliminară ar fi ca 
partidele populiste, datorită accentului pus pe omogenitatea mesajului 
şi rolul liderului, să fie mai centralizate decât celelalte partide. 

O asemenea ipoteză teoretică este susținută de realitatea 
empirică pentru partidul populist cu cea mai îndelungată prezență in 
Parlament. PRM este cel mai centralizat partid dintre cele româneşti, 
cu el fiind comparabil doar PSD cu excepţia anului 2004 când au fost 
organizate alegeri primare cu participarea membrilor, dar de ale căror 
rezultate nu s-a ţinut cont în totalitate. Caracterul centralizat de luare a 
deciziilor în PRM nu este surprinzător, această caracteristică formală 
confirmând ceea ce se observa deseori în practica partidului.” Orga- 


° Krister Lundell, “Determinants of Candidate Selection — The Degree of 
Centralization in Comparative Perspective", Party Politics, vol. 10, no. 1, 2004, 
25-47. 

77 Pentru detalii referitoare la istoria PRM, vezi Andrea Carteny, “Naționalismul 
maghiar şi românesc al unor partide şi organizaţii politice în anii '90. UDMR şi 
PRM între postceausism şi democrație” in Vasile Boari, Sergiu Gherghina şi 
Radu Murea (eds.), Regăsirea identității nationale (Iasi: Polirom, 2010), 175-196. 

nizatia partidului este subdezvoltatá în principal datorită structurării 
ierarhice şi a prerogativelor extinse ale liderului. Efectul de loco- 
motivă, prin care partidul obținea voturi datorită carismei şi mesajului 
liderului său, a fost vizibil atunci când alegerile prezidenţiale şi cele 
legislative nationale s-au organizat simultan, procentul de voturi 
obţinut de către Corneliu Vadim Tudor fiind mereu mai mare decât al 
partidului. Mai mult, ori de câte ori numele acestuia figura în fruntea 
listei de candidaţi, partidul a reuşit să depăşească pragul electoral atât 
în alegerile legislative naţionale, cât şi europene. În acelaşi timp, 
separarea celor două tipuri de alegeri şi eliminarea listelor blocate au 
condus la eliminarea efectului pozitiv pe care Tudor îl avea asupra 
soartei electorale a partidului său. 

O astfel de modalitate de luare a deciziei este în contrast evi- 
dent cu organizarea PNL în care organizaţiile teritoriale au un cuvânt 
de spus în luarea deciziei. Alături de PNL, UDMR prezintă o organi- 
zare în care decizia nu este luată preponderent la centru. Este singurul 
partid care a organizat alegeri primare în mod regulat în întreaga pe- 
rioadă postcomunistă. După cum mentionam anterior, modelul UDMR 
a fost utilizat de PSD o singură dată, în 2004, înainte şi după acea dată 
existând o organizare puternic centralizată a partidului. În pofida 
includerii în aceeaşi categorie, există multe diferenţe între PSD şi 
PRM, una dintre ele fiind reprezentată de caracterul oligarhic al 
social-democratilor care este înlocuit în cazul PRM de liderul 
partidului. 

La PDL se remarcă o tendință de descentralizare după anul 
2000. Dacă statutul PD prevedea un rol sporit al elitelor centrale în 
desemnarea candidaţilor până la ultimele alegeri în care partidul a fost 
condus de Petre Roman, începând cu 2004 se remarcă o autonomie 
mai mare oferită organizaţiilor locale şi auxiliare (organizaţia de fe- 
mei, de studenţi şi cea de tineret). De exemplu, statutul actual prevede 
ca aceste organizaţii (organizaţia de studenți împreună cu cea de 

tineret) să propună fiecare cel puţin 30% pentru orice listă de candidaţi 
realizată pentru ocuparea unor funcții prin intermediul alegerilor.” 

Rezumând, nu putem identifica un tip de organizare ce carac- 
terizează cele două partide populiste româneşti analizate. Pe de o 
parte, centralizarea puternică specifică PRM nu este apanajul populis- 
mului, ci al partidelor naţionaliste. Europa de Vest prezintă unele mo- 
dele similare, un exemplu în acest sens fiind Partidul pentru Libertate 
al lui Geert Wilders în Olanda. Pe de altă parte, PDL descentralizează 
modalitatea de luare a deciziilor în partid odată cu anul 2000 cel ce 
marchează începutul etapei populiste din viaţa sa. 


Membri de partid: de la justificări teoretice la realități 


Există multiple motive teoretice şi empirice în favoarea unui 
număr mare de membri. Fără cunoaşterea funcționării partidelor, ale- 
gătorii îşi pot menține sentimentele anti-partinice generate în timpul 
precedentului regim.” Mai mult, partidele riscă să fie evaluate doar pe 
baza performanţelor pe care le au la guvernare sau în opoziţie (deseori 
percepute ca activități rutiniere, fără rezultate efective), a scandalurilor 
de corupţie, a declarațiilor mincinoase ale politicienilor interesaţi de 
propriul interes mai degrabă decât de cel public“ şi a promisiunilor 
electorale fără acoperire. Aceste percepții negative sunt alimentate de 
acte controversate ale partidelor precum implicarea în referendumul 
pentru demiterea preşedintelui (mai 2007), permiţând blocaje atitu- 


?* Pentru detalii, vezi http://tineretpdlcluj.wordpress.com/statutul-pdl/, accesat la 
22 septembrie 2010. 

? Petr Kopecky, “Developing Party Organizations in East-Central Europe: What 
Type of Party is Likely to Emerge?", Party Politics, vol. 1, no. 4, 1995; Peter 
Mair, Party System Change. Approaches and Interpretations (Oxford: 
Clarendon Press, 1997). 

% Aleks Szczerbiak, “Power without Love? Patterns of Party Politics in Post-1989 
Poland" in Susanne Jungerstam-Mulders (ed.), Post-Communist EU Member 
States Parties and Party Systems (Aldershot: Ashgate, 2006), 116. 

dinale ale alegătorilor. Este un cerc vicios în care absenţa interacțiunii 
inițiale dintre organizaţii şi potenţiali membri generează sentimente de 
adversitate şi conduce la o improbabilitate şi mai mare a interacțiunii. 

Într-un astfel de climat secetos, orice efort venit din partea 
partidelor pentru a spori numărul membrilor este binevenit. Benefi- 
ciile directe ale unui astfel de gest sunt existența unei rețele active de 
membri ce poate fi activată în timpul alegerilor şi o comunicare 
sporită cu potențiali alegători între alegeri. Un număr mare de membri 
trimite electoratului un mesaj referitor de legitimitate populară şi oferă 
motive partidului să facă referire la bazele sale sociale de susținere.” 
Mai mult, partidele cu un număr mare de membri îşi sporesc şansele 
de a crea rețele stabile în cadrul electoratului pe care se pot baza chiar 
şi atunci când şansele să obțină un scor electoral bun sunt mici. 
Duverger explică modalitatea în care partidele vestice au construit în 
deceniul şase al secolului trecut o reţea de asociaţii nationale de 
membri care cultivau identitățile politice şi mobilizau noii 
alegátori.". Un număr mare de membri nu oferă doar avantaje din 
punct de vedere electoral, dar lărgeşte aria de recrutare a candidaților. 
Kopecky arată cum la alegerile locale din 1998 din Cehia partidele cu 
număr foarte redus de membri au avut dificultăți deoarece nu au reuşit 
să propună candidati si în afara marilor oraşe.” 

Conform acestor argumente, partidele ar trebui să fie intere- 
sate de dezvoltarea unui număr cât mai mare de membri. Totuşi, în 
România, ca şi în Europa Centrală şi de Est, nivelul membrilor parti- 


3! Susan Scarrow, “Parties Without Members? Party Organization in a Changing 
Electoral Environment" in Russel J. Dalton şi Martin P. Wattenberg (eds.), 
Parties Without Partisans: Political Change in Advanced Industrial 
Democracies (Oxford: Oxford University Press, 2000), 84. 

* Maurice Duverger, Political Parties: Their Organization and Activity in the 
Modern State (London: Lowe and Brydone, 1963). 

3 Petr Kopecky, “The Rise of the Power Monopoly: Political Parties in the Czech 
Republic”, in Susanne Jungerstam-Mulders (ed.), Post-Communist EU Member 
States Parties and Party Systems (Aldershot: Ashgate, 2006), 133. 

delor este redus, neatingând nivelurile similare cu cele din Vest.* 
Trebuie menţionat faptul că partidele est-europene au ars mai multe 
etape în dezvoltarea lor, intrând în scenă când membri nu mai înde- 
plinesc numeroase funcții în multe partide vestice şi când profesiona- 
lizarea partidelor este deja un element comun.” În plus, apariția 
acestor formaţiuni politice coincide cu situarea majorităţii partidelor 
vestice pe o pantă descendentă în ceea ce priveşte numărul de 
membri." O explicaţie suplimentară celor deja oferite pentru 
implicarea redusă a cetăţenilor în activitatea partidelor este legată de 
strategia de recrutare a membrilor.” Rolul tradițional al membrilor de 
partid este de a oferi contribuţii financiare, dar cum partidele din 
aceste tari depind de stat pentru majoritatea fondurilor primite, 
motivațiile de recrutare a membrilor sunt scăzute. Cercetarea efectuată 
pentru acest capitol a identificat anumite atitudini ale elitelor din 
cadrul partidelor româneşti care indică abordarea acestora fata de 
membri. Răspunsurile acestora la întrebările referitoare la numărul de 


# Paul G. Lewis (ed.), Party Structure and Organization in East Central Europe 
(Aldershot: Edward Elgar, 1996); Jan Bielasiak, *Substance and Process in the 
Development of Party Systems of East Central Europe", Communist and Post- 
Communist Studies, vol. 30, no. 1, 1997, 23-44; Petr Kopecky, Parliaments in 
the Czech and Slovak Republics. Party Competition and Parliamentary 
Institutionalization (Aldershot: Ashgate, 2001); Peter Mair si Ingrid van Biezen, 
"Party Membership in Twenty European Democracies, 1980-2000", Party 
Politics, vol. 7, no. 1, 2001; Maria Spirova, Political Parties in Post-Communist 
Societies. Formation, Persistence, and Change (Houndmills: Palgrave 
MacMillan, 2007). 

35 Angelo Panebianco, Political Parties: Organization and Power, (Cambridge: 
Cambridge University Press, 1988); Richard S. Katz si Peter Mair, “Changing 
Models of Party Organization and Party Democracy: The Emergence of the 
Cartel Party”, Party Politics, vol. 1, no. 1, 1995. 

* Richard S. Katz si Peter Mair (eds.), Party Organizations. A Data Handbook on 
Party Organizations in Western Democracies, 1960-1990 (London: Sage 
Publications, 1992); Peter Mair si Ingrid van Biezen, "Party Membership in 
Twenty European Democracies, 1980-2000”. 

57 Aleks Szczerbiak, “Power without Love? Patterns of Party Politics in Post-1989 
Poland”, 115. 

membri din prezent şi trecut sunt dificil de imaginat. În afara unor 
numere exagerate fără nicio ancorare în realitate în cazul situaţiei 
curente, multi respondenţi au menționat faptul că nu au nicio evidență 
statistică a membrilor de partid din trecut. 

Graficul 1 prezintă nivelurile membrilor de partid din cele 
cinci partide româneşti care şi-au asigurat prezenţa în mai mult de 
jumătate din legislativele alese după 1990.* Actorii episodici sau 
partidele care au reuşit să acceadă în parlament exclusiv ca urmare a 
unor coaliții electorale nu au fost incluşi. Denumirile partidelor sunt 
cele mai recente, iar unele date lipsesc. Astfel, nu a fost posibil să 
identific numărul membrilor PD până în 1996 sau ai PNL până în 
2004. Acesta este motivul pentru care reprezentarea grafică pentru 
aceste partide începe doar din momentele 1996 şi 2004. Referitor la 
momentele de pe axa orizontală, acestea coincid cu anii alegerilor. Am 
preferat urmărirea evoluţiilor numărului de membri în anii electorali 
pentru a observa dacă performanţele electorale (ilustrate în graficul 1) 
au legătură directă cu dinamica numărului de membri. Nu întotdeauna 
a fost posibilă identificarea numărului de membri în acel an, dar datele 
au fost compilate în funcţie de proximitatea temporală. De exemplu, 
când au existat date din 2003 şi cel mai apropiat an electoral fiind 
2004, în grafic se regăsesc în dreptul celui din urmă. 


38 Trebuie menţionat faptul că înţelegerea conceptului de membru de partid poate 
diferi de la o formaţiune politică la alta. Un partid poate considera drept 
membru doar acel cetăţean care semnează o adeziune şi plăteşte cotizatie, un 
altul poate considera drept membru orice individ care se implică activ în 
activităţile partidului, iar o altă interpretare tratează membrul de partid drept 
persoana care interacționează cu partidul fără existenţa unor elemente formale 
de genul adeziunii sau plăţii cotizatiei. Aceste perspective diferite există nu doar 
inter-, ci şi intra-partid şi reprezintă principalele motive pentru care 
numerele/procentele membrilor sunt dificil de colectat cu acuratețe. 

Graficul 1: Evolufiile procentelor membrilor de partid in ultimele două decenii 

Notă: pe axa verticală sunt procente din populaţia cu drept de vot. 

Sursa: Grafic realizat pe baza datelor adunate din Alan Day, Richard German, 
and John Campbell, Political Parties of the World, 4" edition, Cartermill 
International Ltd, London, 1996; Paul G. Lewis, op.cit, 1996, 2000; Peter 
Mair si Ingrid van Biezen, op.cit., 2001; Janusz Bugajski, Political Parties of 
Eastern Europe: A Guide to Politics in the PostCommunist Era. M.E. Sharpe, 
Inc, New York, 2002;; resurse şi documente online (vezi bibliografia); 
„declaraţii ale liderilor partidelor”. 


Observatia generală pentru partidele româneşti este aceea cá 
niciunul nu ar reuşi accederea în Parlament, nici măcar cu pragul 
electoral de 3% valabil până în anul 2000, dacă ar vota doar membrii 
de partid. Cu rare excepţii, procentul membrilor pentru un partid 
depăşeşte 2% din populația cu drept de vot. Tendintele prezentate in 
graficul 1 nu sunt unitare, dar ilustrează, pe ansamblu, o sporire a 
procentului de membri de-a lungul timpului. Cu excepția UDMR şi 


?? Declaraţiile acestora sunt verificate din surse alternative. 

partial a PD (denumirea sa din 1996), celelalte partide înregistrează 
trenduri ascendente ale procentelor de membri. Explicaţia pentru care 
UDMR începe cu un număr relativ mare de membri şi are în 2008 
procentual mai puţini decât ceilalți competitori are legătură cu 
mobilizarea alegătorilor săi. Acesta reprezintă interesele minorității 
etnice, la începutul perioadei de tranziţie existând o atracţie sporită 
pentru cetăţeni de a deveni membri. Odată cu înfiinţarea sa ca uniune, 
nu ca partid, înregimentarea etnicilor maghiari a fost numeroasă, 
urmând ca odată cu trecerea timpului entuziasmul să dispară şi nu- 
mărul să scadă dramatic.“ PD — în grafic inclus ca şi PDL — înre- 
gistrează o scădere între 1996 şi 2000; după acest din urmă moment 
asistăm la o sporire a procentului de membri, foarte probabil datorată 
reformării conducerii partidului — Petre Roman a fost înlocuit de către 
Traian Băsescu. Datele de la nivelul anului 1996 trebuie privite 
circumspect deoarece sunt aproximări ale liderilor partidului. Acesta 
făcea parte din coaliția de guvernare împreună cu PSDR, venea după 
ocuparea cele de-a treia poziţii în alegerile din 1996 şi acest lucru ar fi 
putut genera un entuziasm crescut al liderilor săi în declararea 
numărului de membri. Cert este însă că în ultimii nouă ani, creşterea 
procentului de membri pentru acest partid este graduală, fără salturi 
spectaculoase. 

Un caz similar este cel al PNL. Fără însă a cunoaşte estimări 
din anii '90, din timpul primei guvernări la care au participat liberalii, 
datele din 2004 şi 2008 indică o creştere a procentului de membri 
peste nivelul UDMR şi aproape de nivelul PRM. Această creştere 
poate fi pusă şi pe seama participării PNL ca principal actor în coaliția 
de guvernare în perioada amintită. Partidul care înregistrează creşteri 
procentuale ale membrilor săi în perioadele de guvernare şi pierderi în 
perioadele în care se află în opoziţie este Partidul Social Democrat. 


“ Procentele din grafic sunt calculate pentru UDMR pe baza declarațiilor 
oficialilor acestuia. Nu se găsesc date oficiale referitoare la numărul de membri 
deoarece nu trebuie înregistrat ca şi partid politic şi nu trebuie să îşi declare 
susținerea socială. 

1996 şi 2004, anii în care s-au terminat două guvernări PSD, coincid 
cu apogeul procentual al membrilor, pe când 2008 şi 2000, venite 
după situări în opoziţie, sunt momente cu mai puţini membri." PRM 
atinge apogeul procentului de membri în momentul performanţei sale 
electorale maxime. În rândurile următoare examinez dacă aceste ten- 
dinte sunt coincidente sau relaţii stabile. 

Dinamica procentului de membri indică, la nivel general, 
douá aspecte relevante. Primul este acela cá intre douá alegeri conse- 
cutive partidele nu au acelasi numár de membri. Desi nivelul impli- 
cării este relativ scăzut, lipsa de motivaţie a alegătorilor şi partidelor 
fiind anterior explicată, acesta nu este unul constant. Fiecare partid 
reprezentat în graficul 1 nu se mulţumeşte să atragă numărul minim de 
membri necesar înscrierii. Uneori, discursurile politice ale liderilor de 
partid, în special la congresele regulate, legitimează existenţa partidu- 
lui şi relaţiile sale cu cetăţenii prin numărul mare de membri ai parti- 
dului. O astfel de atitudine reflectă dorința de a include cât mai multi 
alegători în categoria membrilor, dar fără a exista o strategie vizibilă 
din partea vreunui partid în acest sens. În al doilea rând, evoluțiile 
partidelor româneşti în ceea ce priveşte procentele de membri nu sunt 
similare partidelor vestice. Dacă cele din urmă înregistrează o scădere 
generală a implicării de-a lungul timpului”, partidele româneşti au 
tendința de a spori de la un ciclu electoral la altul procentele membri- 
lor. Este adevărat că nivelurile sunt încă scăzute şi odată atins un nivel 
ridicat să asistăm la un trend asemănător omologilor din Europa de 
Vest. Pentru moment însă, partidele româneşti sunt, în general, pe o 
pantă ascendentă. Îmbunătăţirea procentelor de membri poate avea loc 
atunci cînd partidele vor transmite mesaje clare referitoare la impor- 
tanta membrilor pentru dezvoltarea partidului. 


^! În fapt, în anul 1992 PSD (pe atunci FDSN) are cei mai puţini membri, dar acest 
lucru este normal prin prisma separării sale de PD înainte cu cîteva luni de 
alegeri. 

? Peter Mair şi Ingrid van Biezen, "Party Membership in Twenty European 
Democracies, 1980-2000". 

Am menţionat anterior unele coincidente între creşterea pro- 
centuală a numărului de membri şi perioada petrecută la guvernare. 
Am realizat o analiză statistică de bază pentru a observa dacă există 
legătură între procentul membrilor, performanţa şi volatilitatea electo- 
rală a partidelor. Practic, am testat existenţa unei corelaţii între pro- 
centul de membri şi fiecare dintre cele două variabile discutate în 
secţiunea de fati." Rezultatele indică faptul că există o corelaţie 
redusă între procentul membrilor şi performanţele electorale ale 
partidelor de 0,24, nesemnificativă din punct de vedere statistic. Acest 
lucru înseamnă că exsită câteva situaţii în care numărul de membri ar 
putea coincide cu o performanţă ridicată a partidului în alegeri. 
Absența semnificației statistice indică însă faptul că această relație 
poate fi accidentală şi nu poate fi generalizată. O situaţie similară este 
înregistrată în cazul corelatiei dintre procentul de membri şi 
volatilitate electorală, cu menţiunea că valoarea coeficientului este mai 
mare (r=0,3). Şi în acest caz o creştere a numărului de membri indică 
o stabilizare a electoratului, dar la un nivel destul de redus care poate 
fi întâmplător. 

Două concluzii sunt evidente atunci când ne referim la parti- 
dele populiste româneşti. Prima este aceea că deşi mesajele apelează 
deseori la oameni şi la democraţia directă, nu sunt partidele cu cel mai 
mare număr de membri din România. Ele sunt depăşite de PSD şi, 
pentru o bună perioadă de UDMR. Însă, trebuie remarcat faptul că nici 
nu doresc un număr de membri minimal, iar nivelurile lor sunt relativ 
ridicate. O posibilă explicaţie ar fi dorinţa lor de legitimare prin inter- 
mediul membrilor. A doua concluzie este legată de evoluţia procen- 
tului de membri. Spre deosebire de celelalte partide româneşti, 
populiştii prezintă tendinţe ce nu se modifică pe termen mediu. Astfel, 
la PDL se observă o creştere în perioada sa populistă (2000-2008), iar 
pentru PRM pot fi distinse două perioade: există creştere pănâ la 
succesul său electoral din anul 2000, apoi urmează o scădere continuă. 


? Cazurile pentru analiză au fost reprezentate de partid/ciclu electoral. Astfel au 
existat 19 şi 22 de cazuri pentru cele două corelaţii. 

Realegerea aceloraşi parlamentari? 


Dacă în termenii organizării partidului şi ai membrilor parti- 
dele populiste nu diferă fundamental de restul competitorilor, secti- 
unea de față îşi propune să analizeze în ce măsură acestea se bazează 
pe aceiaşi candidați de succes. Astfel, compar ratele de realegere ale 
parlamentarilor din fiecare partid pentru toate alegerile postcomuniste 
(tabelul 2). UDMR este formațiunea politică ai cărei parlamentari sunt 
realeşi în cel mai mare procent. În medie, 60% dintre parlamentarii 
dintr-un mandat sunt realeşi în următorul. Important de menţionat este 
faptul că o bună parte dintre cei realeşi sunt aceiaşi în mandate 
succesive. 


Tabelul 2: Procentele de parlamentari realeşi în legislaturile postcomuniste 


1992 1996 2000 2004 2008 
PSD 33 29 32 44 47 
PDL 79 42 52 23 24 
PNL E z 53 23 35 
PRM : 26 19 50 = 
UDMR 41 64 67 73 55 


În afara UDMR, procentele de parlamentari realesi din partea 
celorlalte partide nu diferă semnificativ. Astfel, populiştii se bazează 
pe aproximativ acelaşi procent de parlamentari ca şi celelalte partide 
(media este aproape de 38%). PRM înregistrează în 2004 un procent 
mult peste medie, dar acesta are explicaţii legate de dinamica 
partidului. După succesul din 2000, mai multi parlamentari ai PRM au 
părăsit partidul, iar marea majoritate a celor rămaşi au fost incluşi pe 
listele pentru alegerile legislative din 2004. Jumătate dintre aceştia, cu 
mult mai mult fata de 1996 şi 2000, au fost aleşi în noul legislativ. 

Performanţe şi volatilitate electorală 


Această secțiune identifică nivelurile şi dinamica performan- 
tei şi volatilitätii electorale în perspectivă comparată. Graficul 2 indică 
performanţele partidelor în alegerile postdecembriste, trei remarci 
generale fiind posibile la prima vedere. Prima este aceea că PSD 
beneficiază de cea mai mare susţinere în rândul populației româneşti. 
Chiar şi în momentul cel mai redus al popularității sale, când a pierdut 
alegerile din 1996, partidul nu a scăzut sub 20%. Cea de-a doua obser- 
vatie se referă la nivelul relativ stabil de sustinere pe care îl are 
UDMR. Acesta nu este unul surprinzátor deoarece grupul-tintá este 
unul clar, procentele obtinute sunt similare celor ale populatiei 
maghiare din totalul populaţiei de pe teritoriul României. Totuşi, o 
particularitate este evidentă: spre deosebire de minoritățile etnice din 
Slovacia sau Bulgaria care au un nivel mai mare de mobilizare decât 
populaţia majoritară, alegătorii UDMR merg la vot în aceeaşi măsură 
ca şi ceilalți alegători. Astfel, indiferent de nivelul de absenteism, 
susţinerea este similară. În fine, poate fi remarcată dinamica opusă a 
PD(L) şi PRM. Primul înregistrează scăderi ale susţinerii până în anul 
2000, urmate de creşteri consecuvtive în 2004 şi 2008. Cel de-al 
doilea creşte progresiv până la nivelul anului 2000, când înregistrează 
cea mai bună performanţă a sa, devenind al doilea partid parlamentar, 
urmată de scăderi care au culminat cu insuccesul de la cele mai re- 
cente alegeri. Există multiple explicaţii pentru cele două direcţii 
opuse, insist în cazul de fata pe reformarea partidelor. Imediat dupa 
insuccesul din 2000, PD(L) a decis să modifice structurile de condu- 
cere, iar alianţa din 2004 cu PNL a oferit performanţe electorale îmbu- 
nätätite. PRM a pierdut numerosi parlamentari după succesul din 
2000, iar discursul său şi-a diminuat treptat impactul. Insuccesul din 
2004 a venit pe fundalul unei campanii în care Uniunea Europeană era 
tinta preferată a competitorilor, PRM neputând să menţină linia natio- 
nalistă. Absența unor persoane cunoscute în partid, în afara liderului 
de la centru, a fost principala cauză care nu a mai permis accesul PRM 
în Parlament imediat după aplicarea sistemului electoral din 2008. 

De-a lungul întregii perioade postcomuniste, PNL înregis- 
trează o evoluţie pozitivă a performanțelor sale electorale. Dinamica 
sa nu marchează o creştere progresivă, ci este marcată de două 
momente de recul (1992 şi 2000) venite drept urmare a unei decizii 
strategice eronate (aceea de a rămâne în afara CDR când aceasta era 
susținută din ce în ce mai mult de către populaţie) sau după guver- 
narea 1996-2000 percepută negativ de către populaţie. 


Graficul 2: Dinamica performanţelor electorale ale partidelor româneşti în 
perioada postcomunistă 


1990 1992 1996 2000 2004 2008 


— = PSD Lm PDL PNL UDMR = = :PRM 


Notă: Procentele de voturi sunt calculate pentru Camera Deputaţilor. Pentru 
partidele care au făcut parte din alianță în alegeri am calculat procentul de 
voturi pornind de la algoritm intern sau de la distribuţia locurilor în Parlament. 


Dinamica performanţelor oferă unele indicii referitoare la 


susținerea longitudinală a partidelor. Volatilitatea electorală este indi- 
catorul potrivit pentru observarea stabilităţii susţinerii între două ale- 

geri consecutive. Volatilitatea electorală este considerată un 
indicator al acceptării partidului in societate si este deseori inclusă in 
operationalizári ale institutionalizärii partidelor.” În acelaşi timp, 
nivelurile scăzute de volatilitate electorală indică o stabilitate a 
sistemului de partide." 

Graficul 3 prezintă dinamica volatilitätii electorale calculată 
la nivelul partidelor. Trei aspecte ies în evidenţă la o primă vedere. 
Primul dintre aceasta vizează stabilitatea UDMR, acesta având cea 
mai redusă medie de volatilitate electorală nu doar din România, ci din 
întreaga regiune a Europei Centrale şi de Est. Se observă că de-a lun- 
gul întregii perioade analizate, UDMR are o singură dată volatilitatea 
mai mare de 5% , gravitând mai mult în jurul unei valori de 1,5%. Cel 
de-al doilea element vizează tendinţele opuse ale PSD şi PDL. Pe de o 
parte, PSD, începând cu 2000 şi-a redus semnificativ volatilitatea 
electorală. Vizibil şi în graficul 2, PSD obține procente similare în 
alegeri, bazându-se pe un electorat stabil. Pe de altă parte, PDL are o 
creştere progresivă a volatilitatii sale, fiind unicul partid românesc ce 
prezintă o astfel de tendinţă. Aceasta denotă o instabilitate crescută la 
nivelul electoratului, fiind dificil de prezis care va fi viitoarea sa 
situație. Nu în ultimul rând, observăm că PNL şi PRM sunt partidele 
care nu îşi pot stabiliza electoratul în alegeri succesive, dar spre 
deosebire de PDL acestea prezintă oscilaţii. Diferenţa majoră dintre 
cele două partide este că trendurile nu coincid: ori de câte ori volati- 
litatea PNL creşte, cea a PRM scade şi viceversa. Acest lucru 
înseamnă că ambele partide nu reuşesc niciodată concomitent mobi- 
lizarea propriului electorat. Luând exemplul celor mai recente alegeri, 
PNL a reuşit să îşi mobilizeze alegătorii şi a obținut un scor similar 


^ Stefano Bartolini şi Peter Mair, Identity, Competition, and Electoral 
Availability: The Stabilization of European Electorates 1885—1985, 19. 

^ Jan-Erik Lane si Svante Ersson, Politics and Society in Western Europe, 4^ 
edition (London: Sage Publications, 1999). 

^* Alan Sikk, *How unstable? Volatility and the genuinely new parties in Eastern 
Europe", European Journal of Political Research, 44 (3), 2005, 391—412. 

celui din 2004 pe când PRM a pierdut foarte mult suport în 2008 
comparativ cu 2004. 


Graficul 3: Nivelurile volatilitatii electorale în perioada postcomunistă 

Dinamica surprinsá la nivelul celor douá variabile analizate 
în această secțiune ilustrează faptul cá alegătorii decid să investească 
niveluri de încredere sporită în anumiţi actori de pe scena politică. 
Prin comparaţie cu primii ani ai tranziţiei, există unele tendințe de 
stabilizare a electoratului (în cazul PSD), iar unele partide alternează 
alegerile în care au un suport stabil cu cele în care pierd sau câştigă 
mult. Fără a supraevalua nivelurile volatilitatii electorale, aceasta are 
tendința să scadă pe măsura trecerii timpului. De exemplu, deşi PNL 
continuă să oscileze în alegeri, nivelul volatilitátii din 2004 şi 2008 
este mai redus decât în 1996, respectiv 2000. Astfel, aceste tendințe 
încep să corespundă schimbărilor generate la nivelul electoratului. 
Caracteristicile prezentate în secțiunea precedentă, care se potrivesc 
primelor alegeri, au suferit modificări relevante. Unele dintre acestea 
sunt reflectate la nivelul indicatorilor prezentaţi mai sus. 

Graficul 4 include poziţionarea celor cinci partide în funcție 
de două dimensiuni: elasticitatea (diferenţa dintre cel mai mare şi cel 
mai mic procent de voturi obținut) şi volatilitatea electorală. Ambele 
reprezintă mediile pentru toate ciclurile electorale. 


Graficul 4: Elasticitatea şi volatilitatea electorală medie 

Cele douá partide populiste inregistreazá valori extreme pe 
cáte o dimensiune: PDL este partidul cu cea mai mare elasticitate me- 
die, iar PRM cu cea mai mare volatilitate. Elasticitatea PDL a sporit 
considerabil în perioada sa populistă când partidul a obţinut procente 
mult mai mari decât în perioada anterioară (graficul 2). Volatilitatea 
PRM se datorează în special rezultatului electoral din 2000. 

Dintre celelalte partide, PSD are atât elasticitatea, cât şi vola- 
tilitatea electorală mai mică decât PNL. Acestea au suferit modificări 
important în special după 2000. UDMR se evidenţiază drept partidul 
cu cea mai mică elasticitate şi volatilitate, suportul său electoral fiind 
aproape constant. Deşi prezenţa la urnă a alegătorilor variază, UDMR 
nu îşi mobilizează mai bine electoratul decât o fac celelalte partide 
româneşti. Suportul său este aproximativ acelaşi indiferent de numărul 
celor care votează. 

Concluzii 


Acest capitol a examinat măsura în care partidele populiste 
diferă în ceea ce priveşte aspectele formale (centralizarea luării deci- 
ziilor, numărul de membri, utilizarea aceloraşi parlamentari drept 
candidați în alegeri consecutive) şi performanţa electorală de ceilalți 
competitori institutionali. Două aspecte generale pot fi cuncluzionate. 
În primul rând, în condiţiile în care numărul alternativelor politice din 
Parlament a scăzut treptat, partidul populist cu cea mai îndelungată 
orezentá în legislativ (PRM) nu a mai reuşit să depăşească pragul elec- 
toral şi mesajul populist dominant este cel al PDL. Acest comporta- 
ment, coroborat cu dificultatea de a pătrunde în sistemul de partide, 
descurajează formarea unor noi partide populiste de succes (acesta 
este partial motivul pentru care Partidul Noua Generaţie nu a reuşit 
vreodată accesul în Parlament). 

În al doilea rând, nu există un profil al populiştilor în ceea ce 
priveşte dimensiunile analizate. Singurele caracteristici care diferen- 
tiazá marginal partidele populiste de restul competitorilor sunt un pro- 
cent relativ mediu şi omogen de membri (fără mari oscilaţii) şi o elas- 
ticitate şi instabilitate electorală relativ mai mare. Oscilatiile în planul 
performanţelor electorale reflectă insuccesul populiştilor de a mobiliza 
un electorat stabil. O posibilă soluţie pentru remedierea acestei situații 
constă în organizaţia de membri pe care aceste partide şi-o dezvoltă. 
Este de aşteptat ca PDL să beneficieze mai mult decât PRM de pe 
urma organizaţiilor sale de membri deoarece şi permite implicarea 
acestora în procesul de luare a deciziilor. 

Absența unor caracteristici formale ale partidelor populiste 
indică faptul cá particularitätile se regăsesc pe alte dimensiuni. Volu- 
mul de fata explorează în detaliu două dintre aceste aspecte: mesajul şi 
tipul de lider (leadership). Cercetarea ulterioară poate include analiza 
politicilor promovate prin programele electorale. Sugestiile concrete 
merg în direcţia dezvoltării unor analize care să indice congruenta 
competițională şi capacitatea partidelor de a forma coaliții în funcţie 
de caracterul lor. Ultimul aspect poate fi coroborat cu dimensiunea 

cantitativă prezentată în acest capitol: deşi partidele parlamentare au 
fost cam aceleaşi, coaliţii diverse au fost formate. Includerea parti- 
delor populiste în coalitiile de guvernare şi politicile elaborate pot fi 
evaluate în detaliu pentru a observa posibile diferențe. 

POPULISM, AUTORITARISM 
ȘI VALORI DEMOCRATICE 
ÎN OPINIA PUBLICĂ DIN ROMÂNIA 


Dragoş Dragoman 


Introducere! 


Populismul este în creştere în Europa Centrală şi de Est, 
remarca Bugaric în studiul introductiv al unui secțiuni speciale 
dedicate populismului de către Communist and Post-Communist 
Studies.” Iar cel mai surprinzător aspect, deşi poate mai putin studiat, 
este atacul sistematic la instituţiile democraţiei liberale. Guvernele şi 
partidele politice din statele central şi est-europene declară toate că ele 
reprezintă adevărata voce a poporului si dispretuiesc toate instituțiile 


Doresc să-i mulțumesc lui Adrian Moraru pentru accesul la baza de date a 
sondajului ,,Intoleranta, discriminare şi autoritarism în opinia publică — România 
2003” realizat de către Institutul pentru Politici Publice din România. 

Bojan Bugaric, "Populism, liberal democracy, and the rule of law in Central and 
Eastern Europe,” Communist and Post-Communist Studies 41, 2 (2008): 191-203. 

democraţiei liberale care se interpun între ele şi voința populară. Din 
această perspectivă, România nu face excepţie. Peste tot în regiune, 
guvernele critică, dispretuiesc şi contrazic deciziile instanţelor jude- 
cătoreşti ce nu le convin, cu precădere cele ale curților constituţionale. 
Ele nu ezită să limiteze libertatea presei şi să afecteze profesionalis- 
mul funcționarilor publici prin înlocuirea acestora cu noi funcţionari, 
necalificaţi, dar loiali. Tintele populistilor sunt fie categorii sociale, 
grupuri etnice, homosexuali, fie alte grupuri excluse din definiția 
,poporului".? Desigur, populismul nu este un fenomen exclusiv cen- 
tral şi est-european. Numeroase studii au indicat un succes crescând al 
partidelor şi mişcărilor populiste occidentale, mai cu seamă prin 
exploatarea temerilor sociale legate de imigrație, insecuritate socio- 
economică, dar legate şi de elitism politic şi corupţie.” Aceste noi miş- 
cări politice au fost deseori legate de apariția şi consolidarea extre- 
mismului de dreapta în Europa occidentală.” 

Cât de răspândit este populismul în România şi care sunt 
pericolele la adresa democraţiei pe care le aduce răspândirea acestui 
nou fenomen politic ce caracterizează întreaga regiune după succesul 
aderării la NATO şi Uniunea Europeană? După o definire a 
populismului, capitolul de fata explorează relaţia dintre populism şi 
alte atitudini şi valori larg răspândite la nivel social, raportându-le la 
efectele lor asupra susţinerii democraţiei. Acest lucru este necesar în 
contextul criticilor aduse populismului de susținătorii democraţiei 
liberale, unii dintre ei considerând chiar adecvată comparatia dintre 
situaţia actuală din regiune şi răspândirea fascismului din perioada 
interbelică: cultul tradiţiei şi refuzul modernizării, irationalismul şi 
anti-intelectualismul, mobilizarea clasei mijlocii frustrate de situația 
economică, obsesia conspirației şi anti-semitismul, in fine, antiplu- 
ralismul şi antiliberalismul.° Analiza statistică a datelor unui sondaj de 
opinie confirmă partial aşteptările teoretice formulate. Deşi efectele 
populismului asupra susținerii democrației sunt indirecte, ele sunt 
intermediate de fenomene ale opiniei publice precum atitudinile anti- 
minoritare extremiste, conservatorismul şi autoritarismul social, care 
pot reprezenta, prin expresiile lor politice non-democratice, pericole la 
adresa instituţiilor şi practicilor democraţiei liberale din România. 


Populism şi democraţie în Europa Centrală şi de Est 


Ce este, în definitiv, populismul şi ce sunt populiştii? Deşi 
mulţi cercetători recunosc răspândirea populismului în Europa, nu 
există încă un consens cu privire la definiţia şi impactul acestuia 


Unites Right-Wing Populists in Western Europe? Re-Examining Grievance 
Mobilization Models in Seven Successful Cases", Comparative Political Studies 
41, 1 (2008): 3-23; Joost van Spanje, "Contagious Parties: Anti-Immigration 
Parties and Their Impact on Other Parties” Immigration Stances in 
Contemporary Western Europe", Party Politics 16, 5 (2010): 563-586. 

Ivan Krastev, "The Strange Death of the Liberal Consensus," Journal of 
Democracy 18, 4 (2007): 56-63. 

asupra societăților europene. Ivan Krastev consideră populismul rezul- 
tatul tensiunilor dintre liberalism şi democraţie, anume apelul insistent 
pentru democraţia directă şi înmulțirea liderilor charismatici capabili 
să mobilizeze nemulțumirea şi chiar furia populară, ceea ce nu ne 
poate împiedica să comparăm situaţia actuală din Europa Centrală şi 
de Est cu criza democraţiei europene din perioada interbelică.” Con- 
form lui Jones, ceea ce pare să-i unească pe populiştii din tările 
europene este atacul la puterea elitelor grupate, în opinia acestora, în 
carteluri.® Populiştii organizează mişcări politice si nu partide, fac apel 
la alegători şi nu la activişti politici, se preocupă mai curând de su- 
biecte minore şi par să fie mai puţin interesaţi de coerenţa programelor 
lor politice, ceea ce reprezintă o provocare la adresa democraţiei 
europene, mai curând consensualiste. Dar aceasta nu este singura pers- 
pectivă asupra populiştilor. Schmitter reaminteşte defectele populiş- 
tilor, anume că distrug loialitátile partizane şi alegerile rationale dintre 
diferite programe politice fără să le înlocuiască cu ceva propriu, că 
recrutează persoane slab informate ce nu au preferinţe cristalizate şi 
care preferă satisfacţii emoţionale din partea politicienilor, şi nu pro- 
gramatice, că fac promisiuni şi creează aşteptări ce nu pot fi realizate, 
că-i identifică pe străini şi puterile străine drept tapi ispăşitori pentru 
nereuşitele proprii, dar şi că populiştii pot afecta regulile jocului 
democratic prin sprijinul primit din partea armatei sau a forțelor de 
securitate, adică nu pot fi înlocuiţi paşnic de la conducerea ţării.” În 
acelaşi timp, partidele şi mişcările populiste destructurează loialitáti 
partizane sclerozate şi dizolvă sisteme de partide bazate pe înţelegeri 
secrete, recrutează persoane anterior apatice şi pasive şi le mobilizează 
electoral; prin preocuparea acordată unor subiecte politice disparate 
sau ignorate, populiştii încurajează articularea unor cereri şi clivaje 
ascunse, înlocuiesc imobilismul politic şi lărgesc aria soluţiilor politic 


7 Krastev, "The Strange Death...” 

* Erik Jones, "Populism in Europe, " SAIS Review XXVII, 1 (2007): 37-47. 

? Philippe Schmitter, "A Balance Sheet of the Vices and Virtues of Populisms,” 

posibile pentru problemele colective; în fine, atunci când sunt înfrânți 
în alegeri, lasă loc unui sistem de partide revigorat. Din acest punct de 
vedere, populismul nu mai este un defect, ci un simptom al demo- 
cratiei. '? 

Cu toate acestea, populismul poate favoriza sau exacerba 
extremismul politic. Asta este cea mai mare teamá a sustinátorilor de- 
mocratiei liberale," populismului central si est-european fiindu-i con- 
sacrat un număr special de către Journal of Democracy." Pe de-o 
parte, populiştii pun sub semnul întrebării supremaţia legii, separatia 
puterilor şi autonomia diferitelor corpuri sociale, precum universitățile 
sau cultele religioase, mizând excesiv pe dominaţia puterii executive 
si neoferind garanții de limitare a acesteia. Pe de altă parte, atacurile 
populiştilor la adresa instituţiilor democraţiei liberale nu ocolesc nici 
garanţiile legale oferite drepturilor şi libertăţilor minorităților etnice, 
lingvistice si religioase. * Aceste grupuri devin adesea tinte ale extre- 
miştilor ca urmare a condiţiilor politice favorabile, în special a identi- 
ficării lor drept inamici de către liderii populişti în căutare de noi 
grupuri ce aşteaptă să fie excluse din definiția îngustă, etno-nationa- 
listă şi conservatoare a naţiunii, atât în vestul, cât şi în estul Europei. 


10 Jean-Michel De Waele, Anna Paczesniak, eds., Populism in Europe — defect or 
symptom of democracy (Varşovia: Oficyna Naukowa, 2010). 

! Marc F. Plattner, "Populism, Pluralism, and Liberal Democracy", Journal of 
Democracy 21, 1 (2010): 81-92. 

12 "[s East-Central Europe Backsliding?", Journal of Democracy 18, 4 (2007). 

În acelaşi timp, populismul este un ingredient al autoritarismului, miş- 
cări şi lideri populişti virând abrupt către autoritarismul cel mai 
pronunțat. 5 [n acest context, nu doar România, ci şi alte tari din 
regiune au înregistrat scăderi ale calității democraţiei după aderarea la 
Uniunea Europeana.'® 

Primele semne au fost înregistrate în cazul primului val de 
aderare la Uniune în 2004. Jacques Rupnik remarca oboseala demo- 
cratiei în regiune şi instaurarea unui populism amenintátor, deşi încă 
nesesizat prin instrumentele specifice de măsurare a democraţiei de tip 
Freedom House Index." Ce se putea însă lesne observa era alianța 
politică dintre populişti şi partide extremiste de dreapta în Polonia şi 
Slovacia, un fenomen de neimaginat înaintea aderării la Uniunea 
Europeană, mişcări populiste de stradă în Ungaria, atacuri politice la 
adresa mass-media în Slovenia. Într-un fel, remarcă Rupnik, apariția 
în forță a populismului in Europa Centrală înseamnă încheierea pe- 
rioadei de tranziție începută în 1989, ce s-a caracterizat printr-un con- 
sens al elitelor politice în vederea integrării europene, anume supre- 
matia ordinii constituţionale şi efortul depus pentru liberalizare eco- 
nomică. Acest consens al elitelor cu privire la respectarea instituţiilor 


Understanding the Rise in Far-Right Militancy in Russia", Europe-Asia Studies 

'5 Philip Levitz şi Grigore Pop-Eleches, “Why No Backsliding? The European 
Union's Impact on Democracy and Governance Before and After Accession," 
Comparative Political Studies 43, 4 (2010): 457-485. 

şi practicilor democraţiei liberale a dispărut." După atingerea obiecti- 
vului european, primul element de consens a fost înlăturat prin refuzul 
politicii de a mai recunoaşte separatia puterilor şi a existenţei unor 
instituţii neutre politic, precum curțile constituționale, băncile centrale 
şi instituţiile de supraveghere şi reglementare a mass-media. Perioada 
de fata este marcată de utilizarea fără limite a puterii executive in lo- 
gica reîntoarcerii deciziei politice, implicit a partizanatului şi abuzului, 
în domenii in care consensul a fost abandonat brutal.’ 

Descrierile lui Bugaric” şi Rupnik?" sunt la fel de actuale 
pentru Románia, cát sunt pentru Polonia, Slovacia, Ungaria, Bulgaria, 
Slovenia şi ţările baltice, dar si pentru Rusia şi Belarus.” Peste tot 
discursul populiştilor se îndreaptă împotriva unei elite politico-econo- 
mice, succesoare a rețelelor de putere comuniste, acuzată de guvernare 
în coniventá cu sistemul judiciar si cu o parte a mass-media.” Însă, 
citând in extenso din Bugaric,“ nu facem decât să descriem noul 
climat politic impus de răspândirea şi intensificarea populismului în 
România după 2004. Lupta declarată împotriva corupției si 

Succession and Its Implications for Russian Politics," Post-Soviet Affairs 24, 3 
(2008): 231-262; Krysztof Jasiewicz, "The new populism in Poland: The usual 
suspects?", Problems of Post-Communism 55, 3 (2008): 7-25; Robert Brier, 
"The Roots of the „Fourth Republic": Solidarity's Cultural Legacy to Polish 
Politics," East European Politics and Societies 23, 1 (2009): 63-85. 

* Bojan Bugaric, "Populism, liberal democracy, and the rule of law..." 

ineficientei unui sistem politic deficitar s-a transformat abrupt în ata- 
curi susținute la adresa instituţiilor democraţiei liberale. Parlamentul a 
devenit, în ochii populiştilor români, expresia definitivă a elitei 
politice corupte şi retrograde, curţile de justiţie expresia unei caste 
privilegiate şi obraznice, presa de opoziţie expresia unui instrument de 
presiune şi de manipulare a opiniei publice. Astfel, discursul şi acti- 
unea populiştilor la guvernare s-au îndreptat împotriva parlamentului 
prin organizarea unui referendum de reducere a numărului de parla- 
mentari, prin numirea de judecători favorabili la Curtea Constitu- 
tionalá şi de jurnalişti obedienti la conducerea radioului şi televiziunii 
publice. 

Mai mult, organismul de reglementare a audio-vizualului a de- 
venit un instrument predilect pentru intimidarea şi penalizarea presei 
ostile partidului la guvernare şi a președintelui în funcţie. În aceeaşi 
logică, campaniile de presă au fost oficial desemnate drept vulnerabilitäti 
ale sistemului naţional de securitate. Statutul funcționarilor publici a fost 
şi el modificat pentru a putea desemna membrii loiali de partid în funcții 
publice şi a politiza administraţia publică ce se subordonează guvernului. 
În disprețul constituţiei şi a legilor în vigoare, guvernul a modificat prin 
ordonanţe şi hotărâri unele legi organice, dar chiar şi legi votate în parla- 
ment de majoritatea ce sprijină guvernul au fost declarate drept 
neconstitutionale de către Curtea Constituţională. Singurul ingredient ce 
încă lipseşte într-o măsură considerabilă din reţeta populismului la putere 
este naționalismul extremist şi xenofob. Lipsa lui explicită poate fi însă 
pusă pe seama contextului politic intern, anume pe funcţionarea unei 
coaliţii de guvernare PDL-UDMR. 

Consolidarea populismului în regiune a fost surprinsă însă şi 
de raportul Nations in Transit al Freedom House, în chiar anii urmă- 
tori aderării fostelor state socialiste la Uniunea Europeană. Raportul 
pe 2010 remarcă scăderi ale calităţii democraţiei în cazul a şase noi 
state membre ale UE, România fiind unul dintre ele. Scorul general 
FH s-a deteriorat sensibil după alegerile din 2008, calitatea demo- 
cratiei scăzând de la maximul istoric din 2007 de 3,29 până la 3,46 in 

2010.? Evoluţia componentelor indicelui FH între 2007 si 2010 
exprimă foarte bine evoluţiile politice interne şi declinul democraţiei 
româneşti. Corectitudinea procesului electoral, vitalitatea societăţii 
civile, independenţa presei, calitatea guvernării şi independenţa justi- 
fiel, toate au scăzut sensibil în această perioadă. Dar comparatia 
României cu celelalte state membre ale UE şi foste republici comu- 
niste este şi mai îngrijorătoare. România are cele mai viciate practici 
electorale din regiune, fiind mai apropiată în această privință de 
Bosnia şi Macedonia, decât de Cehia sau Slovenia. Societatea civilă 
din România, relativ indiferentă sau neputincioasă în faţa populismu- 
lui, este calitativ mai asemănătoare cu cea din Serbia şi Albania, decât 
cu cea din Polonia sau Ungaria. Mai mult, România este caracterizată 
de cea mai puţin independentă presă dintre noile state membre UE, 
această situație fiind considerată de Freedom House identică cu cea 
din Albania, Serbia şi Croaţia. 

Situaţia proastă a presei a fost recunoscută până şi de lideri de 
opinie mai mult sau mai putin apropiaţi partidului de guvernământ 
(PDL) şi preşedintelui Traian Băsescu.” Calitatea guvernării din 


25 Scorul Freedom House este o scală de şapte unităţi, unde 1 reprezintă cel mai 
ridicat nivel al democraţiei şi 7 cel mai scăzut. Acest scor este o medie a evaluă- 
rilor unei serii de caracteristici considerate esenţiale pentru funcționarea 
democraţiei, anume procesul electoral, societatea civilă, independența mass- 
media, guvernarea democratică la nivel central, guvernarea democratică la nivel 
local, funcționarea şi independenţa justiției şi nivelul corupției. Scorurile 
generale sunt folosite ca indicatori pentru nivelul democraţiei din țările 
analizate, acestea putând fi considerate democraţii consolidate, democrații semi- 
consolidate, regimuri hibride sau de tranziţie, regimuri autoritare semi- 
consolidate sau deplin consolidate. Astfel, Slovenia (scor 1,93) este considerată 
democraţia cea mai consolidată, iar Uzbekistanul (scor 6,93) regimul cel mai 
autoritar dintre țările post-comuniste. Deşi există indici concurenţi ce măsoară 
calitatea democraţiei, FH Index rămâne un instrument accesibil şi actualizat pe 
care îl preferăm pentru măsurarea calității democrației (v. Tatu Vanhanen, 
Prospects of Democracy: A Study of 172 Countries (London: Routledge, 1997)). 

% Alina Mungiu-Pippidi, „Prostia la vârf, vulnerabilitate naţională,” România 
Liberă, 1 iulie 2010; Laura Stefan, Dan Tapalagă şi Sorin Ionita, „Romania”, in 

România este şi ea cea mai slabă din toate statele foste comuniste, 
astăzi membre UE, aceasta fiind identică calitativ cu guvernarea din 
Macedonia, dar mai slabă decât în cazul Croaţiei sau Serbiei, tari 
candidate la aderarea la Uniunea Europeană. În final, degradarea 
independenţei justiţiei duce România pe ultimul loc în ierarhia noilor 
membri UE, în aceeaşi situaţie cu unele tari balcanice precum 
Muntenegru, Macedonia şi Bosnia şi nu foarte departe de situaţia din 
Republica Moldova. Nici nu este de mirare că România, cu un scor 
FH de 3,46, este considerată în 2010 de către Freedom House o demo- 
cratie semi-consolidatá, adică având un scor FH între 3,00 si 3,99, si 
fiind alături de Bulgaria (scor 3,04) singurele tari membre UE în 
compania unor viitoare membre şi candidate la aderarea la UE, 
precum Croaţia, Serbia, Macedonia, Muntenegru şi Albania. 

Cu toate acestea, populismul nu s-ar fi putut instala şi 
consolida atât de repede în Europa Centrală şi de Est, şi mai ales în 
România, fără condiţii favorabile. Unele dintre aceste condiţii, mai 
ales cele externe, au fost deja subliniate. Nu este vorba doar de 
influenţa contextelor politice naționale vest-europene, marcate şi ele 
de partide şi mişcări populiste tot mai influente, ci de numeroasele 
conditionári impuse de procesul de aderare la Uniunea Europeană.” 
Ele nu se rezumă doar la cadrul economic, ci iau în calcul şi standarde 
privitoare la instituţiile democraţiei liberale şi la drepturile minori- 
tätilor.* Odată conditionärile externe eliminate ca urmare a aderării la 


Nations in Transit 2010: Democratization from Central Europe to Eurasia, 
editat de Freedom House (Washington, D.C.: Freedom House, 2010). 

7 Kristi Raik, "EU Accession of Central and East European Countries: 
Democracy and Integration as Conflicting Logics," East European Politics and 
Societies 18, 4 (2004): 567-594; Grigore Pop-Eleches, "Between Historical 
Legacies and the Promise of Western Integration: Democratic Conditionality 
after Communism," East European Politics and Societies 21, 1 (2007): 142- 
161; Frank Schimmelfennig, "European Regional Organizations, Political 
Conditionality, and Democratic Transformation in Eastern Europe," Fast 
European Politics and Societies 21, 1 (2007): 126-141. 

# Lynn M. Tesser, "The Geopolitics of Tolerance: Minority Rights Under EU 
Expansion in East-Central Europe," East European Politics and Societies 17, 3 

Uniunea Europeană, factorii interni se pot manifesta cu toată puterea 
lor anterior latentă. Un factor de obicei neglijat de studiile electorale 
este votul de protest, manifestat prin „pedeapsa” primită de partidele 
ce au devenit nepopulare la guvernare (CDR în 2000, de exemplu), 
fenomen profund ce a împiedicat consolidarea sistemului de partide şi 
a favorizat volatilitatea votului şi preferința pentru mişcări şi 
personalităţi populiste, chiar pentru partide definite de Pop-Elecheş ca 
,neortodoxe”.”” Climatul populist ce s-a instalat treptat după alegerile 
din 2000 i-a adus în prim-planul competiţiei electorale şi a disputelor 
publice nu doar pe Corneliu Vadim-Tudor şi Gigi Becali, ci şi pe 
Traian Băsescu şi Partidul Democrat Liberal. Un alt factor favorabil 
intern, anume neimplicarea sau chiar implicarea unor intelectuali for- 
matori de opinie în favoarea populismului, rămâne de studiat ulterior. 
Interesul nostru este să evaluám în capitolul de fata importanţa opiniei 
publice româneşti în procesul de consolidare a populismului. 


Designul cercetării 


Cercetările dedicate populismului în România la nivelul opi- 
niei publice sunt rare. Ele ating de obicei subiectul doar tangential, în 
raport cu alte valori exprimate de publicul românesc, precum intole- 
ranta socială, religiozitatea, naționalismul sau extremismul politic sau 
cu opţiunile electorale.“ Ele pot fi însă folosite în încercarea noastră 


(2003): 483-532; Jan Zielonka, "The Quality of Democracy after Joining the 
European Union," East European Politics and Societies 21, 1 (2007): 162-180; 
Bernd Rechel,"What Has Limited the EU's Impact on Minority Rights in 
Accession Countries?" East European Politics and Societies 22, | (2008): 171-191. 

? Grigore Pop-Eleches, "Throwing out the Bums: Protest Voting and Unorthodox 
Parties after Communism." World Politics 62, 2 (2010): 221-260. 

* Institutul pentru Politici Publice, Intoleranfá, discriminare şi autoritarism in 
opinia publicá — Románia 2003 (Bucuresti: IPP, 2003); Dumitru Sandu, coord., 
Viaţa socială ín România urbană (laşi: Polirom, 2006); Fundaţia pentru o 
Societate Deschisá, Barometrul de Opinie Publică: Profiluri electorale 
(Bucureşti: Fundaţia pentru o Societate Deschisă, 2006). 

din acest capitol de a explica resursele de care se bucură populismul în 
opinia publică românească şi ce pericole există la adresa democraţiei 
din partea populismului în expansiune. Şi asta pentru că, azi, România 
traversează o etapă critică în dezvoltarea sa democratică, după demo- 
bilizarea generală succesivă integrării României în NATO şi UE, re- 
nuntarea elitelor intelectuale critice la contrabalansarea şi controlul 
guvernării şi consolidarea populismului, în situaţia unei crize econo- 
mice acute. Din această perspectivă, vom folosi în analiza noastră da- 
tele sondajului realizat în septembrie 2003 de către Gallup 
Organization Romania, la cererea Institutului pentru Politici Publice. 
Deşi el nu are ca scop declarat evaluarea populismului, chestionarul 
folosit conţine baterii de întrebări ce pot fi folosite în discuţia din acest 
capitol. Mai mult, sondajul de opinie este realizat suficient de aproape 
de alegerile din 2004 şi de succesul electoral al preşedintelui Traian 
Băsescu pentru a ne oferi răspunsuri cu privire la structura opiniei 
publice favorabile populismului în România. 

Din punct de vedere tehnic, sondajul a fost realizat în perioa- 
da 1-15 septembrie 2003, iar interviurile s-au desfăşurat la domiciliul 
subiecţilor. Cercetarea a fost realizată pe un eşantion stratificat, proba- 
bilist şi tri-stadial, criteriile de stratificare fiind 18 arii culturale gru- 
pate în provinciile istorice româneşti, mărimea localităţilor urbane (4 
tipuri), respectiv gradul de dezvoltare a localităţilor urbane (3 cate- 
gorii). Din aceste straturi teoretic posibile a fost ulterior selectat un 
eşantion probabilist de 106 localităţi (urbane şi rurale), din care s-au 
extras aleator 147 de secţii de votare. Din listele electorale aferente 
secțiilor s-au selectat prin eşantionare simplă aleatorie 1500 de per- 
soane cu vârste de 18 ani şi mai mult. Pentru a contracara efectul de 
„îmbătrânire” a listelor electorale a fost realizat un eșantion aleator 


?! Pentru o discuţie referitoare la ariile culturale din România şi relevanta lor 
pentru eşantionare, vezi Dumitru Sandu, „Ariile culturale ca matrice de 
sociabilitate”, Sociologie Românească 3-4 (2002): 77-92; idem, Spațiul social al 
tranziției (aşi: Polirom, 1999), 143. 

separat de tineri.” Esantionul astfel rezultat este reprezentativ pentru 
populaţia adultă neinstitutionalizatá din România, cu o eroare maximă 
admisă de + 2, 7 %.” Esantionul a fost validat pe baza datelor Institu- 
tului Naţional de Statistică şi Recensământului populaţiei din 2002. 


Cum măsurăm populismul? 


Populismul nu este o negare a democraţiei, subliniază 
Rupnik”. El este mai curând o revalorizare a termenului „popor” din 
definiția etimologică a democraţiei, o relaţie privilegiată dintre politi- 
cieni ce pretind că vorbesc şi acţionează în numele poporului şi popo- 
rul însuşi, politicieni ce sunt însă gata în orice moment să justifice 
orice măsură prin expresia eliptică a voinței populare, a „puterii 
poporului” ce se transformă, spune Sartori, în „demolatrie”, adică 
„prea multe (discuţii, n. n.) despre popor fără a-i acorda de fapt nici o 
atenţie (...) un dispreţ total fata de oamenii reali”.* Discursul şi (doar 
parţial) acţiunea populiştilor români se îndreaptă împotriva unei elite 
politico-economice, pretins succesoare a reţelelor de putere comuniste, 
acuzată de guvernare netransparentă în coniventá cu sistemul judiciar 
şi cu o parte a mass-media. Discursul anti-coruptie, anti-elitist şi 
împotriva partidelor politice, ca reprezentante legitime ale diverselor 
interese cetăţeneşti, este nucleul populismului şi el poate fi exprimat 
prin următoarea listă de teme publice. Ele au fost abordate în cerce- 
tarea IPP printr-o serie de întrebări, după cum urmează: 


3? Unii tineri care au dobândit dreptul de vot în intervalul scurs de la ultimele 
alegeri nu au fost încă incluşi în liste, iar unele persoane decedate în acelaşi 
interval de timp nu au fost încă excluse din listele electorale. 

% În analiza noastră, non-ráspunsurile au fost excluse în momentul construirii di- 
verşilor indici compoziti, precum cei ai populismului, intolerantei, extremis- 
mului si conservatorismului. 

# Jacques Rupnik, "From democracy fatigue...", 24. 

3 Giovanni Sartori, Teoria democraţiei reinterpretată (Iasi: Polirom, 1999), 48. 

Tabelul 1: Teme populiste în discursul public 


Sunteţi mai degrabă de acord sau Mai Mai NS/NR 
mai degrabă în dezacord cu degrabă de degrabă (%) 
următoarele afirmații? acord (%) în 
dezacord 
(%) 


În general bogatii îi privesc de sus 
pe ceilalți 

În general oamenii care ajung să 
aibă un pic de putere încep să se 84,4 9,7 5,9 
uite de sus la ceilalti 

Nu conteazá cá existá legi, oricum 


82,7 12,3 5,1 


. ă 80,1 10,4 9,5 
cei de la putere fac ce vor ei 
In zilele noastre cei mai mulți care 75.9 14,7 9,3 
încalcă legea scapă nepedepsiti 
In prezent nici tribunalele nu mai 69.0 17,2 13.8 
fac dreptate oamenilor 
Partidele existä doar pentru ca 68.5 150 16,5 


politicienii să-şi facă o carieră 


Cercetarea IPP din 2003 consideră întrebările din chestionar 
prezentate mai sus drept indicatori ai sentimentelor anomice şi ai frus- 
trării de care suferă cetățenii români. Dincolo de aceste sentimente, 
itemii din chestionar sunt teme ce au figurat în campania populiştilor 
din toamna lui 2004. Aşa cum se observa în tabel, frecvențele cele mai 
mari se înregistrează în cazul percepţiei subiective a arogantei celor cu 
bani şi putere şi în cazul impunităţii celor de la putere. Aroganta, 
impunitatea şi corupția guvernului şi a primului-ministru de atunci, 
Adrian Năstase, au fost chiar temele de campanie care s-au transferat 
apoi, alături de imaginea candidaţilor, de la contextul electoral natio- 
nal la cele locale. Scenele de vânătoare, colecţiile de artă, casele de 


3% Bogdan Gheorghiţă, „Transferul de imagine în campania electorală pentru 
alegerile locale din 2004, între succese şi eşecuri” (lucrare prezentată la 
seminarul de lucru „Persuasiunea în campaniile electorale”, Universitatea 

reşedinţă şi de vacanţă, corupţia apropiaților şi a miniştrilor, rapoartele 
europene care semnalau problemele persistente din justiție au fost 
toate exploatate cu succes de către opoziţia de atunci. Putem astfel 
construi, pe baza itemilor de mai sus, un indice al populismului pe 
care să-l folosim în capitolul de față. Chiar daca operationalizarea 
populismului şi construcţia indicelui sunt o alegere a cercetătorului, 
acesta se dovedeşte a fi robust şi din punct de vedere statistic. Anali- 
zele realizate arată că itemii de mai sus formează o singură dimen- 
siune (analiză factorială: KMO = 0,818, p « 0,001, N = 1500) iar scala 
construită prin adunarea itemilor este consistentă (Crombach Alpha = 
0,8064). 


Nationalism, intolerantá si extremism 


Critica adusă populistilor este cá, prin discursul şi acțiunile 
pe care le întreprind, nu fac decât să pregătească terenul unor mani- 
festări politice mai radicale. Prin redefinirea poporului şi a funcțiilor 
acestuia în democraţie, populiştii redefinesc într-o manieră conserva- 
toare şi națiunea, în general prin excluderea unor grupuri sociale, 
etnice sau religioase. Definiţia conservatoare a naţiunii exclude în 
România persoanele care nu sunt de etnie română, deşi trăiesc în 
România, adică maghiari, rromi, evrei sau alti etnici, dar şi de pe cele 
de altă religie decât cea creştin-ortodoxă trăind in România. Definiţia 
îi exclude însă şi pe românii care nu locuiesc în tara. Frecvența acestei 
definiții înguste, etno-nationale şi conservatoare a naţiunii este 
descrisă în tabelul următor. 


Lucian Blaga din Sibiu, Facultatea de Jurnalistică şi Fundaţia Hans Seidel, 
Sibiu, noiembrie 2004). 

Tabelul 2: Definiţia îngustă a națiunii 


În opinia dvs., următoarele categorii de 


; . Da Nu NS/NR 
persoane fac sau nu parte din națiunea 


(%) =) (%) 


romana? 

Persoanele de alta nationalitate care traiesc 66,3 24,0 9,7 
in Románia 

Maghiarii care tráiesc in Románia 67,2 23,3 9,5 
Rromii care trăiesc in România 74,3 18,8 6,9 
Evreii care trăiesc în România 73,0 16,5 10,5 


Persoanele care trăiesc în România şi au altă 
religie decât cea ortodoxă 

Românii care trăiesc în ţările vecine 
României 

Românii care trăiesc în alte ţări (decât cele 
vecine României) 


862 6,3 7,5 
81,5 9,9 8,6 


80,5 10,4 9,1 


Această concepţie a națiunii, ce îi exclude pe maghiari, romi 
şi evrei, dar partial şi pe etnicii români din ţările vecine, se bazează pe 
o definiţie etnico-teritorială şi contestă dreptul minorităţilor etnice şi 
religioase de participare publică în România.“ Confuzia persistă încă 
în legătură cu înţelegerea nationalitátii şi cetăţeniei române, dar şi in 
privința relaţiei dintre cetăţenie, etnie şi religie. Nu este de mirare că 
cei care împărtăşesc această definiție îngustă a naţiunii, măsurată sta- 
tistic prin însumarea itemilor din tabelul de mai sus, adoptă atitudini 
extremiste. Aceştia cred mai puternic decât ceilalți că românii nu ar 
trebui să se amestece cu alte naţiuni, că oamenii de altă naționalitate 
decât cea română ar trebui să părăsească România. De altfel, concepţia 


37 Monica Robotin, „Stat şi identitate etnică în România. O incursiune în 
percepțiile majorităţii şi minorităţilor asupra acestei relaţii,” în Barometrul 
relaţiilor etnice 1994-2002. O perspectivă asupra climatului interetnic din 
România, editat de Gabriel Bădescu, Mircea Kivu şi Monica Robotin (Cluj: 
Centrul de Resurse pentru Diversitate Etnoculturală, 2005), 15-40; Dragoş 
Dragoman, "National identity and Europeanization in post-communist Romania. 
The meaning of citizenship in Sibiu: European Capital of Culture 2007", 
Communist and Post-Communist Studies 41, 1 (2008): 63-78. 

îngustă a naţiunii se însoţeşte şi de scăderea razei acceptării sociale, 
definită prin disponibilitatea de a accepta relații sociale cât mai strânse 
(în ţară, în localitate, la locul de muncă, în grupul de prieteni sau în 
familie) cu persoane diferite de sine din diverse puncte de vedere (cu 
homosexuali/lesbiene, martori ai lui Iehova, musulmani, rromi, negri, 
arabi, chinezi, maghiari, evrei sau cetăţeni ai Republicii Moldova). 
Altfel spus, concepția îngustă şi conservatoare a națiunii favorizează o 
rată semnificativ mai ridicată a intolerantei sociale (r = 0,141, p < 
0,001, N = 992). Nu este de mirare ca şi populismul, care se bazează 
în general pe o definiţie îngustă a națiunii, să fie legat de intoleranta 
socială (r = 0,121, p < 0,001, N = 911). 

Alături de creşterea intolerantei sociale generale, nationalis- 
mul conservator, impreuná cu sentimentele anomice si de frustrare, 
conduc la atitudini extremiste, puternic anti-minoritare, in special 
antisemite, antimaghiare si impotriva romilor, iar populismul nu face 
decât să întărească astfel de atitudini.” Populistii din România sunt 
mai înclinați să-şi exprime acordul cu pedepsirea prin lege a 
homosexualității (r = 0,115, p < 0,001, N = 936), de exemplu, sau cu 
pedeapsa cu moartea în cazul celor care comit infracțiuni grave (r = 
0,108, p = 0,001, N = 1008), o tendinţă conservator-autoritară asupra 
căreia vom reveni. Atitudinile cele mai îngrijorătoare, pe care le 
putem cataloga drept extremiste, se înregistrează însă în cazul 
grupurilor etnice minoritare, aşa cum se poate observa în tabelul de 
mai jos. 


?* Dragoş Dragoman, "Equality, Trust, and Tolerance. How Sense of Equality 
Affects Social Tolerance in Romania," Studia Politica. Romanian Political 
Science Review VI, 2 (2006): 449-466. 

Tabelul 3: Atitudini anti-minoritare extremiste 


O să vă citesc o listă 

cu afirmaţii (...) şi o Deloc Nu prea Mai 

să vă rog să îmi sunt de degrabă 
M. 2T de acord 

spuneţi în ce măsură (94) acord deacord 

sunteți sau nu de i (%) (%) 


acord 


Total 
de 
acord 
(%) 


NS/ 
NR 
(%) 


Romii ar trebui să fie 

forţaţi să trăiască 

separat de restul 26,3 31,2 15,5 
societăţii, pentru că nu 
se pot integra 

Ar fi bine să existe 
localuri (baruri, 
restaurante, discoteci) 
şi magazine în care 
accesul romilor nu e 
permis 

Locuitorii satelor şi 
oraşelor din România 
ar trebui să aleagă 
dacă romii pot sau nu 
să se stabilească în 
localitatea lor 

Statul ar trebui să ia 
măsuri pentru a opri 
creşterea numărului de 
romi 

Romii nu ar trebui să 
fie lăsaţi să călătoreas- 
că în străinătate, 11,1 11,9 28,4 
pentru cá ne fac de rás 
şi ne creează probleme 
Ar fi mai bine ca 
maghiarii din 
România să plece să 
trăiască în Ungaria 


34,7 25,6 162 


21,8 20,3 26,3 


21,0 18,6 23,9 


34,5 29,5 112 


20,2 


15,1 


23,6 


37,5 


13,4 


6,7 


8,5 


10,6 


12,9 

Emigrarea evreilor din 

România ar trebui 34,3 25,1 9,6 7,7 23:3 
încurajată 

Evreii destabilizează 

societățile în care 33,8 24,2 6,7 3,9 31,5 
tráiesc 

Evreii au prea multá 

influenţă în tara 28,4 232. 7,5 5,7 35,5 
noastră 

Suferinta poporului 

evreu e o pedeapsă de 16,5 11,7 18,1 18,3 35,4 
la Dumnezeu 


Aceste atitudini extremiste vin să completeze tabloul intole- 
rantei la nivel social, în asociere cu rasismul, xenofobia, antisemitis- 
mul şi revizionismul.* Aşa cum vom vedea mai jos, atacul nationa- 
lismului extremist (,,hipernationalism” sau ,,ultranationalism” în ter- 
minologia lui Andreescu) se orientează şi asupra garantiilor politice 
ale tolerantei, multiculturalismului şi cooperării interetnice, anume 
asupra altor elemente specifice democraţiei liberale. Să notăm 
deocamdată frecvențele ridicate ale acordului cu afirmaţii dintre cele 
mai radicale, xenofobe şi anti-umanitare, in ultimă instanță. Proportii 
importante dintre respondenţi se declară de acord cu restrângerea sau 
negarea drepturilor unor grupuri etnice, în special romi. Acestora nu ar 
trebui să li se permită deplasarea în străinătate, stabilirea în localitățile 
din România sau chiar accesul liber în localuri şi magazine. Mai mult, 
în ochii multor români, statul român ar fi îndreptăţit să practice segre- 
garea rasială şi chiar controlul natalității romilor. Dacă intoleranta fata 
de romi ar putea fi oarecum explicată prin contactul cotidian, antise- 
mitismul pare mai curând o caracteristică valorică, normativ-culturală, 
un stereotip răspândit dacă ţinem cont de dimensiunile extrem de 
reduse ale comunităţii evreieşti care a supravieţuit istoriei României 


% Gabriel Andreescu, Extremismul de dreapta în România (Cluj: Centrul de 
Resurse pentru Diversitate Etnoculturală, 2003). 

moderne şi contemporane. În ciuda acestui fapt, destul de mulţi 
români continuă să creadă că evreii destabilizează societăţile în care 
trăiesc şi că au prea multă influență în tara noastră. Ca atare, emi- 
grarea lor (dar şi a maghiarilor) este justificată şi ar trebui chiar 
încurajată, această eventuală suferință nefiind decât parte din suferința 
pe care Dumnezeu însuşi o îndreaptă împotriva poporului evreu. 
Aşteptările noastre, în acord cu criticile aduse populismului pentru 
promovarea unei definiții înguste a națiunii române, sunt confirmate şi 
de analiza statistică. Indicatorul naţionalismului extremist construit pe 
baza itemilor din tabelul prezentat mai sus se dovedeşte a fi corelat, 
cum era de aşteptat, nu doar cu definiția îngustă şi conservatoare a 
națiunii (r = 0,315, p < 0,001, N = 525) si cu intoleranta socială (r = 
0,459, p « 0,001, N = 521), dar şi cu populismul (r = 0,180, p « 0,001, 
N = 511). Aceste relaţii dovedesc cá nationalismul xenofob, rasist, 
antisemit nu este apanajul unor elite, ci o valoare socială răspândită, 
capabilă să se transforme în susținere politică. 


Populism, conservatorism şi autoritarism 


Aşa cum observam mai sus, populismul redefineşte în stil 
propriu poporul, dar şi națiunea. Nu doar că oferă un sens mai îngust 
națiunii, dar îi conferă şi un înțeles mult mai conservator. Acest 
conservatorism poate fi întâlnit la nivel social în relaţie cu o viziune 
tradiționalistă asupra valorilor familiei, moralei şi religiei, dar el are şi 
consecinţe politice. Influenţa Bisericii Ortodoxe Române, prin apelul 
la valori tradiţionale şi la definiţia îngustă a naţiunii române ca strict 
ortodoxă, ar putea favoriza nu doar intoleranta fata de diverse grupuri 
minoritare la nivel social, ci şi autoritarismul, prin negarea statului de 
drept şi prin creşterea disproportionatá a mijloacelor şi forţei sale în 
raport cu toti ceilalți actori sociali." Deşi această ipoteză nu este pe 
deplin confirmată de datele de anchetă sociologică, tendințele autorita- 


10 Ibidem, 35. 

riste pot fi asociate cu viziunea conservatoare, tradiționalistă a rapor- 
turilor sociale." Din acest punct de vedere, valorile pe care BOR le 
apără public sunt larg răspândite la nivel social, alături de alte valori 
conservatoare, aşa cum vedem din tabelul de mai jos. 


Tabelul 4: Valori sociale conservatoare 


După părerea dumneavoastră... Da (%)  Nu(9?6) pos 
0 

Homosexualii trebuie acceptaţi ca 413 44.9 13,8 

orice altá persoaná 

Avortul trebuie ingrádit prin lege 34,4 55,0 10,6 

Prostitutia trebuie legalizată 52,1 37,0 10,9 

Consumatorii de droguri ar trebui 424 44,8 13,1 

închişi in puşcării 

Serviciul militar trebuie să fie 57,9 347 15 

obligatoriu 

Cei care comit infractiuni grave ar 48,0 42,0 10,0 


trebui pedepsiti cu moartea 


Conservatorismul se dovedeste un fenomen relativ raspandit 
la nivel social. Proportii importante dintre respondenti considera ca 
homosexualii nu trebuie acceptaţi ca orice altă persoană, că cei care 
consumă droguri ar trebui închişi şi că infractorii periculoşi ar trebui 
executaţi. Alături de caracteristicile „dure” ale conservatorismului 
continuă să surprindă însă respingerea mai moderată a legalizării pros- 
titutiei şi avortului, în contrast cu preferința pentru serviciul militar 
obligatoriu. Viziunea puternic conservatoare ce se desprinde din răs- 
punsurile înregistrate la întrebările de mai sus are, desigur, legătură cu 
perspectiva socială descrisă până acum. Conservatorismul social, 
calculat pe baza răspunsurilor la întrebări, este legat de naționalismul 
extremist (r = 0,384, p < 0,001, N = 499), în consecinţă şi de definiţia 


* Dragoş Dragoman, "Pratique religieuse, intolérance sociale et autoritarisme 
politique. Le renouveau religieux dans la Roumanie urbaine post-communiste", 
Sociologie Românească VIII (2010): în curs de apariţie. 

îngustă a naţiunii (r = 0,105, p < 0,001, N = 915), dar conserva- 
torismul se leagă, evident, si de intoleranta socială (r = 0,360, p < 
0,001, N = 893) si de populism (r = 0,162, p « 0,001, N = 891). În 
peisajul social românesc apar, deci, ca ingrediente de bază atât 
populismul, cát şi conservatorismul şi naționalismul, fie el moderat 
sau extremist. Combinația lor, precum şi apariţia unor lideri demagogi 
talentaţi ar putea conduce la exacerbarea unui factor latent în socie- 
tatea românească, anume, la consolidarea autoritarismului.” 
Autoritarismul se bazează pe logica acceptării impunerii 
autorităţii prin tradiţie, educaţie sau constrângere. El poate fi, astfel, o 
trăsătură de personalitate accentuată prin educaţie“ sau, conform altor 
teorii din psihologia socială experimentală, o adaptare de comporta- 
ment la constrângerile situaţiei în care oamenii se găsesc.“ Oamenii 
devin autoritari fie pentru că aşa au fost educati, fie pentru cá socie- 
tatea, în ansamblul său şi în raport cu o putere politică extrem de 
constrângătoare, i-a forţat să se comporte într-un stil conformist, supus 
si obedient.” Autoritarismul este, de altfel, specific noilor condiţii ale 
societății de masă moderne, care este cadrul propice pentru apariția şi 
consolidarea sistemelor totalitare din secolul trecut." Autoritarismul, 
ca atitudine socială, poate fi învăţat în familie, dar el are efecte externe 


? Gabriel Andreescu, Extremismul de dreapta... 

5 Theodor W.Adorno, Else Frenkel-Brunswik, Daniel Levinson si Nevitt Sanford, 
The Authoritarian Personality (New York: Harper and Row, 1950); Martin 
Roiser si Carla Willig, "The strange death of the authoritarian personality: 50 
years of psychological and political debate", History of the Human Sciences 15, 
4 (2002): 71-96. 

^ Willem Doise, Jean-Claude Deschamps si Gabriel Mugny, Psihologie socialá 
experimentală (laşi: Polirom, 1999); Philip Zimbardo, Efectul Lucifer. De la 
experimentul concentrationar Stanford la Abu Ghraib (Bucureşti: Nemira, 
2008). 

^ Elliot Aronson, Tim Wilson si Robin Akert, Social Psychology (Upper Saddle 
River: Prentice Hall, 2009). 

4 William Kornhauser, The Politics of Mass Society (Glencoe: Free Press, 1959); 
Hannah Arendt, Originile totalitarismului (Bucureşti: Humanitas, 2006); José 
Ortega y Gasset, Revolta maselor (Bucuresti: Humanitas, 2007). 

în relaţiile mai largi, în special ca raportare fata de autoritate. Astfel, 
relațiile de subordonare şi obedientá față de autoritate în familie pot 
conduce la acceptarea unei autorităţi sociale şi politice foarte constrân- 
gătoare. În cazul societăţii româneşti, astfel de atitudini de confor- 
mism şi obedientá apar ca foarte răspândite. 


Tabelul 5: Atitudini autoritare în România 


O să vă citesc o 


i oar Nu 
ged vdvogsa ini Delede prea Mie NS 
spuneţi dacă sunteţi aod sunt den degraba de acord NE 
: 4 (%) acord acord (%) (%) 
sau nu de acord cu (%) (%) 
ele...? 
Lucrurile ar merge 
mai bine daca toata 
lumea ar asculta 83 17,7 270 37,5 9,5 


intotdeauna de 
ordinele 
autoritátilor 
Pástrarea ordinii 
publice este mai 
importantá decát 10,1 22,5 23,9 30,3 13,2 
respectarea liber- 

tátii individuale 

Ín familie bárbatul 

este cel care trebuie 25,4 30,9 17,1 22,2 4,4 
sá ia decizii 

Copiii trebuie 
uneori pedepsiţi 
pentru a învăța cum 
să se poarte 

Cărţile şi ideile 
care pun la îndoială 
autoritatea statului 22,3 23,0 17,5 18,0 19,2 
ar trebui interzise 


47,1 30,1 13,5 5,6 33 

Ascultarea şi res- 
pectarea autori- 
tátilor sunt cele mai 
importante lucruri 
pe care copiii ar 
trebui să le înveţe 
Cei care nu arată 
respectul cuvenit 
imnului, steagului 10,4 
şi eroilor naționali 
trebuie pedepsiți 
Adeseori folosirea 
violenţei este mai 
eficientă decât dis- 
cutiile îndelungate 
România are nevoie 
de un conducător 
puternic, care să 
facă ordine în tara 


11,7 


51,5 


4,4 


22,9 


19,1 


27,2 


5,5 


28,6 


572 


Ts. 


24,5 


25,1 


30,7 


5.3 


59,3 


127 


8,7 


6,3 


Analiza factorială ne indică existența a două dimensiuni 
latente ale autoritarismului. Există în România un autoritarism fami- 
lial, ce include trei variabile ce exprimă acordul/dezacordul cu domi- 
natia bărbatului in familie, folosirea bătăii ca pedeapsă pentru copiii 
neascultátori şi violenta ca metodă mai eficientă decât discuţiile inde- 
lungate. Toate celelalte variabile formează însă o altă dimensiune, se- 
parată, ce exprimă acordul/dezacordul cu autoritatea neîndoielnică a 
statului, autorităţilor publice şi a conducătorului puternic, aşa cum se 
poate observa în tabelul de mai jos. 

Tabelul 6: Modelul factorial al autoritarismului la nivel individual 


O să vă citesc o serie de afirmaţii şi o să 
vă rog să îmi spuneți dacă sunteţi sau nu Factor 1 
de acord cu ele...? 


Factor 2 


În familie bărbatul este cel care trebuie 
să ia decizii 

Copiii trebuie uneori pedepsiţi pentru a 
învăţa cum să se poarte 

Adeseori folosirea violenţei este mai 
eficientă decât discuţiile îndelungate 


0,189 


0,060 


0,144 


Lucrurile ar merge mai bine dacă toată 
lumea ar asculta întotdeauna de ordinele 
autorităţilor 

Păstrarea ordinii publice este mai 
importantă decât respectarea libertăţii 
individuale 

Cărţile şi ideile care pun la îndoială 
autoritatea statului ar trebui interzise 
Ascultarea şi respectarea autorităților 
sunt cele mai importante lucruri pe care 
copiii ar trebui să le înveţe 

Cei care nu arată respectul cuvenit 
imnului, steagului şi eroilor naționali 
trebuie pedepsiţi 

România are nevoie de un conducător 
puternic, care să facă ordine în tara 


% variantá 


Analiză factorială PCA; metodă de rotaţie Varimax cu normalizare Kaiser; 
KMO = 0,807; p < „001; N = 1500. 


În analiza noastră vom separa ultima variabilă, cea a condu- 
cătorului puternic, şi vom realiza un indicator al autoritarismului prin 
însumarea celorlalți itemilor din tabelul de mai sus. Ultima variabilă 
este de mare interes pentru noi, întrucât exprimă, alături de regimul 
militar şi dominaţia partidului unic, alternative la regimul democratic. 

Pentru moment, să constatăm doar relaţia specială dintre autoritarism 
şi intoleranta socială (r = 0,238, p « 0,001, N = 857), dintre autorita- 
rism şi naționalismul extremist (r = 0,363, p < 0,001, N = 506), dar 
mai ales, conform modelului teoretic, dintre autoritarism şi conser- 
vatorismul social (r = 0,383, p « 0,001, N = 800). 


Populismul si sustinerea alternativelor nedemocratice 


În determinarea atasamentului pentru democraţie, cercetătorii 
fenomenelor post-comuniste au întâmpinat numeroase probleme. Una 
dintre ele este raportarea subiectivă a cetăţenilor la valorile democra- 
tice. În cercetare, o soluţie aparentă ar fi să întrebăm despre impor- 
tanta pe care aceştia o acordă democraţiei sau satisfacția lor în raport 
cu democraţia, dar răspunsurile ar fi neconcludente."" 

Citându-l pe Klingemann, avem de-a face cu un paradox. 
Ataşamentul declarat pentru democraţie este de 97% în Azerbaidjan, 
de 95% în Croaţia şi de 94% în Uruguay, mai mult decât în Suedia 
(93%), Elveţia (91%) sau Statele Unite (88%). Paradoxul este şi mai 
mare atunci când comparăm Turcia (89%) cu Australia (83%) sau 
Belarus (75%) cu Finlanda (75%). Dacă ne raportăm la satisfacția cu 
funcționarea democraţiei, am fi surprinşi să constatăm că singurele tari 
în care sprijinul pentru democraţie depăşeşte jumătate dintre cetăţeni 
sunt Azerbaidjan, Norvegia si Africa de Sud, tari însă total diferite din 
punct de vedere al funcționării reale a democraţiei. Confuzia este cu 
atât mai mare cu cât în unele tari precum Serbia şi Azerbaidjan cetă- 
tenii se declară mulţumiţi de evoluţia democraţiei în număr mai mare 
decât în Statele Unite. Acelaşi lucru se poate constata şi în cazul 
nostru. În ciuda frecvenţelor ridicate ale acceptării atitudinilor auto- 
ritare, inclusiv privitor la conducerea unui lider puternic, care să facă 
ordine, 79,6 % consideră că ar bine şi foarte bine ca România să aibă 
un sistem politic democratic. Astfel, nu este suficient să măsurăm spri- 


^' Hans-Dieter Klingemann, "Mapping Political Support in the 1990s: A Global 
Analysis," in Critical Citizens: Global Support for Democratic Governance, 
editat de Pippa Norris (Oxford: Oxford University Press, 1999), 78-99. 

jinul pentru democraţie doar ca ataşament declarat față de sistemul 
politic democratic. 

O soluţie pentru măsurarea sprijinului pentru democraţie ne 
este oferită de Rose, Mishler si Haerpfer.“ În loc să ne bazäm în eva- 
luarea sprijinului pentru democraţie pe o abordare idealistă, pe ade- 
renta la idealuri abstracte, ar fi mai bine să măsurăm ataşamentul 
pentru democraţia reală, aflată în competiție cu alternative politice 
nedemocratice plauzibile şi uneori deja experimentate, precum un 
conducător puternic, un regim militar sau un sistem cu partid unic.” 
Conform modelului învăţării de-a lungul vieţii propus de Rose, 
Mishler şi Haerpfer, sprijinul politic este inițial condiţionat de expe- 
rientele timpurii, dar de-a lungul timpului acesta este periodic reajustat 
şi actualizat prin prisma experienţelor succesive, credințele iniţiale 
fiind temperate, reîntărite sau modificate. Într-un fel, doar perspectiva 
euforic-idealistă de după 1989 ne-a făcut pe multi să credem că avem 
de-a face în toată Europa post-comunistă cu un larg fenomen de „de- 
mocratizare”, când de fapt un termen mai bun ar fi fost „transformarea 
regimului politic” pentru că nu toţi cetăţenii îşi doresc ca această 
transformare să ducă la democraţie.“ După două decenii de transfor- 
mări politice şi după evidentul decalaj democratic înregistrat în regi- 
une, în ciuda „revoluțiilor colorate” din Ucraina, Georgia, Armenia şi 
Kârghâzstan, poate că abordarea „competitivă” a democraţiei este mai 
fructuoasă.” Susținerea alternativelor nedemocratice ne poate spune, 
deci, mai mult despre ataşamentul real fata de democraţie in România. 


48 Richard Rose, William Mishler şi Christian Haerpfer, Democraţia si 
alternativele ei (laşi: Institutul European, 2003). 

^? William Mishler si Richard Rose, "Political Support for Incomplete 
Democracies: Realist vs. Idealist Theories and Measures," International 
Political Science Review, 22, 4 (2001): 303-320. 

5 Richard Rose, William Mishler si Christian Haerpfer, Democratia..., 262. 

>! Steve Hess, "Protest, Parties, and Presidential Successions: Competing Theories 
of Color Revolutions in Armenia and Kyrgyzstan", Problems of Post- 
Communism 57, 1 (2010): 28-40; Jeanne L. Wilson, "The Legacy of the Color 
Revolutions for Russian Politics and Foreign Policy", Problems of Post- 
Communism 57, 2 (2010): 21-37. 

Vom testa în continuare sprijinul pentru cele trei alternative 
nedemocratice, anume un conducător puternic, un regim militar sau un 
sistem cu partid unic şi vom identifica importanţa populismului pentru 
aceste alternative cu ajutorul unor modele de regresie liniară. Temerile 
unora dintre susținătorii democraţiei liberale este, aşa cum am văzut 
deja în deschiderea capitolului, ca populismul să nu joace un rol desta- 
bilizator pentru o democraţie tânără, precum cea din Europa Centrală 
şi de Est. În apetitul său pentru personalizare, democraţie directă, 
minimalizarea sau ridiculizarea supremaţiei legii, redefinirea poporu- 
lui şi a naţiunii, există temerea alunecării spre regimuri non-democra- 
tice, de autoritate, de unde şi comparatia făcută de unii autori cu 
situația interbelică europeană.” În condiţiile în care tranziţia spre 
democraţie este un proces cu finalitate incertă în regiune, alternativele 
non-democratice în discuţie ar putea fi favorizate de seturi de valori şi 
atitudini exprimate la nivel social.” Primul set luat in calcul este 
desigur populismul, dar şi alte seturi de valori şi atitudini ar putea 
avea o influentá semnificativá. Extremismul anti-minoritar ar putea 
consolida si el tendintele anti-democratice, la fel ca si conservatoris- 
mul social. Ambele concepţii sociale, favorizate de o definiţie îngustă, 
etnică şi conservatoare a națiunii, susțin astfel de alternative non- 
democratice ca metode practice de transformare a societăţii în acord 
cu propriile lor concepţii. Nazismul nu ar fi putut pe deplin funcționa 
în Germania fără răspândirea anti-semitismului,“ aşa cum în România 
mişcarea legionară a devenit expresia politică a unei concepţii mistico- 
religioase asupra națiunii române, conservatorismul şi practica religi- 
oasă fiind caracteristici ale mişcării.” În analiza noastră, alternativele 


^ 


? Jacques Rupnik, "From democracy fatigue... 
liberal democracy, and the rule of law..." 

5 Clifton M. Oyamot Jr, Eugene Borgida si Emily L. Fisher, "Can Values 
Moderate the Attitudes of Right-Wing Authoritarians?", Personality and Social 
Psychology Bulletin 32, 4 (2006): 486-500. 

* Hannah Arendt, Originile... 

55 Francisco Veiga, Istoria Gărzii de Fier, 1919-1941 (Bucureşti: Humanitas, 
1995); Leon Volovici, Ideologia naționalistă şi "problema evreiascá". Eseu 


; Bojan Bugaric, "Populism, 

non-democratice sunt considerate variabile dependente, iar seturile de 
valori şi atitudini în discuţie variabile independente, alături de alte 
variabile de context, precum sex, vârstă, mediu de rezidenţă, educaţie 
şi naţionalitate. Cele din urmă sunt necesare pentru controlul relaţiilor 
bivariate deja cunoscute. Fără acest control statistic, putem deja obser- 
va o relaţie semnificativă şi pozitivă, deşi slabă, între populism şi 
acceptarea unui conducător puternic (r = 0,075, p < 0,050, N = 1043), 
între populism şi acceptarea unui sistem politic cu partid unic (r = 
0,108, p « 0,001, N = 991), dar si una negativă între populism şi 
evaluarea favorabilă a sistemului democratic (r = -0,068, p < 0,05, N= 
966). 

Preferinta pentru alternativele non-democratice poate avea, 
aşa cum am văzut în cazul intolerantei sociale, cauze ce tin de senti- 
mente de frustrare si anomie." Sărăcia, inegalitatea socială şi per- 
ceptia subiectivă a corupţiei duc la sentimente anomice, ele favorizând 
populismul, extremismul şi autoritarismul. De aceea, atât lipsa reală a 
resurselor, exprimată prin venitul individual lunar, cât şi percepția 
negativă a mediului social trebuie luate în calcul în evaluarea atitu- 
dinilor politice, adică sentimentul că viata din prezent este mai proastă 
decât în urmă cu cinci ani şi că va fi mai proastă şi peste cinci ani. 


despre formele antisemitismului intelectual în România anilor '30 (Bucureşti: 
Humanitas, 1995); Gabriel Catalan, "Legiunea şi slujitorii Domnului”, Dosarele 
Istoriei 9 (2000): 29-32. 

°° Dragoş Dragoman, "Equality, Trust, and Tolerance...” 

Tabelul 7: Modele de regresie liniară pentru explicarea alternativelor 
nedemocratice şi susținerea democraţiei 


Dependent: Dependent: Dependent: ar 


România are ar fi bine Dependent: A 
: DAE" fi bine pentru 
nevoie de un pentru este bine sá România să 
lider România să existe un pon isi ies 
puternic, aibá la singur partid ue * 
care să facă conducere un politic d eM 
ordine în ţară regim militar Š 
Beta Beta Beta Beta 
(masculin= 0 081 -0,026 -0,076 0,027 
boss -0,101* 0,041 0,027 0,112* 
(continuu) 
Mediu de 
rezidentá (urban 0,100* -0,026 -0,042 0,005 
=1) 
Nivel de PR rer " 
educaţie (0-9) -0,224 -0,197 -0,152 -0,009 
LL AERE 0,009 0,086 0,028 -0,037 
(român = 1) 
Venit 
individual -0,017 0,111 0,000 0,063 
(continuu) 
Viata de acum e 
mas proastă 0,036 0,011 0,014 -0,092 
decât acum 5 
ani (1-5) 
Populism 0,009 -0,071 0,002 -0,061 
Atitudini 
antiminoritare 0,135** 0,117* 0,104* -0,009 
extremiste 
Solon so piele 0,172*** 0,164** 0236*** -0,203*** 
conservatoare 
F 8,186*** 6,636*** 9,698**%* 3,339*** 
R patrat 0,161 0,138 0,186 0,075 


Regresii liniare OLS. N = 1500. Doar coeficientii standardizati Beta sunt 
prezentaţi în tabel. *** p < 0,001; ** p < 0,01; * p< 0,05. 

Comparatia modelelor de regresie ale variabilelor semnifica- 
tive pentru susținerea alternativelor nedemocratice, respectiv pentru 
susținerea democraţiei, ne indică importanţa diferită a diverselor valori 
şi atitudini sociale. În ciuda variaţiei reduse a susţinerii declarate 
pentru regimul democratic din România, vârsta şi conservatorismul 
social au o influență semnificativă statistic, prima pozitivă, iar a doua 
negativă. Tinerii se dovedesc aici mai puţin dispuşi să sprijine demo- 
cratia, dar chiar mai puţin dispuşi se dovedesc cei care împărtăşesc o 
viziune conservatoare a societăţii, „democraţia”, asimilată bunului- 
plac şi anarhiei, fiind de multe ori invocată ca sursă a deviantei de la 
normele sociale rigide, atât de îndrăgite de aceştia. În ceea ce priveşte 
alternativele nedemocratice, dintre variabilele de context luate în 
calcul, vârsta şi rezidența urbana se dovedesc predictori semnificativi 
doar pentru susţinerea unui lider puternic. În schimb, nivelul de edu- 
catie determină semnificativ şi negativ nu doar sprijinul pentru un 
lider puternic, ci şi pentru celelalte alternative politice, anume regimul 
militar şi partidul unic. Cu cât cetăţenii sunt mai puţin educati, cu atât 
susținerea este mai mare. În ciuda așteptărilor, nici venitul, nici esti- 
marea subiectivă a situaţiei economice personale nu influențează atitu- 
dinile politice. La fel se întâmplă şi cu sexul şi naționalitatea, faptul de 
a fi român sau bărbat neavând aici nici o importanţă statistică. 

În ceea ce priveşte variabilele de interes pentru capitolul de 
fata, cele mai mari influenţe asupra atitudinilor politice (non)demo- 
cratice sunt cele ale conservatorismului social şi naţionalismului extre- 
mist. O viziune socială guvernată de reguli stricte şi rigide cu privire 
la comportamentul social şi la relaţiile etnice, în care alteritatea etnică, 
religioasă, sexuală ce apare deviantă să fie strict separată şi 
constrânsă, necesită o soluţie politică adecvată. Doar un regim auto- 
ritar, de mână forte, militar sau strict ideologic (nu ne putem închipui 
un regim cu partid unic decât fondat pe o ideologie suverană) poate 
oferi mijloacele practice de control şi constrângere a alteritätii „de- 
viante". Observatia noastră este cá populismul nu are decât un efect 
indirect (şi datorită colinearitätii statistice) asupra valorilor şi atitudi- 
nilor politice. Dar el se dovedeşte prea puternic legat de conserva- 

torismul social şi de atitudinile anti-minoritare extremiste pentru a nu 
fi luat în calcul în estimarea înclinațiilor antidemocratice din România. 
Antidemocratii români sunt nu doar populişti, ci şi mai tineri, mai 
puţin educati, de obicei orăşeni dar nu cu necesitate, însă puternic 
dezaprobatori ai modernităţii în relație cu normele de largă acceptare a 
diversităţii etnice, religioase şi sociale. 


Concluzii 


Populismul a devenit recent un fenomen larg răspândit în 
Europa Centrală şi de Est, integrând regiunea unui fenomen european 
mai larg. În ţările din vestul şi estul Europei politicieni populisti 
exploatează insecuritatea socială accentuată de problemele economice 
prin critica imigrației, elitismului politic şi corupției. În centrul şi estul 
Europei ei ataca însă mai susținut instituțiile democraţiei liberale, nu 
doar parlamentul ca expresie alternativă, concurentă, la monopolul 
reprezentării voinţei poporului pe care ei pretind că o încarnează, dar 
şi deciziile instanţelor de judecată şi chiar instanțele însele, mai ales 
dacă au rol de control al constitutionalitätii legilor, independenţa pre- 
sei şi profesionalismul şi neutralitatea politică a funcționarilor pu- 
blici.” De aici şi diferenţa dintre impactul atacurilor populistilor est şi 
vest-europeni. Diferenţa dintre contextele vest şi est-european nu este 
neapărat în tematica populiştilor, deşi retorica central şi est-europeană 
înlocuieşte grupurile etno-religioase diferite provenite din imigrație cu 
cele autohtone, naţionale, istorice, ci în efectele populismului asupra 
calității democraţiei. Dacă nu este public acceptabil în democratiile 
vest-europene ca populiştii la putere să altereze sensibil funcționarea 
democraţiei, acest lucru este un fapt curent în Europa Centrală şi de 
Est, sesizabil inclusiv prin intermediul unor instrumente standardizate 
de măsură precum indexul Freedom House. Corectitudinea procesului 
electoral, vitalitatea societății civile, independența presei, calitatea 


*7 Bojan Bugaric, "Populism, liberal democracy, and the rule of law..." 

guvernării şi independenţa justiţiei, toate au scăzut sensibil în regiune, 
mai ales ca urmare a demobilizării generale consecutive atingerii unui 
obiectiv esenţial pentru toate fostele state comuniste democratice, 
integrarea economică, politică şi militară în structurile europene, ce 
era condiționată şi de un consens privind respectarea valorilor şi 
practicilor democrației liberale." 

Deşi tabloul acesta este comun majorităţii țărilor din regiune, 
degradarea calității democraţiei româneşti şi standardul actual pe care 
aceasta îl îndeplineşte ridică mari semne de întrebare. În comparatiile 
dintre fostele tari comuniste în ceea ce priveşte procesul electoral 
corect şi transparent, societatea civilă, independența presei şi a justi- 
fiel, precum şi calitatea guvernării, România se plasează mult mai 
aproape de performanţele Serbiei, Albaniei şi Macedoniei, decât de 
cele ale ţărilor din grupul de la Visegrád sau ce cele ale ţărilor baltice. 
Altfel spus, atacul populiştilor la putere asupra instituţiilor demo- 
cratiei liberale are efecte mai puternice şi este potential mai periculos 
decât cel exercitat de populişti în vestul Europei. Pericolul de care 
vorbim apare mai evident atunci când luăm în calcul două forte care ar 
putea apăra democraţia din România, anume opinia publică şi opoziţia 
elitelor intelectuale. În timp ce prima este relativ favorabilă 
populismului, cea de-a doua nu dă semne că ar vedea în populism un 
adversar sau că ar fi dispusă să lupte împotriva lui. 

Un pericol remarcat atât în vestul cât şi în estul Europei este 
funcția specială atribuită populismului, anume de pregătire a opiniei 
publice pentru acțiunea mai radicală a extremiştilor, prin identificarea 
unor grupuri sociale drept inamici de către liderii populişti. De obicei, 
aceste grupuri sunt excluse deja de populişti din definiţia îngustă, 
etno-nationalistá şi conservatoare a națiunii şi devin tinte uşoare 
pentru partidele extremiste, oficial sau neoficial aliate populiştilor la 
putere. Acest fapt aminteşte nu doar de colaborarea dintre PDL şi 
partide extremiste în Consiliul General al Municipiului Bucureşti, ci 
pune şi problema relației populism-extremism la nivelul opiniei pu- 


58 Ivan Krastev, "The Strange Death...” 

blice din România. Deşi populismul nu se dovedeşte direct legat de 
susținerea alternativelor non-democratice, analiza statistică realizată în 
capitolul de fata ne arată o relaţie semnificativă între populism şi atitu- 
dini anti-minoritare extremiste, dar şi între populism şi o concepție 
conservatoare a societăţii şi chiar a naţiunii. Efectele celor două feno- 
mene asupra susținerii democraţiei în România sunt, ele, importante 
din perspectiva acceptării publice a autoritarismului. Conservato- 
rismul social, aláturi de nationalismul extremist, se dovedesc puternic 
legate de un autoritarism social foarte răspândit, dar şi de expresia sa 
politică. Din perspectiva teoriei democraţiei, nivelul ridicat al autorita- 
rismului la nivel familial sau social nu ar avea o încărcătură emotio- 
nală specială dacă acesta nu ar fi legat de soluţii politice autoritare, 
precum guvernarea unui lider puternic, care să facă ordine in tara, un 
regim militar sau un sistem politic cu partid unic. Aceste alternative 
non-democratice sunt, de fapt, mijloacele practice indispensabile 
impunerii constrângătoare a unei viziuni conservatoare, înguste a 
societăţii şi a naţiunii. De aceea populismul este acuzat pentru promo- 
varea unei ostilitäti marcate fata de grupurile sociale şi etno-nationale 
excluse, fie ele comunităţi de imigranți sau minorităţi naţionale. Lipsa 
discursului etno-nationalist, puternic anti-minoritar, în cazul populis- 
tilor la putere în România poate fi doar temporară, dependentă de 
contextul actual, anume de funcționarea coaliției de guvernare PDL- 
UDMR. O conjunctură electorală sau chiar parlamentară favorabilă 
populiştilor ar putea transforma radical tematica discursului populist, 
identificarea grupurilor etnice minoritare ca duşmani publici fiind de 
altfel şi o schimbare de discurs salvatoare în situația pierderii credibi- 
litátii publice a guvernului PDL-UDMR. 

O a doua forță ce ar putea apăra democraţia din România, în 
situaţia în care opinia publică se dovedeşte favorabilă populismului, ar 
putea fi elitele intelectuale. Ele ar putea fi o forță critică împotriva 
atacurilor populiştilor la adresa instituţiilor şi practicilor democraţiei 
liberale dacă ele însele ar fi ataşate acestor instituţii şi practici. Dacă 
elitele intelectuale au constituit o contrapondere şi au exercitat chiar 
un control public limitat asupra guvernării din perioada 1990-2004 

(dar mai ales în perioada 1990-1996, când elitele intelectuale au înlo- 
cuit aproape opoziția democratică fragilă), cu efecte vizibile asupra 
occidentalizării şi democratizării societății româneşti, după 2004 şi 
mai ales după integrarea României în NATO şi Uniunea Europeană, 
elitele intelectuale anterior critice fie au devenit un sprijin incon- 
testabil al populiştilor la guvernare, fie s-au retras complet din spațiul 
public. O explicaţie ar putea fi structura spaţiului public românesc şi, 
mai ales, componenta sa ideologică, toti intelectualii critici angajaţi 
înainte de 2004 fiind de dreapta. Desigur, tema acestui capitol nu este 
importanța (in)actiunii elitelor intelectuale pentru consolidarea 
populismului în România. Totuşi, neimplicarea lor publică sau susti- 
nerea acordată populiştilor privează democraţia românească de un 
mecanism de siguranță împotriva escaladării naționalismului extre- 
mist, a xenofobiei, autoritarismului şi limitării drepturilor şi libertă- 
tilor individuale. 

Concluziile generale ale capitolului de fata înclină către o 
temperare a temerilor susținătorilor democraţiei liberale cu privire la 
efectele populismului asupra susținerii publice a democraţiei în 
România, relaţia dintre cele două fenomene nefiind una directă şi 
semnificativă. Cu toate acestea, degradarea situației economice gene- 
rale şi transformarea contextelor etnice din regiune, fie ele legate de 
relaţiile româno-maghiare sau de problematica integrării romilor, ar 
putea favoriza răspândirea şi consolidarea populismului şi a extre- 
mismului anti-minoritar. Din perspectiva studiului sistemului politic 
românesc, rămâne deschis răspunsul la întrebarea referitoare la viciile 
şi virtuțile populismului pe care o ridica Schmitter.*” După două runde 
de alegeri prezidenţiale şi parlamentare, putem spune că populismul 
din România a destructurat loialitáti partizane sclerozate şi cá a dizol- 
vat un sistem de partide bazat pe înțelegeri secrete, dacă ele au existat? 
A recrutat el persoane anterior apatice şi pasive şi le-a mobilizat 
electoral? A încurajat acesta, prin preocuparea acordată unor subiecte 
politice disparate sau anterior ignorate, articularea unor cereri şi cli- 


* Philippe Schmitter, "A Balance Sheet of the Vices and Virtues...” 

vaje ascunse? A înlocuit el oare imobilismul politic şi a lărgit aria 
soluţiilor politic posibile pentru problemele cetăţenilor români? În 
definitiv, dacă vor fi înfrânți în alegeri, lasă populiştii un sistem de 
partide revigorat? Pe baza unor noi date, studiile viitoare ar putea 
încerca să răspundă la aceste întrebări. 

OBSERVAŢII FINALE ŞI PERSPECTIVE ALE 
STUDIILOR POPULISMULUI ROMÂNESC 


Loredana Nabăr 


Prin complexitatea conţinutului lor, contribuţiile la volumul 
de faţă ne indreptátesc să tragem o serie de concluzii privind atât 
modalităţile de abordare a populismului în spaţiul românesc, cât şi 
modul concret în care acesta se manifestă. În cele ce urmează, vom 
trece în revistă, în mod succint, aceste concluzii. 

În primul rând, putem reitera caracterul eclectic al noţiunii de 
„populism”, care pare să acopere realităţi intuitiv congruente, dar care 
se dovedesc divergente atunci când sunt explicitate. Deşi, în teorie, 
avem impresia că ştim cu ce avem de-a face, în măsura în care trebuie 
să dezvoltăm asupra notelor de conţinut ale noţiunii de populism, 
constatăm că, ori de câte ori grupăm câteva dintre aceste note, enume- 
rarea conturează câte un alt concept, precum ,,nationalism”, „radi- 
calism”, „extremism” sau „demagogie”. Pentru a depăşi impedimen- 
tul, am putea încerca să recurgem mai degrabă la combinarea unor 
abordări metodologice diferite pentru a izola noţiunea de populism în 

specificul său tocmai prin încrucişarea categoriilor rezultate din 
respectivele abordări. O asemenea strategie ne poate însă face sarcina 
şi mai dificilă, întrucât nu este deloc sigur că vom avea de-a face cu 
categorii compatibile. Spre exemplu, abordarea sociologică a 
populismului, bazată pe analiza interrelationárii dintre straturi şi cate- 
gorii sociale diverse care se „contaminează” cu idei şi comportamente 
populiste, poate defini modul în care populismul se instalează în inte- 
riorul unei societăţi, dar nu îl poate reduce pe acesta la o noţiune 
identificabilă şi, mai ales, operaţională. În plus, atunci când vom 
încerca să acordăm această explicaţie, spre pildă, cu cea rezultată în 
urma abordării istorice a populismului — abordare care vizează expli- 
carea populismului prin evoluţia cronologică a culturii politice a unei 
comunități — există riscul de a obține categorii care nu aparţin acelu- 
iaşi plan, şi care, deci, nu se pot suprapune. O rezolvare, pe semne 
parțială, a problemei legate de definirea conceptului poate fi cea 
venind din perspectiva unor discipline, precum teoria discursului, care 
asumă eterogenitatea constitutivă a populismului şi care îşi propun să- 
i făurească acestuia un cadru teoretic pe măsură. Este tocmai ceea ce 
au încercat să facă unii dintre contributorii la acest volum. 

În al doilea rând, referindu-ne la specificul naţional al 
populismului, putem constata că, în ciuda unor elemente particulari- 
zante, acesta este în bună măsură calchiat după modelele „occiden- 
tale”, fie ele europene sau latino-americane. Aşa cum demonstrează 
cel puţin două din capitolele prezentului volum, în cazul populismului 
românesc, retorica salvationistá de tip religios şi discursul virulent (şi, 
la limită, agresiv-trivial) sunt ingrediente importante ale curentului, 
însă sunt departe de a fi elemente de originalitate, ele regăsindu-se şi 
în multe alte cazuri. Ceea ce particularizează cazul românesc — şi 
unele din capitolele acestui volum au arătat-o cu prisosintá — este pro- 
babil rapiditatea cu care populismul a depăşit cadrul partidelor extre- 
miste şi s-a extins la nivelul formațiunilor cu vocaţie majoritară, mai 
ales după alegerile din 2004. 

O a treia concluzie relevantă vizează tocmai articularea pro- 
blematică dintre liderii populişti şi partidele pe care aceştia le conduc. 

Însuşi titlul volumului face referire la dilema alegerii între abordarea 
centrată pe partide şi cea axată pe personalități populiste. Aparent, aşa 
cum se întâmplă şi în cazul partidelor extremiste, prestația şi chiar 
existența partidelor populiste sunt indisolubil legate de liderii lor, în 
multe cazuri aceştia fiind şi fondatorii formațiunilor politice respec- 
tive. Pe de altă parte însă, putem observa că, cel puţin în cazul celui 
mai proeminent partid din această categorie, Partidul Democrat- 
Liberal, avem de-a face cu schimbarea a trei lideri — Petre Roman, 
Traian Băsescu şi Emil Boc — care, în momentele de maxim succes 
electoral, au aplicat strategii populiste asemănătoare (Roman şi 
Băsescu la alegerile prezidenţiale din 1996 şi, respectiv, 2004, iar Boc 
la alegerile pentru primăria Clujului din 2004). Există deci şi indicii 
conform cărora decriptarea populismului se poate face nu numai prin 
studierea personalităţii liderilor populişti, ci şi prin înţelegerea 
mecanismelor de funcţionare a partidelor populiste, aşa cum unele din 
contribuţiile la acest volum şi-au propus să arate. 

În al patrulea rând, putem observa că populismul românesc se 
hrăneşte, mai mult decât restul populismelor din regiune, din absența 
clivajului fondator stânga-dreapta, permiţând asocierea unor elemente 
retorice care ar fi imposibilă în sistemele polarizate ideologic, precum 
cel maghiar sau cel polonez. După 1989, peisajul politic românesc a 
fost dominat de formaţiuni consensualiste (mai întâi, Frontul Salvării 
Naţionale şi, apoi, Partidul Social Democrat), care au stimulat mai 
degrabă o polarizare de tipul pro/contra acestei formațiuni, puţin favo- 
rabilă structurării clivajelor ideologice „clasice”. Odată cu eşecul 
guvernării Convenţiei Democratice din România, unicul front relativ 
ideologic, cel dintre anti-comunisti şi neo-comunisti, îşi pierde con- 
sistenta, cel puţin pentru un deceniu. Populiştii români au putut deci 
compune elemente izvorâte din tematicile sociale ale stângii (nevoia 
de asistenţă socială, solidaritatea, redistribuirea, anti-oligarhismul) cu 
cele ale dreptei sau ale extremei drepte (naționalismul, religiozitatea, 
apărarea familiei şi a tradiţiei etc.), fără ca o asemenea îmbinare să fie 
percepută ca fiind una incoerentă. Aşa cum s-a întâmplat, spre 
exemplu, şi în Slovacia, naționalismul si nostalgia regimului comunist 

s-au combinat în spaţiul românesc într-o formă de populism „de 
stânga” (întruchipat de Ion Iliescu în anii 1990), care a fost concu- 
rentiat, începând cu 2004, şi mai apoi devansat, de o formă ceva mai 
răspândită de populism „de dreapta” (promovat de Traian Băsescu). 

O altă observaţie pe care o putem face, în legătură cu cea pre- 
cedentă, este legată de precaritatea mai largă a identificărilor valorice 
ale românilor şi de volatilitatea opţiunilor politice ale acestora. O 
asemenea pistă a fost investigată în mod deosebit în cel puţin două din 
contribuţiile prezentului volum, iar concluzia la care putem ajunge 
este că absenţa unor identificări consistente ale românilor cu valori sau 
principii politico-ideologice (absenţă parţial suplinită de identificarea 
permanentă şi mecanică cu valori din sfera tradiţiei sociale şi, mai ales 
a religiei) a reprezentat o cauză permisivă pentru apariţia populismelor 
trans-ideologice. Pe de altă parte însă, instabilitatea opţiunilor politice 
a avut ca efect negativ pentru proiectele populiste incapacitarea aces- 
tora în a-şi consolida electorate-tintá şi în a-şi structura discursuri 
integrative şi consistente. Victime acestui handicap au fost, în primul, 
Gigi Becali şi Partidul Noua Generaţie, creditat cu intenţii generoase 
de vot în sondaje, dar abandonat la urne. 

În fine, se impune o concluzie referitoare la aspectul mai 
amplu al încadrării populismului în cultura politică românească. Aşa 
cum subliniază unul din contributorii la acest volum, spaţiul public 
românesc a cunoscut o modernizare întârziată şi incompletă, ceea ce a 
alimentat, după 1989, un discurs auto-suficient conform căruia impe- 
rativul modernizării trece prin imbrátisarea completă şi neselectivă a 
capitalismului economic şi a societăţii văzute ca o competiţie perma- 
nentă. Absența unei culturi politice a distantarii critice şi a dezbate- 
rilor constructive şi de fond au permis, mai ales după 2000, consoli- 
darea acestui tip de discurs şi transformarea sa într-unul hegemonic. 
Or, consecinţa firească a fost apariţia unui populism gregar, de obicei 
orientat tocmai în sensul acestui discurs, bazat în primul rând pe 
retorica productivistă şi consumeristă, pe exaltarea virtuţilor naturale 
ale muncii în sectorul privat şi pe revanşa pe care „cei de jos” o pot 
lua în fata elitelor reminescente din vechiul regim. Această evoluţie 


312 


Observaţii finale şi perspective ale studiilor populismului românesc 


pare să fie expresia unei înrădăcinări solide a unei forme de cultură 
politică caracterizată printr-o înclinație redusă față de punerile si 
repunerile în cauză a principiilor şi acţiunilor sociale şi a politicilor 
publice, adică față de esenţa spiritului civic. 

Care sunt direcțiile posibile pe care cercetarea populismului 
românesc le-ar putea urma? În primul rând, din perspectiva cercetării 
teoretice, este evident că eforturile ştiinţifice ar trebui să devină unele 
integrative, de natură să sistematizeze şi să operationalizeze notele de 
conținut ale noțiunii de populism. Volumul de fata dovedeşte cu priso- 
sintá necesitatea coerentizării demersurilor de sistematizare a cerce- 
tării în domeniu, în absenţa cărora populismul va rămâne mereu un 
concept din care fiecare va putea face ceea ce doreşte. În această pri- 
vintá, contribuţiile teoretice din prezenta lucrare nu pot fi decât un 
prim pas pentru o necesară clarificare conceptuală. 

Apoi, cercetarea populismului românesc va trebui să se ocupe 
şi de investigarea fenomenelor anterioare perioadei post-comuniste, 
dar care reprezintă premise importante pentru configurarea mişcărilor 
populiste de după 1989. Populismul contemporan românesc ar deveni 
mult mai inteligibil dacă l-am trata relationat la curentele antecesoare 
din perioada antebelică, interbelică, dar şi cu anumite manifestări 
socio-culturale din perioada comunistă, cu condiția unei delimitări 
clare a componentelor populiste ale acestor premise de cele natio- 
naliste, extremiste, xenofobe, agrariene, fasciste sau de altă natură. 

În fine, din perspectivă empirică, apariția unor noi fenomene 
sau a unor noi actori politici va trebui suprinsă prin modelări teoretice 
pe măsură. Spre pildă, iruptia pe care Partidul Poporului condus de 
Dan Diaconescu se pare că o va face pe scena politică va trebui să 
suscite cel putin tot atâta interes teoretic cât a suscitat şi creşterea 
popularității Partidului Noua Generaţie de acum mai bine de trei ani. 
Miza unei asemenea preocupări nu ar trebui să se mărginească la 
simpla analiză a modului de manifestare a formaţiunii respective, ci ar 
trebui să fie amendarea sau, la nevoie, reconfigurarea cadrului teoretic 
al studiului populismului românesc pentru a-i potenta capacitatea 
explicativă de ansamblu. 

